
مش‌مم. . 


سؤال مهم يفرض نفسه بقوة.. 

ليه الکتاب ده بلغته العامية البسيطة؟ 

ايه الجديد اللى اقدر اقدمه في أدب الرحلات بعد عمالقه سبقونی مش هكون 
ابدا في نصف حجمهم؟ 

امتزج عشقی للتاريخ بحياة حافلة بالسفر .. حلمت أكون سندباد يلف 
الدنیا كلها.. آصارع وحوش و آنقذ أميرات و أعمل قلق .. وفى الاخر.. أحكىي 
الکلام ده كله لأحفادي. 

من تجربتي.. الأسفار فیها آلف فايدة وفايدة.. مش بس سبعة.. 

کل كتاب هتقراه في أدب السفر والترحال هینورلك جزء كان غامض في 
حياتك.. 

رسائل لا تنتهى دايما.. وخبرات هتعيشها وانت في مكانك. 

من ضمنها مثلا.. ودي الرسالة الأساسية من الكتاب ده.. أن طريق التحضر 
سهل أوى.. بس نفكر صح. 

هحكيلكوا أزاى البشر مختلفه.. وما زالت عايشه و متعايشه. 

هحكى أزاى اتعلمت إن تحت سماء الله الواسعة في متسع لكل البشر عندهم 
نفس الحق في الحياة.. 


اختصارآ.. 
نقدر نعيش کلنا في سعادة.. ونقدر کلنا غوت بعض بسرعة.. 


وقاعدين بندردش على القهوة.. المشاريب على حساي.. تسن أت اديى 
ودنك.. 


المولف 

نا له حامیها. 





قلعت آمجاد العرب 
فوق ترابک يا سوریا 
بحروف من نور انكتب 
اسمک فى العالي سوریا 
(من الفولکلور السوري) 


مشق .. 

عاصمة الجمهورية العربية السورية... اسمها الرسمى كدة ... 

معقل الخلاقة الأموية...الشام کا یسمیها آلا أو دمشق الحبيبة كما 
الح اسن 

بلد كل شيء جميل وکل شيء حلو وکل شيء طعمه وشكله ولونه ياخد العقل. 
اللى أقدر أقوله عنها هو أني رأيت الجمال من أهل الجمال وأنا آكل الجمال في 
بلد الجمال.. والله جميل بحب الجمال. 

زيارة عمل سنة 2007.. لر أكن أتخيل أن حياتي ممكن تتقلب بسببها.. كنت 
أتصورها زيارة عادية جدًا... بلد زي أي بلد بتتكلم عربي... هشوف شوية 
مباني قديمة وعالر تحاول تضحك علي وتاخد فلوسي وخلاص. 

طبعا كنت غلطان... أدركت الحقيقة دي أول ما حطيت رجلى في البلد.... من 
بعد المطار طبعا.. قاعدة ذهبية اتعلمتها من السفر والترحال. 

دايا أفصل بين المطار وبين البلد... كمان دايا أحكم بعد تأ وتروي. 
الطريق من القاهرة لدمشق ساعة وربع بالطيارة... يعني مسافة ما الطيارة 
تطلع... بسرعة بسرعة بحطوا الا کل وبسرعة بسرعة يشيلوه علشان الطيارة 
هتنزل على طول. 

مطار عادي جدًا... يكاد يكون سيى... البوليس العربى التقليدي.. نصابين 
وأونطجية وبلطجية.. كل همهم ياخدوا منك أي حاجة وخلاص... مش 
عارف العالر دي بيعلموها أيه في الكلية. 

الفروض إن الدخول للمصريين من غير تأشيرة... معایا فلوس کفایه في جيبي 
وباسبوري سلیم... تأخرونی ليه بقی؟؟ 

ما علینا... لو الواحد ركز فى تصرفات رجال الشرطة.. مكن يجيله القلب. 
الناس شبهنا جدا... المطار يشبه جدا الطار القدیم... اللهجة حلوة آوی 
وحببة جدا للنفس... لو شفت واحد بشنب تنوقع فورا إنه العقيد آبو شهاب 
(من مسلسل باب الحارة) وعينك هتلف يمين وشمال علشان تشوف سولاف 
فواخرجي ماشية هنا وللا هنا. 

لازم تخرج من الطار بسرعة... مع كل ساعة جوا الطار.. احتمالات انك 
تتحبس بتبقی آعلی.... خد أي تاكسي أصفر إيراني الصنع وتوکل على الله... 
العربیات الإيراني في سوريا زى التوك توك كدة في الأرياف عندنا. 

مع جولة التاكسي بره المطار وي الطريق للفندق... هتشوف شوارع دمشق 
وبيوتها... مش هتقدر تقول غير حاجة واحدة بس.. 

آنا أيه الى جابنى مصر «السبعينيات» تاني؟! 

تشابه وتطابق غير عادي... نفس الشوارع... نفس العمارات... نفس المطبات 
الصناعية... حتى أسماء الشوارع.. هي هي. 

وطبعا العامل المشترك الأساسي بين مصر وسوريا... جمال عبد الناصر. 
صوره في كل مكان... شعار حزب البعث يكاد يكون صورة جمال... نص 
السوريين تقريبًا اسمهم جمال... بيتكلموا عنه زي ما پیتکلموا عن الملايكة... 
عشق غير عادي لرجل كان غير عادي في إنجازاته وأخطاؤه. 

دمشق مدينة جميلة جدًا... أسعارها رخيصة أوي أوي.. ناس طيبين ومرحبين 
جذا جدًا... ولسانهم بینقط ورد... يا الله على السوريين وأدمم وأخلاقهم.. 

إزاي بس یطلع منهم ناس شبيحة أو تشیل سلاح ضد بعض... الناس دي 
الفروض تکون ملايكة ماشية على الأرض. 

إقامتي كانت في منطقة اسمها ار (بقتح الميم والزاي) مش اللي بالي بالکم... 
الي باللي بالکم ده جاي بعدین.. اصبروا شوية. 

دمشق... مدينة جبل قاسيون والمسجد الأموى وعین الفیجا (بتعطيش الجيم).. 
دمشق... مدينة باب توما والقوس الروماني والكنيسة المريمية.. 

دمشق... مدينة سوق الحميدية والبذورية والقلعة ومسجد السيدة رقية.. 
دمشق... بلد الحلويات والطاعم والكبة والبرك والمشاوي والبوظة (الآيس 
كريم).. 

دمشق... مدينة الناصر صلاح الدين الأبوي.. 

نقدر نقول ببساطة.. إن دمشق ...بلد كل حاجة حلوة لآي سائح... أسعار 
رخيصة... | کل متاز... مزارات كتير. 

إذا زرت دمشق.. لا يصح آبدا آبدا إن الزيارة تنتهي منك بدون ما تطلع جبل 
قاسيون... وإذا طلعت جبل قاسيون يبقى لازم تروح مغارة الدم. 

إذا زرت دمشق... لابد إنك تروح سوق الحميدية وقبر صلاح الدين» وإذا رحت 
سوق الحميدية... يبقى أساسي هتعدي على البذورية ومسجد السيدة رقية. 
ويفوتك نص عمرك لو فاتتك النوفرة... آه يا قلبي اللي بيتقطع من النوفرة 
وذكريات النوفرة. 

وإذا فاتتك عين الفيجا.. يبقى من حقك تعيط على مكان هو الجمال ذاته فلت 
منك من غير ما تستمع فيه بيوم كامل. 

يوم الجمعة في دمشق هو يوم غير عادي... الناس كلها خارجة نتفسح... 
عائلات بالحبل فى كل مكان... الفسحة الأساسية في سوریا هی مطعم وشيشة.. 
بعض العائلات بتخرج برة البلد ....حیث الخضرة الغير منتهية ..ياخدوا معاهم 
البق _بضم الباء والزاي_... آلة وتر ية شبه العود ولكن دراعه طويل وجسمه 
آصغر وعدد آوتاره أقل. والأغانى الشعبية والغداء البسيط والفوا که... فسحة 
آنا صحيت من النجمة... كان هيغمى عليا لما لقيت طعمية في بوفيه الفطار... 
الطعمية الشامي ريحتها تحطم الأعصاب... بس هما بیعملوها من الحمص مش 
زينا من الفول.. علشان كدة تأثيرها مش مدمر زي الطعمية المصري. 
فطرت بسرعة وخرجت للشارع... أول ملاحظة خدت بالي منها... الأطفال 
هي اللي بتمشي الرور... كل إشارة أو تقاطع واقف فيه طفل صغير.. معاه 
صفارة وعصاية وبيوقف ويي الشارع. 

أيه ده بقى؟؟ 

عرفت بعدها إن ده يوم في السنة... بيعلموا الأطفال قواعد المرور... كل طفل 
معاه عسكري بيوجهه وطبعا بيتحمل المسئولية لو حاجة حصلت... طبعا 
درس عملي مهم جذا للأطفال علشان تعرف يعني أيه مرور. 

فکرة حلوة ...من ضمن وسائل التربية الفعالة.. إشراك الطفل في السئولية 
وتوجیهه من غير آوامر. 

ما علینا... نرکز بقی مع جبل قاسیون... خلاص قربنا نوصل هد 

هو جبل عادي... زي المقطم عندنا... الناظر من فوق جميلة جذا... اللون 
الأخضر في الصيف يكسو سوریا من أقصاها إلى آقصاها... باي عربية عادية 
مکن جذا تطلع فوق جبل قاسیون وتستمتع بأحلى غذاء أو عشاء من فوق 
الجبل و نت بتتفرج على دمشق کلها. 

أو بتتفرج على حلقات رقص الدبكة السورية الأصيلة. 

وطبعا على أنغام الموسيقى الشعبية السورية المصهللة أوي أوي. 

فوق جبل قاسيون هتلاقي مغارة الدم... يقال إنها مكان ما قتل قابيل أخوه 
هابيل... يعنى المغارة دی شهدت أول جريمة قتل على وجه الأرض... هنا تم 
اغتيال سدس سكان العالر... هنا بدأت انتصارات الشيطان على الإنسان. 
وهنا كمان سنَّ ابن آدم آسواً سننه في التاريخ. 

المغارة عادية.. لا هي مرعبة ولا حتى شكلها كئيب.. لكن بعد الشرح من 
الحارس... هتلاقي نفسك خايف ومكتئب وعاوز تطلع تجري. 

المغارة حجمها مش كبير... فيها صف من الأحجار على اليمين والشمال.. 
حجمه متقارب من بعضه... الحارس قال لنا إن دي أضراس (جمع ضرس) 
المغارة: 

كمان شاور على الصخره اللي احنا واقفين عليها وقال إن دي لسان المغارة... 
أما المية اللي بتنقط من فوق باستمرار دي... قدي دموع الجبل حزنًا على هابيل 
ابن آدم. 

وما يشبه الكف اللى على الجدران ده هو كف جبریل... اللى مسك الجبل بقوة 
علشان مينهارش من الحزن على أول جريمة انتزاع روح تمت على قمته. 


17 


و احجر غريب الشكلء وردي اللونء ده... هو سلاح الجريمه... واللون 
الوردي ده هو بقایا دم هابیل. 


ولسان أيه ودموع آیه؟! 

آیوه يا آخي.. آنتم هنا فى فم (بق) الجبل... تخبرنا القصة أنه بعد أن قتل قابیل 

آخاه هابیل... صرخ الجبل غاضبا وحزینا... فأمسكه سیدنا جبریل يبديه 

حتی لا ينهار. 

و من يومها والجبل يبكي حزنا على ولد آدم الغدور به. 

الله آعلم بمدى صحة القصة... بس آنا من فترة قریت إن قابیل قتل أخاه بفك 

حمار... کمان الجبل جماد... مفیهوش حياة... إزاي بصرخ وإزاي حاول يقع 

مثلا... الله أعلم. 

زي ما كان صعود جبل قاسيون سهل... نزوله كمان جميل جذا... انزل بسرعة 

الصاروخ علشان تلحق تروح على باب توما... وما أدراك ما باب توما. 
ممه 

الشام القريمه. . 


وسط دمشق أو الشام القديمة كما یسمیها آهل سوریا... حيث یوجد القوس 
الرومانی... باب توما... الكنيسة المريمية... سوق الحميدية... قلعة صلاح 
الدین... السجد الأموى... البذورية... مسجد السيدة رقية. 

هو قلب دمشق... كل خطوة تمشيها فيه تحس بتاریخ طویل آوي حواليك .. 
البیوت القديمة الواسعة أوي آوي... الشوارع الضيقة النظيفة جدا جدا... 
المحلات القديمة ببضاعتها الصنعة پدویا.. 

والأهم بقی... الا کل الشعبي. 

علشان تمشي في الشام القدمي فأنت محتاج رجلین حدید وصدر واسع.. لأنك هتمشي 
كتير آوي... شوارع الشام القديمة منوع فیها العرییات.. مخصصة للمشاة وبس. 
لو حبینا ناخدها كلها فى مشوار واحد فیکمن یبقی کالاتی: 

البداية من عند باب توما... (نسبة للقديس توما أحد رسل المسيح الاثنى 
عشر... دمشق مقصد ومنطلق للرسل والقديسيين على مر التاريخ... اتبنى في 
عصر الرومان وأعاد بناءه الملك الناصر فى عهد الدولة الأيوبية).. لما تدّي 
ضهرك لباب توما... هتلاقى في وشك على الشمال شوية عصيرات الشام.... 
لازم تقف وتجرب كل أنواع العصير.. 

عنده كميات عصير مهولة بأسعار قليلة أوي... متقلقش... في حمام نضيف 
بعد 500 متر. 

تمشي في قلب الشام القديمة... هتعدى على الكنيسة المريمية... أحد أ كبر 

وآقدم الکنانس في دمشق... هتلاقيها على شمالك بعد ما سبت باب توما 
ومتجه ناحية باب شرقي وسوق الحميدية. 

جرد المي في الشوارع دي متعة... شوارع مرصوفة بالطوب البازلت الأسود 
بتاع زمان... وکل 10 متر في مطعم وشيشة وبين کل مطعم ومطعم.. حل 
بقلاوة... غصب عنك هتقف تاخد قطعة... سعرها ما یقرب من 75 قرش. 
الشام القديمة زمان كانت منطقة سكنية عادية... البيوت اللي فيها توحی بثراء 
فاحش وعز قديم.... نفس البيوت اللي شفناها في المسلسلات السوري... بيت 
كبير وجوه نافورة... وغرفة مستقلة لكل أسرة... يعنى البيت الواحد هو 
بيت العائلة کلها. ۱ 

كل البيوت القديمة الواسعة دي قلبوها مطاعم... مطاعم مش للأكل وبس... 
لا... دي آما کن تقضی فیها سهرة عاثلية جميلة جدا والاً کل حاجة جانبية 
كدة. ۱ 

مطعم بيت جدي - بيت ستي - بيت جبري - تشي تشي - القيمرية... دول جزء 
من کل... المطعم لا يكون مطعم إلا بوجود حكاواتي أو مطرب بالعود... 
تاكل أحلى أكل في الدنيا على نغمات أغاني وديع الصافي وصباح فخري وفهد 
بلان وجورج وسوف (أبو وديع) معشوق السوريين. 

الميزة المشتركة في المطعم (أو البيت القديم) هي جو الأسرة.. هکن علشان 
كان في أسر فعلا عايشة هنا ويمكن علشان تصميم البيت نفسه بتحس إنك في 
بيتك فعلا... الناس كلها ودودة وصوتها عالي... وصوت ضحك بلا انقطاع. 
ودايما في مطرب أو حكاواتي بيحكي حكاية من تاريخ الشام القديمة... جرد 
تضبیع وقت لحد الفقرة الرئيسية ما تبدأً.... الدبكة. 

الدبكة الشاميّة فپروس يصيب الجميع بالجنون... جرد ما تشتغل اغاني 
الدبكة... الشباب لوحدها تقوم تعمل حلقة كبيرة جدًا ومعاهم البنات طبعا 
والستات والرجالة الكبار في السن... شيء عجيب فعلا. 

كل الناس بتشترك فية... رقصة سهلة وبسيطة... بس كانت صعبة على آوي... 
عايزة رکب حديد ونفس طويل... وأيامها آنا كنت فيل صغير. 

كلهم عائلات مترمة.. خارجة تسهر.. السهرة بسيطة جدًا... عشاء في 
مطعم ودبكة وشيشة أو حلويات وشيشة أو من غير أي حاجة وشيشة.. 
الشيشة (الأرجيلة) علامة من علامات سوريا... كل الناس بتأرجل... 
ستات ورجالة... آول ما العيل من دول يطلع له شنب.. يدها أرجيلة على 
طول. 

جمیل آوي تفاعل الناس مع بعض... الضحك والهزار وکلام الجاملات... 
محدش بیعا کس حد ولا حد بیغلس على حد (في حدود اللي شفته). 

الأجمل هو رد فعل الناس لما يعرفوا إنك مصري... تحس إنهم عاوزین يشيلوك 
من على الأرض... الجرسون بیقولك وهو سنانه كلها باينة من الابتسامة: 
«مصاروة؟.. يا ميت أهلا وسهلا.. شرفوا شرفوا» 

و بعد شو ية تلاقي كمية سلطات مرعبة... ونفس الجرسون وهو ببضحك... 
تفضلوا هيدي ضيافة (مجانا) لأحلى ضيوف... تقبرني مصر وآهلها. 

آه یا عم الجارسون.. والله آنا اللي يقبرني سوريا وآهلها... وحط تحت آهلها 
دي ألف خط. 

وسط الشام يبدأ من ميدان باب توما... هتعرف باب توما من عصيرات 
الشام... تقريبًا كل سوريا بتشرب من عند الراجل ده... هي دي طقوس 

المشي في وسط البلد... عصير ما عند باب توما... قشي شارع طویل آوي - 
زي شارع العز كدة في القاهرة- لحد ما توصل لسوق الحميدية. 

سوق الحميدية هو اللسخة الشامية من الوسی... عبایات حرعی.. توابل... 
تذ کارات... مشغولات يدوية.. أجمل ما فيه هتافات البیاعین ... 

قربى حبيبتي... عباية توت توتي أحلى من كل شي بيروتي. 

الجيرة التقليدي... سوريا تعتبر لبنان ابنها الشرعي ولبنان عاوزة تتخلص من 
سلطان سوریا.. بس صعب.. الحياة في لبنان تعتمد على سوریا تمامًا. 

أي سعر تسمعه في سوق الحميدية.. اقسمه على 100 على طول وحاول تمسك 
أنا مقدرتش أمسك نفسي طبعا واشتريت من هناك كميات مهولة من 
مفارش السفرة والسراير والتابلوهات المطرزة... رغم أن الحاجات دي كلها 
على العروسة مش على العريس.. آه والنعمة على العروسة بس أنا انضحك 
علِّ.. كمل جولتك في سوق الحميدية... في نهايته هتخرح على ساحة المسجد 
الأموي... حيث مقام سيدنا زكريا ورأس سيدنا يحبى. 

هتعرف ساحة المسجد الأموي من عم فهد.. بياع العرقسوس والتمر 
المندي.... بقاله تقريبا 50 سنة في المكان ده وأبوه من قبله... هتلاقی صوته 
عالي أوي ومميز وهو بينادي للناس «طيبة العرقسوس.. طيبة تعالى دوق تمر 
هند 
ركعتين في المسجد الأموي.. لا ختلف كثيرا عن أي مسجد من الساجد 
الكبرى في كل الدول... زخارف ونقوش مبهرة... مركز تحفيظ قرآن... 


€ 

إتقان في البناء وجمال في العمار يدل على مدی تقدم ورقي الدولة 
الأموية. 
المسجد الأموي... بناه الخليفة الأموي الوليد بن عبد الملك بن مروان... سادس 
خلفاء الدولة الأمو ية... عصره يسمى العصر الذهبی للخلافة الأموية... وده 
واضح جدا من فخامة بناء السجد. ۱ 
دايما بقیس مدی قوة وتحضر الدولة بالعمران... الفن اللى بيظهر لما تستقر 
الدول وتزدهر... وللأسف بیکون مؤشر على قرب نهاية الدولة. 
بعد خروجك من الباب الرئيسي للمسجد الأموي هتقف شتار.. اروح يمين 
وللا شمال؟؟؟ 
شمال... هتروح على شارع البذورية... الرکز الرئيسي لتجارة الحبوب 
والتوابل والشام... وفي قلبه مطعم مشهور آوي اسمه تشي تشي... بیعمل 
البطاطس بطر يقة تخليك تا کل عنده كل يوم.... بطاطس أيه كبيرة محشية 
كل حاجة في الدنيا... وجبة تكفي ديناصور. 
أما لو قررت تمشي يمين من عند سوق الحميدية... زي ما آنا عملت.. يبقى 
لازم شي بأدب... لأنك هتوصل لمكان المفروض ترتجف فيه من الرهبة 
والاحترام. 

ممه 

قر صلل الدين.. 


الملك الناصر آبو المظفر صلاح الدين والدنيا يوسف بن أيوب بن شاذي بن 
مروان بن يعقوب الذويني التكر يتي... الولود سنه 532 هجريه.... ملك مصر 
والشام... قاهر جيوش آوروبا وكاسر آنف ملوك إنجلترا وفرنسا وألمانيا. 

أيه ده ..؟؟ بجد؟؟؟ 

هو الناصر صلاح الدين مدفون هنا؟؟؟ 

فعلا... هنا يرقد الملك الناصر... الملك اللى من بعده عقرت نساء العرب أن 
ع (الا فیما ندر).. الملك اللي كان راجل وسابنا من بعده حريم 
لابسين طرّح وحاطين احمر واخضر وبقينا كيوت على الآخر. 

البطل الكردي آعرج الساق.. قويّ القلب... الشجاع الجسور... اللي قدر 
يستعمل الأسلوب السليم والأمثل لتوحيد كلمة العرب المتفرقة... السيف. 
من المعلومات اللي ادهشتني... إن صلاح الدين الأيوبي مات ولريؤد فريضة 
الحج... فقلت في نفسي إِنْ ربنا آمر ورحت السعودية... إن شاء الله أحج عنه. 
والحمد لله.. قدرت أوفي النذر. 

طبعا مفاتنيش إني آتصور جنب صورته... هو آنا يعنى هشوفه كل يوم... 
للأسف القبر عادى جدًا... لا يمكن تتخيل إن فى هذا المكان البسيط جدا يرقد 
رجل كسر أنف أباطرة آوروبا. ۱ 

كمان قبر السلطان نفسه من الرخام... هدية من فيلهلم الثاني.. إمبراطور المانيا. 
في نفس المكان يوجد مقبرة ل 3 طيارين عثمانيين من ضحايا الحرب العالمية 


24 


الاولی.... معرفش حكايتهم آیه.. بس هما أكيد عملوا حاجة غير إنهم ماتوا. 
بمناسبة صورة صلاح الدين... واحد من صحابي لما شافها قاللى «ياه يا آخي... 
مش شبه أحمد مظهر خالص».. الصراحة قفلني. 

فشرحت له بلهجة الواثق من معلوماته مین هو صلاح الدين بقى وتاريخه.. ما 
آنا عرفت هه من أرض الواقع فصدمني بسوال تاني... «أمال فين أيبك بقى؟؟» 
فتعصبت وقلت له «لا كدة انت دخلت على فيلم تاني.» 

صلاح الدين بنى في الشام قلعة... تمام زي اللي بناها في مصر.. قلعة حربية.. 
واضح جدا إن الحصون الدفاعية في أيامهم كانت هي القلاع دي. 

بعد زيارة قبر صلاح الدين.. لا يفوتك زيارة مسجد السيدة رقية... معقل 
الشيعة في الشام.... المسجد جميل جدا... كانت أول مرة أشوف الشيعة 
على الطبيعة... اختلف معاهم في المعتقد ولكن احترامهم واجب في كل 
الأحوال. 

الشيعة بيسجدوا على حجر بيسموه شقفة... الحجر ده مصنوع من تراب 
کربلاء حيث استشهد سيدنا الحسين حفيد رسول الله جَكَ. 

أيه احکمة9؟؟ مسألتش ومعرفتش... مش هیهمنی حاجة العرفة... لاهكون 
شيعي في يوم من الأيام ولا أنا مهتم ساسا بمعتقدات الغير... بس ده منعنیش 
إنى أحتفظ بحجر من الأحجار دي كتذكار. 

من أهم وأجمل میزات سوریا إن التعايش السلمى هو سيد الموقف... سنَة 
شيعة علويين كاثوليك أرمن مارون دروز... كله عايش في حاله. 

أكيد وأنت في دمشق أول حاجة هت سأل عنها هي الحلويات... الحلويات أم 
عسل ومكسرات مش الحلويات التانية... الحلويات التانية دي موجودة في كل 

مکان.. کالاء واواء... اضرب نظرك في أي مسکان... هيصطدم بحلو یات 
متغرقة سکر وعسل ومرشوش علیها مربى وآيس کر یم وفراولات متفرقات... 
آنا بتفرج بس علشان الجماعة الخبثاء.. موتوا بغيظكم. 

شارع الميدان في دمشق هو سوق كبير أوي ينصح بشدة لمرضى السكر إنهم 
ميقربوش منه.. لأنك سهل اوي تفقد وعيك قصاد مئات المحلات اللي بتعمل 
كل حاجة كويسة. 

عثمانلية.. بقلاوة.. حلاوة حمصية بالجبنة... وطبعا سيدة الموقف بلا منازع.. 
الكنافة.. وكله بالفستق الحلبي الفاخر. 

مع شخص يفقد وعيه قصاد الحلويات زيي كدة تتحول جولة في الشام القديمة 
إلى تعذيب... لأنى بقف قصاد كل محل أجرب وأشوف... مش لازم برضه 
الواحد يطمن على إنتاج إخواته في العروبة واللا أيه؟ 

الحديث عن الكنافة الشامية يمتد ويطول أوي أوي... متهياً لي الكلام لوحده 
ضد أي دايت في الدنيا... مكن حضراتكو تفهموا الموقف لما تعرفوا نی رحت 
سوريا معايا هاند باج واحدة.. رجعت ب 3 شنط من الحجم الكبير منهم 
واحدة كاملة مقفولة حلويات شرقية. 

دمشق من الدول الرخيصة جدا في المعيشة... منازها القديمة هي سر جماها 
وطيبة أهلها تجبرك على الزيارة مرة أخرى.. 

أما عن جمال السوريات.. فحدث ولا حرج... 

شايفين الصاروخ اللي اسمها سولاف فواخرجي؟؟... هو ده العادي هناك... 
تكاليف الزواج عالية جدا جدا... تحيا المرأة المصرية مكسورة الجناح.. بس 
علشان اللي سرح بخياله اجيبه تاني لارض الواقع. 

الراجل هناك هو اللى بيجيب کل حاجة.. كل حاجة بمعنى کل حاجة... 
وکمان بیدفع مهر محترم للعروسة... يعني العروسة داخلة الجوازة دي بالجهود 
الشخصی.. وعلى كدة کمان الرجل السوري في البیت مش سي السید ولا 
حاجة. د غلبان اوي.. ربنا یعافینا. ۱ 


هو فين الجماعة بتوع حقوق الرجالة يلحقوا اللي بيحصل ده؟؟ 

بمناسبة سولاف فواخرجي... قابلتها مرة في مطعم في وسط البلد... كانت 
قاعدة مع مصطفى شعبان... غالبا كانوا بيتفقوا على شغل قريب... آنا كشاب 
مصري أصيل سلمت عليهم بس من بعيد أوي وبعلو صوتي فضحتهم في المطعم 
کله... إزيك يا مصطفى.. مساء الخير يا ست الكل... يا مصطفى يا مصيتتًا... 
عاش يا درش.. بيئة وأفتخر. 

المرأة السورية قوية الشخصية جدا... الرجل السوري في البيت في منتهی 
الوداعة «متحكمش علینا يا رب»... الأسرة السورية عموما مستقرة والآم 
لها مکاند خاس 

اللهجة الشامية جميلة جدا.. بت خد العقل.. بیمطوا آخر الکلام جذا لدرجة إن 
ا حرف الأخير تقریبا مش بیتنطق.. مثلا لو حد بيسألك على فلوس هيقولك.. 
شو ما معك فلوووووووووووووووووووووووس... والسین مختفية تقريباء 
أو مثلا عاوز يقولك مالك فيه ايه.. هيقولك.. شو بك يا ز. 5 
الطبخ السوري غني عن التعريف.. شاورما ومقلوبة وكبة نّة وكوسة 
بالبشاميل وشيش برك وو و... مش هنخلص وانا ما صدقت خسيت... لكن 
عموما المطبخ الشامي كله ممتاز ما عدا أكلات البحر.. ما زالت الإسكندرية 
تتربع على عرش المأ کولات البحرية منفردة تمامًا. 

ادخل أي مطعم سوري واطلب أي حاجة... هتاكل أ كلة جبارة تحلف بیها 
طول عمرك... متهياً لي مفیش في الدنیا أحسن من الطبخ السوري إلا الطبخ 
الفلسطيني... وتحديدا... طبيخ حرمنا المصون . 
إخوانا بتوع إسكندرية والسويس.... لا أنصحهم أبدًا بتجربة المأ كولات 
البحرية خارج بلادهم... هتتصدموا.. من خبرتي في السفر... إسكندرية 
هي أجمل مكان على كوكب الارض بيتعامل في طبخ الاحیاء البحرية. 
الزراعة في سوريا جميلة جدًا... الفواكه زي ما ربنا خلقها.. لا كيماوي ولا 
اختراعات... آجمل القواكه ف المالرآعتقد ان سوریا.. کا اا 
وآلوانها الطبيعية.. الحلو حلو والزژ مزژ.. تقدر تاكل بآمان من غير خوف 
من سرطان ولا فشل كلوي ولا آي کلام من ده. 
بلد جميلة بأهلها ومناظرها الطبيعية الساحرة.. جبال مغطاة بالأشجار... 
اللون الاخضر ف بل بینضف العقل والقلب من کل الأفكار السيثة وکل 
الشاعر السلبية. ۱ 
خلص آول بوم... وخلصت آول جولة... آرجع بقی الاوتیل علشان ألحق 
أتعشى وآ کل حنتین حلویات قبل ما آنام.... حاسس ان في حد معترض 
..الله... جری ايه پا جدعان... أنا في مرحلة نمو ومحتاج غذا... آمال هنام 
ده حتی بكرة ورایا يوم شاق.. 
عبن الفیجا بقی وبلودان بقی وحرکات.. 

ممه 

أجمل شيء في السفر نك تصحی مع آول اضواء الفجر.. تلحق نور ربنا من 
آوله.. زمان جدتي قالت لي «اللى يغسل وشه بعد ضحاه.. یستنی فقره بعد 
غناه».. اهو كان تلحق الفطار من وله ق الاوتیل. 

عناسبة الأوتيل - سریعا كدة - كان نازل معانا في نفس الفترة يسري فودة.. 
صحفي الجزيرة اللامع وقتها... قابلته في يوم على الفطار ... طبعا تقلت عليه 
وي اوي أوي وخدت طبقي وقهوتي وقعدت معاه على ترابيزته بعد ما الراجل 
غلط غلطة عمرة وقال لي اتفضل معايا 

آوهمته إني بشتغل فى فريق الإعداد بتاع القاهرة اليوم و إن عمرو أديب 
ده حبيبي وبنسهر كل يوم سوا... وحرقت من وقته ساعة كاملة في أسئلة 
غير منتهية عن حلقته المشهورة في برنامج (سرّي للغاية).. «الطريق إلى 
1 سبتمير». 

كمان سألته عن مقابلة خالد شيخ محمد ورمزي الشيبة والقاعدة ...الأحداث 
اللي هو ذكرها بالتفصيل بعد كدة في كتابه (الطريق إلى الأذى). 

و دهشت جدًا من مستوى معلوماته.. لا يختلف عن أي شخص مُطْلع 
ومثقف.. الأمر اللى يقول إن خلف الشاشات دايما فريق إعداد كبير جدا. 
طيب... ننزل بقى نشوف في أيه تاني في دمشق دي... شكلها حدوتة... نرمى 
كلام يسري فودة من دماغنا دلوقتي.. مش طالبة سياسة... كلها عك في عك... 


خلينا في الماء والخضرة والوجه الحسن.. الحسن أوي.. 

عين الفیجا بلد جبلية صغيرة... من غرب دمشق حوالي 15 کیلو... بيعدي 
منها هر بَرَدَى (بفتح الباء والراء والدال).. موقعها متميز جدًا بين السلاسل 
الجبلية ومن سفوح الجبال دي يتدفق نبع الفیجا اللي بتشرب منه دمشق کلها. 
بالناسبة... جبال الشام كلها مكسية بالشجر الأخضر في الصيف.. وفي الشتاء 
بيكسوها الجليد.. بس جليد حنين حلو كدة.. مش زي الجحيم الساقع اوي 
زي بتاع أوروبا وأمريكا. 

نهر بَرَدَى صغير أوي.. تقريبًا جدول مش نهر.. عرضه تقر یبا 2 متر... ومع 
ذلك كتبوا فيه قصايد .... 

الأخطل الصغير قال عن نهر بَرَدَى: 

بَرَدَى هل الخلد الذي وعدوابه الاك بين شوادن وشوادي 
وأحمد شوقي كمان قال: 

قال الرفاق وقد هَبّت مائلها ٠‏ الأرض دار تما القیحاء بُستان 

جرى وق يَلقاناهابَرّدى 2 كمايلقاك دونَ شلد رضوان 
المكان كله جميل جدا.... على جوانب النهر في مطاعم كتير أوي.... اتفقنا 
مطاعم الشام عبارة عن مشاوي وشيشة... الشجر هناك كثيف أوي... فروعه 
مغطية جوانب النهر وبالتالي المطاعم... يعني تبقى قاعد في ظل الشجر... 
تتغدى وتديها شيشة.. وطبعا صوت خرير المية من جنبك... مش ناقص غير 
حتة مزيكا كلاسيك.. وتحس انك طاير فوق السحاب. 

مکن جدا قبل الا کل تديها مغامرة في السريع وتطلع أي جبل يقابلك... 
المنظر من فوق جميل جدا... هواة التصوير مکن بحصلهم صرع من جمال 
النظر وكمية الخلفيات اللي مکن ياخدوا فیها صور متتنسیش..بس خد 

بالك.. الوضوع محتاج صحة ولياقة ونفس.. الدخنین هيتعبوا وأصحاب 
الوزن الزائد يمتنعون.. القراية حلوة برضه. 

حصلا لي موقف ظریف جدذا في الطریق إلى عين الفیجا... هو بقی ظريف 
بعدها.. إنما وقتها طبعًا كان مرعب... مرعب جدًا.. مرعب للرکب. 

سواق العربية اللى آخدتنا كان معلق بوستر على الازاز الخلفى... البوستر 
ده فيه صورة كبيرة لحافظ الأسد وعلم سوریا وعلی الشمال 3 صور لأولاده 
...باسل وبشار وماهر. 

و تحتها بالعرض جملة كبيرة كدة... هكذا تنظر الأسود. 

اللى ميعرفش أولاد حافظ الأسد ... 

- باسل الأسد... كان مهندس وبطل أوليمبى وعسكري فذ... أخد الدكتوراه 
من الاتعاد السوفیتی قبل ما یکمل ال 30 سنة وكان قائد الظلات... السوریین 
كانوا بیعش قوة... کانبیتم إعداده علشان يمسك مکان آبوه لکنه مات صغير 
في حادثة عربية «مشبوهة» سنة 94.. «يقال إنه كان سایق وهو سکران وآمر 
الله نفذ» .. الله آعلم... الشاهد آنه كان كما يبدو آیامها الرجل الناسب لقيادة 
دولة محکومة حکم ديكتاتوري قمعي.. الناس اللي بتقول إن بشار دموي.. 
میعرفوش أي حاجة عن باسل. 

- بشار الاسد.. طبيب عیون.. كان بعيد خالص عن السياسة.. جابوه من 
لندن لما آبوه مات.. غيروا له الدستور.. امسك يا معلم البلد.. ومسك بشار.. 
وياريته ما مسك. 

- ماهر الأسد.. قائد الفرقة الرابعة دبابات في الجيش السوري.. بمعنى آخر.. 
هو القوة الضاربة لآخيه بشار.. زي ما كان دراع أخوه باسل القوي. 

آنا بقی شفت البوستر ده.. وبلسانی اللى عاوز قطعه اتریفت.. وقلت هکذا 
تنظر زوجات الأسود (بس باللفظ التاني الأبيح).. وعینکو ما تشوف إلا النور. 
على الغرب كدة جالي ضابط ومساعد شرطة على الاوتیل.. استجواب 
سریع دقيق مركز ترم إلى حد كبير.. اتاري سواق العربية هو اللي بلغ.. 
الاستجواب كان مقبول الحمد لله.. بس التهديد كان واضح آوي آوي.. حياة 
الانسان للأسف في سوريا ملهاش تمن في نظر البوليس السوري.. دولة عربية 
أصيلة يشهد ها بالقسوة معتقل تدمر .. 

حد قرا رواية الآديب الرائع أيمن العتوم «يسمعون حسیسها»؟؟ 

فيها كل التفاصيل.. ربنا بهدیهم جميعا. 

عندي صديق فلسطيني مساوي.. اتحبس في الضفة وسوريا ولبنان وتل أبيب 
ومصر.. بيقسم لي بالله إن مفيش في الدنيا أفظع من سجون مصر إلا سجون 
سوريا.. 

معقول كدة؟؟ 

آه للأسف... نلاحظ دايا في أي اجتماع لقيادات العرب.. بيختلفوا ويتخانقوا 
في كل حاجة.. إلا اجتماع وزراء الداخلية.. لأنهم بيتفقوا علينا. 

من المفارقات الظريفة برضه.. إن مسرحية عادل إمام «شاهد مشفش حاجة» 
بتتذاع في سوريا بس من غير المشهد بتاع جنينة الحيوانات.. بتاع أنا بخاف 
من الكلب.. يطلع لي أسد ! 

وكأن الانتونت مفيهاش المسرحية كاملة.. الفكر القمعي هو هو في كل 
الدنیا.. الحاكم بیفتکر دايما إنه أذى من کل الناس.. لکن دروس التار یخ 
علمتنا إن كل دول مصيرهم واحد.. طال الزمن أو قصر.. سلة الهملات. 

الیوم في دمشق بيعدي زي الصاروخ.. تصحی الفجر وفجأة تلاقي نفسك 
باللیل.. حياة الليل في دمشق زي القاهرة بالضبط ... احلى ما فیها حلقات 
الدبكة قصاد مطاعم الشاورما. 

هو آنا حكيتش عن الشاورما السوري؟ 

اخص علی.. إزاي آنسی.. دي أجمل حاجة في العالر.. السندوتش الواحد كان 
ب 30 ليرة.. يعني في حدود 3 جنیه وقتها (سنة 2007).. من حظي إن الأوتيل 
كان في منطقة تقريبًا کل اللي فيها عندهم مطاعم شاورما ومن حظي برضه 
إن قصاد محل الشاورما كان في أشهر محل حلویات في الشام.. نبیل نفيسة.. 
أعتقد كدة إن حياة اللیل بتاعتي في الشام وضحت علشان الناس اللي بتغمز 
وبتضحك بخبث دي ولسان حاها بيقول: أيوه يا عم . 

عشاء كتير أوي من الشاورما.. بعدين حلويات من نبيل نفيسة.. ومَشْىْ مد 
الأوتيل علشان أهضم اللي كلته بدل ما أموت فطسان.. على ما أوصل الأوتيل 
أكون جعت تاني.. الف وارْجّع.. علشان آخد الشوط التاني من حربي ضد 
الشاورما والحلويات. 

على النظام ده لمدة 6 شهور.. آنا رحت سوريا 110 كيلو.. رجعت من هناك 
0 كيلو بالتمام والكمال.. رغم إني كنت بنزل الجيم 3 مرات في الأسبوع.. 
ساسا المدرب كانت بنت سورية.. فكنت بنزل علشان أستعرض عضلاتي 
القاسية في شيل الحديد . 

تمارين بناء عضلات الرجلين والضهر.. العضلة كبيرة وبتسمح للواحد يشيل 
أوزان كبيرة من غير تمزق ولا حاجة.. يعني ممكن تتمرن لعضلة ضهرك ب 80 
أو 100 كيلو وأنت لسة في البداية عادي ا 

جرد إحساس نفسي إنك قوي مش آکتر. 

كانت المدربة تقرب مني علشان تسألني إن كنت محتاج حاجة. . فكنت أقول 
لحان اخديد متي كارا ري .. أنا محتاج تحدي أعلى. . وهي تضحك.. 

وأنا أشعر إن خلاص. . المزّة هتقع هتقع. 

لحد ما في يوم طلبت مني إني آلعب حاجة غير الضهر والرجلين.. قلت شا 
ماشي.. ندخل بأيه.. قالت لي العب بایسیبس (عضلة الذراع الأشهر) أو 
ترایسیبس (عضلة الذراع الخلفية الثلاثية). . طیب آشیل وزن کام. . قالت 
لي أعتقد 20 مناسب. 

آنا ضحکت باستخفاف قلت ها 20 |زاي.. ال 20 دول كنت بشیلهم وآنا نی 
إعدادي آنا عاوز ال 80.. طبعًا ال 80 دي میقدرش علیها غير الزمیل آرنولد 
وآشباهه.. وهي أصرت إني لعب ب 40... وأنا قبلت متضرر. 

طلبت إني أ كمل 5 مجموعات... كل مجموعة 20 تکرار. 

و صلیت على النبي وبأسلوب فرید شوقي.. صقفة للنبي يا جدعان.. وعدیت 
5 عدات بالظبط.. ووشي امر زي الطماطماية وعروق رقبتي نفرت وحسیت 
نی موت وآدخل الحمام.. مع العَدة السادست.. الدمبل الحديد وقع من إيدي 
وکان هیکسر رجلی لولا ستر ربنا. 

طبعا البنت ضحکت وقالت لي ولا مهمك... بتبدا خفیف ومع الوقت بتزود في 
الوزن.. أجيب لك 5 کیلو ؟؟؟ 

بصيت لا بصة كلها حقد وغیظ.. وقلت ها نا ساسا مش بحب الحديد... إنما 
أخوكي في السباحة آیه.. إخطبوط.. سمكة قرش بتعوم.. آنا نازل البیسین. 

و من یومها مقربتش تاني من الحيم بتاع الاوتیل. ولا أي جيم تاني. 

بلوران. . 


تصادف وجودي في سوريا في فترة الشتاء.. دمشق بینزل فیها تلح.. مش تلج 
كتير مثلا زي آوروبا أو روسیا.. لا.. حاجات بسيطة كدة.. إنها هو تلج 
مرج 2 : 0 5 2 1 

طيب يا جماعة.. نروح فين علشان نلعب في التلج بقی ونتزحاق.. 

ما في غير بلودان.. آقرب منطقة لدمشق فیها تلح.. کمان في مطاعم حلوة هناك 
وأرجيلة ماما مثیل. 

شد الرحال على بلودان.. مطالع ومدقات محفورة في اجبل.. صوت موتور 
العربية بیعانی.. العربية فاضل ها دقایق وتنهار وتتفکك. 

شوية بشویة... بدأ اللون الأبيض یظهر... زمایلنا السوريين سألوني.. بدك 
كفوف (جوانتيات) أحمد؟؟ 

- كفوف مين... أنا ابن الفراعنة اللى بعون الله أمسك النار بإيدي ومقولش 
أى. 

- هههههه.. طيب يا ابن الفراعنة... بنلاقيك جوات التلج بتصرخ 

ِ ياللا ياض منك ليها... آنا هحط بصمتي على التلج بتاعكو. 

ووصلنا لقمة الجبل... كل شيء مدفون بالتلج الأبيض الجميل... ولكن الجو 
حلو أوي... آنا للست جاكت تقيل وآيس کاب على الفاضي.. وبدآنا نلعب 
بتاعي .. كنت بجيب زلط صغير وأعمل كورة التلج حواليه... وأحدف على 

الشباب الکورة ..بینما على البنات كور تلج تانية من غير زلط... إنسان 
مؤذي. 

بعد نص ساعة من اللعب بالتبج جسيت إن إيدي ا تخشبت ولونها اتغير... 
الحقووووووونييبيبي.. إيدي يا عالر.. آه يا إيدي.. وطبعًا كله بيضحك.. شو 
يا ابن الفراعين.. التلج ما بيلسع مؤمن 

- آه پا خويا... ولو لسعه.. يبقى المؤمن مصاب. 

وجبة الغدا كانت في مطعم غريب جدا... الطعم عبارة عن مغارة جوا الجبل... 
کل شىء محفور في الغارة دي... الترابيزات والکراسی والتماثيل... الاطباق 
ا هر از ول ا سای ودر انحاو اد 
من حجارة الجبل. 

كل شيء منحوت بفن.. بحیث تفضل تتفرج وانت متنح وتقول سبحان الله 
على تشکیلات الورد والزرع اللي معمولة في قلب الحجر. 

الطعم نفسه على صخرة شکلها من بعید خطر اوي... تحس انا هتقع... لکن 
هي ثابتة... بتشوف الجبل وبلودان كلها من شبابيك الطعم... في ناس عايشة 
على قمة الحبل.. كل واحد واخد حتة ارض وبانی بیت.. بيسموها ضيعة... 
أوعزبة بلغتنا ..بس الضيعة اصغر شوية... مکان مناسب جدا للتقاعد 
والأنتخة... العيال تکون ا تجوزت وخدوا آمهم تعمل عمرة معاهم... والواحد 
يعيش حياته هنا بين الطبيعة ده لوحده. 

ممه 

ملاحظاتي عن سوریا وأهلها 

- السوريين طيبين ومرحبین جدا... آهلها آمیل للتجارة مش الوظيفة. 

- سوریا بلد نظيف جدا... رغم أنها من الدول الفقيرة نسبیا 

- الحكم ديكتاتوري والشرطة دمو ية... بلد عربي أصيل. 

- السوريين والشوام عموما شعوب تحب الطرب والوسیقی 

- الطاتفية ملهاش مکان في سوريا. 

- الزراعة في سوریا طبيعية تماما... الفوا که وا خضار في منتهی الجمال. 

- سوريا بلد زراعي في الأساس... مسيطر علیها رجال الاعمال... الفساد 
موجود بوضوح... رامي مخلوف ..مستر 96... آحمد عز الشوام... مش قلنا 
بلد عربي أصيل 

- المرأة السورية شاطرة وقوية اوی... ها الكلمة العليا فى البيت... الرجل 
السوري بيقدر المرأة... يمكن علشان الأم هناك ها مكانة خاصة؟؟ 

- إيران لحا بصمة واضحة اوي في سوریا... الاتجاه العام للبلد هو الاشتراكية 
والحكم الشمولي. 

- سوريا هي البلد الوحيد اللي ما زال مؤمن بالوحدة العربية... جمال عبد 
الناصر هناك قديس... نص رجالة سوريا بيحلموا بعروسة مصرية... أنا 
إننا لازم نحقق لم الحلم ده.. إخواتنا في العروبة وسعادتهم واجب علینا.. 
ياللا.. خليهم يتربوا. 


سوريا.. بلد أتمنى زيارته تاني وتالت ورابع وآلف مرة... ربنا هدي لمم الحال 

ویوقف نزیف الدم يا رب... نفسي آروح تانی أشوف نواعير حماة وقلعة 
حلب... شاورما الشامي وحلویات نبیل نفيسة وحشتنی آوی. 
في طریقنا لکسب (الجنة فى الأرض)... زرنا اللاذقية (اسکندرية سوریا) 
وبیت ياشوط (الفلاح السوری الأصيل) .. 
لکن هذا حديث آخر 
إن كان فى العمر بقية. 

O00 


38 





بیرمت... ست |لدنی.. 





من وين الحلوة العلیانن ع الورد وأكتر 
تتمو ج مثل النيسانيٌ بجبال العنبر 
بها الصحوة ترش غناني وتقول وتسكر 
حلیانن الدنیا حلیانن بلبنان الأخضر 


(فبروز) 


سحر الشام لحس عقلی.. الارض الطيبة المتلشة بالخيرات... صدق البابا 
اوربان التانى لما قال «إن بلاد الشرق تفیض لبنا وعسلا». 

| کتشفت بیروت كمدينة للسياحة والزیارة عن طریق صدیق فى سنة 2008... 
لبس ثوب الشیطان لوسیفر ومسك ودانی ليل ونهار ببروت ببروت لحد ما 
مقاومتی اهارت ووافقت. 

زيارة سريعة لمدة 3 آیام... ويك إند.. نروح نشوف ايه حكاية البلد اللى 
رجالتها ماتت فى الحرب وعمالة تحدف علينا ستات زى اللوز من أيام صباح 
لحد النهار ده دى. 

من القاهرة.. 45 دقيقة بالطيارة... وتنزل فى مطار ببروت الدولى.. مصر 
للطيران أو ميا.. نفس السعر تقريبا... أنا كنت مسافر من الرياض.... 
تقريبا.. الرياض كلها كانت مسافرة معايا فى نفس اليوم. 

تنزل الطيارة فى مطار بيروت.... ادخل المطار ويحصل لى الصدمة ....خصوصا 
وانا جاى من الرياض ..مطار جميل ونضيف جدا... الناس كلها بتضحك وتغنى 
وترقص... ابتسامة ترحاب على وش كل الناس... كل الخدمات متوفرة... 
مطار فعلا زى مطارات أوروبا. 

فعلا.. كله بیغنی ويرقص... إذاعة المطار الداخلية فيها أجمل صوت حبب 
لنفسى.. فيروز.. ف رأبي هی أجمل من شدى بألحان وكلمات... غناء يعنى 
فیروز ..طرب يعنى فيروز. 

فيروز بتغنى... كان الزمان وكان... والناس تتلم فى حلقات كبيرة... ترقص 

وتفق معاها:, ناس غاد مش موظتن ق امار اس رقش عن 
بس اتلاقت على الرغبة فى السعادة 

ده الانطباع العالر عن بيروت... النظر العام مؤشر يقول إن دی بلد اميصة 
كلها... شكلهم كام يوم زی الفل بعون الله... بیروت كانت سو يسرا الشرق 
قبل الحرب... بتحاول ترجع بقوة... بس العالر بتوع السياسة مش سايبينها 
في حاها. 

الدخول من غير تأشيرة للمضريين ..بشرط یکون معاك كاش كفاية أو 
كريدت كارد... من الآخر.. معاك فلوس ..يبقى هتدخل... عمليين جدا... 
إنت شو جاى تسوى؟؟؟ اجازة.. يبقى لازم يكون معاك مصارى. 

انطباعات واضحة جدا هتاخدها عن بيروت من غير ما حد بحي لك.. لازم 
هتلفت نظرك.. مثلا .. 

الانطباع الأول : الغلاه الفاحش.. 


اغلى العواصم العربية... ويمكن كمان أغلى من معظم عواصم أوروبا... غلاء 
فاحش مرعب.. ال 100 دولار فى بيروت كأنك ماشي في مصر ب 50 جنيه 
بالظبط من ناحية القيمة الشرائية.... ولا ليها أي لازمة فى الحياة.. فطبيعى 
جدا إنك تأجر عربية عادية جدا لدة 3 أيام ب 450 دولار.. وتفول بنزين ب 
0 دولار فى اليوم. 

أسعار مرعبة بالنسبة لواحد جاى من السعودية.. حيث البنزين أرخص من 
المية.. لدرجة إنى قلت لعامل البنزينة.. أنا بقالى 3 سنين فى السعودية.. هکن 
مستهلكتش بنزين فى ال 3 سنين بال 60 دولار دول. 

من المعروف أن لبنان لا تنتج ولا تصنع ولا تصدر.. فقط تنفخ وتشد وتشفط... 
طيب مستوى المعيشة حراق اوى كدة ليه؟... لا إجابات مقنعة. 

ما علينا.. المهم ننبسط... نا مش جاى أَحَلَلَ وم وأعَدّل عليهم... ويك اند 
لطيف وخلاص. 

تخرج من المطار على الأوتيل.. فى بيروت إنك تلاقى أوتيل كنك بتقول آنا 
عاوز عربية فول فى القاهرة.. بين كل أوتيل وأوتيل.. 3 أوتيلات.. وكلها فخمة 
جدا وغالية جدا جدا جدا.. وكلها محجوزة... لو معندكش حجز مسبق.. 
يبقى غالبا هتبات فى الشارع. 

برضه ما علينا... نزلت فى أوتيل سان جورج فى وسط البلد... دش سريع 
وننزل بقى نشوف ايه حكاية بيروت دى. 

الانطباع الثاني .كل وی سواریمات !!۱ 


ول ما تخرج للشارع فى بيروت هتتصدم من كم الفساتين السواريه والألماظات 
والعربيات الشديدة الفخامة والرجالة النضيفة اوى البهوات دى... العالر الى 
شبه حسن كامى كدة بس على آروش وأصغر. 

تحس إن البلد كلها راحة فرح... طيب يمكن علشان المنطقة دی وسط 
البلد؟؟ 

إدى نفسك ساعتين كمان وهتعرف إن آهل بيروت كلهم كدة تقریبا. 

طيب العربيات دى ايه؟؟ الموديلات الفخيمة دى مش موجودة حتى فى 
الخليج... طب جت هنا إزاى.. الحامر أكتر من البيجو فى مصر.... بَرْضْه لا 
إجابات. 

كل حاجة هنا بتقول بشدة إن دى بلد مستواها عالى أوى... أزياء الناس... 
الساعات... العربيات.. الموبايلات... أسعار المطاعم.. النسينيات.:. كل 
حاجة.. كل تفاصيل الحياة هنا بتقول إن دی بلد للمليونيرات فقط. 

طيب نروح بقى نکتشف بلد العالر الأغنياء دى... ونجهز معانا خزون 
كويس من القر والحسد... على الله ينفع مع العالر فاحشة الثراء دى. 

أول الكلام.. مسجد محمد الأمين - ساحة الشهداء. 

بالمناسبة.. ساحة الشهداء كانت مقر رئيس الوزراء المغتال... رفيق 
الحريرى... معشوق اللبنانيين.. ومن حظى البرلنت إن رفيق الحريرى لما 

فرقعوا موکبه.. كان فى نفس الاوتیل الرائع اللى أنا قاعد فيه ..بداية مشرقة 
بالتفاؤل. 
اييبه حبيبى.. العمى بقلبون (بقلبهم)... بدهم يفوتوا بلادنا بالحرب... الله 
بيفضح عرضون (عرضهم)... الكلام ده قالحولى السايس وهو بيركن العربية 
قبل ما يلسع منى 20 دولار بقشيش... يارب يقعوا من جيبه. 
مين محمد الأمين ده يا جدعان.. محدش عارف يجاوبنى... طيب الجامع ده 
للصلاة وللا ظروفکو ايه.. آه اتفضل... صلينا ركعتين لله.. ربنا يجعلهم كفارة 
للى بعد كدة رغم إن النية كانت سليمة والنعمة.. بعد المسجد... انطلقت إلى 
ساحة سولیدیر . 

۳۳11 

الانطباع الثالست: الال یف لكل شی؛ 


سولیدیر هو میدان مقفول... ممنوع فيه مرور العربیات... معمول لغرض 
السهرات البرينة... مطاعم.. کافیهات... مزیکا ورقص.. ونقدر نحط 
مزیکا ورقص مع أي حاجة فى بيروت. 

يعنى مستشفى ومزيكا ورقص.. عشاء ومزيكا ورقص... شوبنج ومزيكا 
ورقص... كله شغال مفيش مشاكل... المزيكا والرقص فى بيروت کالاء 
وآهم من الهواء... لبنان بلد يبيعشق كل مظاهر الحياة.. بلد مبهج ومبتهح بلا 
الطاقة السلبية فى بيروت = 0 

اختار أي مطعم.. كلهم زى بعض... تذكرة العشاء للفرد 150 دولار... الشيء 
اللى يخليك تا کل وتدخل الحمام تشرب مية وملح بابل كذا مرة علشان تفضى 
بطنك وترجع تاكل تانى... آنا دافع فلوس يا جدعان والنبى لأندمكم ..فى 
بلدنا 150 دولار دول آ كل بيهم طول عمرى. 

الأكل طبعا حلو زى كل الأكل الشامى... لكن الأكل السورى أحلى... 
المزيكا اللبنانية اللى میعرفهاش يبقى إنسان مش طبيعى... فارس كرم نجم 
النجوم بلا منازع... والأغنية الذهبية عندهم اسمها «شفتا (شفتها) بشارع 
الحمرا»... حاجة كدة زى نار عندنا بتاعة حكيم. 

السائح الخليجى رقم واحد ..أينما وجد فى أي مكان.. أسعار المكان تولع... 
رغم إن السائح الخليجى صاحب المال بيختار أوروبا أولا... لكن هی سمْعَة 

من زمان آوی... الناس فا كرة إن کل واحد لابس غترة وعقال یبقی ملیونبر... 
الحقيقة مش كدة. 

أسعار ميدان سوليدير غالية في كل حاجة... حتى بائعات اطوی والعياذ 
بالله... آصامهم الجنون من فرط الأموال الخليجية ..بقوا كدة عاملين زى 
العيال بتوع نزلة السمان. 

بدك سهره حبیبی؟؟ 

امشى يا ولية من وشى... أعوذ بالله من غضب الله. 

هو آنا مش قلت إن سولیدبر ده میدان سهرات بر 99922 أمال ایه القرف الل 
شفته ده؟؟ 

هذه نقرة وتلك أخرى.. دول بائعات هوی غير مقننات... يعنى شغالين مع 
نفسهم... السهرات الغبر بريئة موجودة فى آما کن تانية.. بیزنس كبير اوی 
له مدير وحراس وحاجة مرعبة... والملعونة دی موظفة وممية تماما.. 
جرب تضایقها... تلاقی واحد اد الحبل بیتعامل معاك بقسوة ومستعد یطحن 
عظامك. 

معقول الکلام ده فى دولة عربية.. العرض والشرف عندنا ملوش علاقة 
بالدین.. ده فی جیناتنا کعرب... إزاى بسمحوا بالسخرة دی کدة؟؟ 

الى مش مصدق.. الشغلانة دی موجودة فى كل الدول العربية بلا استثناء.. 
ماعدا السعودیه... موجودة برضه بس فى الخفاء.. ربنا يحفظنا و حفظ کل 
الناس من انتشار الخبث. 

- ايه حبیبی.. شو بك؟؟ 

- لا مفيش.. سرحان شوية 

- طيب ياللا.. فيك تخلص أكل.. بدنا نلحق شارع الحمرا... يا دلى على شارع 
الجمرا. 

فى بيروت... متنخدعش بكلمة حبیبی دی آبدا... كلهم بیقولوها كدة.. لزمة 
فى الكلام.. ولو لا قدر الله حسيت إن واحدة بتقوضالك بجد ..يبقى سيبها 
واجری ولا تعقب... اهرب بعید اوی .. اهرب بعيد واوعی ترجع. 

نساء لبنان والفلوس لا يجتمعوا آبدا فى مکان واحد... مکلفات جدا جدا... 
حتی فوق طاقة الانسان فاحش الثراء. 

دلوقتی السؤال الهم اوى اللى دابما بییجی على دماغ الناس... حتی الستقیمین 
منهم و ان لر تصرح آلسنتهم. 

هو بنات لبنان حلوین؟؟؟ 

هو نانسی عجرم وهیفاء وهبی دول حقيقة وللا فوتوشوب؟؟؟ 

عن تعامل وتجربة ومشاهدة من قريب وأكتر من 5 زیارات للبنان... آقدر 
آقول بکل ثقة وبالفم المليان... لا.. لا وآلف لا.. بنات لبنان مش حلوین 
خالص.. بالرة.. و ٍطلاقا کمان لزيادة التوکید.. إنما ها متوضبین کوپس.. 
الصنایعی اللى اشتغل فیهم إيده تتلف فى حر ير الصراحة.. النفخ شغال هناك 
على ودنه.. الكوافير فى لبنان هو أشهر وأغنى تانى مهنة فى لبنان. 

أجسام مظبوطة.. مفيهاش كيلو واحد زيادة... لبس فاخر اوى وماكياج 
على اعلى مستوى... نفخ وشد وكحت وبوتکس وبلاوى. 

المرأة اللبنانية أو الرجل اللبنانى يصرف على مظهره كل ما آوتی من مال... 
مکن بطنه تكون بتزقزق من الجوع.. لكن الساعة لازم تكون رولكس أو 


يو بووت... التى شیرت لازم يكون بيربرى وكله سینییه. 

مش مهم ناکل... الهم نلبس ونتعطر ونتسرح ونسهر... كل مکان فى 
كوافير... زی حلات الوبایل فى مصر کدة... مكن تکون رایح أو رايحة 
مشوار وتعدی على الکوافیر فى السكة 

طب أيه هی آول مهنة فى لبنان؟... دکتور التجمیل طبعا... ظننت هذا 
و اطیتخا: 

إنما جمال حقیقی.. لا... ما زالت سوریا تتربع بقوة على عرش جمال النساء فى 
نظری. 

لو دققت کو یس فى الوشوش.. هتلاقی فعلا كله صناعی... مفیش بدا زی 
خلقة ربنا... الجمال الطبیعی فى بروت نادر إلى حد كبير. 

هوس التجمیل فى لبنان وصل لدرجة إن فى بنوك بتصرف قرض اسمه قرض 
التجمیل... يعنى الواحدة من دول تروح للبنك.. يعاين و یشوف لو صرف لما 
فرض هتنفع وللا مش هتنفع علشان يضمن فلوسه. 

طیب تنفع نبا تکون أيه؟؟؟ 

مودیل أو مطربة أو رقاصة أو والعياذ بالله من إياهم... البنك بیقینها كدة... 
سلعة لا أكثر ولا آقل... هیدیلها فلوس بفايدة عالية ..يبقى لازم يضمن فلوسه. 
الناس فى بيروت وفى كل لبنان تقريبا دنيويين تماما... الدين ملوش أي مكان 
فى حياة اغلبهم... محدش بيتكلم فى النقطة دى.. ومحدش عاوز... ولو اتفتحت 
قصادهم بيغيروا الموضوع. 

تحمس بآثار الحرب فى النفوس... فى ميادين وسط البلد.. ما زالت بعض 
البيوت مهدمة.. هما سايبينها عن عمد.. علشان الناس تفتكر ويلات ارب 
ومتفكرش ترجع تانى. 

محدش فى بیروت عاوز مشا كل... فكرة العنف مرفوضة تماما من کل طبقات 
الجتمع... هى كلمة واحدة... من شان الله يا زلی ..بیکفی بیکفی. 

أي حد فوق ال 40 أو ال 50 سنة.. الحرب باينة على وشه.. اصابة أو جرح... 
أو هم زيادة آوی بیداریه بالضحك والفرفشة وديل الحصان الصغير فى شعره. 
الناس هناك بتحب الحياة جدا... مکن يدفن أبوه أو ابنه الصبح ويخرج يسهر 
بالليل عادى جدا... ويقولك شوبك يا زلمى.. بيكفى مصايب ...بلا حزن... 
بدنا نعيش. 

دكتور مصطفى محمود عمل حلقة عنهم اسمها «الجنون اللبنانى» والعراب 
اتكلم قبل كدة عن «القتل بالحوية» فى لبنان... الى شاف الحلقة أو قرا المقال 
أكيد هیشعر بالرعب من اللى حصل. 

ما علينا.. 

خلص عشاك بسرعة علشان تلحق شارع الحمرا....خالد بن الوليد بتاع 
بیروت.. وخد بالك.. انزل من غير فلوس ولا كروت... لانك بسهولة أوى 
ممكن تتذبس وينضحك عليك... إن شالله حتى تكون مين. 

البياع اللبنانى أشطر من الشطارة ذاتها... يبيع أي حاجة وكل حاجة... العاملين 
فى الخليج ممكن ياخدوا باهم كويس أوي من التركيبة دی فى الوظايف.. 
موجودة تقريبا فى أغلب الشركات الخليجية 

رجل المبيعات... لبنالى ... 

الدیر الالی... فلسطینی .. 

المدير الفنی... مصری ... 

بعد ما عجبنی جاکت جیل جدا فى شارع الحمرا.. البياع فهمنی إن فى منه 

نسختین بس.. نسخه في إيدى والنسخة التانية اشتراها راغب علامة.. وف 
صور فعلا لراغب علامة وهو بیشتری الجاكت ده. 
الشیطان لعب بدماغی كورة شراب... هيبقى عندی جاكت آنا والزمیل 
راغب علامة بس... طب والنبی لاجیبه... طول عمری آنتقد التفاهات دی.. 
بس للأسف سقطت بجدارة فى آول اختبار. 
جریت على الأوتيل علشان أجيب فلوس وآشتري ال جا کت ...زى جاکت 
الزمیل راغب علامة... بعد ما خرجت من المحل ...لقیت بيروت كلها لابسة 
الجاكت ده... آه يا بن ال ...هو آنا كان هینضحك على بسهولة کدة؟؟ 
نسیت ول ان الما کت ده کان ته 1500 دولار... امد لله فلوسی حلال... 
البلغ ده آشتری بيه 3 أو 4 بدل من بتوع الشغل. 
قواعد بيروت الأربعون.... اوعی تعمل شوبنج فى بيروت.. هتسمع آسامی 
كدة زی زهير مراد وجورح شفرا وطونی اسود... اعتبرهم کفار... ولا تقرب 
من حل عليه أساميهم خالص. 
مراتك مثلا هتقولك هاتلى فستان من عند إيلى صعب يا إما تطلقنى.. يبقى 
تطلقها أرخص وأوفر ..خصوصّالما تعرف إن فستان عادى جدًا عليه توقيع 
ایی صعب يبقى تمنه 20 ألف دولار !!! 
و افتکر داي إن شارع الشواریی أهم شوارع العالر... وسيتى ستارز واحد 
من أ كر مولات العالر المتازة 

0103 

الانطباع الماع ابی فوق الشجرة 
الروشا (بالتشديد على ال و) 


أشهر أماكن بيروت... مش معقول فى حد مشافش أى فوق الشجرة... عبد 
الحليم حافظ ونادية لطفى ورحلة باللانش حوالين الصخرة. 

أسعارها تبداً من 15 مليون دولار وانت طالع.. ومفيش إيجار جديد. 

صديق لبنانى شاورلى على عمارة فخمة أوى وقال لى اتطلع فى ها البناية.. 
بالطابق ال 21... هيدا بيت هيفا وهبى. 

مفاصلى ساحت وروحى راحت.... بكلم نفسي من جوا ومن برة ساكت... 
مع الاعتذار لأحمد مكى. 

انت بتتكلم جد ...معقولة.. الست هيفاء ساكنة هنا... وأنا آقول المنطقة ماه 
حلوة كدة وفيها روح... هو آنا ينفع أطلع أسلم عليها... طب وحياة أبوك... 
لو شفتها.. قوطا أحمد بيسلم علیکی أوى اوی اوى.. واديها رقم الموبايل ده. 
خطفنى من أفكارى السو دی واحد صاحب لنش... بدك فسحة يا زلمى؟؟ 
ماشي يا سيدى 

يللا.. اطلع... بنفتل فتلة (بناخد لفة) وبنمرق كيف ما مرق عبد الحليم من 
جوات الصخرة. 

الفتلة.. قصدى اللفة مدتها 30 دقيقة... الراجل قعد يكلمنى عن أيام رفيق 

الحريرى و |زای كان مكن يعمل فى اليوم 0 أو 3000 دولار... دلوقتی 


700 دولار فى الیوم!! وبتشكى؟؟ طب مش عاوزین سواقین لنشسات 
معاكوا؟؟ 

بعد اللفة الظر يفة دى.. الحساب... 100 دولار !!!!... لا تندهش... إنها بيروت.. 
طيب ياعم الحج... عبحليم فتل الفتلة دی وكان معاه نادية لطفى.. حاجة طرية 
تستاهل يعنى... إنما احنا كلنا رجالة بشنبات... فين كرم الضيافة. 

ولا همك حبيبى... بنعمول ديسكاونت... انتو 4.. خلاص... 400 دولار 
وبنزود خمص ضقايق. 

لاياراجل !!.. بس هی بيروت كدة... هتدفع يعنى هتدفع... بس هو عملك 
ديسكاونت... 35 دقيقة ب 400 دولار... بدل 30 دقيقة ب 400 دولار... اهو 
كدة... أنا ضحكت عليه. 

صخرة الروشا من بعيد حلوة جدا... إنما لنا تقرب منها هتشوف منظر قمىء 
جدا.. خصوصا فى الكهوف اللى حواليها.. زبالة وعلب بيبسى فاضية وبقايا 
أكل ومية خضرا مش ظريفة خالص.. وخفافيش ساكنة فى الكهوف دى. 
صدمة... عبد الحليم جاله نفس يغنى إزاى بس وهو شايف المنظر ده... بس 
طبعا فقت بسرعة... مرحبا بك فى بلد عرب أصيل وعريق.. مليان آثار بتتهرب 
وبتتباع برة... بلد قتلته الحرب مرة ويقتله الاهمال يوميا آلف مرة. 

سواق اللنش كان بيتكلم فى السياسة احسن من البرادعى.. مستوى الحريات 
فى لبنان عالى اوی... مکن تقف تشتم الحكومه أو الرئيس فى اتخن مكان فى 
بيروت ولا هيحصللك حاجة... فكرة العتقلات والكلام ده مش عندهم. 

فى فساد طبعا.. بس فسادهم من نوع آخر.. فساد تجارة الوت.. تجارة السلاح 
فى بیروت مزدهرة جدا جدا. 
الراجل كان محل مزیکا غريبة آوی ق اللنشش.. واحد صوته مش حلو.. 
وببقول کلام موزون زی النثر كدة.. قالی بعد كدة إن ده اسمه الآن مرعب.. 
شاعر ومطرب لبنانی سياسى لسانه زى البرد... نقدر نقول إنه الفاجومی 
لبنان. 
عمل سلسلة آغانی اسمها الهوارة... شتم فیها كل حاجة.. بداية من الناس والبلد 
والدنيا والحكومات العربية كلها بکلام عميق جدا وبسیط جدا.. يديلك 
انطباع عن إحساس الناس.. الناس فى بيروت بتكره السياسة والسياسيين.. 
وبيحبوا أم كلثوم وفيروز والتبولة وفتة الشاورما. 

111 

زيارة بيروت لا تکتمل آبدا بدون زيارة كنيسة العدرا فى جبل حریصا... 
جبل حریصا موجود فى طریق جونبة.. 30 كيلو تقریبا من بيروت... على 
الساحل... جبل جمیل جدا كله مکسی بالاخضر فى الصيف وبالتلح فى 
الشتاء. 

بتطلع الجبل بالتلیفريك.. وبعدین تطلع سلالر كتيرة آوی آوی آوی لحد قمة 
جبل حریصا.. آیامها كان وزنی 185 كيلو بالتمام والکمال.. مع کل درجة 
سلم كنت بطلعها كنت بسب وألعن فى بیروت والسياحة واللى عاوز يتنيل 
يسافر. 

بعد مجهود خرافى وصلت فوق لحد الكنيسة... علشان ألاقى شجرة أرز قديمة 
أوى وتمثال العدرا مریم فوق الكنيسة وكمان فى درجات سلم حلزونية.. تقريبا 
0 درجة علشان توصل للتمثال.. طااايب الله معاكو بقى... كدة كدة أنا 
شايف العدرا من هنا... أحب التماثيل والنحت آه... بس قلبى الضعيف اللى 
بیخدم 185 کیلو ان سمل مجهود زيدة 

حوالين الكنيسة فى اشجار الأرز (بفتح الالف وتسکین ال روال ز) شعار 
لبنان الرسمی... شجره معمرة مقاومه للأمراض شکلها جمیل وفخم.. موطنها 
الاصبی اسکندرونه فى لبنان. 

ا لجو العام فى جبل حریصا روحانی محتشم وف ناس كتير بتبيع ایشاربات 
وبناطيل وبلوزات... غريبه اوى.. ايه السبب يا ترى؟؟ 

تمثال العدرا فوق الكنيسة يشبه قثال 16066067 16 »jesus‏ أو المسيح 
يراقب العالر فى ريو دی جانیرو ف البرازيل... اللى شاف کاس العالر الأخير 
يعرفه كويس... هموت وأروح أشوف التمثال ده. 
الكنيسة من جوا صغيرة أوى أوى والحشمة مطلوبة لدخول الكنيسة.. منوع 
الشورت والكت واللى فوق الركبة....1ااه... علشان كدة بياعين الهدوم دول 
موجودين برة. 
من فوق جبل حريصا تكشف بيروت والميناء... المنظر فى منتهى الروعة.... 
جبل حريصا مكان متاز لقضاء يوم كامل فى التنقل بين مزارع العنب 
والمطاعم والبيوت شديدة الفخامة.. أو لو حابب تعمل حفلة شواء.. جبل 
حريصا أفضل مكان. 
هواة التصوير طبعًا... جبل حر يصا هو أنسب مكان تقضى فيه يومك كله 
علشان تطلع لمجموعة صور لا نی أبدًا... بالإضافة طبعًا إلى المواء النقى 
بشدة... تحس إنك عاوز تاخد النفس بأعمق طريقة علشان يغسل رئتيك من 
بلاوى التدخين. 
لاحظت وجود عمارات سكنية على مدرجات الجبل... الله.. فى حد عايش 
هنافعلا... قالولى آه.. والبيوت رخيصة.. 2 أو 3 مليون دولار مكن تاخد 
طب والله الناس دى بتتكلم كلام زى الفل... معندكوش حاجة إيجار قديم 
بقى؟؟ 

۳۳107 

مغارة جعیتا. . 


تنزل من جبل حریصا وانت راجع بیروت هتاخد اللماى وای (طريق جونیه 
تانى بس المرة دی فى انجاه بيروت).... 17 كيلو بالظبط وهتوصل مغارة جعیتا 
(تلات نقط تحت الجيم) ...فى الطريق من حريصا إلى جعيتا هيجيلك شارع 
استعيذ بالله واوعى تقربله ولا حتى تفکر... أول ما تلاقى اليافطة... زود 
بنزين على طول واجرى ...و الا هتحتاج تحج 3 مرات على الأقل علشان 
تکفر عن السيئات اللى هتاخدها منه... شارع ارم بالنسبةله ولا أى شيء.... 
آنا ماوعاش.. هما الى حكولى. 

نادية الجندى مثلا في شخصية تراجى (خمسة باب) واقفة على الناصية وبتقول 
تعالی يا جونى... تعالى مقولکشی وضحكة رقيعة منحرفة.... ربنا يعافينا 
ويحفظنا جميعا. 

الغريب إن فى الشارع ده آفخم مطاعم الأسماك فى بيروت... طب أيه بقى.. 
أنا بحب السمك أوى.. سمك البحر مش حاجة تانية.... أطلب ديلفرى بقى 
وللا اعمل أيه؟؟؟ 

الغريب إن على أول الشارع فى كنيسة... أجراسها عماله تدق ليل ونهار... 
الأجراس بتدق علشان تنبه الغافلين اللى جوا الشارع.. لكن للأسف الغافلين 
لاينتبهون. 

ما علینا... خلونا فی جعیتا. 

مغارة جعیتا عبارة عن مغارة جوا الجبل فى وادی الکلب.. فيها تجاو یف 
وشعاب ضيقة آوی ومیاکل وقاعات نحتتها الطبيعة من ملایین السنین 
واتسربت المياه جواها وعملت صخور كلسية علشان تشکل مع مرور الزمن 
عالر من النحوتات و التکوینات العجيبة ال ی تنفع تکون عفاریت لو دبت 
فیها الروح. 

بتتکون الغارة من: 

- المغارة العلیا :۱ کتشفها الهندس والفنان والنحات اللبنانی غسان كلينك سنة 
1958 ۱ 

- الغارة السفلی.. وهی الرعب ذاته... | کتشفها سنة 1931 مستشرق آمریی 
اسمه وليام طومسون عن طریق الصدفة البحتة.. بعد ما ضرب طلقة من 
بندقية الصید اللى كانت معاه.. من صوت الصدی توصل إلى أن فى امتداد 
للمغارة دی أكتر من ال 50 متر اللى هو شايفهم. 

من أول ما تدخل مغارة جعيتا متحس إن ده المكان المثالى للدكتور رفعت 
إسماعيل.. بطل سلسلة روايات ما وراء الطبيعة للمبدع الدكتور أحمد خالد 
توفيق.. المادة الخام للرعب... المكان المفضل لكل مسوخ العالر ...إدجار آلن 
بو لو جه هنا.. هيطلع يجرى ويقول يا ماما تعالى إلحقينى. 

آول حاجة جت ف دماغى.. رباعية ابن الشيطان للدكتور نبيل فاروق... 
أو فيلم سفیر جهنم ليوسف وهبی.. ماهو لو مش إبليس هيعيش هنا.. مال 
هيعيش فين ؟؟؟ 

مغارة قديمة جدا فى بطن الجبل... بتمشى جواها فى مرات هی مسكن للشيطان 

نفسه... عمرةا ملايين السنين تقریبا.. صخور متکلستة.. عمرةا من عمر 


تسمع تشششش ضعيفة جدا... بحسبة بسيطة... العمق من فوق الجسر للقاع 
کار من 200 متر... اضاءة سيكة جدا با لوان ختلفة بشکل متعمد علشان جو 
الرعب یکمل. 

آضواء مرا وخضرا وزرقا حطوطة بزوایا معينة... علشان ترسم ظلال 
مرعبة والخيال یشتغل... أكيد اللى عمل الکلام ده معقد نفسیا.. كل تکوین 
صخری من دول یصلح بشدة علشان یبقی شخصية من شخصیات آمراء 
الجحيم السبعة.. الشیطان یولیان الغتصب أو لوسیفر أو بعلزبول نفسه... 
القاع عبارة عن بحيرة واصلة للبحر... جرد التفکیر فى السقوط ف البحيرة ده 
يقتلك من الرعب. 

خفافيش بتعدى كدة من وقت للتانى.. يا ربى دی خفافيش وللا حاجة تانية... 
فين يبنى الوتد الخشب والشاكوش والتوم... الله يمسيه بالخير الدکتور أحمد 
خالد توفيق... والنبى الزيارة دى محتاجاك بشدة. 

الاحساس العام فى جعيتا هو الرعب وانقباض الصدر... أى حد يلمسك 
هتتنفض من الخضة... أى صوت حاد سريع مکن يقلب كيانك... ما آنت 
متعرفش ده بنى آدم وللا أيه ظروفه.... رعب فى رعب. 

أيه الرعب ده كله يا جدعان... وبعدين هو البنطلون مبلول ليه... محدش 
يفكر في حاجة .. كبرنا على الكلام ده خلاص... الصخور نفسها من کتر 
الرطوبة بتنشع مية وبتنقط مية وأنا سندت على صخرة كدة علشان آخد 
نفسى ... مع الرطوبة العالية دی ووزنی الرهيب ....الواحد بيتنفس بالعافية. 

لوف مكان ف الدنیا قررت الشیاطین تعمل فيه میتینج... استحالة یکون 
آنسب من كدة... أعتقد إن كل شياطين العالر ولدت وتعيش هنا... خصوصا 
مع صدى أصوات الخفافيش. 

الجولة جوا الغارة طويلة جدا... بتمشى على أرض أو جسر معدى فوق بحيرة 
القاع... الحسر يشبه الجسور التاريخية فى أفلام الرعب... متوقع فى أى لحظة 
ساحر يطلع لك من هنا ولا هنا ويعمل بإيديه إشارة فالجسر ينكسر وتقع فى 
بحيرة اللاك دى. 

طبعا دی خيالاق وأنا بتمشى جوا الغارة... للأسف التصوير جوا منوع 
وکمان منوع إنك تستهبل وتكسر صخرة تاخدها معاك... الصخور دی 
علشان تتکون بتاخد ملايين السنین. 

تحدانى رفیقی اللبنانی آنی آنزل البحيرة... وأغطس وآخدها سباحة علشان 
آطلع من الجهة التانية على البحر الفتوح... أنا بصیت له كأنه عبیط... 
0 % البحيرة دی فیها 3 أو 4 مسوخ على الأقل مستنیین الفیل الصغير علشان 
یعملوه بیکاتا بالشروم. 

- لا لا.. ما تخاف.. آنا سویتها من قبل 

- سويت ایه؟؟ 

- غطست فى البحبرة... ياللا اهماد.. بعطيك 10 آلاف دولار إذا قدرت 

- وإذا مقدرتش؟؟ 

- باخد من الورثة تبعك 10 آلاف دولار... هههههههههههههه 

الله يكسفك يا زهير... افتکرتك بتتکلم جد. 

الجولة خلصت وخرجنا من المغارة للشمس... الوشوش مصفره وعليها توتر... 

كنت عاوز آسجد على الأرض زى اللى راجعین من العراق کدة... أجمل 
حاجة... رکعتین لله علشان النفس تطمئن تانی. 

الحمد لله. 

خلص الیوم على خير من غير أى مشا کل نفسیة... رجعت على الأوتيل علشان 
آلاقی احتفالات فى الميدان... ايه الناسبة... ولا حاجة... بنشکر الله على نعمة 
الحياة... بتشکروا الله بالرقص والبوس والاحضان دی كلها؟؟؟ نظرية برضه. 
طيب ايه ...آنا عاوز أشكر معا کوا... أشكر معا کوا.. آیامها طبعا کنت 
عازب وعاوز استمتع بحیاتی... بس دايما كنت بخاف... آنزل البلد من 
دول وأقول إنى هفرتك الفراتيك وهبهدل البهادیل ... وساعة الجد... الخص 
والصداع هما خير سبب للهروب.. أحمد الله القدیر على حفظه لشخصی 
الضعیف من السقوط. 

لبنان بلد متنوع... سيروت شيء ولبنان كلها شيء تانی... غلب لبنان مدن 
زراعبة وفیها آثار زى البقاع وبعبلك وصيدا وطرابلس.. بیروت مدينة 
عصرية اما کمان أغلب مدن لبنان إلى حد ما محافظة وأسعارها معقولة... 
بيروت استثناء. 

لبنان بلد رفیق الحريرى وکارلوس سلیم الحلو وسلمی حايك.. والاهم من کل 
دول... فیروز. 

الوسیقی فى لبنان كالماء واضواء... الملكة بلا منازع هی فیروز... صباح طبعا 
ها مكانة كبيرة آوی... بس ملوك الحفلات هما فارس کرم ونانسی عجرم. 
لبنان بلد فیها حرية كبيرة أوى رغم إن الجيش مسیطر على آغلب المؤسسات 
إلا أن الرئيس مدن تماما فى الغالب. 

لبنان بلد الفلوس... لو عاوز تتعلم التجارة ..یبقی روح بيروت... بیبیعوا 
ویشتروا أى حاجة وکل حاجتة... رجال الاعمال هناك شیاطن... سعد 
الحريرى ملیاردیر وهو فى آواخر العشرینیات. 
لا ينصح بزيارة بيروت لمن يقل دخله عن 30 أو 40 آلف جنیه شهر یا (ده بجد 
على فکرة)... کمان الرجالة التجوزین مش هیعرفوا ینبسطوا... هیتنکد 
علیکم من الطرف التالت.. يجعل کلامنا خفیف علیه. 
لسة بيروت فیها آما کن كتير للزيارة.. الأشرفية وجونیه والبقاع والضواحی... 
کمان مینفعش الواحد يفوت زبارة قلعة صیدا. .. 
ولکن هذا حديث آخر. 
إن كان فى العمر بقية. 

۳00101 

لجزاثر .. بلد المليون شقيق.. 


معاک یالخضرا 
معاک يا جزایر 


حد فا کر الکلمات دی.. 
معاك يالخضرا... معاك يا جزایر ... 

123». viva l'algerie 
جمل موسيقية بتيجى في ودانی كل ما أسمع أو يتقال قصادی اسم الحبيبة جدا‎ 
لقلبى... الجزائر.‎ 
الجزائر... بلد المليون شهيد.. بلد الشاب خالد وجميلة بوحيرد «مش هيقلل‎ 
من قيمتها آبدا الفيلم السطحى اللى قدمته عنها السينما المصرية».‎ 
الجزائر... بلد البطل الأمير عبد القادر ابن حى الدين والعریی بن مهيدى.‎ 
الجزائر... بلد الأخضبر بللومى ورابح ماجر وعصاد... قاهرى المانشافت فى‎ 
.1982 کاس العالر‎ 
الجزائر المظلومة فى الإعلام القذر سواء من عندنا أو عندهم.‎ 
الجزائر صديقنا اللدود فى الكورة... الشقيق... عاشقة المصريين صاحبة‎ 
الوقف البطولى فى حرب أ كتوبر (سرب طيران کامل... 33 طيارة بطيارينهم‎ 
تحت أمر القائد اشمام اللى أوهمنا إنه أعاد كتابة التاريخ بالضربة الجوية)..‎ 
ده طبعا غير البترول وصفقة الأسلحه الرومى الدفوعة بالكامل من الحكومة‎ 
الجزائرية بشيك على بياض بعته هوارى بومدين لبريجينيف الروسی المتغطرس‎ 
علينا رغم إننا كنا حلفاؤه.‎ 
كل ده ويطلع واحد اهبل يوزع ورق فى مصر الجديدة مرسوم عليه علم مصر‎ 
ومكتوب تحته سأظل ثائر.. حتى تقتصوا لى من الجزائر... والله إن وجب‎ 
القصاص فهو يجب من أمثال هوّلاء احهلة المدعين الشائین فى الفتن.‎ 


65 


التوك شو کل یوم بأصوات منکرة... يشتموا و یسخروا من الجزائر ومعاهم 
شو ية أرزقية بيعيطوا وبیقولوا آی کلام فى أى کلام.. المهم إنهم یاخدوا الشيك 
وهما خارجين من الاستودیو. 

يا تری الناس اللى طلعت حکت عن مذبحة حصلت شم فى السودان آیام 
ماتش مصر والجزاير 2010 وا کتشفنا بعد كدة إن کل ده محصلش.. الناس 
دی موقفها ايه دلوقتی؟؟ 

فى جمهورية من جهوریات الوز... الناس دی تتحاکم بتهمة الکذب 
والتضلیل... امد لله ..عرفنا موقعنا... حصلناش حتی جمهوریات الوز. 
حسبنا الله فى كل من ساهم فى تجهیل الشعب ده وتسطیح آفکاره. 

ما علینا علشان الواحد بیتعصب من الجهل والجهلة وسپرتهم. 

رة غيل س 2008 جد سور با عیاش وم متطلیات سيلة لاب شارب ر 
آوتیل وتذكرة طبران ودعوة من الاوتیل أو من الشرکه اللى هتروحها تاخد بيهم 
تأشبرة مفردة لمدة 3 شهور. 

قفلت الشنطة واستعدیت للسفر... رحلة 4 ساعات فوق لیبیا.. بدعی ربنا 
طول الطريق إن القذانی میعملش أى حركة من حرکاته النص کم و بصطاد 
الطيارة با لغلط . 

الطيارة كلها عمال شباب مصريين متوسطی الحال... كلهم تقریبا بيشتغلوا في 
مكان واحد.. ملاحظة تستاهل الاهتمام والتسجيل (هنعرف التفسير حالا). 
مطار هوارى بومدين... مطار بارد.. غير مرحب... شرطة الجوازات صعبة 
والتفتيش رخم... صور بوتفليقة فى كل مكان... ابتسم أنت فى دولة من دول 
العالر التالت (سياسيا) 

نقف هنا شو ية بقی... علشان ما بعد بوابة الطار يختلف کلیا وجزتیا وتفصیلا 

عن ما قبل البوابة. 

ليا ارتباط قدیم بالجزائر... آبویا الله يرحمه كان مطربه الفضل جزائری 

الأصل فرنسی الجنسية اسمه أنر يكو ماسیاس... يمكن ال جيل الحالى میعرفوش.. 

لکن جيل السبعينيات پعرفه کوپس آوی.. آغانی آنریکو ماسیاس كانت 

مشهورة آوی فى مصر... اللى كان بیسمع الشرق الاوسط ... موسیقی برنامج 

قال الفیلس وف دی اساسا آغنية بتاعنه اسمها «5ز2م 07 Quit‏ نو .. 

الطرب ده زار مصر آکتر من مرة وکمان كان بيحب السادات جدا . 

لما خطبت زوجتی الحالية.. آبویا نصحنی بالطرب ده علشان أغانيه رومانسية 

وكدة.. آنا اخترت أغنية منهم علشان الورد والدبادیب واحرکات النص کم 

دی.. بعد كدة اكتشفت إن الاغنية بتتکلم عن واحدة قفشت صاحبها مع 

واحدة تانية وهو بیعتذر لما... کمان عرفت إن الطرب ده هودى ... 

با بار طرق مودق مقطيى فة دوشت میکس اا 

كويس أوى انها مش بتعرف فرنساوى... الحمد لله ربنا كملها بالستر. 
۳۳10 

آی حد يقول لك الجزائريين بیکرهونا.. روح جای رافع کف إيدك اليمين 
و ٍدیله قلم قوی جدا على خده الشمال مباشرة بدون أى تفاهم ولا استفسار 
ولا ندم ولا اعتذار. 
لو الشخص ده اتنرفز عليك وقال لك افتکر اللى حصل فى ماتش مصر قبل 
کاس العالر 2010... روح جای رافع کف إيدك الشمال.. وكرر نفس الحركة 
اللى فاتت بالظبط... آیوه.. قلم على خده اليمين بنفس القوة. 
لو مسك في خناقك وقال لك افتکر اللی حصل فى ماتش السودان... روح مدیله 
مقص من عند عرقوب رجلیه من تحت ...رقده على الأرض وانزل بکوعك على 
صدره... لحد ما تسمع طرقعة عضم قفصه الصدری وهو بیتکسر وبیتغرس فى 
قلبه.. حاجة كدة سوبر سوفلیکس من بتوع آندر تیکر في الصارعة ...و لو 
جه ينطق الشهادة.. | کتم بقه.. علشان یبقی درس یتعلم منه إنه ميفتيش بدون 
علم ولا يمشى بالباطل في أى فتن. 

لا لا لا 
أنا عن نفسی هعمل كدة... بس ليه العنف ده؟؟ 
لو قلنا فى 5 شعوب بتحب المصريين فى الدنيا ..يبقى وهم سوريا والجزائر... 
لو 3 شعوب.. يبقى أولحم سوريا والجزائر.. ولو اتنين بس... يبقى سوريا 


والجزائر 

الناس دی بتعشق کل ما هو مصری... کل جزائری قابلته زار مصر أو آهله 
زاروا مصر أو بيخطط و یحلم بزيارة مصر أو هیزور مصر الاسبوع الجاى 
وبيحب عادل إمام ومد زک وهیموت على ليلى علوی ونادية الجندى ونبيلة 
العامية المصرية تقيلة على الجزائريين... وحفظوها كرامة لعيون عبد الحليم 
وأم كلثوم. 

يا دين النبى.... أمال أيه اللى عمله بتوع التوك شو دول؟؟ 

لا جواب إلا السبوبة. 

أنا كنت فى الجزائر وقت بطولة كاس أفريقيا 2008... وقت ماتش مصر.. 
الجزائر كلها بتقلب حدايق القبة.. أعلام مصر في كل مكان... بتبقى اسمها 
جمهورية بوتريكة العربية (مش عارف الصراحة بيحبوه على أيه(.. الجزائر 
بلد يعشق كرة القدم... ذکریاتی مع الجزائر فى الكورة بدأت سنة 1982.. كان 
عندى 5 سنين.. بتفرج مع أبويا على ماتش وبابا مهتم أوى ومتابع... سألته هو 
مين اللى كاسب؟؟ 

قاللى الجزائريين كسبانين الالان... أنا كنت متضايق.. كنت عاوز الألان 
يكسبوا علشان شعرهم أصفر وعنيهم زرقاء.. عقدة الخواجة بقى.. بس بابا 
علمنى إن الجزائريين زينا وإخواتنا.. لازم نفرح طم. 

العواجيز اللى زى حالاق يفتكروا كويس أوى الماتش ده... ستاد جوادا 
لاخارا... بالنطق العربى تبقى وادى الحيارى... من ضمن أراضينا الى كانت 
هناك وخسر‌ناها.. حسرة فوق حسرة.. قبل بداية الاتش... سألوا مدرب ألمانيا 
«بوب دیرفال» عن توقعاته عن الجزائر... فرد بغرور وقال.. وما الجزائر؟؟؟ 

مسمعتش عنهم قبل كدة... أعتقد إننا هنلاعبها بملابس السهرة.. وعنها يا 
معلم.. آخدها الجزائر يون مسألة کرامة.... عصاد وماجر وزمايلهم... ونزلوا 
اللعب وأبدعوا... فرتكوا الآلمان 2-1... وكان يوم تاريخى فى الجزائر. 

و لكن لآن العرب لا محتفظوا بالتفوق أبدا.. سمح الجزائريون لنتخب شيل 
إنهم يسجلوا في مرماهم هدفين.. علشان تكسب الجزائر 3 -2.. وتكون نتيجة 
سخيفة دفعوا ودفعنا تمنها بعد كدة لا اتفق الآلمان مع النمساويين على نتيجة 
1 -0 للألمان علشان تصعد ألمانيا والنمسا وتخرج الجزائر من الدور الأول 
والجمهور ف المدرجات متف تونجو ..تونجو.. يعنى كذب كذب باللغة 
الإسبانية.. ومن يومها الماتشات المهمة بتتلعب فى نفس التوقيت... بسبب 
كذب الألمان والنمساويين... الأوروبيين ليسوا ملائكة. 

كل الأفكار دی جت في دماغى وأنا فى طريقى للأوتيل... ليه يارب تبقى 
المحبة موجودة ونشتغل علشان ننزعها ونزرع مكانها الكراهية؟؟؟ 
لاعجب.. فحماقة بعض البشر أعيت الشياطين أنفسهم. 

طيب نسمى ونبداً فى البلد كدة. 

البلد دى بلد خايفة... الخوف هو الشعار الرسمى للجزائر العاصمة. 

الخوف هو سيد الموقف... لو ماشي بعربيتك بعد الساعة 8 بالليل لازم تكون 
فاتح نور العربية الداخلى (الصالون) والا البوليس يضرب عليك نار فورا 
بدون إنذار. 

لجنة كل 5 كيلومتر... البوليس عنيف أوى... هو حبيب العادلى ماسك هنا 
وللا ایه؟؟ طيب ليه كل التوتر والخوف ده...؟؟ 

الإجابة : العشرية السوداء. 

القصة الملة الکررة... حزب حا کم متسلط.. فساد وبلد بتتسرق.. جیش 
قوی متسلط.. معارضة دينية آونطا.. انتخابات لشعب جاهل.. انقلابات.. 
دم للرکب. 

يا باااای... نفس الفیلم. 

نتيجة 1 : 18 مجزرة وأكتر من 10 آلاف ضحية وانفجارات لا حصر لما. 
نتيجة 2: كله رفع الراية البيضا ورجع الجيش تانى يحكم ورجع الناس لبيوتها 
بحال سوا من الأول.. والسبب... سوف نتقى الله فى هذا الوطن.. والدم كله 
حرام... ده على أساس إن مكانش ينفع نتقي الله من الأول... لازم دم الأول 
یسیل علشان ناخد بالنا إن فى رب يراقبنا ولازم نتقيه ....ملعون أبوكوا كلكوا 
كذابين... تسقط السياسة وتحيا الشعوب. 

أوتيل ميركيور.. ميدان سيدى يحيى... أكبر تجمع للمصريين فى الجزائر.. 
محلات الكفتة الجزائرى والشاورما (الوحشة أوى أوى) وقهوة الصرییت 
..قهوة المصريبت... مع الاعتذار لمحمد سعد. 

أبه كل كمية المصريين دی ...998 أنا عمرى ما كنت أتخيل إن فى جالية 
مصبرية کبيرة کدة ف الزاثر. 

الاجابة... نجیب ساویرس... أكبر مستثمر آجنبی فى الجزائر. 

طيب طالا فى مصریین... يبقى فى مطاعم مصری... الا کل الجزائرى سيئ 
السمعة جدا. 

امى الله يبارك لما ويديها الصحة لحد النهارده بتصمم إنها تدینی أ کل وآنا مسافر 
مع تة النصایح.. ملکش دعوه بلنات... اتفطی کو پس وکل کویس (رغم 
إنى كنت زى الفیل).. خد بالك وانت بتعدی الطریق.. 

طريق ايه یامه الله بصلح حالك.. آنا مسافر بالطارة... لا تفسير سوی جملة 
اعتراضية لا تعنی شيء وتعنی كل شيء... قلب الام. 
شو ية رقاق.. حتتين مكرونة بالبشامیل... فرخة محشية رز... وطبعا الكحك 
بالعجوة ...زاد السفر الأساسى... آهو أى حاجة آتقوت بیها فى السفر... أم 
مصرية صميمة ..الرة دى بالذات.. دعيت لامی بالصحة وطول العمر والستر 
كما لر آدع لما من قبل... لبه بقی؟؟ 
الجزائريين كلهم صعب آوی علینا کمصریین... العراب لما وصف على لسان 
رفعت إسماعيل وقال إنه لا يدرى آمهما أسواً الطعام الانجليزي أم الالانی... 
الراجل ده أ كيد مراحش الجزائر. 
يا الله.. ايه اللی بتا کلوه ده يا جدعان؟؟ وبتتریقوا على الکشری الصری.. 
آعتقد إن ده سبب كاف لقطم العلاقات الدبلوماسية. 
مفيش غير البیتزا بقى وآمری لله.. أحسن الوحش... اقل محل بیتزا في مصر 
لو جه هنا مکن یعمل شورة الیتزاوانقلاب الفطیر... مش بعید هسکوه 
الحكومة.. المنيو بالفرنساوی... يارب.. آنا واحد مش فاهم حااااجة خالص 
فى الکتوب ده... مش فاهم أى بطيخ (آخدت كورس فرنساوى بعد كدة نا 
لقيت إنى هتمرمط في السفر لأفريقيا)... الصنف ده شكله كويس. 
Riz aux quatre fromages‏ 
كاتر دی آنا فا کرها والنعمة... إن دو تروا كاتر.. أيوه.. كاتر يعنى أربعة... 
طول عمرى صاروخ فى اللغات من أيام آى هاف تو آيز أند آى كان سي.. 
يبقى الأكلة دى فيها 4 حاجات أو 4 أصناف... توكلنا على الله.. حاجة 
ب4 أصناف... أ كيد هيطلع فيهم حاجة تتاكل.... هات واحد يا مسيو سيلفو 
بليبه... وكتر من الصنف الرابع ده (اللى هو آنا ساسا معرفوش.. بس هو 

طبعنا كدة نطلب أى حاجة وکتر من حاجة معينة.. لا عمر کترها فرق ولا 
عمر البياع أساسًا كتر منها). 

الموقف ده فکرنی لما كنت أقول لزمايل فى الشغل تفطروا پا رجالة.. آه نفطر.. 
كل واحد بقى عايز طلب معين... واللى عايز من غير سلطة واللى عايز شطة 
واللى عايز فول بالسجق.. آنا كنت أسمع وأجمع الطلبات وأقول من عینیا.. 
حاضر.. وآروح عند جاد... إدينى يا عم 15 فول و15 طعمية و15 بطاطس.. 
وارجع الشركة.. وآتفاجی معاهم إن الطلب غلط.. أروح متارفز.. آبو جاد 
على اللى يشترى منه..هما المصريين كدة.. أونطجية.. شوف الراجل ابن 
الوارمة أنا قايله ايه وشوف حط ایه.. آنا هرجعله تانی.. طبعا يكون الكيس 
اتفتح واللى أكل أ كل... خلاص بقى يا معلم.. مش مشكلة.. صح كدة يا 
رجالة.. كلو وانتو ساكتين.. مش عاوزين صداع. 

طلب الأكل جه... يا مسهل.... أمد المعلقة واسمى بالله. 

يا حفيظ يا رب......ايه القرف ده؟؟؟ 


أمال لو مکنتش قلت بسم الله الرحمن الرحيم كان ايه اللى حصل؟؟ 
ياريتنى ما كنت سميت... كان إبليس أكل معايا من البلاوى دى. 

رز معاه جبنة... هی منى عامر فتحت فرع هنا وللا ايه؟؟ يا وجع بطنى يامه... 
ومش أى جبنة... دی جبنة صفرا وحمرا وخضرا وريحتها مقززة اوى... ليه 
كدة يا جدعان.. هو احنا كفرة..لا مش طالبة مغص... ها کل بقى من كل 
أمى لما ارجع الأوتيل... قلب الأم ده يا جدعان مفيش زيه. 

الطبق ده قنه 850 دينار جزاشری... الجنيه = 12 دينار ونص... يعنى طبق 
القاذورات ده بحوالى 70 جنيه!!!! 

پا ستار يارب... 70 جنیه فى طبق رز مقرف؟؟؟ آنا لسه كنت فى سوریا من 
كام يوم... ال 70 جنيه دول یعنی 700 لبرة سوری.... يعنى آوبن بوفیه فى 
فندق 5 نجوم. 

هى الجزاير غالية؟؟؟ طبعا... ظننت هذا آوضح من الوضوح ... 

مفیش حاجة تستخدم فیها جهازك امضمی فى الجزاير غير مود بلانش وود 
نوار (البدیل المحلى لسفن أب وکوکا کولا... سينا کولا یعنی).. 

خلص آول يوم بعد حملة استكشافية سر يعة... بلد عادية جدا مفیهاش آی 
بخلاف إن الجزائريين پیتکلم وا لغة هى مزیج من العربی والفرنساوی 
وبخلاف کمان إنهم بیفکروا بلغة ویتکلموا بلغة تانية.. إلا أنى كنت قادر 
آتعامل معاهم. 

الطابع الفرنساوی غالب عليهم آوی فى شغلهم... الفرنساويين فى شغلهم 
مجانین حاجة اسمها جودة... 99 % نجاح معناه فشل ذریع ... مش هنسی 
آبدا مدیری الفرنساوی الصری الأصل.. 99 76 نجاح - 50 %... الاتنين مش 
0 %.. 

کمان لاحظت أن نسبة البطالة بين الشباب عالية آوی.. آغلب الأيدي العاملة 
المتازة ستات و بنات.. 

طيب ليه؟؟؟ 

الشباب الناجح بيروح على فرنسا... فرنسا احتلت الجزائر 132 سنة من 
0 إلى 1962.. قدرت فيهم ابا تمحو من دماغهم الفكر العربى تماما.. 
ولولا عبد الناصر.. كان زمان اللغة العربية ضاعت ومعاها الديانة كمان.. 

فرنسا عملت أكبر حملة تغريب ف التاریخ فى تونس والجزائر والغرب... 
حملة مجنونة مسعورة لمحو تاريخ ولغة وهوية شعب كامل... كل ده لمواجهة 
أطماع بريطانيا فى أفريقيا... إنجلترا وفرنسا كانوا بيلعبوا جيم فى آفر یقیا... 
والكورة كانت احنا. 
مثلا... فرنسا أصدرت قانون يلغى الأسماء الثلاثيه فى الجزائر واستبداطا 
بأسماء مفردة لا تدل على هوية صاحبها ولا قبيلته ولا نسبه وإظهاره كفرد 
معزول..العرب عموما بيستخدموا الاسم الثلائى فى الإشاره ای فرد.. اسمك 
واسم أبوك ولقب العائلة.. مشلا أحمد متولى الشرقاوى... كل ده مسحوه.. 
واستبدلوه بألقاب فردية ومشينة فى أغلب الاحوال... حاليا فى عائلات 
حزائرية آلقاها «الحمار» و”بومعزه» و« كناس».. كمان أصدروا قوانين 
لتوثيق الوالید والزواج فى الاحوال الدنية الفرنسية.. بدل ما الجزائريين 
کانوا بیتعاملوا مع الشيخ أو المأذون أو القاضی الشرعی.. طبعا بخلاف نسخ 
كل القوانین المحلية بقواندن فرنسا... القضاء الفرنسی الکامل.. قانون اعتبار 
اللغة العربية لغه أجنبية.. قانون الطبوعات وغبره وغبره.. طبعا كل ده تحت 
مظلة من الذابح الستمرة آدت إلى ظهور آبطال فدائیین خاضوا آهوال علشان 
استقلال الجزائر.. على سبیل الثال البسيط آوی... جميلة جميله بوحبرد.. 
سیدی عبد القادر... بن مهیدی.. دیدوش مراد... زيغود یوسف. 
أعتقد إن الواحد محتاج يعمل بحث تاریخی یسجل فيه آسامی الشهداء دول 
كلهم ومعلومات عن تاریخهم وحياتهم. 

۳0103 

سوال اعتراضی خبیست.. 


- آلمانيا اعتذرت للبهود عن ال مولوكست ودفعت تعو یضات باللیارات لحكومة 
إسرائيل.. 

- آوروبا اعتذرت للعالر عن الحملات العسكرية فى العصور الوسطى 
(الحملات تحت راية الصليب). 

- اليابان اعتذرت لامریکا عن بيرل هاربور.. رغم انبم - اليابانيين- كانوا 
- إنجلترا اعتذرت لأمريكا عن الاحتلال.. 

- الاتحاد الاورویی ببحاول جبر تركيا على الاعتذار عن مذابح الأرمن.. رغم 
إن الآرمن مش أبرياء إطلاقا. 

طيب... ليه فرنسا متعتذرش للجزائر وتعوضها عن 132 سنة سرقة لمواردها 
وقتل لأولادها؟؟؟ هو يعنى الروح اليهودية أغلى من الروح العربية؟؟؟ 

ما علينا... بلاش كلام يودينا ورا الشمس .. 

الجزائر دولة غنية.. بتنتج بترول وغاز بكميات كبيرة... عضو فى الأوبك 
(منظمة الدول المصدرة للبترول)... كمان أرضها خصبة للزراعة... الحبوب 
أشهر محاصیلهم.. عدد سکانها 40 مليون.. منهم 25 % أمازيخ... اللغة 
العربية هى الرسمية والإسلام هو ديانة الدولة 

نظام الحكم.. جمهورى برلمانى (ضحكة عالية مستهزئة)... من غير كلام.. 
الحال واحد.. ربنا يصلح حالنا جميعا. 

المرأة الجزائرية واخدة وضعها کویس.. مش فى مكانة المرأة التونسیة.. 
لکنها أفضل بکتبر من المرأة المصرية. 

الصناعة فى الجزائر واعدة.. عندهم صناعات آدوية مترمة واستثمارات 
آجنبية على مستوی عالی... روسیا هی الدولة الا کثر استثمارا فى الجزائر. 
بعد آسبوع مرةق ...شغل من 8 الصبح ل 10 بالليل.. أخيرًا الويك إند جه... 
يا فرج الله. 

جولة فى البلد... ستاد 5 جو يليه... ستاد مصطفى تشا کر... ملاعب مرعبة... 
زی استاد القاهره تمام... نادرا ما حد يلاعب فريق محلی على أرضه فى استاد 
زى ده ويروح سليم ابدا. 

صلاة الجمعة فى مسجد كتشاوة... مع جولة فى المسجد.. إحساس كامل 
بالآمان والراحة النفسية مرتبط بالمسجد حتى مع اختلاف المكان .. 

تاريخ كامل عتيق جدا فى مسجد كتشاوه.. تاريخ بيحكى بوضوح معاناة آهل 
الجزائر مع المحتل الفرنساوى. 

المحتل الفرنسي الدموى اللى اتعلمنا في مدارسنا إنه صاحب فضل علينا بفك 
رموز حجر رشيد واستخراج آبو امول من تحت الرمال ..لکن محدش قال 
لنا إن نابليون بونابرت قتل 25 9 من سكان القاهرة أثناء محاولاته للسيطرة 
على الثورات المصرية ضده.. ولا قرينا في التاريخ المدرسى إنه اقتحم الجامع 
الأزمر بالخيل والجزم.. الى مش مصدق.. يقرا الكتاب الرائع لمحمد جلال 
كشك.. ودخلت الخيل الأزهر. 

كمان محدش قال لنا إن في مدخل جامعة من أعرق جامعات فرنسا.. 
السوربون.. حاطین تمثال للعالر الفرنسى فرانسوا شامبليون وهو حاطط 

رجله على رأس تمثال من ملوك مصر القديمة السماة خطاً بالفرعونية.. رمز 
لانتصاره على الحضارة دی بفك شفرة لغتها واستهانة بينا في نفس الوقت.. أدى 
الملك بتاعكوا آهة.. تحت رجلی. 
أنا مأَفْوَر؟؟ 
طب الفیدیو اهه 

https:/ /www.youtube.com /watch?v=p6eXZrQbmsQ 
مسجد كتشاوة اتبدى فى العصر العنمانی... كتشاوة بالتری يعن الماعز...‎ 
السجد موجود فى منطقة كانت وقتها سوق للماعز.. ومن هنا جه الاسم..‎ 
أثناء الاحتلال الفرنسی... الجنرال دو روفيجو... قائد قوات الاحتلال‎ 
الفرنساوى... آصدر قرار بتحويل المسجد إلى كنيسة ..أهل الجزائر المسلمين‎ 
معجبهمش الكلام ده.. اعتصموا فى المسجد اعتراضا على القرار.‎ 
يروح الجنرال يعمل ايه؟؟‎ 
تصرف عسكرى دموى صرف ...اقتحم المسجد.. قتل كل المعتصمين فيه‎ 
«حوالى 4000 مدنى»... أخد كل المصاحف والكتب اللى كانت فيه وعمل‎ 
منها كومة كبيرة أوى فى الساحة اللى قصاد المسجد..‎ 
و راح مولع فيها!!!‎ 
هو هولاكو عمل ايه لما اقتحم بغداد؟؟؟‎ 
مش كدة وبس... لا.. كمان هدم المسجد وبنى مكانه كاتدرائية.. اسمها‎ 
سانت فيليب... أول قداس فيها كان سنة 1832.. يعنى بعد سنتين من بداية‎ 
الاحتلال.‎ 
بعد الاستقلال سنة 1962... الكاتدرائية اتهدمت واتبنى المسجد تانى مكانها...‎ 

وکان إمام آول جمعة فيه العالر الشهور آوی فى الجزائر.. محمد البشير 
الإبراهيمى «من أبطال ثورة الجزائر». 

و آنا قاعد أسمع خطبة الجمعة.. لقيت الإمام بيقول للناس «وكما تعلمون إن 
الله على كل شيء «ء1ادمد»» كما جاء فى سورة «لافاش» !!! 

ايه ده؟؟ هما عملوا قرآن جدید؟؟ والله ما أعرف... ايه سورة لافاش دى... 
مسمعتش عنها قبل كدة. 

و بعدين الله على كل شيء «16هم2©» إزاى يعنى... ربنا عندنا في مصر غفور 
رحيم... إزاى هنا بقى كدة؟ 

خطبة الجمعة كانت فرانكو آراب.. 

طبعا سورة لافاش دى اللى هى سورة البقرة... هو أنا إزاى مخدتش بالى.. لا فاش 
كيرى.. البقرة الضاحكة... ده أنا لسه فاطر منها النهارده..و «ءاطدم» معناها 
قدير... الحمد لله إن ربنا رب قلوب و الا كانت العالر دی راحت فى الكازوزة. 
بعد الجمعة 0 مقام الشهيد... نصب تذكارى عملاق.. ثلا الزوايا... 
تعبير عن نمضة الجزاير الصناعية والثقافية والزراعية..صور تذكارية... 
الصورة الواحدة بما يوازى 30 دولار.. ليه كدة يا كباتن.. ده احنا أشقاء. 
تمشية ظريفة جدا فى حى القصبة (الحسين بتاع الجزاير) لحد ما توصل لحديقة 
الحامة... 

وهنا يبدا الكلام. 

اهو كدة بقى... اللون الأخضر الساحر الجبار... ورد متنسق بفن وذوق.. ريحة 
الفل والريحان بتدخل صدرك من غير استئذان علشان تشخال الحويصلات 
المحوائية وتحرك الرئة وتخرج منها اباب الأسود بتاع السجاير. 

شو ية تماثيل لناس عملت حاجات كويسة وماتت وسابت ذکری كو يسة... 
سيدى عبد القادر.. سيدى بن مهيدة.. بزغود يوسف.. حسيبة بن بو على... 
كلهم آفاضل وعلى عينى وراسي بس كتير أوى... والأسامى صعبة.. ربنا 
يرحمهم جميعا. 

فى أى مكان تروحه فى الجزاير تشوف مظاهر عشق عبد الناصر... الحزب 
الناصرى موجود... شارع جمال عبد الناصر من أهم وأزحم شوارع الجزائر... 
النشيد الوطنی الجزائرى الحماسى جدا العادی لفرنسا جدا جدا من تلحين 
الراحل أبو دم خفيف محمد فوزى. 

شعار أوراسكوم فى كل مكان... ساويرس عنده شبكه هنا اسمها دجيزى 
(بتعطيش الجيم) ومشارك فى شبكه تانية أرضى اسمها لا كوم... أوراسكوم 
للإنشاءات واكلة الجو كله... اسم ساويرس هنا أقوى من الجنيه الدهب. 
1ااه.... يبقى العمال بتوع الطيارة دول بتوع أوراسكوم... كدة وضحت. 
فى الحدائق العامة زى حديقة الحامة كدة مکن تقضى هناك طول عمرك من 
غير ما تاخد بالك... إحساس جبار وانت مرمى على الحشيش الأخضر بين 
الورد مختلف الآلوان وحواليك طيور جمالهما ايه من ايات الرحمن.. عماله 
تزقزق وهى بتسعى ورا رزقها. 

كنت هنسی.. النهارده ماتش مصر وزامبيا .... کاس الامم الإفريقية 2008... 
رجعت جرى على ميدان سيدى حبی.. قهوة المصريين .. المكان اللى هلاقی فيه 
أعلام مصر وشاى كشرى... وناس بتصرخ.... العب بقى يا ابن الکثيبة.... 
ابوك على ابو اللى عملك لعيب... عارف لو يخرج عماد متعب ده... هناخد 
الاتش هوا. 

فوجشت إن عدد الجزائريين فى القهوة أكتر بکتیر من عدد الصریین... کانوا 
بیشجعوا مصر أكتر منی.. آنا كل تفكيرى كان إنى أتكلم أى کلمة مصری 
علشان آلفت نظر الصاروخ اللى قاعدة قصادى دى... كانت حاجة لوز أوى 
ا دقان و اسان ميش 

و تم المراد... والمزة وقعت بعد ما سمعتنى بتكلم فى التليفون وبقول البتاع 
ده... سحر الفارس المصرى لا يقاوم برضه... فارس مصرى بميزه الرقم 180.. 
طولا ووزنا. 

خاديجا (بتعطيش الجيم)... جزائرية جدعة ومکن تتكلم عر لمدة 3 دقايق 
من غير ولا كلمة فرنساوى... ده انتى لقطة. 

- الخ مصرى؟؟؟ 

- طبعا... مصرى أوى.. مصرى جدا.. مصرى بقوة 

- ميت أهلا وسهلا... شوية كلام بالفرنساوى بس شكلهم ترحيب وكمان 
شو ية تعارف... بتمثی معانا بكرة؟؟؟ 

- هو ده... أنا قتبلك يا قطة.. فسحينى على ذوقك.. والنعمة ما هقولك لا. 

- 17011-3.. بناخدوك باكير على طاسيلى.. اشتقناطا بالزاف (وحشتنا كتير) 

- أنا ملك يمينك يا قمر انتى ياللى زى كباب الحلة. 

طيب... الموضوع ده محتاج تكتيك.. هزوغ إزاى من الشغل؟؟ 

مديرى رخم.. هقوله ايه؟؟ 

أكيد ليها حل.. مش هغلب يعنى. 

انتهت أول جولة فى الجزائر بعد ماتش مصر وزامبيا... خرجنا كسبانين امد 

لله.. المتتخب رفع راسی قصاد خاديجا ... عاش يا رجالة.. اتفقنا على جولة 
فى كهوف وصحراء طاسيلى... الجنوب الشرقى للجزائر.. على حدود ليبيا... 
تحديدا.. فى قلب بحر الرمال الأعظم. 

طيب.. محتاج أزوغ من مدير قاعد فى الاوضة اللى جنبى... وبيكلمنى مرة 
كل 10 دقايق... ولا بييجى يدخل الحمام بيكلمنى ويقولى إزيك يا حسنی.. 
أنا داخل الحمام. 

مفيش غيره... اللى بيخوف كل البشر... الانفلونزا... كام عطسة جامدة 
على الصبح ساعة الفطار... كحة وجلسرين على عينى علشان أدمع مع قفلة 
المناخير وأنا بكلمة.... مع كام كلمة فيهم حرف الميم إلى بیتقلب «ب» بفعل 
الأنفلونزا... أجازة يابو حميد.. كمل شغل من البيت. 

هوده الكلام... قشطاااا.. جايلك با خادااااا. 

قفلت مع مديرى من هنا.. ومريض البرد اللى بیموت انقلب بقى ناديا کومانشی 
فى ثوانى... 5 دقايق كنت فى الشارع واقف مع زتونة بنات الجزاير... حجمى 
الجميل جدا بيمنع أى حد يقرب أو يستظرف. 

شوارع الجزائر تشبه الشوارع الجانبية فى إسكندرية... يا إما طالعة أوى.. 
پا ما نازلة أوى... الشوارع دی خطر جدا على الركب وعلى اسطوانات 
العربيات... مع حجمى ده طبيعى جدا انی كنت اموت كل 20 متر. 

صعبت على البنيه... طاكسى؟؟؟ طبعا ابوس ايدك. 

مشينا على الأوتو رووت علشان المطار.. فى حارة مخصصة بالأزرق... دی 
معمولة للعربيات اللى فيها 3 افراد أو أكتر.. حل لطيف للزحمة ويا ويله اللى 
يتمسك وهو ماشى فيها باستهبال. 

ساعتين بالطيارة على مطار اللیزی... وساعتین کمان بالعربية فقلب 
الصحراس... آخیرا ظهرت تاسيلى أو طاسیلی بلغة الجزائريين الأمازيغ. 
ايه حكاية کهوف طاسیلی دی بقی ...؟؟ 
ثار جدل طویل بين العلماء من فترة حوالین بعض الا کتشافات اللى شکلت 
لغز ضخم... حير البشرية لقرون. ووضعها آمام العديد من الاحتمالات زى 
الأعرامات ومثلث برمودا. 
العالر ملیء فعلا با لالغاز. 

۳۳0 

ماسیلی.. 


طاسيلى... مجموعة من الكهوف غريبة الشكل تقع علي الحدود الجزائرية 
اللببية... بتتكون من مجموعة من تشكيلات الصخور البركانية والرملية 
الغريبة الشكل.... فيها شبه كبير اوى من الخرائب والأطلال خصوصا 
بلونہا البرتقالى تماما... تعرف باسم «الغابات الحجرية».. موجوده فوق هضبة 
مرتفعة «حوالى 500م فوق سطح البحر» جمبها فى جرف عميق في منطقة رمال 
طيب... لحد كدة والكلام جمیل جدا... مش شايف أى سبب لكل القلق اللى 
حوالين الكهوف دى. 

اقولك يا سيدى القلق جاى منين.. 

مكتشف فرنساوى.... قعد يدعبس فى صحراء الجزائر... وكأنهم لر یکتفوا 
ما سلبوه وسرقوة من بنوكها وأراضيها وبيوتها بالفعل في 132 سنة احتلال 
دموى.. فراحوا كمان يفتشوا هيسرقوا ايه من الصحراء... نتيجة بحثه كان 
واحد من أهم الاكتشافات في العصر الحديث.. المستكشف لقى علي جدران 
الكهوف في منطقة طاسیلی مجموعة من النقوش الغريبة... تمثل حياة كاملة 
لحضارة قديمة... ومن تحليل هذه الصور اكتشف الخبراء أن تاريخها يعود إلى 
0ألف سنه... تتنوع الصور الموجودة بين صور لعمليات رعي الأبقار وسط 
مروج ضخمة ..وصور لخيول.. ونقوش لانهار وحدائق... حيوانات برية... 
ومراسم دينية... وبعض الامُة القديمة... يعنى تقريبا حياة فلاحين... فلاحين 

یعنی زراعة.. زراعة یعنی استقرار.. استقرار يعنى حضارة بشکل أو بآخر.. 
طیب... الا کتشاف ده حصل إزاى؟؟ 

- الرحالة الفرنساوی «بربنان» هو أول واحد | کتشف الکهوف دی سنة 
1938 

- الزيارة التانية... الرحالة الفرنساوی «هنری لوت» سنة 1956... بس المرة 
دی قدر پصورها فوتوغرافي. 

طیب... سوّال مهم هنا .. 

هل فى | کتشاف الحضارات القديمة ما يثير کل هذا الجدل؟؟؟ 

أكيد لا... فى سر تانى لازم 

السر ده ببساطة كدة إنهم لقوا رسومات تانية أهم وأخطر.... فبها مجموعة من 
البشر لابسين ملابس رواد الفضاءء وملابس أخري شفافة غير مألوفةء إضافة 
إلي لوحات لسفن الفضاءء وطائرات غريبة الشکل, وناس يسبحون وسط 
الطائرات دى داخل مدينة ضخمة شديدة التطور !!!! 

وحلاوة العلم بقى... أجهزة الندقیق والفحص زى التحليل الذري تقولك عمر 
النقوش دی كام سنه وتبهرك بالنتيجة اللى فعلا كانت مذهلة. 

خبراء الفحص اتفقوا ان عمر الرسوم والنقوش دی أكثر من 20 آلف سنة ... 
وأضافت الأبحاث دى لغز جديد إلى سلسلة الغاز الإنسان مش قادر يحلها.. 
رسوم كهوف طاسيلى.. 

و خد عندك بقى التحليلات والنظريات والحركات.. 

- أحد سكان (آتلانتس) رسم كل الرسوم دی... بيوصف حالتهم فى اتلانتس... 

ده التصرف المبدأى لأى حاجة يلاقوةا من زمان.. أى تقدم أو حضارة أو 
تکنولوجیا.. يبقى اتلانتس على طول... س18- شكله كان بيشتغل آوفر تايم 
كمان (مع الاعتذار للدكتور نبيل فاروق) 

- كائنات فضائية نزلت في هذا المكان» وذلك يفسر وجود صور بعض 
المخلوقات الغريبة التى ترتدي حلل فضائية وهذا احتمال ضعيف لسبب... 
با ها 0 الت بے ی کر وها فاق 9ا 

- أصحاب هذه النقوش من آفراد لجنس البشري الأول ورسموها بعد أن تناولوا 
بعض النباتات التى تسبب الهلوسة. وتحدثنا الکتب القديمة أن «هبرودوت» 
أشارإلى وجود مزارعين» وغابات»وآفراس النهرء وآسود. وأفيال» وثعابين 
بالغة الضخامة:. 

ودببة» ورجال ونساء متوحشين في منطقة ليبيا والجزائر. وقد حاول الباحثون 
الخروج ببعض الاستنتاجات من هذا الكشف» كان أممها أن منطقة 
الصحراء الكبرى كانت تمثل جنة خضراء في زمن ماضي حتى حدثت التغييرات 
المناخية العنيفة» فغادرها البشر والميوانات. كما تحدث عالر السلالات 
الفرنسي «جان لوبيك ليكيليك» عن وجود فترة تسمي ما قبل التاريخ المشترك 
حدث فيها انقسام لشعب موحد كان يوجد في هذه المنطقة» ثم تشتت بعد 
ذلك بامتداد شمال القارة. 

- السفر عبر الزمن أى أن أحد الأشخاص ف المستقبل اخترع آلة الزمن وانتقلت 
به إلى ذلك الماضى ولر يستطع العودة فرسم ذلك... ده بقى كلام عالى آوی... 
مش مصدقه طبعا ولکنی نقلت كل الآراء. 

الهم.... کهوف طاسیلی ما زالت لغز... مکان يستاهل الزيارة والتفكير.. 

ما زلت موّمن تماما أن ف باطن الأرض آسرار وخبرات أ كتر لف آلف مرة من 
کل اللى | کتشفناه.. 

جولة فى الصحرا حوالين الکهوف... التعالب موجودة وبکثرة... هل علشضان 
كدة سموا منتخب الكورة بتاع الجزائر تعالب الصحراء؟ 

یاااه... هو ده بقی الثعلب الکار !۱ 

خاديجا : أحكيلك »ود مصری ؟ ؟ 


تقول أى حاجة لازم هتبقى حلوة 
خاديجا : بتعرف ليش ال «اءاسمم». الدجاجة يعنى مش بتمنی على 
الكافيه؟؟ 


أنا : لا مش عارف 

خاديجا : من خاطر السحلب المكار... هههههههههههههههه «بتضحك 
بالفرنساوى بنت الايه» 

ياخبر اسودددددددددددد... ليه كدة يا خاديحا.. قفلتينى منك اوى.. الله 
پساحك... منهم لله اللى فهموا الناس إن الكوميديا عبارة عن آلش رخيص. 
بدأت أحلامى فى الزواج السعيد فى الانهیار... خاديجا حلوة.. بس دمها تقيل.. 
من النوع اللى يشدك شكلا ويزقك بعيد موضوعا.. خصوصا بعد الألشة 
الرخيصة هدة. 


5 
- «عصنه[16» احمااد؟؟ 

والنعمه اسمی بالفرنساوی طالع زى الحلاوة... موافق طبعا يا خادیجا. 

بس هو ايه ال «ععصنه16». ده ولا مؤاخذة؟؟ ...مش عارف... بس طالا 
بتعرض یبقی آ کید آکل و شوب... مش محتاجة ر 

لو انجوزت البت دی هصبحها بعلقة وامسیها بعلقة علشان القاذورات اللى 
بتا کلها دی... فكرة الجواز اهارت تماما بعد الا کل ده. 

ده اختراع.. حاولوا تقدروه وتحترموه آکتر من كدة. 

رحلة العودة مرت بسرعة فى کلام متع مع رفيقة السفر.. تاريخ الجزائر مع 
تلميح سريع كدة منى إن احنا علمنا علكيوا فى كاس العالر سنة 90 مع شعور 
أوى. 

و دى كانت أ كر غلطة عملتها.. انقلبت مارلين مونرو فى لحظة إلى سونيا 
جراهام وقالت كام كلمة كدة أعتقد لو نیس عبيد اتدخل.. هيحط مكانهم 
بييسسييييت واذهب إلى الجحيم. 

البت قفلت منى تماما وده يعكس أد ايه الشعب ده عصبى المزاج جدا جدا... 
قابل للانفجار فى ثانية.. وخصوصا فى الكورة. 

واستحضرت آرواح عبد الحليم حافظ وعماد حمدى وشكرى سرحان وکل 
العالر الحنينة دى. 

بقی آنا آتشفی فیکی.. آتشفی في نفسی يا انجی.. قصدی يا خاديجا.. 
ابتسمت ابتسامة ساحرة فرنکت اللى فاضل من مشاعری وقربت علشان 
تسلم علیا سلام حار... هووووووب.. اممممسك... اثبتی مکانك يا ولية... 
الى جای ده مليش فیه. 
- كا سكو سيه؟؟؟ 
- معلش يا خاديجا... عندنا الكلام ده عيب.. احنا مسلمين برضه 
- موا اوسي موسلیما... باردون مون شير... ياللا... بنلاقيك بكرة بعد الخدمه 
....آوریفوار. 
- اوریفوار یا خدشا... عمری ما هنسا ی ابدا. 

لا لا لا 
3 أسابيع مروا هوا... شغل بالنهار ونوم بالليل والويك إند فى وسط الجزاير... 
محالفنیش الحظ إنى أكتشف وهران وبيجايا والصحراء... إن شاء الله المرة 
الجاية. 
خلاص مسافر... كنت زعلان جدا... الجزاير بلد المليون شهيد... لا.. بلد 
المليون شقيق... لا تانى.. بلد المليون خادشا. 
سلام الله عليكم يا أهل الجزائر.. 
سلام من أخوكم المصرى.. 
سلام من كل أهل مصر .. 
السلام لكم وعليكم.. 


ربنا يحافظ على أرضكو خضراء .. 

و نفضل على طول معاك پا خضرا .. 
معاك يا جزایر. 
O00‏ 

...رض العزة. 





هاكونا ماتاتا.. 
هاكونا ماتاتا.. 
ارمى الماضى اللى يغيييبيبييييظ 


(تیمون) 


الشعار الرسمی للرحله دی هو ها کونا ماتاتا... 

ایوه... هی فعلا ها کونا ماتاتا بتاعة فیلم الأسد الملك «هعنک1 1۳6 صمن... 
حد فا کرها... آقصد حد نسیها؟؟؟ 

طيب ايه الحكاية؟؟؟... الجملة دی كانت عنوان ومنال للناس اللى ضاربة 
الدنيا صرمة ومش فارق معاها حاجة... أو هكذا كنت أظن... لحد ما سافرت 
ايه علاقتها بتنزانيا... وايه علاقتها بسفرية شغل .. 

رحلة عمل دا شهر... ‏ کتوبر 2011... متطلبات التأشبرة سهلة جدا... حجز 
أوتيل وطيران ودعوة من الفندق... تاخد بيهم تأشيرة دخول لدة 3 شهور.. 
خد بالك.. قبل ما تسافر لازم تعدی على هيئة الصل واللقاح «محطة المحكمة 
فى مصر الجديدة - هلیوبولیس» علشان تاخد تطعیم ضد التیتانوس وا حمی 
الشوكية والتیفود... 3 حقن فى مکان لا داعى لذکره... حتی وانا کببر 
يا جدعان هاخد تطعيم! !! 

رحلة 5 ساعات بالطيارة.. بيعنى زهق وملل... مش عارف ليه هف عليا فى 
الطيارة انى اتفرج على فيلم 48 ساعة فى إسرائيل يمكن علشان كنت مضايق 
وزهقان.. فحبيت أ كمل مود الملل والكابة علشان أوصل هناك وانا على 
وشك الانفجار وانام واصحى على الشغل على طول.. الفيلم المفروض إنه 
كان متصور فى أفريقيا.. والبطلة عملت مجهود جامد اوى فى دولة بادنجو 
(معرفهاش دى) .. وكانت السبب انهم يقفشوا 5 أقلام رصاص متنكرين فى 

صورة صوار يخ العید علشان يضربوا طبارة إسرائيلية علیها كل الکبار... على 
آساس إن ده فخ لليهود یعنی... 

دی لو كانت صواریخ.. یبقی آنا اسمی عیزرا. 

دايما احنا بننتتصر كدة على إسرائيل انتصارات جامده جدا ف السینما.. بس 
محدش واخد باله. 

ما علینا ...نغیر الموضو ع... لحسن السيره دی بتعصب. 

وصلت یوم اجمعتة.... الطار میفرقش كتير عن مطار القاهره القدیم... لما 
تلاقی هرجله وعدم نظام وحد عاوز يطلع منك أى فلوس بأی طر يقة... 
ومحدش عارف يدلك على أى حاجة واللوحات الوجودة بلغة آهل البلد. 
یبقی ابتسم.. انت فى أفريقيا. 

خلصت الاجراءات وخرجت... ظباط الجوازات سخفاء فى كل دول العالر 
بلا استثناء... راضعین من نفس البقرة... الوحید اللى ضحك في وشي وقاللى 
نورت... بيتك ومطرحك.. كان ظابط الجوازات فى نيو يورك.. اللى آنا أساسّا 
فكرث | جر غرينة.. بس دی يلد گی غل الشبال..عكس فد دق یه 
كان ليا جربة سواقة على الشمال دی فى الهند.. انتهت بأزمة ومأساة وحادث 
مروع... والحمد لله ربنا ستر... 4000 روبية يخلونى أحد آلمة الهندوس 
هناك... الفساد مش وحش للدرجة. 

لو كنت فى لندن مثلا.. كان زمانى متعلق من ودانی. 

تاكسى اسهل... من المطار للأوتيل (جراند حياة) 60 دولار... عمار پا مصر... 
المسافة دی في مصر أدفع فيها 20 جنيه ولو السواق زرجن.. اديله كمان نص 
جنيه ويحمد ربنا أوى على كدة. 

عرفت بعد كدة إنى لبست العمة... والشوار آخره 10 دولار... إذن هنا السائح 
زبون معرض للسرقة... مرحبا بك في آفر يقيا من تانی... عاااادی جدا.. حدش 
بیتعلم ببلاش.. الغریب اعمی ولو كان مفتح... الدرس اللى اتعلمته هنا... 
لازم تقرا كويس عن أى مکان هتروحه قبل ما تسافر.. اوعی تعمل عنتر. 
آوتیل 5 نجوم زی كل آوتبلات الدنیا... فیما عدا انى مش فاهم من منيو الا کل 
بتاعته آی حاجة... اوجالى ..اورجاندا... شر يمب بصوص الشوكالى... آسامی 
كدة شکلها مش مریح ..طب مش وا کل ..هه 

البلد هنا آجازة سبت وحد.. يعنى قصادی يوم ونص قبل الشغل.. طيب قشطه 
جدا... لنغتسل من وعثاء السفر... ونمتطى جواد الغامرات... ولترتحف اطة 
الکسل والانتخة.. فقد جاء الستشکف لیخرج الولو من آعماق تنزانیا 
البريئة. 

و ننزل بقى نتوكل على الله. 

أقرب مسجد.. مسجد الجمعة... مسجد فخم وكبير... ولكنه مش زى مساجد 
مصر أو الشام فى فخامتها... عندنا تحس إن المساجد «الفخمة» مبنية بمزاج 
وروقان... وكمان فيها روح... بالمناسبة البلد دی 34% منها مسلمين ... 
صلاة الجمعة والخطبة باللغه السواحیلی «لغة أهل البلاد».. خطبة مفيدة فعلا 
مفهمتش منها ولا كلمة.. وركعتين لله عزوجل وبعدين نخرج بقى نشوف 
الدنيا. 

ايه الصدمة دى !!! 

البلد - دار السلام - مفيهاش أى حاجة... مفيهاش بمعنى كلمة مفيهاش... 
قالولى روح مول وقعدوا يشكروا فيه.. رحت المول.. لقيته شبه الحرية 

مول بعد ما اتحرق... آنا زی ما | کون نزلت شبرا... کل حاجة زی الخلفاوى 
بالظط.. ما عدا إن الناس هنا غامقة شوية ... 

لااااا.. الجو ده ميا كلش معایا... رحعت تانی الأوتيل وأنا تخبط جدا. 
شعور غریب الواحد بيحس بيه مع كل سفر... مش عارف ليه بفترض دابما 
إن آی بلد بروحها لازم ألاقى فيها مزارات وحركات ومغامرات. 

اتعرفت على شاب من خدمة الغرف... محمد محسن شريف... تنزانى أصيل 
وبيتكلم إنجليزى لبلب... يا فرج الله... جدع وابن بلد.. قاللى على الزتونه... 
انت جاى تنزانيا... مكان مثير للانتباه... مركز تجارة العبيد... كونتا كنتى 
أصوله كانت هنا .. 

يبقى عليك وعلى الأماكن دى: 

- ميكومى بارك 

- سير ينجاق بارك 

- بحيرة فيكتوريا 

- جبل كليمنجارو 

- جزيرة زنجبار (زنزبار).. 

أماكن تغرى بالزيارة.. بارك يعنى هلاقى هناك حيوانات... يعنى حد هيعضنى 
أو آنا هعض حد... شكلها هتبقى سفرية لوز الجوز إن شاء الله. 

هو ده الكلام يا عمونا... نبداً بالقريب... على الخريطة.. ميكومى بارك 120 
كيلو... يعنى قول ساعة ونص بالعربية.. هايل. 

فرحت آوی بكلمة آجنبی دی... الله... آنا السید الأبيض... من زمان وأنا 
حاسس إن اسمی الحقيقى جون حسنی هاملتون... مش ناقصی غير بایب 
وبرنیطه واعمل أحسن من اللى عمله الزمیل آندیانا جونز. 

شدینا الرحال وطلعنا على موقف عبود. 

آه.. موقف عبود.. حدش يستغرب. 

انت قریت صح.. الموقف الرئیسی فى دار السلام اسمه موقف عود... وخد 
عندك کمان... لا وصلت الوقف... لقیت واحد عنده كشك مشغل فيه مواویل 
عبده الاسکندرانی... تحدیدا.. موال سجان الغرام ..... أسطورة شيرا تكتمل. 
وقفت عند الراجل اسمع ... 

ودخلت سجن الغرام والجانى سجانی 

سجان بلا قلب خد من عمرى ما ادانی 

يا الله... ده فعلا عبده الاسکندرانی... الحاجات دی مع السيرة املالية كنت 
تسمعهم زما!!۱۱۱۱۱۱۱۱اان فى موقف فى أحمد حلمی.. أو مكن تسمعها دلوقتی فى 
محطة مصر على رصیف 17 أو 18 بتوع الصعید. 

اتعرفت على الراجل طبعا... طلع انه درس فى الأزهر وقضی فى مصر 4 سنین... 
وبیعشق مصر والمصريين وعبد الناصر... عبد الناصر من تانی... أيقونة 
أفريقيا... متهي ألى الراجل ده لو مکانش خد القلم بتاع 67 كان زمانه ملك 
أفريقيا التوج بلا منازع. 

الله يرحم الجميع. 

الدنيا زحمة فى الموقف... ببس الناس بتحترم الطابور... مفيش مكان فى الدنيا 
مش بيحترم الطوابير إلا المند ومصر وباكستان... توائم التنين. 

رکبنا الأوتوبيس.. هلكان وتعبان وحالته بالبلاء الأزرق... والراجل اللى 
جنبی کان بيشرب منقوع براطیش... هوب هوب یعنی... بس ريحته كانت 
وحشه أوى. 

آنا آعرف إن الخمور أغلبها من غير روايح... إنما الازازه دی كانت جبارة. 
ايه يا عم القرف اللى بتشربه دى... بى بى؟؟ 

بعد ساعة فى الطريق ..لقیت يافطة مكتوب عليها ميكومى بارك 300 كم!!! 
آه يا حوستى السوده يانا يامه.. هو جوجل بيشتغلنى؟؟ 

اتضح بعد كدة إن تنزانيا باعتبارها دولة أفريقية صميمة.. فشغلانة البيانات 
دی عندهم شيء تكميلى... حاجة فرافیری كدة ملهمش فيها. يعنى تلاقى على 
الخريطة 120 كيلو.. بس ف الواقع 300... عادى جدا.. مفرقتش كتير. 
خلاص بقى ..أمرى لله... مش هرجع تانى بعد ما استنشقت ريحة الزفت اللى 
جنبي ده.... آنا دماغى لفت على فكرة... ربنا يستر. 

نحن على الدرب سائرون.. 

طول الطريق الزارع الخضرا على الجنبين... شجر الموز مش دبلان ابدا على 
ارضهم.. موز كبير اوی.. بس ملوش طعم.. مزارع الشاى الساحره... سجاده 
كبيره اوى بلونها الأخضر المبهر... بقر وخرفان ومعيز... الحيوانات الرسميه 
نی هرتاح فى وسطهم. 

اللون الأخضر الجميل هو اللون الرسمى لتنزانیا.. 

براجع فدماغى شو ية معلومات عن تنزانيا... العرق الأساسى هنا هو الزنوج... 
لونم اسمر حائل.. تقریبا بنى... أكتر من 120 قبيلة بتشكل القوام الرئیسی 

ل 40 ملیون إنسان هما کل سکان تنزانیا .اللغة الرسمية اسمها سواحيلى.. 
الانجليزي ماشی برضه... كلام كتبر هناك أصله عري... بالاضافة إلى الثقافة 
المصرية المنتشرة بشدة (أفلام - مشايخ - كتب)... عبد الناصر له بصمة 
واضحة أوى هنا... سبحان الله.. كل ما أسافر دولة أفريقية.. ألاقى ختم 
عبد الناصر. 

يبقى آنا حكمى مش غلط بقى.. الراجل كان عظيم فى إنجازاته... وعظيم 
فى أخطائه برضه.. أصاب وأخطأ زی أى بشر... ولا يصح إنى أختزل حياته 
لعقول الناس.. لازم نرفض المحاولات التانية لتغييب نفس العقول. 

کمان محمد علی له هنا بصمة کببرة آوی... عرفت بعد كدة ان تنزانیا كانت 
تحت الحكم العربى لفترة كبيرة من الزمن.. وجزيرة زنجبار كانت تابعة 
لساطنة عمان فى يوم من الایام... ساس الاسلام وصل تنزانیا عن طریق 
التجار والرحالة العرب القادمین من سلطنة عمان إلى زنجبار.. ومنها إلى تنزانيا 
وأفريقيا. 

تنزانيا فيها جبل كليمنجارو.. أعلى قمة أفريقية... كمان فيها بحيرة 
فيكتوريا... المنبع الرئیسی لنهر النيل... بس دول فى شمال تنزانیا.. على 
الحدود مع أوغندا.. ساعة بالطيارة من دار السلام العاصمة. 

مع كل استراحه كان لازم انزل... التدخين مع شاى بالقرنفل يلزم علشان اطفش 
ريحة الموب هوب اللى عمال يقربعه الراجل اللى جنبى ده.. آنا اساسا زى ما 
وا دای وھ اوق بسن مک افسطل عل ار عة مک لفان 
كدة مجربتش التعامل مع المخدرات فى حیاتی... مش حتاج.. أساسًا أى حد يولع 
جنبي أى حاجة... إن شالله حتى بخور... بحس إنى جدع على طول. 

مع کل استراحة كان لازم آصور آهل البلد وهما لابسین الکانزو (لبسهم 
المحلى).. قريب آوی من اللبس السودانی... واسع وفضفاض اوی وملیان 
زركشة ونقوش ملهاش علاقة ببعض... شكلهم عنيف ويخوف ..لکن فى 
الحقيقة زيهم زى أى فلاحين ...طیبین جدا. 

وهنا سؤال مهم... ليه دايما بنفترض إن الزنوج فيهم عنف أو على استعداد 
تام لارتكاب الجريمة.. رغم إنى عاشرت منهم ناس كتير أوى.. لقيتهم ناس 
طبيعية.. فيهم الطيب والشرس والقبيح.. زى أى مكان فى العالر. 

الإجابة... سلم دماغك للتلفزيون.. وهتفتنع بعد فترة إن هيفاء وهبى كانت 
قائد جيوش التتار فى معركة بين القصرين. 

بعد مجهود.. وصلنا لميكومى بارك.. اعتقد الساعة كانت 6 ونص... البارك 
بتقفل الساعة 7... والدنيا فعلا فاضية والحيوانات آنتخت ودخلت تنام. 

طب ايه الحل.. مش معقول هرجع كل ده... كمان البارك فى منطقه نائية إلى 
حد ما.. يعنى مفيش مواصلات.. والدنيا بتضلم الساعة 7. 

آكل الأول وبعدين نشوف ...مش هعرف أفكر وآنا على لحم بطنى من 
الصبح... مطعم قريب... لحمة وخضار.. هی اللحمة دی ناشفة كدة ليه يا 
جدعان... دی ليزارد يا فندم... والله... طيب دی جميلة أوى. 

رفيق رحلتى عرض عليا نی أشترى كمية من اللحمة دی طال ما عجبتنى كدة... 
وقعد يشرحلى أد ايه لحم السحالى العملاقة مفيد وجميل للإنسان !!! ببصطادوها 
وبيقدموها للأجانب كنوع من أنواع حسن الضيافة. 

سحالى عملاقة؟؟؟ الله يقرفكوا يا بعدا.. وأنا الى عمال آتغزل في جمالها !!! 

خلاص بقى .. كلنا واللى حصل حصل.... هبقى أرجع براحتى لما أخلص أ كل. 

حارس البارك اجر لنا عربيته علشان ننام فیها للصبح مقابل 100 دولار... 
استغلالی جشع... بس بصراحة آنا لو مکانه هطلب 200. 

من نعم المولى عليا إن الوقت الستغرق بين قراری إنى آنام وبين إنى آنام فعلا.. 
يتراوح فى المتوسط بين 5 إلى 7 وانی.. مکن أقل لو تعبان.. إنما مش أكتر... 
غالبًا بشغل الفيلم ومش بلحق آ كمل نص تتر الأسامى.. کمان بقدر أنام ف آی 
مكان... حتى لو فى المية... بس يمكن وقتها أستغرق دقيقة وللا حاجة علشان 
آنام فى البلل ده كله. 

أعتقد إن مرة فضلت أفكر قبل النوم لمدة دقيقتين.. بس ده كان علشان عندى 
أول إنترفيو في حياق تانى يوم.. سبب يستاهل يعنى. 

مرة قعدت ربع ساعة بحاول آنام... قلقت وسألت دكتور صديق من بتوع 
الأرق.. تقريبا طردنى وقال لى إن آنا بستهبل.. شكله ولا بيفهم حاجة الجدع ده. 
ما علينا.. نمت فى العربية نوم أهل الكهف.. وصحيت على الشمس الجر يئة 
بتلعب مع وثى صلح وعضمى كله مدغدغ... أهو كدة الصباح الواحد ينام 
فى العراء ويصحى في حضن الطبيعة. 

البارك بتفتح الساعة 8... الساعة دلوقتى 6 ونص.. نفطر بقى... اللى خلانى 
اتعشيت سحالی ..یبقی الفطار ميصحش يكون اقل من تعبان فيليه مثلا أو 
ربع ضفادع بالمايونيز. 

صوت طشطشة الزيت الرائعة دي لا يمكن إلا أن تكون شىء واحد.. والنبى 
هیا.. الطلعمية.. یاللسعادة.. هی آه طعمیه هفاً وبا حعص مش بالفول وملهاش 
أى تأثير فى الصدة بس منظر الطعمية في حد ذاته يبعث في النفس کل حنين 
ا 

جولة كدة فى المنطقة بين الأخضر والأخضر والشجر الأخضر اللى بینهم.. 
ودخلنا البارك الساعة 8 بالثانية. 
وكان يوم. 

۳003 

یکی لك 


8 بالفیمتو ثانية ...د خلنا البارك. 

خير اللهم اجعله خبر... آنا فى مکان وا!!!۱۱۱۱۱۱۱۱سع وکله آخضر فى أصفر.... 
شجر بابل وحشائش السافانا «خدناها فى الثانوی دی»... وحیوانات بتجری 
هنا وهناك. 

اللهم صل على كامل النور... ايه الجمال ده يا ناس. 

أجمل منظر بحبه فى الدنيا.. أجمل مخلوقات ربنا... سارحة فى الملكوت بمنتهى 
الحرية. 

حيوانات برية عايشة على طبيعتها تماما... مش زى الحيوانات المريضة اللى 
عندنا فى جنينة الحيوانات.. بعد زيارة تنزانيا اقتنعت فعلا إن الحرية هی كل 
شيء فى الدنيا. 

الحيوان الحر الطليق بتبقى صحته أحسن بكتير... كمان نسبة الشراسة أو 
البدائية عنده أعلى.. وأساسًّا جماله فى كدة... تخيل انت أسد كيوت أو نمر 
أليف أو قرش بيعيط من کتر الرومانسية.. مش راكبة خالص.. كمان آلوان 
الحيوانات الحرة الطليقة بتبقى أوضح وأجمل. 

جربت تصطاد سمك من البحر الأمر وتقارن بين آلوانه وهو لسة خارج من 
المية وألوانه بعد ساعتين أو تلاتة؟؟ 

شفت الفرق الواضح آوی؟؟ 

هو ده نفس الفرق بين الأسد ار الطلیق فى السافانا وبين الأسد الأراجوز فى 
جناين الحيوانات. 

سبحان الله... خلقة ربنا مفيش أحسن منها. 

افتكر مرةإنى زرت قرية أفريكا -- الطريق الصحراوى بين القاهره 
وإسكندرية - كان فيها جولة بالعربية فى منطقة الأسود وقعدوا يخوفونا.. 
وعدينا وسطهم بالعربية ..لقيت الأسد نایم نومة صعبة آوی.. يا عينى على 
الحلو لما تبهدله الأيام.. خد ياض يا أسد تعال هنا... اخص عليك ملك من 
دون الملوك... وفعلا كنت بلعب فى شعره وهو ولا حول ولا قوة... ولا كأنه 
قطة سيامى... عرفت بعد كدة إن ده أسد عجوز (20 سنة) وكمان بيحطوله 
تاتورة فى الا کل ... مخدر كدة زى جوزة الطيب. 

الأسد فى أفريكا حمادة.... وف تنزانيا بقى ....حمادة تانى خالص خالص. 
شفته من مسافة مش بعيدة أوى... مسافة تكفى إنى أتشاهد لو قرر يهاجمنى 
وكمان أقدر أقرا المعوذتين... أهو كدة ..هو ده ملك الغابة بجد... 120 سنتى 
ارتفاع وطوله مع فرد الديل مش آقل من 160 سنتی ...شعر كثيف أوى يتدرج 
بين البنى المحمر والأسود والأصفر... صدر عريض وكتل العضلات واضحة 
للأعمى.... الصحة باينة على وشه وآنیابه اللهم صل على النبى... الواحد فيهم 
يفوت فى جبل المقطم.. كمان صوته مرعب جدا... ومع ذلك هو حيوان فى 
منتهى الوداعة.. مش هيهاجمك إلا لو جاع أو حس بالخطر من ناحيتك... أو 
اديته ضهرك. 

وده فرق آساسی بين الانسان واحیوان... الحيوان بيهاجم لما جوع علشان 
ياكل ويشبع.. ولو شبع خلاص.. يتحول الأسد إلى قط اليف.. بينما الإنسان 

بيهاجم لما یا کل ویشبع.. احیوان خطر وهو جعان.. الانسان خطر وهو 
جعان وأكتر خطورة وهو شبعان.. الحيوان مش غدار... لو ارتبط بيك... 
هتشوف وفاء من نوع نادر... الانسان لو ارتبط بيك.. هتشوف غدر من نوع 
ادر 

أسأل أى حد ربی كلاب قبل كدة وانت تسمع قصص وفاء.. ولا وفاء عامر یا 
الأسد... ملك الغابة... كتلة عضلات ماشية بمنتهى الثقة.. حریم الأسود هی 
اللى بتصطاد وتجیب الا کل خلى فيليه جاهز للذکور.. وتا کل اللى فاضل بعد 
ما هو بخلص أكل... احبیبی يا آسد يا رافع راسنا... ده كدة بقی الأسد أحمد 
عبد الجواد. 

فى بلدنا الحريم بتاكل لما الرجاله بتموت. 

-مکن نقرب يا عم الحارس؟؟ 

-نو... نو.. دانجر 

-دانجر مين يابا.. العبد لله مسك النار بإيده.. انت مسمعتش عنی.. أنا ساحر 
كبر أوى فى بلدنا... ماجيشان يعنى... أنا ابن النيل... بإذنك يارب أطلعلك 
آرنب من ودانی أو أقلبلك الأسد ده زرافة. 

- نو سير نو... زيس از فيرى دانجر 

و آنا عمال اقاوح.. موت واتصور مع أسد بحق وحقيقى.. هو آنا يعنى كل 
يوم هشوف أسد طبيعى.. نفسى اتصور وانا ماسك شعر الأسد بأيدى وهو 
بحاول يفلفص منى ومش عارف.. قرأت زمان مغامرة لبطل طفولتنا آدهم 
صبری - رجل المستحيل - فى الادغال.. لما رجع شايل الأسد متكتف على 

کتفه وهو عاری الصدر وعضلاته باينة وبتلمع مع خبوط دم وعرق على 
جسمه وانا هتجنن واعمل زیه.... المشكلة بس إنى مش هعرف اعمل 
زوه لان جسمی دكن مور وکان آنا لایسن اعدو بت هش سس اه ان 
مفیش عضلات وكدة.. وکمان بالمرة ابقی احكى لحمزة ابنى لما يكبر عن 
مغامرات أبوه فى الأدغال مع الوحوش الأسطورية اللى أبوه حاربها وانتصر 
عليها وكتفها زى الفراخ... علشان يخاف منى ويعملى حساب... ويتباهى 
بيا قصاد صحابه. 

و فجأة.. في عز مانا عمال آفشر على الحارس وبحکیله إنى عايش ف البيت فى 
وسط أسود فعلا... وانا اسمى أساسًا أحمد الحلو والأسود عندنا فى البيت أ كتر 
من البنى آدمين وكمان عندى أسد كيوت صغير اتولد على إيدى.. فجأة كدة... 
الأسد اللى قصادنا (على بعد 25 متر تقريبا) معرفش مين نرفزه وهاج وزعق 
واتنفض كدة كأنه هيجرى. 

پانهار اسود.. اجرى يا مجدى... نطبت فى العربية الجيب المقفولة.... واترميت 
فى الدواسة وانا فعلا خايف.. طبعا الناس كلها فطست من الضحك على ابن 
النيل اللى خاف من صوت الأسد وهو بيسلك زوره بعد ما أكل نص حمار. 
كل الحجيوانات شكلها مختلف.. الأفيال ..الزراف والجاموس الوحشى 
والغزلان والحمير المخططة والقرود والتماسيح والنمور والببر والفهود... آنا 
أساسًا عاشق لكل ماهو من ذوات الاربع... ومش إنسان. 

أنا ضيف عند الحيوانات دلوقتى.. بس ضيف تقيل.. هما عايشين بمنتهى 
السلمية.. آنا اللى مصمم اتصور معاهم وعاملهم قلق... الاسد بياكل مرة كل 
3 أو 4 أيام ومش بيهاجم إلا لو فى خطر ... لوقربت من الأسد هيسيبك 
ويجرى... مش خوف.. إنما تقدر تقول إنه قرفان منك... هو مش عاوز حد 

پزعجه... بس لو حس منك خطر ومجم عليك ..مفیش أى تصرف إلا آنك 
تتشاهد.. ده لو حقت. 

الأفيال الأفريقية كبيره آوی.. الفیل الأفريقى أد الفیل المندى مرة ونص 
على الأقل ودانه أكبر وراسه مستوية ورجليه فيها 4 ضوافر مش 3 وأنيابه 
طويييبيله وعاج أصلى. 

زلومة الفيل فيها 40 آلف عضلة تقريبا... حسيت بيهم لما الفيل شالنى وحطنى 
على ضهرة فى 9 أعشار من الثانية على رأى الأديب الدكتور نبيل فاروق... 
وزنى كان 70 كيلو... مش هفاً برضه يعنى... بس بالنسبة للفیل وزلومة فيها 
0 ألف عضلة... أعتير ذبابة. 

الفیل بیا کل تقريبا 250 كيلو فاكهة فى اليوم.. مکن ياكل بطاطس أو 
بطاطا.. بس الأساس الفاكهة والخضار... ومع ذلك تخين اهو... أمال ايه بقى 
الفشر بتاع دكاترة الريجيم.. وكل خس وجزر.. والدهون الثلاثية والرباعية 
والكلام ده؟؟ 

شكلنا بيتنصب علينا يا جدعان. 

هزار الآفيال مع الزوار جزء من عروض الحيوانات عموما.. بعض الحيوانات 
هنا مدرب وبيقدموا عروض جميلة جدا... الحيوانات المستأنسة لما بتهزر مع 
البنى آدمين بيبقى دمها أخف من البنى آدم نفسه. 

الفيل فى رأيى أطيب الحيوانات ويستاهل لقب ملك الغابة... أعتقد إن هو لو 
داس على قبيلة آسود هيفرتك آبوهم... إزاى الأسد ملك الغابة.. كيد كوسة. 
القرود أظرف مخلوقات ربنا... والسيد قشطة وديع ولطيف جدا... بس محتاج 
يعمل دايت.. إزاى الوزن ده كله ومعندوش كوليسترول؟؟ 

النمر كله هيبة وشکله رائم... حاولت آآ کله من ورا قفص العربية... لاعبته 
بس كدة بفرخة كاملة.. اتغاظ وزجر في وثی رحت جاری ورامیها بعید وأنا 
بقوله احنا آسفین يا صلاا|١١اااح.‏ 

البلد عموما جوها مطر 24 ساعة ...حر ومطر ..حاجة کدة زى شمس وقمر 
مع بعض.. آول مرة أشوف الجو ده... جو استوائی صرف. 

من أجمل الحاجات اللى تشتريها من بارك زى كدة التذ کارات... آقنعة معمولة 
با خشب مرسوم علیها ومتلونة بألوان غريبة... آنیاب الحبوانات.. جوا کت 
جلد شکلها غریب... آقنعة يدوية... حاجات زی كدة.. کمان فى مستلزمات 
سحر الفودو... جماجم... عرایس... صفوف آسنان فى عقد... تاج ریش... 
آجزاء من عضم حیوانات علیها طلاسم غريبة.. وکتاب لتعلیم فنون السحر 
الأسود. 

آنا اشتريت ظفر أسد متعلق فى سلسلة دهب... واديته لأختى الكبيرة بعد ما 
حكيت لما عن مغامرق الجبارة وإزاى آنا اصطدت الأسد مخصوص علشان 
أقصقص ضوافره وأجيبهوا فى سلسلة دهب. 

كمان الا کل جوا جميل جدا... المرة دی اتا كدت إن ده لحم نعام مش سحلية.. 


بالك وحاسب من القرود لأنها بتنط تخطف أى حاجة. 

من المواقف اللى مش هنساها نتيجة تأثرى بالقرود... شجرة فى وسط البارك.. 
قديمة آوی.. بيقولوا إن عمره مش عارف باين فوق الكام آلف سنة.. آنا طلعتها 
زی العفريت.. وحبيت نی اتنقل من فرع لفرع زی طرزان أو زى القرود.70 
كيلو بقى وفرحان بنفسى جدا.. وفعلا.. اتشعبطت فى الفرع وبتمرجح علشان 

آتنقل لغصن تانی... آتاری الفرع مش من قدرته انه یستحمل 70 كيلو.. آنا 
حصل خلط عندی... القرد آخره 10 کیلو.. مش 70. 

و وقعت من ارتفاع مترین تقریبا على الارض.. بس من ستر ربنا إنى وقعت 
واقف واتکعورت بعد كدة.. طبعا جسمی اتهبد على الأرض ودراعی حصل 
فيه ما يقرب من مليون جرح وسحجات.. بس أفضل طبعا من عضمة مکسورة 
لو کنت وقعت عل عضمی مباشرة 

اليوم بیعدی بسرعة أوى هناك... فجأة لقیت الحيوانات بتبعد عننا بکسل.. 
والناس عددها قل والشمس بتغرب... ايه ده.. خلاص كدة؟؟؟ 

خلص اليوم... لازم آرجع الأوتيل تانى فى دار السلام.... عندی شغل الصبح... 
الصدمة الکببرة بقی.... مفیش مواصلات خصوصا إن الساعة بقت 6 
اللخرب: 

مفيش حل غير إنى أمشى لأقرب مكان يصلح للبيات (12 كيلو) فى طرق 
خطيرة وشبه فاضية... والصبح يحلها الحلال... توكلنا على الله... ومشينا أنا 
وخسن صديقى... عربية موز معدية.. حاسب یا عم الأسطى.. على إيدك 
والنبى البلد امجاية.. تشکر يا ذوق... كام... 40 دولار... آهيا ولاد التيت.. 
أدهمله بمزاجى أفضل ما يدفنى هنا وياخد برضه كل حاجة. 

اتشعبطت ورا واستأذنته فى موزاية... المورة الواحدة تقريبا كيلو وربع... 
بس طعمه وحش أوى... أحسن موز ف العالر هو الموز المصرى أبو نقطة. 
وصلنا الموتيل... أوضة أسواً من الحبس الاحتياطى بتاع قسم الخليفة... كمية 
الحشرات مهولة.. الحمد لله أخدت تطعيم الملاريا والحمى الشوكية قبل السفر 

والأجمل.. ذبابة تسى تسی.. ودی دبانة بتقرص... قرصتها بتموت ..بس عن 
طريق النوم ...تفضل نايم وتصحی تنام تانی وعلی طول خملان لدرجة إنك 
متقدرش تکمل وجبة على بعضها. 

رشینا الأوضة والبداً الشهير... فالله خبر حافظا.. صلیت العشاء وا کلت 
عشاء سریع ونمت.... علشان آصحی الصبح آلاقی كمية مهولة من جثث 
الحشرات حوالين السریر. 

يا الطاف الله.. كل الانواع دی كانت هتتغذى عليا وأنا نايم... يا حفيظ 
يارب. 

كلت ايه بقى فى الموتيل قبل ما أنام... مش فاكر.. هى حاجات بيضاء تشبه 
البطاطس شكلا واللاشيء موضوعا... ومعاهم فرخة كانت بطل فى ألعاب 
القوى أكيد.. لأن مفيهاش حتة لحمة تتاکل... كويس إن فى رز وخيار 
وبنجر ومخلل مانجا. 

نوم عميق وصحيان الساعة 4 الفجر علشان ملاقيش مواصلات لأقرب موقف 
إلا حاجة كدة شبه التوك توك. 

و من الموقف إلى دار السلام تانى... الساعة 8 وصلت البلد علشان ألاقى أزمة 
مرورية معتادة... تنزانيا الحلوة خلصت ودلوقتى آنا على معاد مع المدينة 
المودرن... الشكل السيئ للمدن. 

العملة شلن تنزانى والبلد عموما رخيصة... شهر كامل صرفت فيه تقريبا 300 
دولار. 

العميل بتاعنا كان البنك المركزى التنزانى.. من المواقف الظريفة جدا... كان 
من ضمن الشغل بتاعى هناك كورس هَدّيه للناس بعد ما اخلص. الفروض 
أعلمهم كل اللى أنا عملته فى فترة شغلى معاهم. 

آفناء ما كنت بدیهم الکورس.. كل نص ساعة شرح ...آوقف وأقوهم أوك.. 
فاهمین.. فبردوا و یقولوا ها کونا ماتاتا !!!! 

ايه العالر المايفة دی... احنا هنهزر.. ها کون ماتاتا ايه وبتاع ايه.. ما علینا 
..لله فى خلقه شئون.. التعامل مع العملاء حولنی إلى إنسان شبه آلى بلا مشاعر 
غير الابتسامة السخيفة والرد الالى. 

كل ما اقوضم فاهمین... يقولولى ها کونا ماتاتا ....اتکررت كذا مرة لحد ما 
اتعصبت.. لو مش عاجبهم الكورس يمشوا إنما محدش يترياً عليا. 

وقفت الشرح وقفشت طبعا... كلام شديد وبلهجة حادة عن احترام الآخر 
وشوية كلام كبير كدة. 

النظره البلهاء فى عيون الناس تنبئ بقوة إنهم مش فاهمين... الله... هو أنا 
غلطت وللا ايه؟؟ 

بعد كدة اكتشفت ان ها کونا ماتاتا بلغة أهل تنزانيا (اللغة السواحیلی) معناها 
مفيش مشاكل... نو بروبلم یعنی... 

یا سلا||١١|١١||اااالاام‏ 

و آنا اللى كنت فاكرها بتاعة محمد هنيدى. 

الأظرف بقى إن مدير المشروع من عندهم كان اسمه مايكل سيمبا. 

كمان عرفت بالصدفة إن أكبر منطقة للحيوانات فى تنزانيا اسمها أرض العزة 
«صع ..»Pride‏ لا كدة فى سر يا جدعان.. الفيلم حلو آه ...بس مش كدة.. 
أعرف ناس بتتأثر بالسينما لدرجات الجنون... عندى صديق اسمه راجو... 
جدته كانت متأثرة اوی بالأفلام الهندى وأصرت تسميه راجو... بس دی 
حالة فردية. 

ايه السر يا جدعان؟؟؟ فهمونا الله یکرمکوا. 

عرفت منهم إن صناع فیلم الأسد الملك آخدوا کل معلوماتهم من تنزانیا... 
باعتبارها آ كبر منطقة للحیوانات البرية فى آفر یقیا والعالر عموما. 

واتأكدت العلومات دی فى زيارة تانية لکینیا... فعلا.. النطقة دی هی أ كبر 
مراعی سافانا وحیوانات ف العالر. 

مش کدةوبس... صخرة العزة... اللى وقف علیها موفاسا بيقدم سیمبا 
للحیوانات لول مرة فى الفیلم... واللى وقع من علیها سکار فى الخناقة الأخيرة.. 
موجوده فعلا... واسمها 10010 ۳::0»... صخرة العزة. 

تخيلوا مدی الاحنرافية بتاعة شركة والت دیزنی؟؟؟ 

رحلة خصوص لكان المعيشة الفترض.. مراعی السافانا.. علشان پرسموا 
السيناريو بتاع الفیلم کله... 

مش كدة وبس .. 

مشهد الضباع وهي بتعدى من قصاد الأسد سكار وقت التخطيط لقتل الملك 
الشرعى - الأسد موفاسا - هو نفسه شكل الاحتفال بعيد ميلاد هتلر ال 50.. 
كان واقف نفس الوقفة وقواته بتعدى من قصاده تديله التحية. 

كمان الأسود ذات الشعر الداكن - زى الأسد سكار كدة - بتبقى أقوى من 
الأسود ذات الشعر الفاتح - زى سيمبا - علشان كدة كان في كذا أسد مع 
سيمبا في هجمته على سكار.. لأن الحرب الفردية.. أ كيد هو هيخسر فيها. 
و خد عندك بقى.. مشهد هروب قطيع الحيوانات اللى مات فيه الأسد موفاسا 
ده.. اتعمل في 3 سنين واشترك فيه 6000 مصمم جرافيك وانيميشن. 

وده کان درس جميل جدا ليا. 

درس بيقول «إن الله يحب إذا عمل آحدکم عملاً.. أن يتقنه» آو بالبلدی.. 
شمعوا الفتلة.. 

حتى لو عایز تسلى الناس... لازم تشتغل باحترافية وبجد... فرق كبير إنك 
تسلى الناس وبين إنك تتسلى بيهم. 

ادى الشغل حقه.. هيديلك أكتر من حقك.. تمام زى ما الفيلم ده أنقذ شركة 
والت دیزنی من الإفلاس. 

و تمام جدا زى ما أوصانا سيد الخلق عليه الصلاة والسلام. 

سبحانك يا خالق الكون.. بعد رحلة طويلة من اللف والتنطيط بين الدول 
والحضارات وبعد سنين طويلة من الخبرات.. الواحد يكتشف إن كل شيء 
موجود في الدين الإسلامى.. 

بس احنا اللى مقصرین.. 

دروس لا تنتهی... يموت المعلم ولا يتعلم. 

الشغل فى تنزانيا 5 أيام وسبت وحد أجازة... بلد نامى (غنی) يعانى من الفساد 
بشدة... الوضع المثالى لدولة أفريقية نخر فيها سرطان الفساد حتى النخاع. 
رحت سير ينجاق... فيكتوريا... كليمنجارو.... زنجبار؟؟؟ لا لسه.. هو 
آنا لحقت.. ده لسه آول يوم... يبقى لسه مرحتش تنزانيا.... ومشربتش من 
بحيرتها ولا جربت تغنيلها. 

سیرینجاتی هى أكبر حديقة حيوانات مفتوحة فى العالر.. على الحدود بين 

تنزانيا وکینیا... آغلبها فى کینیا... کمان فیها جبل کلیمنجارو (أعلى قمة فى 
آفر یقیا) وقريبة جدا من بحيرة فیکتوریا (منبع نهر النیل) 

آما زنجبار... دی جز يرة صغبرة... كانت مركز تجارة العبید فى آفر یقیا کلها... 
بدأت فیها اسواً مظاهر التفرقة العنصرية واستغلال واستعباد البشر . 
مشکلتی هناك إن زنجبار فى اتجاه اليمين وسرنجاتی فى انجاه الشمال... بعنی 
مش هينفع آروحهم فى ويك ند واحد... بس على مين.. بسقط الشغل وتيا 
المغامرات. 

حصل ايه بقى فى سير ينجانى وفيكتوريا وجزيرة زنجبار موطن كونتا 
كنتى؟؟ 


0101 

زگبار . 


إنه الخميس أخيرا .. 

يا فرج الله.. 

أخيرا يا جدعان هروح آشوف مرا كز تجارة العبيد... الحكاية دى مستهویانی 
طول عمری.. من أيام ما كنت بتفرج على مسلسل الجذور. 

ايه بقى قصة مسلسل الحذور ده؟؟ 

فى طفولتى الثمانيناتية... كان التلفيز يون هو القناة الأولى والتانية بس... 
الأولى كانت بتاعة العریی والقناه التانية دول كفار.. بتوع الأجنبى كله.. 
مسلسلات آجنبی... آفلام... بانوراما فرنسية والحاجات الحلوة دى 

حد فا کر البونى آم.. دولی دوتس.. بون جوف.. توم جونز... آبا؟؟ 

حد فا کر العالر یغنی بتاع حمدية مدی؟؟ 

طب حد فا کر حلقات مارك هاریس «55865غ4 همع »N a۸‏ وحلقات 
Rider»‏ 1طع1(» وحلفات الرجل الأخضر «111» وحلقات «۳[0 
0651 » وتوم سليك فى «100125»؟؟ 

طب حد فا کر مسلسل تانی مشهور اوى.. اسمه جذور «1000).. 

اسم البطل فى المسلسل كان مشهور اوی... كونتا کنتی.. 

حد فا کر مسرحية سك على بناتك بتاعة سيبيه يمسكها يا فوزية؟؟ 

فؤاد الهندس كان بيعاير محمد أبو الحسن إنه مش أول عريس لبنته وفوزية 

تقوله کونتا کنتی كان هیموت علیا.. وفؤاد الهندس یقوله على يدى... کونتا 
كان قاعد هنا وآمه کنتی كانت قاعدة هنا. 

أهو کونتا کنتی ده هو بطل مسلسل جذور... دی قصة حقيقية للمؤلف 
آلیکس هیلی... السلسل ده كان مکسر الدنيا وقتها... المؤلف نفسه تتبع 
آصوله الأفريقية لحد ما وصل إن جده الا کبر خطفوه أسير من زنجبار علشان 
يبقى عبد فى آمریکا. 

طول عمرى كنت عاوز أعرف ايه اللى يخلى إنسان يقبل إنه يكون عبد عند 
إنسان تانی.. أو إنه يشترى نفسه منه بورقة؟؟؟ 

المناظر اللى شفناها فى المسلسل كانت قاسية أوى... الحقيقة بقى إن الواقع 
أسوأ بكتير. 

طيب.. نحجز بقى... فندق ومنتجع اوشن بارادايس ريزورت... غالى 
شوية... بس حاجة عنب أوى.. كوخ فى قلب المية والارضية إزاز... يعنى 
انت قاعد فى البيت وشايف السمك وهو بيعدى من تحتك... حاجة وهمية 
جدا.. بس أنا مستمتعش بيها لأنى طول النهار برة تقريبا... وده كان درس 
تانى من دورس السفر... احجز دايا فى آقل آوتیل... إنت مسافر تستمتع بالبلد 
مش بالخدمة الفندقية. 

من ضمن أساسيات السفر علشان دوار البحر.. طيب هقعد اعمل ايه فى العبارة 
بخلاف مراجعة شوية معلومات عن زنجبار والمشاكسة فى خلق الله؟؟ 
معقول برضه؟9؟.. بقى تبقى فى المحيط امندی.. على الساحل.. وتسأل 
هتعمل ابه؟؟ 

وهو فى غبره.. الصيد طبعا. 

بس أنا مش بعرف اصطاد.. كان ليا كام تجربة كدة فى البحر الأحمر.. طلعت 
كام سمكة وبعدها | کتفیت باقتباس من رائعة أرنست هیمنجوای.. العجوز 
والبحر.. پوما ما سيعرف الناس أننى اصطدت سمكة عملاقة.. عيناها مثل 
اللؤلؤ.. آسفين يا حاج هيمنجواى. 

مش مشكلة.. الصيد هنا أساسًا بنظام الجر مش التسقيط... يعنى حط الطعم... 
ارمى الخيط فى المية... ثبت المكنة كويس واتوكل على الله متقلقش.. العبارة 
كدة كدة ماشية والطعم بيجرى فى المياه وآلوانه بتجذب السمك... والصياد 
لازم يرجع مجبور. 

حطيت الصنارة وقعدت أراجع معلوماق عن زنجبار... جزيرة التوابل 
والقرنفل... جزيرة شجر جوز المند والرمل الأبيض الجميل... أ كيد آول ما 
هروح الجزيرة دى.. هلاقى سرير شبك بين شجرتين جوز هند... هلبس 
بقي قميص هاواى وأجيب عصير جوزهند وأنام على السرير ده زى أثرياء 
القوم.. الأفلام مأثرة عل أوى على فكرة. 

أصل الاسم فارسي ويعني «بر الزنج»» ويقال إن العرب سموها في الأصل 
«زين ذا البر» بمعنى «هذا البر جميل» في وصف جال الطبيعة فى زنجبار. 
اسمها باللغة السواحيلية :أنغوجا وده اسم أ كبر جزيرة فيها... سكانها 
مزیج من الافارقة والفرس والعرب من أصول عمانية ويمنية وكذلك هنود 
وباكستان... مفيش مكان على كوكب الأرض مفيهوش هنود.. أعتقد إن 
الكوكب ده قصاده 10 سنين ويبقى كوكب اند الرسمى. 

8هن سکانها فسلمين بأصول عربية.. طبیعی جدا... زتجبان خضعت 

للحکم العریی فتره طويلة آوی... تحدیدا كانت جزء من سلطنة عمان... فى 
آوائل القرن ال 13 الیلادی.. قامت ثورة واضطرابات وقلاقل ضد سلیمان بن 
سلیمان ابن مظفر النبهانی .. ملك سلطنة عمان... اللى مرب وراح على زنجبار 
وأعاد تأسيس اللك النبهانی هناك لغاية القرن ال 18.. ورنه فى الملك آسرة 
بوسعید... وکان آخر ملوکهم جمشيد بن سعید «شقیق السلطان قابوس بن 
سعید... سلطان عمان حالیا».. وده قامت ضده ثورة انتهت بخلعه... حا کم 
عرب تقلیدی لا يترك الکرسی إلا بالوت أو الشورة... بعدها الانجلیز آقروا 
حق تقریر المصير لزنجبار سنة 1964. 

و الشىء بالشیء یذکر... احتلال إنجلترا لتنزانيا بدأ سنة 1890... دول آوروبا 
الكبيرة وقعت معاهدة لتقسيم أفريقيا.. كل دولة تاخد حتة... وقامت آقصو 
حرب ف التاريخ.. بين زنجبار وسلطانها حامد بن برغش بن سعيد ورجالته (2800 
مقاتل) وبين انجلللللللللللللللللترا بأسطوها وسلطاتها وقنابلها وأسلحتها.. 38 
دقيقة بالنمام والكمال والسلطان خالد صرخ وقال احنا آسفين يا جنرال ماثيوز.. 
8 دقيقة خسر فيها 500 واحد من 2800 والإنجليز حتى متجرحش منهم حد 
... يعنى تقريبا کان بيخسر 13 راجل كل دقيقة... ده لو بيواجه مبيد حشرى 
مكانتش تبقى خسارته كدة... وبعدين هو كان بیحارب بأيه... مدافع؟؟؟ 
مش عارف كانوا حاشيين المدافع دى ايه؟؟ شوكولاتة؟؟ 

زنجبار جزء من جمهورية تنزانيا الاتحادية... مستقلة فى الحكم إلى حد ما... 
ليها تمثيل فى البرلمان... بس مين عموما مهتم بالسياسة فى أفريقيا... كلها أى 
طيب.. خلصت بقى حصة الجغرافيا دى.. آنا بقی شفت ايه فى زنجبار؟؟ 
ااااه يا جدعان اااه.. شفت الجمال كله... الظلم کله.. الود كله... الخجل كله 

- الجمال کله.. يتلخص ف الطبيعة... خدوها قاعدة کدة.. طالما قلت 
جمال وآنا عينيا مفنجلة وبتهته فى الکلام من فرط الإثارة... يبقى الطبيعة 
على طول... نخیل جوز امند... رمل الشواطىء الأبيض.. الطقس المتاز.. 
الغابات الكثيفة الخضراء آوی ... 

تنوع الحيوانات الرهیب جدا.. تدرج الألوان والفن العالی اوی اوی.. الفن 
الامی الجميل... صنع الخالق عزوجل. 

- الظلم كله.. آنار تجارة العبید.. يا آلطاف الله على الظلم والجبروت 
والقسوة. 

- الود كله.. مسلمين ومسيحيين وهندوس وبوذيين كلهم بيقولولك كلمة 
واحدة «كاريبو زانزبار»... يعنى أهلا بيك فى زنجبار. 

- الخجل كله.. هنعرف السبب حالا دلوقتى. 

ايه ده.. ايه ده.. سمكة سمكة سمكة.. والنعمة سمكة.. مكنة الصيد 
ضربت والخيط بيتسحب بسرعة جدا... يا دين النبى.. أبو حسنی طول عمره 
صياد.. آنا أساسّا اسمى فى حدايق القبه اسمى الريس حسنی أنعم وأكرم .. 
جريت علشان امسك الخيط بتاع الصيد.. ونسحب بقى السمكة دى... 
السمكة مش راضيه تتسحب... طلبت مساعدة الناس.. وبدأنا نسحب فى 
الوحش الأسطورى ده.. سمكة كبيره فعلا... فضلنا نسحب فيها تقر یبا نص 
ساعة لما دراعاتى اتخدلت.. فى الالخر لا قربت من المركب.. الخنيط اتقطع 
والسمكة خدت الطعم وهربت... | ی تطفحه قادريا کریم... وانا اوجم 
قلبی ليه.. آجدعها مطعم سمك.. وا کل لا آتعمی... بلا صيد بلا وجع قلب.. 
کمان سمك المحيط اطندی غالبا بيجيب جنون البقر وبیطلع من غير رز 
ولا طحينة.. بلا هم يا جدع. 

وصلنا الجزيرة الحمد لله وطلعت على الأوتبل مباشرة... تدحت لوهلة من 
الزمسن ...بس جر بت بسرغة علشان ا لحق البلد.. لخل الاثبهار بعدین.... 
بدون تضییع وقت... بدأت الجولة فورا. 

آبزر العالر الرئيسة في زنجبار .. 

- المساجد الفخمة ذات المآذن العالیة... الطراز العمانی العربى واضح اوی فى 
البانی... الساجد هنا لا تقارن اطلاقا کساجد دار السلام. 

- برج ساعة فکتوریا العملاق... ده من اثار الاحتلال الانجليزي ..تقریبا 
الانجلیز مسابوش مکان فى کوکب الارض معدوش عليه 

- حدائق فرودانی 

- الكاتدرائية 

- البیت العجیب 

من حسن احظ ان كلهم جمب بعض.. وسط الجزيرة يعنى... الرحلة دی 
كانت فى 2011... كنت خسیت بقی ورکبی بقت حدید.. إذن 8 ساعات مثى 
مش هیاثروا فى الواحد. 

نبداً الجولة من البيت العجیب... ده قصر مشهور موجود في حي فروداني... 
بناه السلطان برغش ف أواخر القرن ال19.. كان مقرا سلاطين وأمراء السلطنة 
العربية العمانية... مليان آثار عمانية عربية قديمة... مخطوطات.. سيرة الأمراء 
اللى حكموها عبر القرون 

كمان الوثائق التاريخية اللى استعملوها وصور ومجسمات تعر عن تقاليد 
وتراث منطقة شرق أفريقيا الإسلامية قديا . 

وعلى مرمى البصر.. قريب جدا من القصر هتلاقى ميناء زنجبار الكبير 

وسفنه التجارية العملاقة... ما هو ده باقی طریق رأس الرجاء الصالح اللى 
ضربوا بيه قناة السويس قبل كدة. 

ورا بيت العجائب على طول منطقة اسمها المدينة الحجرية... وفيها 
الكاتدرائية.. أرقى مدن زنجبار تاريخيا وأثريا.. متقدرش تحدد الطراز 
السا رق تفه الط إنسلف تقد الجيزى :عر که 
موجود... کمان كل مکان بنقوشه وزخارفه... أو حسماته. 

يعنى مثلا.. البيوت العربية زخرفتها با خطوط .. اما الطرز العمار یه التانية 
فعماد زخرفتها هو التمائیل... التمائیل عموما مش من میزات البنیان والعمار 
للحضارات العربية والاسلامیه عموما. 

السوق المركزى بتاع الدینه الحجريه هو السوق الرکزی الشالی لمدينة 
سیاحبه.. جسمات.. تماثيل.. اوعيه شکلها غيرب.. كلها معموله من الخشب 
الصنوع بهاره عالیه.. کمان النسوجات الأفريقية الزرکشه والکانزو 
التنزافى: 

قريب اوی من برج ساعة فیکتور يا.. هتلاقی حدائق فرودانی... المقصد 
الأول للعائلات علشان اجازة السبت والاحد... المساحات الخضراء الواسعه 
مع اشجار التوابل النادره.. اعتقد مفيش خلفيات للتصوير افضل من كدة... 
بالاضافه للمطاعم الشعبيه العالية ...يعنى من كل بلد هتلاقى مطعم.. الحمد 
لله.. مفيش سحالی ولا ضفادیع ولا نيله... کمان عاملین حسام لو أى حد 
يحب يعمل باربيكيو وللا حاجة.. محترفى التصو ير بيزحفوا على الکان ده 
بالالاف کل ويك اند. 

بعد فرودانى... انطلقت بأقصی سرعة علشان اشوف اللی آنا أساسًا جای 

اشوفه... الدلیل العملی على حقارة وسفالة ووحشية بنى ادم... متحف تجارة 
العبید... الظر یف بقی إن المتحف ده موجود فى قلب الکاتدرائية. 

أو بمعنى آخر.. عملوا الكاتدرائية مکان سوق تجارة العبید القدیم. 
بالناسبه... خدوا العلومه دی على صدورکم.. علشان پترسخ جوانا ان 
کل آفعال العالر الحقيرة خرجت من النطقة القدسه بتاعتنا... تجارة العبید 
بالصوره الى العالر ثار علیها بدأت فى تنزانیا وآفریقیا أيام ملك (بضم الیم) 
ال سعید... سلطنة عمان يعنى... يعنى اللى بدع بدعة تجارة العبید فى آفریقیا ده 
كان العرب... ميل جدا.. مفخره جدیده تضاف للمفاخر الخحاليه. 

طیب.. ايه بقی اللى كان بيحصل تجارة العبید؟؟؟ 

شوف يا سيدى... الساده البيض «بيض البشره يعنى» انبهروا بقوة اجسام 
الزنوج... وتحملهم درجات الجراره والقدره على العمل لساعات طويله اوى 
كمان مقدرتهم الفذه على تحمل التلوث... فقرروا انهم يشحنوهم على الأرض 
الحديده... بلاد العم سام. 

طيب هياخدوهم ازاى وهما أساسًا مرتبطين باراضيهم جدا؟؟ 

عملیات صید... بالظليظ زی صید العضافير والغز لان والبط... طلقة غخدر.: 
أو فخ... ويقفشوافى الجدع من دول.. یکتف وه بالجنازیر.. ويرموه فى 
الرکب... کل ما مرکب تتملی... اشحن على آمریکا. 

طبعا طريقة الشحن غير آدمیه بالرة... أكتر من 500 بنی آدم محبوسين فى قاع 
المركب.. مفیش تهوية... آقل كل مکن... اللى بیجیله منهم دوار بحر .. 
ملوش أى علاج... الا کل والاخراج والنوم.. كله فى نفس المكان ... 


أى حد بيموت.. بيرموه فى البحر. 

أى فیرس أو مرض يصيب حد فیهم.. بیرموه فى البحر. 

حد اعترض... پرموه فى البحر. 

حد شکله مش عاجبهم... پرموه فى البحر. 

من سوء تهو ية مرا کب شحن العبید.. الساده البيض مکانوش پستحکملوا 
بفضلوا فیها آکتر من دقايق معدوده. 

يوصلوا على آمریکا.. بیع يا جدع... الخمسه بقرش!!! 

حاجة لفتت نظرى... فى زيارة لنيويورك... جزيرة الحريه ...اللى موجود 
فيها التمثال المشهور.. على أول الجزيرة خالص من ناحية البحر... فى نصب 
تذكارى بيصور ناس على وشك الغرق وماسكين فى ارض أمريكا... وتحت 
النصب ده مکتوب... فى ذكرى المهاجر ين لأرض الاحلام. 

طيب مفيش بقى تمثال تانى يخلد ذكرى العبيد اللى قدرت تبنى وتعمر ارض 
الاحلام دى؟؟؟ 

لا تعليق. 

خلصت الجولة فى الكاتدرائية وانا حاسس بانقباض.. اعتقد ان الواحد لو 
شاف ظلم بيسخن ويتترفز.. بس يكون هو بعيد.. بمعنى آخر اللى على الشط 
عوام واحنا شعوب اخرنا غضب الكلام الحنجورى على رأى عمنا المرحوم 
محمود السعدف .. والدليل اننا عشنافى الظلم سنين كتير اوى وحدش فينا 
اتحرك.. ولا شفناه على الشاشات.. قلنا بسفاله.. ايه اللى وداها هناك. 

حاجة ظريفه بقى.. 

طول عمرى اسمع جمله كدة.. بغبغان زنجبارى نادر... دى البغبغانات 
العملاقه.. الوانها ا مر واصفر وازرق.. تدرج جميل جدا فى الألوان... 


123 


الصوره دی تقريبا موجوده فى كل صالونات بیوت مصر.. طبعا مع صورة 
البنات امنود اللى بیلعبوا بسائل ابيض كدة معرفوش. 

طیب.. ادینی فى زنجبار اهو.. اجیب بقی بغبغان زنجباری نادر... بس هجیبه 
منين؟؟؟ 

محلات بيع | محیوانات هنا بالمبل... اشتريت واحد كبير جدا... غالی صحيح.. بس 
حلو... هاخده معايا مصر.. واعلمه بقى... قول ابوك السقا مات وحركات. 
اخدت البغبغان على الآوتيل وحطيته قصادى وقعدت اكلم فیه... اصفرله... 
الاغيه... عملتله قرد... ولا الل موا 

انه يرد عليا... ابدا 

اشتريتله لب عباد الشمس... نص كيلو بحاله... كله كله زی العفريت... 
وشرب ميه.. وغالبا انتخ... قول ياض ابوك السقا مات... حلل الدولارات اللى 
دفعتها فيك... ولا اطوا. 

من کتر احباطی.. سبته ونغت... قلت هشوف بقی حل معاه لما اروح مصر . 
انی کشفت عليه وعملتله شهاده صحیه فى تنزانیا... جبتله قفص فخیم اوی 
وشحنته مع الشنط ف آمان جوا الطیاره.. لکن قفشوا فيه فى مطار القاهره زى 
ما یکونوا قفشوا مخدرات. 

ياعالر.. بهیدکو.. برضیکوا... ده بغبغان زنجباری نادر... مفیهوش أى 
فیروسات.. ده لسه مش بیتکلم... يا عالر.. يا ناس.. شوفولى دكتور.. آنا 
جری الوحوش. 

ولا أى بتنجان.. كأنى بکلم اللات والعزی. 
و سبت البغبغان الزنجباری النادر على ساس انى هستلمه من الحجر الصحی 
بعد 10 آیام... ورجعت بعد 10 أيام.. تقر یبا عملوا عليه ملوخیه. 
تانى يوم فى زنجبار كان اليوم العالی للآنتخه... ما جمل ان لا تفعل شيئا ثم 
تجلس قليلا لتستريح على سرير شبك بين نخلتين جوز هند... العاب الشاطىء 
ورحلة صيد عظيمه اصطدت فيها 3 سمكات جباره بمجهود فردى تماما.. 
اعتقد ان الوقت حان انى اشترى مركب علشان اجمع عليها كميات السمك 
اللى مصطادها بعد كدة.. وكمان اعتقد انى حتاج اتفق مع تاجر سمك كبير 
أو مصنع علشان ياخد الكميات المهوله اللى مصطادها. 
زنجبار جزيرة متازه لأى حد بيفكر يقضى شهر عسل فى خصوصيه ممتازه... 
اسعار مقبوله.. والطقس كمان متاز... مکن تأجر بيت انت ومراتك مع 
شاطىء خاص.. وتفضلوا تجروا ورا بعض ليل ونهار... عيش يا معلم اسطورة 
على وانجى. 
انتهى الويك اند على كدة... زيارة كانت تستاهل.. نفكر بقى فى الويك اند 
اللى جاى. 
فی شغل طول الاسبوع... آه طيب ماثى.. اعمل ايه يعنى.. شغل وهيخلص.. 
صديق سورى مرة قالى «يا زلی... العمر بیخلص والشغل ما عم بيخلص». 
اذن.. في انتظار الويك اند القادم ..الطيران ال سرينجاق.. كليمنجارو... 
بحيرة فيكتوريا... جبل وحيوانات وبحيره .. 
شكلها مغامرة زى الفل. 

60680 

للستعالف. 


موم 


یوم جدید... ويك اند سعید... طلعه جدیده... طلعه برتبلها بشوق وجنون... 
کل اللى سألته على تنزانیا قالی طالا مزرتش الاما کن دی... يبقي فاتك نص 
عمرك. 

رجعت من زنجبار ونفسي مسدوده من الشغل تماما... مش طايق ابص فى آی 
كمبيوتر فى الدنيا... ولا طايق الناس بتوع الشغل ولا الشغل نفسه... عاوز 
الف واتفسح وبس... آول ما اعمل مليون دولار... هبطل شغل واخدهم 
واسافر حوالين العالر... بس هما پیجوا بس. 

كمان كنت على وشك الخطوبه... لسه واقع فى الحب جديد وعاوز انزل 
مصر بقى علشان الخطوبه والجواز والكلام ده... عاوز الحق الكتكوته قبل 
مايجيلها عريس تانى وياخدها ويطير... ف الحقيقة... آنا عاوز انزل علشان 
اوفر المكالمات الدولى دی كلها... احم... تليفونات الحبيبه بتبقى بالساعات... 
مش معقول هقضيها غرام وانتقام كدة بمكالمات دولى... آنا كدة ممكن ابيع 
هدومى. 

الرحله واضحه المرة دى وشكلها مرفقه ... 

دار السلام - کلیمنجارو 

کلیمنجارو - سیرینجاتی 


سیر ينجاق - موسوما 

موسوما - دار السلام. 

كل ده هینفع فى یومین؟؟؟ اكيد لا... مش فدماغی بقی.. آنا اروح الأول 
والرجوع مش مهم... | کید المطارات مش هتقفل یعنی... کمان وانا فى تنزانیا 
عملت مصیبه لا ابو يا الله يرحمه عرفها قرر انه يقطع علاقته بيا للأبد علشان 
ميوديش نفسه فى داهيه. 

اخيرا بعد محاولات 8 شهور ...شركتى الحاليه فى السعوديه قدرت تجيبلى تأشيرة 
عمل... دی نقطه مهمه جدا لآى حد عاوز أو بيفكر يسافر.. لازم تكون 
تأشيرتك مظبوطه وسليمه ...اوعی تنخدع فى تأشيره بأى مسمى وللا أى 
مهنه... انت مهندس وى ا انی عاك مهندس... عاسب مق حاسپ... 
اوعی تغلط وتسافر على مهنه مش مهنتك والا هتتبهدل وتشوف آیام اسود من 
السواد الأسود. 

الهم... التأشيره وصلت مصر ... ولازم اسلم باسبوری للسفاره السعودیه 
علشان اخد الختم والتأشيره على الباسبور... وانا حالیا فى تنزانیا... وکمان لسه 
قصادی وقت... والتأشيره ليها مدة صلاحیه... ولو انتهت.. یبقی كدة مفیش 
سفر.... ومفیش سعودیه ومفیش جواز ولا بتاع. 

طب اعمل ايه؟؟ 

رحت مكتب «1(111» وبعت باسبورى لمكتب السفريات فى مصر علشان 
يخلص الورق.. وقعدت بره مصر من غير باسبور... طبعا تصرف جنونى مفيش 
حد عاقل يعمله ابدا.. الامور كانت مکن تعدى على خير لولا ان الباسبور 
اتأخر فى الرجوع وبعدها عملت أكبر غلطه يعملها مصرى بره مصر واقع 


فى ازمه. 

رحت سفارة مصر ف دار السلام.. وعرضت عليهم الوقف كله وطلبت 
مساعده ... 

كان ايه رد القنصل ۹۹5 

اتنرفز جدا وهاج وماج وثار... وتقریبا طردنى من مکتبه... على أساس انى 
كدة إنسان بلا هويه.. مشروع ارهابى يعنى... مش كدة وبس.. قاللى لو 
عاوز ترجع مصر... هنعملك وثيقة سفر صالحه لمرة واحده.. بس دی بتلغى 
الباسبور الاصلى... وهتفضل محتجز هنا لحد ما نتأ كد ان انت هو انت. 
يعنى كل التأشيرات اللى على الباسبور القديم هتروح عليا... لايا عم.. الله 
الغى,: مش عاوز من خلقتك حاجد... وال غاظنی آکتر ان كان پیسیبنی 
اتکلم ویرکز مع ماتش الاهلى 

طظ فيك انت والاهلى بتاعك ...آنا هتصرف. 

القنصل بقی مسکتش على کدة... ده کمان بلغ عنی الشرطه... على أساس 
انی واحد بقول انی مصری وهو مش متأ كد ان كنت مصری وللا لا وبيخلى 
مسئولیته ۱۱۱۱ 

آه پا ابن ال.. ايه احرکات دى؟؟ 

آنا مکن اتفهم موقفه لو طردنی.. أو احتجزنی لحد ما يتأ كد من هویتی مثلا.. 
حقه وحدش ینکره.. إنما انه يصرفنى من عنده ویبلغ عنى الشرطه.. ده تصرف 
لا پلیق ابدا بدبلومامی .. 

ده تصرف مرشد في قسم من اقسام الشرطه في الاحياء العشوائيه.. 

تسقط الدبلوماسیه اللى بالطریق دی. 

عرفت الکلام ده من صدیقی التنزانی محمد محسن شريف رفیق رحلة میکومی 

بارك... کلمنی وقاللی ان الشرطه سألت عنی فى الأوتيل... الکلام ده عرفته لما 
كنت فى سبرینجاتی فعلا.... طبعا لو رجعت على الأوتيل هیقبضوا علیا... 
والشرطه بقی فى آفریقیا مش حتاجه وصایه... وکمان مش هعرف احجز أى 
أوتيل تانى لأنى مش معايا هویه. 
اعمل ايه طيب؟5؟؟ 
ولا أى حاجة.. لما ابقى ارجع دار السلام ابقى اتصرف... نفضت دماغی تماما 
وانطلقت فى فسحتى المعتاده... اخرها ايه يعنى؟؟ هترحل على مصر... جميل 
جدا... اهو يبقى عندى حجه انى اروح اشتغل مع بتوع القاعدة. 

ع ۰ 
على کلیمنجارو رآسا.... آنا بسمع الاسم ده من زمان.. بس مش عارف هو 
ايه.. اتاريه طلع جبل.. ومش أى جبل.. ده رابع اعلى قمه فى العالر... الناس 
بتجيله من كل مكان علشان تطلعه وتشرب شای... مغامرات ليها هواتها 
وجانینها. 
المسافة مش بعیده من دار السلام إلى کلیمنجارو.. ساعة تقریبا بالطیاره... 
وساعة ونص بالعربية للجبل نفسه... وصلت وانا فى قمة نشاطی البدنی... 
حاسس انی مكن اطلع الجبل كله جری من غير ما ارتاح. 
الجبل شکله من بعید وهمی... خلفیه رائعه للتصویر... آنا وصلت قبل شروق 
الشمس بساعة... كميه مهوله من حترف التصوير... كأميرات واجهزه 
وحاجات آول مرة اشوفها... ده غير عدد محترم اوی من ناس شايله على ضهرها 
شنط كبيره كدة ومعاهم معدات اغرب.. عرفت بعد كدة ان دول من هواة 
تسلق الجبال... ده الموضوع بجد بقی.. آنا هكن اطلع الجبل زى العيال اللى 

بشوفها فى التلفزیون دی... الله.. هوصل لحد فوق واقلع الفانله وا کتب علیها 
حسنی كان هنا واثبتها فوق قمة الحبل بعصایه خشب.. علشان الکائنات 
الفضائيه لا تییجی.. تعرف انى وصلت هنا. 

طيب اطلع الجبل ازای؟؟ مع نفسی کدة... هل مطلوب تصریح؟؟ هل لازم 
يبقى معايا دليل؟؟ محتاج وقت اد ايه؟؟؟ 

كل التفاصيل دى لقيت اجابتها مع واحد من بتوع المبيعات.. جه لحد عندى 
وعرض عليا رحله للجبل.. سفارى يعنى.. وادانى مجله كدة فيها كل التفاصیل... 
من قبل ما اقرا... آنا معاك يا معلم... مش خساره فيك 300 دولار.. ورحت 
معاه المكتب انتظر المجموعه الى هطلع معاها الجبل. 

جبل کلیمنجارو هو واحد من القمم السبعه.. أو الجبال السبعه... محترفى 
التسلق فى العالر اتفقواعلى 7 جبال.. هما دول اعلى قمم فى العالر... 
کلیمنجارو هو اعلى قمه فى أفريقيا ورابع اعلى قمه فى العالر... ال 7 جبال 
دول الناس بتسافرلهم من كل مکان... قياس ارتفاع الجبل دابما بیبقی بالنسبه 
لسطح البحر... لآن سطح البحر مستوی... علشان كدة دايا يقولوا ارتفاع 
الجبل کذا متر من سطح البحر... الجبال السبعه دی بالترتیب کالاتی : 

- قمة جبل إفريست في نیبال... اعلی نقطه فيها ارتفاعها 8848 متر.. وده جزء 
من سلسلة جبال امیمالایا فى اند ونیبال. 

- قمة جبل | کونکاجوا في الارجنتین... اعلی نقطه فيه ارتفاعها 6962 متر.. 
وده جزء من سلسلة حبال الاندیز. 

- قمة جبل ماکنیی في الاسکا... اعلی نقطه فيه ارتفاعها 6192 متر. 

- قمة جبل کلمنجارو في آفریقیا... اعلی نقطه فيه اسمها کیبو... ارتفاعها 

5 متر... وده على الحدود بين تنزانیا وکینیا.. لکن الجبل كله داخل اراضی 
تنزانيا.. حدود اجبل هی حدود الدوله. 

- قمة جبل البروس على حدود جورجيا... ده جبل بركانى خامد... اعلى نقطه 
فيه ارتفاعها 5642 متر. 

- قمة جبل فینسون ماسيف... ده فى القطب المتجمد الجنوبى... اعلى نقطه فيه 
ارتفاعها 4892 متر. 

- قمة جبل ايسوزو في أستراليا... وده أى کلام.. ارتفاعه 2228 متر بس.. يعنى 
فركة كعب. 

نحفظهم بقى علشان نبقى نعدى عليهم بعدين.. آنا رحت 2... فاضل 5.. يا 
مسهل يارب. 

سفارى الجبل فى تنزانیا متازه ومنظمه جدا.. وده طبيعى لآن أى غلطه فيها 
معناها موت اكيد محقق... كمان اللى مسيطر عليها انجليز مش تنزانيين... 
مجموعة السفارى بتكون 10 افراد... معاهم 5 افراد لخدمتهم (تسقط اثار 
العبوديه)... و2 بيقوموا بدور الدليل. 

افراد الخدمه وظيفتهم شيل الشنط والخيم بتاعة الناس اللى طالعه الجبل... 
تحضير اماكن المبيت.. الطبخ... واسعاف أى مصاب لو لزم الامر.. اما الادله 
فدول اللى يعرفوا الجبل تمام... الجبل مش جرد صخور فوق بعض... لا طبعا.. 
فى طريق للتسلق... طريق واضح الناس بتستخدمه دايما... مش طريق مهد 
هتمثى عليه وخلاص.. لا... إنماهى تكوينات صخر يه واضحه ومستقره 
الواحد يقدر يطلع عليها علشان يوصل اعلى نقطه فى الجبل. 

طيب الرحله دی مدتها اد ايه؟؟ 

من 7 إلى 10 آیام... الناس بتفضل تطلع فى الجبل طول النهار.. ومع اللیل.. 
تتنصب الخيام و یا کلوا ويناموا... مکن طبعا أى حد يتراجع فى أى وقت 
ویقول آنا عاوز انزل... فى الحاله دی واحد من الادله الوجودین بیرجع معاه 
و یوصله لأقرب نقطه امنه. 

طول ما انت طالع الجبل فى زى حطات کدة.. معسکرات لرحلات سفاری 
تانية... ناس طالعه وناس نازله... مکن جدا لو تعبت... وده هيحصل لا 
خاله... تنضم لأى معسكر فيهم وتنزل معاهم لو حبيت. 

طلوع الجبل محتاج صحه فوق العاديه... ركب رهيبه ووزن اخف ما يكون... 
المدخنين انصحهم بشده انك تتصور من بعيد كدة مع الجبل.. وبالفوتوشوب 
ابقى ارفع جسمك فوق الجبل... مع صعود الجبل الاكسجين بيقل والنفس 
بيبقى صعب اوق: 

آنا فضلت مع المجموعه يومين وبعد كدة نزلت... الوقت مش فى صالحى.. 
كمان التنفس بقى صعب اوى وانا زهقت... مش عاوز اموت فوق قمة جبل.. 
الجماعه اللى معايا دول مجانين... واحد ومراته جايين من النرویج خصوص 
علشان يطلعوا الجبل... غالبا كدة الراجل عاوز يرميها من فوق وتبقى حادثه 
طبيعيه.. خطه في منتهى الذكاء.. وشوية شباب وبنات تانيين من فرنسا... 
العيال طالعه عماله تبوس فى بعض.. ايه قلة الادب دى.. عاوزين نطلع 
باحترام علشان ربنا يكرمنا... حد ضامن عمرة... تقع من فوق الجبل وقوت.. 
يبقى تموت وانت بتبوس كدة.. 

ده كلام يا جدعان؟؟ 

الملفت للنظر بقى هو الدليل السیاحی... راجل فى اواخر الأربعينات... لكن 

صحته اد صحة 100 واحد زى حالاقی.. الراجل طالع الجبل زى الصاروخ.. 
لا بیتعب ولا بینهج ولا بياكل ولا بیشرب ولا بيدخن... بعد 3 ساعات طلوع... 
آنا بدأت اصرخ... حرام علیکو يا ولاد الکلب ..آنا عوت... هوا... عاوز 
هوا.. آنا موت يا کفره... قالولى خلاص.. نص ساعة وهنوصل أول استراحه.. 
وفعلا وصلنا الاستراحه وانا اترميت على الأرض.. ودخنت كمية سجاير 
مرعبه.. والناس بتتفرج عليا وتضحك.. المفروض اساسا انى اخد اوكسجين 
مش أول اكسيد اطباب ده. 

النظر من فوق الحبل فوق الوهمی... السهول الخضراء والصفراء متده على مرمى 
البصر إلى مالا نجایه... قطعان الحبوانات عايشه بمنتهى الحريه... فوق الجبل کمان 
فى تلجج... التلج باين من تحت.. بس طبعا علشان توصله انت محتاج معجزه ..آو 
تكون زى العيال المجانين الى معايا دول... شروق وغروب الشمس من فوق الجبل 
منظر خراف... اعتقد لو أحمد بيه شوقى كان معایا... كان زمانه كتب اروع 
وأجمل قصائد شعر يوصف فيها الشمس بالوانها المتغيره وقت الشروق والغروب. 
الحبل قريب جدا من خط الاستواء... يعنى المنطقة كلها طقسها استوائی... 
حار مطر طول السنه... المطر نازل بدون توقف.. الموقف هنا غريب جدا.. 
حر ومطر وتاج فى نفس الوقت.. سبحان الخالق العظيم. 


طيب فى سؤال مهم جدا. 
ايه المخاطر اللى الواحد مکن يقابلها مع طلوع الجبل؟؟؟ هل مثلا ان الواحد 
يقع من فوق؟ 


طبعا لا.. الكلام ده فى الأفلام بس.. المجرم بیطلع يجرى من الشرطه وفجأة 
بقع من فوق الجبل وهو بيصرخ... اعاا|ا١|||اااااالا.‏ 

الحقيقه بقی حاحة تانية... مخاطر تسلق الجبال معروفه. 

- الصخور نفسها مش صلبه بالدرجه الکافیه انها تتحمل اوزان.. طبعا بتآثبر 
الطر وعوامل الطقس.. علشان كدة فى طریق مخصوص لصعود الجبل. 

- نقص الا کسجین واحراره... مع كل 150 متر.. الحراره بتقل درجه وطبعا 
الضغط کمان بيقل.. يعنى بعد 1000 متر طلوع... هتلاقی الجو اختلف تماما 
عن سفح الجبل وکمان هتلاقی نفسك بتنهج مع اقل جهود... وکل شو يه تحتاج 
نفس عمیق وزی ما تکون ودانك مسدوده. 

سبب کمان خلانى انزل بعد يومين.. آنا مش معايا هدوم تقیله... لو طلعت 
0 متر.. معناها ان احراره هتبقی تحت الصفر... وانا طالع بالشورت.... 
يعنى لو متش من نقص الاوکسجین.. موت متجمد. 

قمة النجاح فى الرحله دی هو کوباية شای على قمة کیبو.. لو وصلت.. 
بتاخد شهاده من الشرکه اللى انت طلعت معاها انك وصلت لاعلی قمم 
کلیمنجارو... حاجة کدة للدلع والذکری.. 90% من اللى بيطلعوا الرحله 
دی مش بیکملوا... الحمد للع يعنى مش آنا لوحدی. 

موقف ظریف حصل سریعا كدة وانا طالع الجبل... كنت حاسس بأثاره غير 
طبيعيه... فرحان جدا انی هعمل كدة.. ومع اول استراحه اتصلت بأبويا احکیله 
عن مغامراتی فى تساق الحبال... بعدها كلمت زوجة الستقبل... آم حمزه... 
بحكيلها بقى عن مغامراق وشقاوق وانا بطلع الجبل ..... ابسطی يا وليه.. 
هتتجوزى سندباد القرن العشرين... انبهرى بقى واتفشخری قصاد اهلك.. 
وقعدت ارغى معاها بقى واوصفلها بل وخاطره وازاى آنا هزمت الجبل وطلعت 
فوق وازاى بارادق القويه طلعت الجبل وهسيب اسمى فوق بحروف من نور. 

وف عز مانا عمال احكى عن الحبل... الست حرمنا الصون راحت رازعانی 

سؤال حريمى قوى.. 

- هو فى بنات بقى معاكو فى الرحله دى؟؟؟ 

بقى أنا بكلمك دولى.. من ابو 3 جنيه الدقيقة... علشان تقوليلى معاكو 

بنات؟؟ 

طب اولع فيها بقى وللا اعمل ايه؟؟؟ هو ده كل اللى مك وفارق معای... 

بقى عمال اقولك جبل ومغامرة وحركات.. وانتى تقولیلی بنات... حسيت ان 

ضغطى هيعلى... ومكن ارمى عليها اليمين قبل الخطوبه.. يبقى نقفل السكه 

احسن. 

نزلت من الجبل وانا فى قمة سعادتی وسلامى النفسی... كمية | کسجین زى الفل 

دخلت الرئه... شوية خدوش كدة فى رجليا... مع قرار انى لازم اكرر المغامرة 

دی تانى.. بس المرة دی لازم اوصل لأخر الجبل... طبعا دلوقتی بعد ما بقى فى 

حمزه وامه ..الحلم ده انتهى بلا عوده... مزه بقى يبقى يطلع ويحكيلى. 
۳010 

طیب... جاهز للمشوار التانی؟؟ ...ساعتين بالطباره لحد سير ینجاتی... الاسم 
غریب شویه على ودنی.. لکن بیقولوا عنها کلام كتير اوی... أكبر محميه 
طبيعيه فى العالر وکلام كدة. 

وصلت مطار كليمنجارو وانا مرقق جدا... قصادى اختيارين... السكه كلها 
0 كيلو... استنى 4 ساعات لحد الطياره اللى جايه.. أو اخد عربية لحد هناك 
مباشرة... قررت انی هستنی الطياره... اتكومت فى ركن هادى فى الطار وغت 
على الأرض ف انتظار الطياره التانية ..منها راحه ومنها قتل للوقت. 

وصلت سير ينجاق على خير قبل الفجر بساعتين... الدنيا ضلمه كحل... 
معرفش أى حاجة ومفيش أى حد اسئله.. فراغ غير عادى حواليا.. زی ما 
اكون وصلت مكان غلط... دخلت تانى المطار اتسلى شويه فى الشغل لحد 
النهار ما يطلع.. الحمد لله الامور مستقره.. مفيش مصايب ولا حاجة ..و 
محدش حس انی مزوغ... ودی ميزه مهمه جدا فى الشغل مع الجماعه بتوع 
أفريقيا... الحياه معاهم هاديه اوى وبيبيييس على الاخر.. مفيش عندهم 
الضغط بتاع مصر والخليج... اللى خلصش النهارده . مفيش مشكله.. بخلص 
الشهر الجاى ولا حديث عن التكلفه... كله بيرزق فى الاخر. 

مع أول ضوء للنهار الدنيا اختلفت... الناس دی كلها جت منين؟؟ ما علینا... 
اخدت عربية لحد المحميه.... وطول مانا فى الطريق عمال اسبح وافرك عينيا 
من الانبهار. 

سير ینجاتی عباره عن مساحه مهوله من الارض... 15000 كيلو متر مربح... 
سهول متده على مرمی البصر... السافانا فى اى صورها... منوع فیها الصید 
قاما.. علشان كدة الحيوانات عايشه بحریتها تماما... آول واحد وصل 
وا کتشف الأرض دی کان مستکشف انجلیزی اسمه ستیوارت ادوارد وایت 
فى اوائل القرن الاضی.. مستکشف انجلیزی معاه فريق.. طبیعی جدا ان 
فى اثناء رحلتهم پرتکب وا فظائع ضد الحيوانات وسکان المنطقة... بعده جه 
مستکشف تافی اسمه جريزميك... عمل فیلم مشهور اوی عن سير ينجاق 
اسمه «سبرینجایی لن تموت»... الفیلم ده خلی سلطات الاحتلال الانجليزي 
تقرر ان النطقة تبقی ممیه طبیعیه منوع فیها الصيد وکمان نقلوا سکان 
النطقة «شعب الاسای» إلى جبال تانية قریبه اسمها نجورو نجورو.. حاجة 
كدة زی تمجبر شعب النوبه وقت بنی السد العالى. 

لنا ان نتخیل طبعا الانجلیز وهما بيهجروا شعوب النطقة.. ا کید مش بالاقناع 
والحسنى والشوکولاته والبیتی فور... الجماعه دول مبرینی جدا... على اد 
ماعملوا انجازات وساهموا فى تطور البشریه وادونا نظریات وا کتشافات 
وعلوم على اد ما قتلوا وسفکوا دم ابریاء وسرقوا. 

شيء غريب فعلا. 

المنطقة دی كلها میات طبيعيه.. سير ينجاق... ماسای مارا... نجورو 
نجورو... ماسوا ....جرومتی... لولیوندو... كلها محميات منوع فیها 
الصید... بعضها له قوانین بتنظم الصید ونظام الفرائس عموما... لكن الأساس 
فیها هو منع الصيد الجائر. 

الهم هنا هو محمية سير ينجاق (اغلبها فى تنزاینا) ومحمية ماسای مارا (اغلبها 
فى کینیا). 

سیرینجاتی متقسمه إلى 3 اقسام: 

السهول : مراعي لانبائية مفیهاش أى شجر... المكان الرسمی للتصویر وهی 
أساسًا سبب شهرة الکان... عايش فیها الثبران.. احمار الوحشی.. الغزلان.. 
الجاموس.. الارانب.. وا کتر من 1000 نوع تعاپین وخنازیر بربه. 

المر الغربي : مشهور باسم «القطن الأسود».. طين اسود مع حشائش سافانا 
الستنقعات.. متصله مع محمية جرومتی.. عايش فيها التماسیح... سید 
قشطه... قرود کولوبوس ونوع غریب من الصقور اسمه مارشال وآنواع 
تانبة ختلفه من الطيور. 

الجزء الشمالی: غابات واحراش... المكان المثالى اللى تلاقی فيه افيال وزراف 
ووحيد القرن والحيوانات المفترسه كلها (فصيلة القطط الكبيره). 

الاف الأنواع من الحيوانات عايشه فى المكان ده.. الملاريا منتشره بكثافه.. 
علشان كدة يفضل التطعيم قبل السفر... شركات السفارى هناك عددها قليل 
لکن خدماتها متازه... السفارى سفارى.. رحله عمرك ما هتنساها ابدا لانك 
هتشوف كل حاجة على طبيعتها. 

هتشوف الأسد وهو بیصطاد والغزاله وهی بتجرى والفيل وهو بيلعب والزرافه 
وهى بتشرب والنسور وهى بتهجم على الفرايس والقرود وهى بتعمل البدع. 
أجل منظر مکن تشوفه ق الکان ده هو موسم امجره... امار الوحثی 
والغزلان والجاموس هی أكتر الحيوانات هجره بيت سير ينجاق وماسای 
مارا... ف اوقات معينه من السنه بتلاقى أكتر من ربع مليون حيوان بیتحرکوا 
مع بعض فى صورة قطيع كامل.. وطبعا وراهم عدد محترم من الأسود والفهود 
والضباع... الأسد يصطاد والضبع ياكل البقايا. 

کمان شکل الحيوانات وهی بتاکل... منظومه کامله متکامله... مساح 
مشلا خلص اکل وفاتح بقه.. علشان تلاقی طائر بياكل بقايا الا کل بين 
سنان التمساح... التمساح اكل وشبع والطائر بیا کل بقایا الا کل بين سنانه 
وبیسلکها فى نفس الوقت. 

الجيوانات الاليفه تقریبا جتمعه مع بعض.. يعنى لو لقيت مکان فيه اسود 
وفهود.. يبقى صعب تلاقى غزلان وجاموس... كمان لو لقيت المكان حواليك 
فاضی.. ده موشر قوى انه مليان حيوانات مفترسه... خد بالك... السود 
اساتذه فى التخفى.. وكمان الوانها قريبه اوى من لون الحشائش هناك.. يعنى 
مش بعيد لو سرحت مع نفسك من غير دلیل.. تلاقى أسد بينط عليك وهو 
بيقول اللهم بارك لنا فيما رزقتنا. 

رحلة المنطاد مينفعش تفوتك ابدا لو رحت... 4 ساعات طيران بطیء فوق 
المحميه على ارتفاع منخفض... هواة التصوير والبحث العلمى والجماعه 
بتوع ناشونال جيوجرافيك تقر يبا مقيمين هناك... أجمل حاجة ان مفيش 
تكنولوجيا هناك.. يعنى مش هتلاقی رحلات هلیوکوبتر مثلا... أصواتها 
هتكون مزعجه وتسبب هجره دايمه للحيوانات. 

قبائل الماساى هناك عايشه فى زمن تانى تماما... معندهمش طب تقريبا ولا 
كهربا... بياكلوا من زراعتهم أو صيدهم.. طيبين اوى ومرحبين جدا... 
مکن تقضى معاهم ليله كامله با يوازى 50 دولار... هی يا دوب تكلفة 
الطبخ والخيمه... تعيش معاهم ليله كامله من حفلات الشواء والرقص المجهد 
جدا على ايقاع الطبول الأفر يقية... ناس طيبين جدا... اتعامل معاهم من غير 
سخريه ولا غرور... لآن على اد طيبتهم... زعلهم وحش. 

أجمل اماكن سير ينجاتى منطقه اسمها «ممية الطرائد الخماسية»... الاسم ده 

نتيجة الصيد الجائر اللى عمله الانجلیز فى اوائل القرن... عملیات الصید دی 
اترکزت ضد 5 آنواع من الحبوانات بشکل همجی... لکن بعد قرار تحویل النطقة 
إلى حميه.. بدأت اعدادها تزید تانی... الطرائد الخماسيه دی هی الأسود.. 
وحاليا اعدادها مناسبه وبتزید... الفهد الافريقي.. الفیل الافريقي وده كان 
اتعرض لأساه فى التمانینات بسبب الصید والامراض.. لکن بدا پسترد مکانته 
تانی... وحید القرن الأسود وده مهدد بالانقراض... الجاموس الافريقي. 

لو كنت من حبى الحيوانات وا میاه البریه.. مکن تقضی هنا اسبوع من غير 
ما تحس بالوقت... قابلت هناك مصور محترف بقاله 3 أيام معسكر فى مکان 
واحد علشان تصوير الأسود... والوضوع ده مربح جدا على فکره. 

الحركه جوا الحمیه لازم تکون بعربية تبع شرکه من شرکات السفاری.. مش 
مسموح لأى حد بالتجول من غير تصریح... مش بس الأسود هی اللى خطر... 
لو وقفت فى مکان غلط مثلا وقت هجرة الحيوانات... فأنت میت لا غاله. 
المكان كله غایه فى الجمال.. هكذا خلت الله الأرض... صنع الله عزوجل.. 
ومن ابدع من الله صنعا... المولى عزوجل خلق الدنيا جميلة... الإنسان 
افسدها بالخترعات اللى مفروض تسهل عليه حياته.. للآأسف حياته بقت 
اسواً... حياة شعب الماساى مثلا هما أكبر مثال على السعاده بأبسط الطرق... 
مفيش أى تكنولوجيا والناس عايشه بحريتها وعلى طبيعتها... بياكلوا 
ويشربوا ويتجوزوا ويخلفوا.. مفيش أى جال لخلافات من أى نوع.. الأرض 
للكل والزرع بيكفى الكل وکل مخلوقات ربنا بتاكل وتحمد ربنا. 

هل اقدر اخد قرار وانفصل عن كل ده واخد مزه وامه ونعيش حياة بدائيه 
فى الغابات والسهول؟؟ 

يوم واحد مش کفایه ابدا على سير ينجاق.. اقل حاجة علشان تقدر تقول آنا 
اخدت فكره سريعه ما يومين كاملين.. قررت بعدهم انى انطلق دوغری على 
مكان مهم جدا بالنسبالى انی اشوفه... مكان المفروض انه بيوهبلى الحياه وانا 
برمى فيه زباله. 

بحيرة فيكتوريا... المنبع الأساسى للنيل... 160 كيلو من شكال سير ینجاتی... 
مش معقول هاخدها طيران... فى اوتوبيسات كتير متاحه.. بس السؤال هو 
آنا هروح فين بالظبط؟؟؟ 

موسوما... اقرب مكان لسبرینجاتی على بحيرة فيكتوريا علطول.. ساعتين 
بالعربية وتلاقى نفسك فى مدينه صغيرة اوی.. قايمه أساسًا على السياح وصناعة 
القوارب الخشب وصيد السمك. 

بحيرة فيكتوريا... المنبع الأسامى لنهر النيل... ثاني أكبر بحيرة ميه عذبة في 
العالر (الآولى هى بحيرة بايكال فى سيبريا)... والأكبر في أفريقيا كلها... 
أكبر بحيرة استوائية في العالر... مساحتها تقريبا 70 الف كيلومتر مربع.. 
أقصى عمق 

في البحيرة تقر يبا 80 متر... الجزء الاكبر منها فى اوغندا.. تنزانبا وكينيا برضه 
لمم فيها نصيب كبير... البحيره فيها تقر يبا 3000 جز يرة وحاطه كلها بالصدع 
الافريقى الاعظم. 

الصدع الافریقی الاعظم ده عباره عن تغیرات جیولوجیه حصلت ف الازمنه 
الغابره... برا کین وزلازل وانهیارات ارضیه... ظروف کتبره اوی ادت إلى 
تکونه... طوله تقریبا 6000 کیلو.. يبدأ من جنوب تنزانیا... ویتفرع فى 
الشمال إلى فرعین محيطين بالبحيره وبيسموه کمان الاخدود الافريقى العظیم... 
واضح ان ال جیولوجیا دی علم مهم.. وکمان واضح انی ضايع فى الجزء ده ومحتاج 
ارکز فيه شویه. 

هی دی بقى منبع النیل؟؟ يا سلاا!!۱!!۱۱۱۱ام. .. سبحان الله... أول واحد اتکلم 
ا ل ۱ 
تقريبا... وكمان رسم خر يطة محترمه للبحيرة والانهار اللى بتنبع منها وبتصب 
فیها.. ومع ذلك اسم اطع امع لكو ربا و ا 
الرحالة جون هانین سنة 1858م... وسمی البحیره على اسم اللکه. 

طب ليه بقی يا جدعان.. ما البحيره معروفه اهی وخر يطتها موجوده... يعنى 
قبل ما يوصل الجدع ده ب 700 سنه. . كنا عارفينها وراسمينها كمان... بتاع 
ايه بقى يوصل الخواجه ابو وش احمر ده ويطنش کل ده وكمان يسمى البحيره 
على اسم الملكه بتاعته. 

لا اجابه. 

الطر شغال على البحيره طول السنه... وكمان طول اليوم تقريبا... سبحانك 
يارب.. كام مليون إنسان بيشرب من البحيره دى... طبعا التماسيح هايصه 
هنا... تماسيح الكايمان العملاقه المفتريه... التمساح الواحد تقريبا من 3 إلى 
5 متر.. وصحته عال ما شاء الله. 


البلد دى عايشه على نوعين سمك... البلطى والبياض... بيعملوا منهم الف نوع 

طبخه... ولا واحد فیهم زى السمك الشوی بتاع مصر... هو الشوی مشکله 
يعنى؟؟؟ اطلاقا.. ولکنه نوع من آنواع التعصب لبلدی مش أكتر. 

وقفت اتفرج على البحيره وخطرت فى دماغی فکره... هو أنا لو جبت ازازه 
وكتبت فیها رساله ورمیتها هنا.. حد هيلاقيها؟؟... فکره کومیدیه مش 
آکتر. 

الوحيد اللى انتبه لاهمية الکان ده كان محمد علی... آول حا کم مصری يسيطر 
تماما على منابع النيل... ماهو فعلا.. علشان تأمن الية بتاعتك... لازم تضمن 
اللصدر... محدش انتبه للحقیقه البسیطه دى الا لما اخدنا الالر بتاع اثيوبيا. 
مفيش حاجات كتير تتعمل فى البلد هنا... زيارة فیکتوریا کفایه... الرجوع 
وجب بقی حیث انی بقالى 5 أيام صایع ومحدش فى الشغل یعرف عنی حاجة... 
من حسن احظ فى مطار قریب... ارجع بقی علشان اشوف الصیبه بتاعة 
الباسبور دی هعمل فيها ایه. 

رجعت دار السلام وقعدت عند محمد حسن شريف في بيته.. صديقى التنزانی 
الجدع... مستخبى بقى وانا فاكر ان البوليس بيجرى ورايا... بعد يومين 
اكتشفت ان محدش واخد باله... خصوصا ان الباسبور خرج من مصر بأمان 
عن طريق ال «12111».. ووصل كينيا.. يعنى بالكتير يومين كمان واستلمه... 
رجعت على الأوتيل... لميت حاجتى كلها وقفلت کل الشغل اللى فاضل.. 
الحمد لله العميل مبسوط جدا.. وانا كمان مبسوط الصراحه... بلد زی الفل.. 
فيها ايه بقى لو الشغل كله يبقى كدة؟ 

خلاص كدة.. مدة اقامتى خلصت ف الأوتيل... الباسبور وصل الحمد لله دار 
السلام... فى نفس يوم سفرى... طبارتی كانت الساعة 12 الضهر... والساعة 

دلوقتی 8 الصبح والباسبور مش معایا وخلاص سجلت خروج من الاوتیل. 
يا هار طين.. هسافر ازای پا جدعان من غير الباسبور؟؟ 

اتصلت على الشرکه.. وعرفت اسم المندوب اللى معاه الباسبور.. وانطلقت 
اقابله فى الشارع وانا معایا الشنط... حاجة كدة شبه فیلم «50660)... الوقت 
بیعدی زى الصاروخ... فاضل 3 ساعات على الطباره... الحمد لله قابلت الواد 
ولسع منی 50 دولار بقشيش جریت على الطار والحمد لله لحقت الطیاره... 
كان يوم جمعه... ومعادی مع شرکتی فى السعودیه كان يوم الاحد الصبح.. 
لازم اروح استلم الشغل فى الشرکه الجديده بأسرع وقت والا هیقتلونی. 
طب آنا الفروض نازل مصر علشان اروح اطلب ايد أم مزه من امها.. 
ومتفقین على كدة... الطباره هتوصل مصر الساعة 5 الغرب... الطریق لطنطا 
ساعة... یعنی اوصل بیتنا الساعة 7. 

قصادی يوم واحد اعمل فيه الا : 

- افاتح ابو یا انی لقيت عروسه واقنعه بیها هو وامی (و طبعا امی لازم تقوم بدور 
اما التقليديه وتقولی دی وحشه ومعضمه وسودا ومش بتحبها لله فى لله). 

- ابويا يسأل علیهم وعلی سمعتهم 

- نطلع من طنطا للشرقیه... نطلب ايد البنت ونتفق مع اهلها على الجواز. 

- نرجع طنطا تانى علشان اجری على المطار والحق الطباره. 

طبعا الکلام ده مستحیل... امی لوحدها محتاجه اسبوع علشان تبدا تسمع منی 
واسبوع تانی علشان تبطل شتیمه فیها واسبوع تالت علشان تقبل تیجی معايا 
بشرط انى اعترف قصاد الناس ان خساره فیهم التورتایه اللى هاخدها معایا 
ونوفر ال 300 جنیه احسن. 

پا موی... طب هقول للبنیه ایه؟؟ معقول هقفل التلیفون واهرب؟؟ من آوضا 
كدة حرکات نص کم؟؟ 

طب البت هتقول لأمها ايه؟؟؟ العریس طلع عیل؟؟ وانا نفسی هقول لأمها 
ايه؟؟ كدة الست لو قبلت تقابلنی یبقی ا كيد علشان تطردنی وتنتقم منی. 

و بعدین عریس ايه ده اللى جای يتجوز فى نص ساعة؟؟؟ 

كل الظروف بتشاور بشده على ان الموضوع ده مش نافع... آنا نفسى فقدت 
الامل... لكن ربنا سبحانه وتعالى كان له قرار آخر. 

رحت لوحدى من غير اهلى... وأخدت في ايدى قفص كيوى بحاله... والله 
كان تقيل اوى... وهما اكلوه كله.. العالر هتقطع بعض يا جدعان. 

سلام عليكم يا جماعه... آنا جاى اتجوز بنتكوا... هعمل كذا وكذا... مش 
هكتب قايمه ومش هجهز شقه فى مصر.... المهر والمؤخر هتاخدوه كاش 
(مكانش معايا منهم وقتها ولا مليم).. الشبكه زی ما هتختارها وهنعيش فى 
السعوديه... ها... نقرا الفاتحه وللا ظروفكوا ايه؟ 

واضح طبعا ان قفص الكيوى عمل شغل... كان غالى جدا على فکره... حماتی 
مقالتش ولا نص كلمة... قامت حضرت الغداء... شوية مقلوبه زى الفل.. 
الحمد لله اننا اتفقنا قبل الأكل... لأن بعد الا کل لو كانوا طلبوا منى شيكات 
على بياض كنت هوافق. 

قرینا الفاتحه مبدئیا... ونشوف بعد كدة بقى هنعمل ايه.. |الجوازه فحد 
ذاتها كانت كوميديه جدا... بدأت ف ايطاليا والفاتحه فى مصر وا طوبه فى 
الامارات والفرح فى مصر وشهر عسل فى تركيا وعايشين بين مصر والسعوديه 
والامارات.. يعنى ضربنا الاستقرار فى مقتل. 

سبحان الله.. اللصیب فوق كل اعتبار.. 
وبدأت أجمل رحله فى العمر كله ... 
رحله لا أتمنى ان تنتهى الا مع نهاية عمرى.. 
رحله أجمل ما فيها عفريت صغير شبه آمه.. 
عفریت اسمه حمزه.. 
ربنا يبارك فيه. 

۳۳101 

تركيا.. وإلهوى عنمانلی.. 


حظرت لارى حظرت لارى 
انت انت ولا انتش دارى 





(إسماعيل پس) 


بقیت عریس ..آه وربنا.. بدله سودا وبابیون و بنطلون بخط بیلمع من اجمب 
وحزام عریض بیلمع برضه زی بتاع السفرجیه کدة... توکسیدو مرکونه فى 
الدولاب من ساعتها کشاهد على نهاية حرية رجل وبداية سيطرة امرأه. 
اخیرا.. الفخ انطبق علیا... الطاثر حط على نافذة ال الشرقاوی... طبیعی 
جدا.. آی ست فق الدنیا لو نشنت علی راجل.. هتجیبه من قفاه... وانا جیت 
من غير أى عنف... مستسلما کخروف الاضحیه.. ذهبت ختارا طائعا 
للمأذون علشان العباقره في العالر یزیدوا واحد «مشیها عباقره».. سلمتله 
رقبتی ومخدتش بالى من نظرات التشفی والضحکات الصفراء اللى كانت 
على وش الناس ساعة کتب الکتاب... الناس واقفه متلهفه.. زى ما یکونوا 
مستنیان نصیبهم من دبيحة العید... 

هو ف ايه يا حدعان؟؟؟ 

و لاول مرة فى التاريخ.. العروسه تكون رافضه الفرح... والعريس هو اللى 
يصر اصرار مرعب على الفرح... آی نعم كنت مفلس ونصبت عليها ودفعتها 
تمن الفرح... بس مش مشكله.. آنا عاوز افرح. 

من كتر فرحتى بأم جمزه.. زينة بناتك يا بلد.. طبعا مكانتش أم مزه وقتها... 
قررت أنى أهديها رحلة شهر عسل ف تركيا فى مقابل جدعنة حماتى حيث انها 
عتقتنى من فيلم فاشل خايب أسمه السفره والنيش والقايمه والكلام العبيط ده. 

آه والله... مجبتش نیش.. ضحکت علیهم... آنا فرحان فرحه غير طبیعیه 
بعروستی.. هفرتك ترکیا... مش هسيب شبر الا لا اعدی عليه (كم كنت 
قروی ساذج).. الحقيقه اللى عرفتها بعد كدة ان ترکبا محتاجه مش اقل من 
شهر كامل بتفرغ تاااااااام علشان تتعرف على جمالما كله وتستمتع بيها فعلا. 
التأشيره سهله جدا «وقتها»... کشف حساب من البنك... حجز أوثيل وتذكرة 
طبران... خطاب تعریف من الشغل... تأشيرة خروج وعوده من السعودیه 
الحبيبه حيث أنا مدفون بالحيا.. تاخد بيهم تأشيرة سياحه لمدة 90 يوم صالحه 
للأستخدام مرة واحده.. 5 أيام عمل وتستلم الباسبور... تمن التأشيره 120 
مناسب جدا... مفاجأه لطيفه جدا على الطياره من ابويا رحمة الله عليه... 
تورتايه والكابتن يبجى لحد عندك يقطعها ويديلك حتتين صغيرين اوی 
وياخدواهما الباقى ..طب كنتو هاتو الحته اللى عليها الاناناسايه يا عالريا 
ماشي يا سیدی.. الله يسهله يابا... مش عارف أنا الناس دی مركزه مع التورتايه 
ليه... مع ان لابوار موجود فكل مكان. 

وصلت اسطنبول قبل الفجر بشويه.. الاوتیل كان فى وسط البلد... تاكسى 
لحد هناك لسع منى 70 ليره بحالهم... الليره وقتها كانت ب 4 جنيه... دی الليره 
الجديده.. الليره القديمه تقريبا كان الدولار ب 100 الف أو حاجة كدة. 


منطقة «تقسيم» هى وسط اسطنبول ...ملتقى كل السياح... كلها فنادق.. 

زحمه جدا جدا... تشبه إلى حد كبير میدان التحریر والنطقة المحيطه بیه. 
حد فا کر فیلم عوکل بتاع محمد سعد؟؟ 

لما كان قاعد تحت تشال آتاتورك وبیقول مش الراجل ده كان را کب 
حصان؟؟ 

هو ده میدان تقسیم... هنتکلم عنه بالتفصیل.. دوره جای... الکان فعلا 
حيوى جدا وملفت للنظر... خصوصا ان أى مظاهره أو اضراب يبدا من 
هنا. 

اسطنبول مبنیه على 7 تلال... ومن هنا كان الاسم ...مدينة التلال السبعه.. 
کل حجر فى اسطنبول یعتبر اثر.. تقر یبا كل حضارات الارض كانت هنا.. 
هو مين أساسًا نحاش هنا؟؟ 

لو اتکعبلت فى زلطه شكلها غريب فى اسطنبول.. احتفظ بيها.. غالبا هتطلع 
حاجة مهمه آو جوهره اهداها مثلا سلیمان القانونى للست هويام الى قرفونا 
بيها فى 120 حلقة 

سنين على الاقل مع الرآفة... كل مبنى له تاريخ وكل شارع وراه حكاية... 
کل آثر بیشول ان دی کانت خاضية العالر... متهیأی ال الرشد السیاحی 
هنا دماغه لازم تبقی موسوعه علشان يعرف کل العلومات دی.. اسب 
وقت للزيارة فى سبتمبر وا کتوبر وابریل ومایو.. ده الوسم السیاحی بتاع 
اسطنبول... غير كدة يا رطوبه اوی يا برد اوی. 


اسطنبول مدینه مقسومه نصين مربوطین... جزء اسيوى وجزء اورویی یربط 

بینهم بأطول کوبری معلق فى العالر... هنعدى من تحته بعدین فى جولة 
مستقله فى مضيق البوسفور... بتطل على بحر مرمرة ... الجزء الاورویی هوا 
الهم... هو اللى فيه الزبده کلها.. کمان فیها مطارین... مطار آتاتورك الدولى 
ومطار صبیحه جوکشن (أول طبار نسائی مقاتل ف العالر) وده اصغر شويه. 
نرکز بقى ف الهم علشان العلومات كتير اوی ومكن نقعد نحک للصبح 
الفروض انى هزور الاتی: 

- شارع الاستقلال 

- مسجد رستم باشا 

- امینونو (سوق التوابل) 

- قصر طوب كاب (مقر الخلافه العثمانیه) 

- قصر ضوله بخشه (مقر حکم آتاتورك) 

- ایا صوفبا ( کنیسه تحولت إلى مسجد وبعدین بقت متحف) 

- مسجد السلطان احمت (أحمد يعنى) 

- البوسفور (مضيق واصل بين بحر مرمرة والبحر الأسود) 

- جزر الأميرات 

وعندى كمان سهره عثمانلى.. هديه من شركة السياحه... مش عارف دى يعنى 
ايه.. بس أنا تخيلت انها طرب ومغنى وهيصه ولما بدى يتثنى وكدة... قشطا 
جدا... شعور العازب مش قادر يفارقنى لسه.. وحلو اوی اوی على كدة. 
توكلنا على الله 


152 


آول انطباع.... دی بلد مصطفی کیمال آتاتورك (زی ما بیقولوا اسمه هناك)... 
الناس بتعشق الراجل ده... رغم انه قضی على آخر نفس ف الخلافه العثمانیه 
ولغى الحروف العربى وقاد أ كبر مله لتغريب وعلمنة تركيا.. رغم الحمله 
الضاريه من التيار الإسلامى الجالي انه بهد كل حاجة الراجل عملها.. الا ان 
الحقيقه الواضحه جدا... الاتراك بيعشقوا مصطفى كمال أتاتورك... صدق 
أو لا تصدق.. كان على هواك أو لا.. هى دی الحقيقه. 

أتاتورك اللى اعلن الحكم العلمانى وحارب كل مظهر من مظاهر الدين فى 
تركيا.. المقاتل الفذ الشرس.. العصبى المزاج... الدموى الهوى... اللى مات 
فى سريره «بالاستسقاء» كمضاعفات لفيرس سي.. مش بالنمل الأحمر الصينى 
ولا کان ببصرخ ولا كان بيتلوى من الالر زی ما ادعى واحد من الدعاه الجدد 
«الكيوت». 

الشوارع اسمها أتاتورك.. المحلات اسمها أتاتورك.. كل اوراق العمله عليها 
صور أتاتورك.. حتى العمله الجديده.. تماثيله فى كل مكان... صوره أ كتر من 
صور مبارك عندنا... ساسا هو اسمه مصطفى كمال... أتاتورك بلغتهم تعنى 
ابو الاتراك.. مش محتاجه ذكاء... تركيا احدیشه... أو تركيا ما بعد الخلافه 
العثمانيه.. هی مصطفى كمال أتاتورك... اردوغان نفسه بيستشهد بمواقف ليه 
فى خطبه وبيعلن احترامه ليه فى العلن. 

عجبنی اوی ف الاتراك انهم عمليين... الخرافه مش مسيطره على دماغهم.. 
اردوغان عنده اتجاهات مش عاجبه البعض.. لكهنهم انتخبوه.. لآنه الاصلح.. 
بس كدة.. نقطه ومن أول السطر... كل الأفلام اللى بتحصل والمزايدات دى 
ملهاش وزن عندهم.. الاصلح يمسك وانتهينا... كام سنه ويمثى وییجی 
الاصلح منه... آی كلام تانی ملوش لزمه بقى. 

اسطنبول زحمه اوی... وتقسیم ازحم من الز مه نفسها... تقریبا کل آوتبلات 
العالر هنا... من حظی الدکر نزلت فى اسواً آوتیل فیهم... الأوضة بالظبط اد 
شقة ادم وحووریا فى مسرحية اممجی.. غریبه اوی رغم ان الليله ب 140 
دولار.. ما علينا... آنا جاى اتفسح مش جاى أأنتخ. 

يالل يا عسل.. غيرى هدومك علشان ننزل... مع ابتسامه لطيفه كدة... 
ابتسامه تليق بتانى يوم جواز. 

لبست وفتحت الفيس بوك اشوف الدنيا فيها ايه... 500 مليون كومنت على 
الفيس بوك من عالر عماله تقر.. ايوه يا عم.. ماشيه معاك يا سيدى.. اضرب 
يا خلاط.. يا ما نفسى فيك يا بلح بس النخل عالى. 

ياللايا عيال يا بيئه.. والنعمه ما هرد عليكو... تشيك ان سريع ان أنا فى 
تركيا علشان نفرس العيال دى زياده.. اقفل اللاب توب علشان اخد العروسه 
وننزل.. ماهى اكيد خلصت لبس بقى... بقالى 10 دقايق قاعد على اللاب توب 
اهو. 

الحقيقه المرة... عدت ساعة وانا قاعد مستنى... اوبا... ظهرت مساوىء 
الجواز... الواحد الأول كان هوب... اوام... ريشه.. 5 دقايق وا کون فى 
الشارع... آنا لازم | کون شديد وادبح القطه من أول يوم... اومااااال.. يحيى 
شاهين ده جنبى ولا حاجة 

- ايه هنقعد طول النهار علشان نلبس وللا ايه؟ 

- ما قلنا خلاص خلصت... اعمل ايه يعنى... بلاش اربط الطرحه؟؟ 

- لايا حياق ولا همك... آنا بطمن بس 

لازم الواحد يكون حنين شويه فى الآول.. مش هينفع اوريها العين الحمرا من 

آول بوم... اعتقد ان من بکره الوضع هیختلف تماما... لازم حد للمهزله دی... 
يعنى ايه إنسان يلبس هدومه فى ساعة!!!! 
نبدأ بأيه بقى ...؟؟ 

1101 

جر الأمهرات.. 


ايه بقی يا سيدى جزيرة الأميرات دی؟؟ 

دی مجموعه من 9 جزر فى بحر مرمرة.. مشهور منهم 4.. دول اللى ليهم 
مواصلات مستمرة من ميناء كاباطاش الصغير اوى فى اسطنبول.. رحله كل 
ساعة تقريبا.. الرحله من اسطنبول إلى ابعد جزيرة فيهم حوالى ساعة.. 
تذكرة العباره ب 5 لبره للفرد (رحله واحده). 

جزر الأميرات كانت منفى للأميرات فى العصر البيزنطى... الجمال ده كله 
ويبقى منفى؟؟؟ سبحان الله.... طيب مفيش حد ابن حلال ينفينى هناك 5 أو 
6 سنين ؟ ؟بعد كدة بقت مصيف للأميرات العثمانيات.. يروحوا هناك يبلبطوا 
فى المية بعيد عن العيون.. الحشمه حلوه برضه والأميرات كانوا مستترین عن 
الناس. 

العباره من اسطنبول بتعدى على الجزر الشهوره... زى حطات كدة.. ناس 
تركب وناس تنزل... جزيرة كادي كوي بعدين كينالي ثم إلى بورغاز وبعدين 
هيبلي وف النهايه جزيرة بيو ك اضا. 

الضغط عالى اوى على جز يرتين ... 

کینال... ودی منصحش بيها العائلات ابدا.. الاستهبال فيها عالى اوى... 
اخلص شهر العسل وارجع آم مزه مصر وبعدين ابقى اجى لوحدى هنا 
أشوف الكفار دول بيعملوا ايه. 

بيوك... دى الجزيرة الاكبر والاشهر اللى فیها کل حاجة تقریبا... ودی 
كانت وجهتی. 

حالیا الجزيرة دی انجمع فیها تقر يبا كل ملیاردیرات العالر علشان یستمتعوا 
بحياتهم فى معزل عن آی قلق... أو بمعنى آخر.. بعید عن عیون ولاد الکلب 
الشعب على رأى الخال الله يرحمه. 

ماهو اللى يشترى قصر بربع مليار دولار ..لازم يكون معاه على الاقل 5 أو 
6 مليار.. وعلشان يسكن ..و ا کید مش هيقى جيرانه الاستاذ حنفى موظف 
الکهربا ولا عم سيد حولجى السكه الحديد. 

پا ولاد الابالسه يا اغنياء... الحقد الطبقى فى اقسى صوره طفح وغرق الجزيرة 
كلها... كل دی قصور... طبعا من غير ما شاء الله... ده آنا محتاج حسودية 
العالر كله علشان نولع فى قصر واحد من دول.. عمرى ما كنت حأسد أو 
ببص للى فى ايد غيرى... بل الى الحمد لله اتربيت فى سعه.. واحلامى كلها 
ابسط من البساطه.. اكلة سمك حلوه واتحوز هيفاء وهبى... والسمك موجود 
واتحوزت اللى احسن من هيفاء وهبی.. خلاص.. هعوز ايه تانی؟؟ 

بس المنظر كان مستفز اوى لواحد ما زالت عنده بقايا اشتراكيه مش قادر 
يتخلص منها.. ليه يبقى فى ناس تعيش فى كل المساحه دی من الارض مع كل 
الثراء الفاحش ده وناس تانية تموت من الجوع؟ 

حد هيتفلسف ويقولك «و خلقنا بعضكم فوق بعض درجات» اقوله لا 
حضرتك... التفسير بالشكل ده غلط.. ربنا آه خلق درجات.. ولكن مقالش 
ان درجه تبقى عايشه فى كل ده ومليون درجه بتقطع فى بعض من الجوع 
والزهه. 


157 


کمان الدرجه دی ملزمه بالزگاه.. وجود فقراء وناس بتموت من الجوع مع كمية 
القصور دی يشير بقوة إلى ان فى درجه ظاله درجات.. درجات يجب التعامل 
معاها بقسوه وحزم من اجل اطعام ملايين بتعانی فى طبقات کادحه..و بعدین 
دی مش قصور.. كل بیت من دول يصح اننا نقول عليه قريه أو منتجم... 
الواحد لو قاعد فى البلکونه وعاوز کوباية شای.. كيد مراته مش هتسمعه 
وهی فى الطبخ... کمان على ما تعمل الشای وتجیبه لحد البلکونه..هیکون برد. 
اختصارا.. الجزيرة دی هی يوتوبيا فى صورتها المثاليه.. مع الاعتذار لاستاذنا 
كلنا.. دکتور مد خالد توفیق. 

طبعا آنا عمال الف حوالین القصور دی.. والدام عماله تقول ما شاء الله.. ما 
شاء الله.. الولیه دی شکلها حافظه مش فاهمه.. انتی بتقولى ما شاء الله ليه يا 
ست.. يا بنتی الفروض نقر علیهم.. ده على أساس ان القر بتاعنا هیحوق. 
وسط الجزيرة عباره عن ميدان واسع... مبنى فيه ساعة اثریه وحوالیها حلات 
تذكارات بسیطه... الجزيرة كلها حناطیر مکشوفه ( کاریته یعنی زی بتاعة 
سعد اليتيم کدة) وفى کمان مخبز عيش واحد بس فخم اوی ..بیعمل عيش 
مدور وتخین ومخطط من فوق زى بتاع افلام الکارتون کدة... عيش ملد 
وحتاج سنان تمساح.. کمان فیها مطاعم مأ کولات بحريه مفتوحه على البحر 
علطول... هو ده بقی. 

طيب الناطیر دی ايه؟؟ 

الحناطير بتاخدك جولة (ب 20 ليره للفرد) تلف فیها الجزيرة وجناین القصور 
لو حبیت... علشان تحسد وتقر براحتك.. ومفیش مانع طبعا من كام صوره... 
ابتسم واضحك كدة وانت بتتصور على آساس ان انت صاحب القصر ده. 

معرفش ليه قلبت معایا بكر يزة ضحك وسخریه على کلام ووصایا امی 
.قال ايه كانت بتقولی متجیبش سيره انك رایح شهر عسل بره.. مش ناقصین 
حسد.. كفايه اللى حصللنا من ساعة ما جبت العربية «اللانسر» الحديده.. 
تعالى یامه شوفى الناس اللى تتحسد بجد. 

طلبت معايا بقى اغنى... سوق بینا یا اسطى على الكو رنيش.. ناکل دره ونشرب 
مانجا (اغنية روح الفؤاد)... الأغنيه دی كانت عاجبه سواق الحنطور وعمال 
يقولى كلام بالتری الحمد لله مفيهوش اذهب إلى الجحيم. 

فجأة كدة لحت حاجة على الشمال.. حاسب يا اسطى.. مش عارف دی 
بالتركي يعنى ايه.. انتى فالاد.. وقف هنا... فالاد... وقف... كلام حظرتونا 
يوك ...فالاد سيس (طبعا ده أى كلام التری ملوش علاقه خالص بالطل اللى 
بنشوفه فى مسلسلاتنا ده).. ايه بقى القصر ده .؟؟؟ ده مكتوب عليه بالعریی.... 
اسم ثلانی.. اسمه الأول هو اسمه الاخبر. 

الاسم - اعفونى من ذكره - بخص وزير من وزراء حكومة الدكتور نظيف.. 
وزير من المجموعه الأقتصاديه .. وزير من أصحاب المليارات ما شاء الله.. 
كل ده من مرتب الوزاره؟؟ 

اکید لا طبعا.. شكلى نسيت ان فى اوفر تايم.. تمن القصر ده ممكن يبنى مدينه 
تلم كل عشوائيات القاهره.. تدخل بيها التاريخ فى الدنيا وتستر الغلابه.. 
وتضمن مكان متميز جدا فى الجنه فى الاخره. 

ا تخيل نفسى مكانه.. لو اتبرعت بتمن القصر علشا نبنى عمارات سكنيه.. 
هبنى مش آقل من 5000 شقه... يا دين النبى... 5000 اسره استرهم و يدعولى.. 
0 دعوه كل يوم.. اكيد من ضمنهم هيكون في حد متوضى.. آنا كدة ابقى 
ضمنت قصر فى الحنه ويكون بحرى وعلى ناصيتين كمان. 

لکن نقول ایه.. لو كان قارون اتعظ. 

كام صوره بس كدة للذكرى ونکمل الجولة لحد ما ينفذ محصول الحقد فى 
القلب وعلى المطعم عدل. 

أى مطعم على البحر يعجبك.. كلهم كويسين.. اسماك ياعرب اسماك.... 
ادينى فوسفور يا باشا على اد ما ربنا يقدرك.. عاوز اطلع نور من عنيا زى 
جريندايزر كدة.. لو افترضنا ان عندى بطاريه زى الموبايل بتتشحن 
بالفوسفور.. فانا شحنت يومها لحد ما امبير البطاريه فرقع وبقيت مشع.. 
ودانى احمرت ووشى زر وبقيت كائن اسطورى. 

بعد الأكل.. حاول ميفوتكش القهاوى اللى على البحر.. الشاى الترکی بالنعناع 
مع لطشة هوا بارده.. احساس منعش.. خصوصا لما تكون نسمة الوا اللى 
جايه شايله روايح الورد المختلفه المزروعه فى جناين كل القصور دى. 

كمل بقى القعده الحلوه بالشيشه التركى.. ولو معاك حد (ست يعنى).. حاول 
تحط قطن فى ودانك.. الحياه هتبقی افضل اوى.. مش عارف ليه الستات مش 
قادره تقدر النعيم اللى اسمه الانتخه.. اللاشيء.. ما أجل ان تنظر إلى اللاثيء 
وتحدق فى اللانمائيه.. تفكر ف الخواء المطلق. 

رغم ان الا کل حلو... الا ان مطاعم اسماك إسكندرية ما زالت فى الصداره 
بفرق كبير اوى.. رحلة العوده من الجزيرة إلى الميناء ومنها إلى وسط البلد 
تانى مكانتش طويله لانك تقر يبا هتبقى نایم بفعل الفوسفور الى أ كلته ده 
كله. 

شيء غريب لفت نظرى ف الجزيرة.. فى كمية شحاتين كتير.. بعضهم بيتكلم 
عریی.. كمان فى نسبه من الاتراك بتتكلم عربى صرف.. عرب بلهجه شاميه... 

عرفت بعدها ان الجزء الجنوبى من تركيا «انطالیا» بیتکلم عربى ماما. .و 
اقتصاديا.. يختلف ماما عن شمال تركيا «الغنى». 


لسه اليوم فى نصه.. اللسته طويله.. رستم باشا.. امينونو وشارع الاستقلال. 
شكلكوا تعبتوا من اللف.. ايمانكم ضعيف.. عزيمتكم رخوه... لا تصلحوا 
للسياحه (بصوت رياض الخولى فى طيور الظلام) 

000 

لستم باشا. . 

بعد جزر الأميرات واكلة السمك المرعبه.. آه... إلى رستم باشا رأسا. 

إذا رحت اسطنبول فى يوم ما وفاتك انك تزور مساجدها.. يبقى من حقك ان 
تعيط بدل الدموع دم.. انت فاتك نص عمرك وشو يه زياده. 

مساجد اسطنبول «معماريا» تجاوزت مرحلة المبنى الجميل ومرحلة المبنى 
التحفه.. واستقرت فى مستوى عالى اوى من الفن اسمه الفن المستحيل.. تقدر 
تعتبر ان كل مسجد منهم عباره عن معجزه معماريه جماليه مستقله بذاته. 
بتظهر اوى مكانة أى دوله من طرازها المعمارى.. الدوله العثمانيه عاشت 
فترات ازدهار محدش يقدر ينكرها.. ومهندسين المعمارى يبدأوا يشتغلوا 
ويفننوا ویبدعوا ..و ما أجمل ابداعا من المعماريين.. من الواضح كدة ان 
كلية المندسه فى أيام الخلافه العثمانيه كانت عاليه اوى.. اللى آنا شايفه ده 
مش مجرد مبانى.. دی تحف فنيه بكل ما تحمله الكلمة من معانى. 

سنان اغا... اسم لا يصح ابدا اننا ننساه.. الاب الروحى للمعمار العثمافى... 
كتله من الفن والابداع عليها لحم ودم واعصاب... اعترف بفضله كلية الفنون 
امحميلة ق اسطنبول بقی اسمها جامعة معمار سنان للفنون الجميلة. 

الراجل ده عاش أيام سليم الأول وسلیمان الاول... سلاطين عظام... فعلا.. 
إذا صلح الحا کم.. صلحت الرعيه... وا ما کم العظیم یتبعه بالضروره قواد 
عظام.. فنانین عظام... رجال دين عظام... وهكذا. 

الساجد فى اسطنبول... لا احلی ولا افخم ولا أجمل ولا اروع... الکنایس... 
القصور... أى حاجة فیها مبانى تبقی تحف علطول... الفن البیزنطی والعثمانى 
والرومانی مختلط مع بعضه علشان پرسم التحف دی. 

معلومه سریعه عن مساجد ترکیا.. المساجد اللى بناها سلاطین بیبقی ليها 4 
مآذن رفیعه اوی... غير كدة بیبقی ليها مأذنتين بس. 

الطراز المعمارى للمساجد العثمانى عباره عن مآذن رفيعه وطويله وقباب 
كتير... تمام زى مسجد محمد على فى القلعه كدة... ده مثال لمسجد على الطراز 
العثمانى. 

الخريطه المتينه... تاكسى سريع لحد أول مسجد فى اللسته. 

مسجد روستوم باشا (3 نقط على ال ب)... فى منطقة مرمرة القريبه جدا 
من سوق ايينونو (محدش يقولى اقراها تانى)... المنطقة دی هى الحسين بتاع 
ای 0: 

رستم باشا.. كان الوزیر الأول للسطان العنمانی سلیمان الأول (القانونی) وکمان 
جوز بنته «محریه»... السلطان سلیمان جوز الست هوپام... اللی شافوا حریم 
السلطان من هواة السلسلات الترکیه هیفرحوا اوی الوضوع ده. 

سریعا كدة رغم ان الوضوع ده حتاح صفحات وصفحات.. السلطان سلیمان 
الأول (القانوني).. احد ضحایا الاعلام الکاذب.. مکانش فاضی للاعیب 
وشغل الحريم زى ما السلسل صوره كدة.. اطلاقا.. ده كان ملك عظیم فرض 
قوانین عادله لادارة شئون آقوی دوله في العالر وقتها بعد ما كان مسیطر علیها 
مجموعة مشایخ بیبتزوا الناس ومسيطرين على عقوم بأسم الدین.. ده الکلام 
اللى كان مکتوب ف الدلیل السياحى بتاع قصر طوب كاب (اسطورة رجال 

الدین والحكم.. واضح انها مشکله تارخیه).. من هنا جه لقبه «القانونی» . 
السلطان سلیمان القانونی اللى كانت آوروبا بتعملله الف حساب.. السلطان 
سلیمان بطل موقعة موهوکس «هنتکلم عنها بالتفصیل فى وقت لاحق.. أسطورة 
البحر التوسط...خبر الدین بارباروسا كان قائد واحد من ضمن قادة جیوش 
السلطان سلیمان... معقول بقی السلطان يسيب کل ده ویرکز مع الستات؟؟ 
اعتقد شيء صعب التصدیق. 

فى الاخر.. السلطان العظیم ده طلعوه فلاتی.. لا عجب.. هو ده الاعلام... 
الاعلام اللى کبرنا وربانا على ان هارون الرشید كان برضه بتاع ستات وهو 
كان بیحج سنه ویغزو فى سبیل الله سنه.. و بقولك التاریخ يكتبه النتصر .. 
اتاری التاریخ طلع اللى بیکتبه عبیط. 

ماعلینا.. علشان الواحد بيحزن لما بيكتشف انه كان عایش قرطاس وما 
زالت حاولاث قرطستنا مستمرة. 

مسجد رستم باشا فى منتهى الفخامه... من تصميم المهندس المعمارى العثمانى 
الاشهر «سنان».. اتبنى سنة 1561م.. فى العصور الوسطى يعنى.. وقت ما 
كانت أوروبا بتحرق الساحرات وبتهلل وتهتف فى حفلات مجيه وقت 
كسوف الشمس علشان الغول اللى مخبيها نی كانت تركيا بتبنى وتبدع. 
السجد يعتبر صغير من حيث الحجم... صحن الصلاه فى دا خل المجلس 
يتسع بالكتير اوی ل 500 مصلى ...الزخارف والنقوش بالالاف.. كلمات 
وايات القران وأسماء الله احسنی مطليه بالدهب الخالص..الرسم العثمانى فى 
الخطوط... لوحات فنيه.. مش عارف بقى ده خد ثلث وللا ديوانى.. إنما هو 

الرخام والکهرمان هو سيد الوقف فى العمدان والزخارف.. علشان كدة ريحة 
السجد حلوه اوی (الکهرمان حجر کل ما تفرکه بطلع ريحه جميلة جدا).. 
ركعتين لله عزوجل.. وجولة فى السجد.. زى کل مساجد العالر... مصاحف 
جميلة اوی.. الرسم العثمانی البهر... دروس وحلقات.. اساتذه وشیوخ بیلقوا 
محاضرات وطلبه من كل مکان بتسمع وتتعلم من غير عصبیه ولا تشنجات 
ولا صراخ. 
خارج السجد فى لوحه شکلها البدآی انها لوحة زهور زرقاء... (اللوحه 
موجوده فى الصور).. من الدلیل السیاحی عرفت ان اللوحه دی ليها شفره لما 
تفکها وتفهمها.. بتحک تاريخ تلال اسطنبول السبعه. 
ياسيدى.. اموت أنا فى الحاجات دى.. التاريخ وحركاته والغازه بیفقدونی 
الوعى.. اعتقد ان بن جيتس (نيكولاس كيج) ف فیلم «National Treasure»‏ 
يبقى انسب وصف لقصة حياق. 
باستخدام الدليل.. تبدأ تفك شفرات اللوحه وتقرا.. فى الأول هتزهق.. بعد 
كدة هتلاقی نفسك بتغطس ف التاريخ... زی ما يكون اسطنبول دی اول 
واقدم مدينه فى العالر.. المديه دى... لينك لجولة افتراضيه فى داخل المسجد... 
كأميرا وفیها زووم كمان.. كانك جوا المسجد بالظبط... أى خدمه. 
http://www.3dmekanlar.com /ar /rustem-pasha-mosque-2.html‏ 

امینونو . 


أخرج من مسجد رستم باشا... 10 دقايق مشي لمحد حى»امينونو»... ای 
الرئيسى تقريبا فى اسطنبول... قلب القسطنطينيه القديمه المحاطه باسوار 
عاليه اخترقها محمد الفاتح كالسكين فى قالب زبده صابحه. 

حى كبير جدا وعريق وقديم... منه تقدر تروح لكل مكان فى اسطنبول.. 
نصيحه مهمه... وسيلة الواصلات الاو فى اسطنبول هى المترو.. بلاش 
التاكسى.. ادينى قلت اهو.. التاكسى غالى وبياخد وقت اطول. 

فى قلب امينونو هتلاقى سوق التوابل والسوق المصرى... ده ختلف تماما 
عن الجراند بازار... تحفه شعبيه.. توابل عمرى ما سمعت عنها ..سبح من 
الكهرمان والزمرد والعقيق... اطنان من الزعفران.. السبحه الواحده من أول 
0 ليره.. انسب هديه لعيد الام.. لو توافرت الامكانيات. 

حجر الکهرمان زی ما قلت... كل ما تفركه بيطلع ريحه جميلة جدا.... تخيل 
بقى السبحه فى ايدك وعمال تحرك احجارها كل شويه وايدك تعرق... هتبقى 
ايدك باستمرار ريحتها جميلة جدا وميزان حسناتك عمال يتقل. 

جولة جميلة جدا وكمية مشتريات وهمیه... ضاعت فلوسك يا صابر... بس 
فعلا مش قادرين نقاوم... نص اليوم ضاع فى السوق ده ومش هكتب اسمه 
تا 

مشتريات السوق كلها عباره عن هدايا وتذكارات.. اطقم فناجين فضه... توابل 
اسمها غریب وريحتها اغرب.. اطباق مزخرفه... شأنها شأن كل التذكارات 

اللى بتشتريها من آی مکان.. اسمع ان القه وه الترکی ممتازه ...آنا أساسًا مش 
بشرب قهوه.. عملت فیها صایع وقلت اشتری هدیه لابو یا علشان اهره.. 
وکلمته اتمنظر عليه شويه على آساس انی کمان بسافر بقی اشمعنی هو. 

- ایوه یا حاج....جبتلك قهوه ترک اورمجنال...براند اهى ...من بلادها... 
- ماهی موجوده فى مصر پابنی. 

- با حاج بقولك فهوه تری... طب والنعمه الکلام اللى على العلبه بالتری 
اهو. 

- القهوه التری يا قروى پا ساذج هی القهوه بتاعتنا العادیه الوجوده فمصر... 
الله يكسفك... اهو ده عيب مجانية التعلیم... متنساش تحيبلى فیدیو بقی 
وبطانیه. 

- يا دی الوقعه... يعنى آنا اشتریت علبة قهوه 400 جرام موجوده بال هبل فمصر 
ب 100 لبره (400 جنیه)؟؟؟ 

- ابو یا: ھهھههههههههههههههههههە 

۱ ماشي پا حاج... النبی قبل احدیه برضه. 

الثی فى الاسواق دی بيا کل الوقت بطريقه رهیبه... خصوصا لو معاك 
ست... تلاقی نفسك بتتفرح على نفس طقم الکوبایات هوا هوا فى 5 حلات 
على الاقل... اعصایی يا ناس.. آنا بنهار... ايه الفرق بين الکوبایه اللى فیها ورد 
أحمر والکوبایه اللى فیها ورد ازرق.؟؟ 

علشان كدة أجمل کلمة تسمعها فى الوقف ده هی أنا جعانه... مش هنا کل 
بقی؟؟ 

حاضر پا روحی... انتی تومری... جری على آی مطعم فى شارع الاستقلال.. 
كلهم حلوین ... أجمل حاجة انك تقضی اليوم بتلف مع النقنقه.. دره مسلوقه 
ابو فروه... سلمون و«کیباب» وسندوتشات الفلافل. 

101 

شاع الاستقلال .. 


شارع الاستقلال... ايوه بقى.. ايوه بقی.. فى الأول كدة قبل أى كلمة على 
الشارع ده.. اللى خايف من البقلاوه والملبن.. يروح... بعد جولة طويله 
فى المكان ده.. مش هيفضل فى دماغك الا ذكريات الملين والبقلاوه... وما 
احلاها ذكريات. 

الشارع ده حدوته لوحده... شارع من الشوارع اللى مکن تتمشى فيها عمرك 
كله من غير زهق... طوله تقر یبا 2 كيلو.. خالد بن الوليد فى إسكندرية.. 
تاهز سكوير فى نيويورك.. ريجنت ستريت فى لندن.. الشانزليزيه فى 
باريس.. فونتانا دو تريفى فى روما.. بوكيت بينتانج فى كوالالمبور.. عباس 
العقاد فى القاهره.. بلاثا دی لا سول فى مدريد ..بالیکا بازار فى دلحى.. شوارع 
ها نفس النکهه... البلد مش هتبقى بلد من غير الشوارع دى... شوراع عمرك 
ما تزهق منها ابدا ولو حتى رحتها الف مرة. 

كل أنواع المطاعم وکل أنواع المحلات وكل أنواع النصابين اللى من غيرهم 
الشارع ميبقاش شارع وكل آنواع الستات الاستغفر الله العظيم يارب 
والمظاهرات والاعتصامات.. شوية ناس مضايقه وفاكره ان الحياه هتقف 
عندهم ..الشعب يريد أى حاجة هو عايزها... مش مهم.. المهم انهم مش 
معطلين لا المرور ولا السياحه... والحياه ماشيه عادى جدا. 

دوشه رهيبه... كل الناس بتصرخ وتغنى وتعيط وترقص فى نفس الوقت... 
اعتقد ان الناس اللى شغاله فى الشارع ده بيجيلهم انهیار عصبى فى يوم من 
الآيام. 

تا کسی من السوق (مش هکتب اسمه تانی) شارع الاستقلال.. ننزل بقی فى 
الیدان ونتفرح 

هو الا کل التری حلو؟؟ 

بقی ده سؤال... ده الا کل هو الترک... الضوله وكفتة داوود باشا والرقاق 
والخضار... مش مکن حد يمسك نفسه... طبعا ده غير البقلاوه التری... 
بیقولوا علیها بکلافا بالاضافه إلى الملين. 

آنا لو دخلت الجنه ان شاء الله کید هطلب من ربنا مصنع بقلاوه ترك فى 
القصر بتاعی... ومش هدی أى حد ولا فتفوته... هنط جوا الصنیه لوحدی 
واسبح فى بحر العسل ..عوم عوم عوم ...مد ما اوصل إلى حرف الصنیه 
القرمش.. وبعد ما الصینیه تخلص... الحوس وشى بالعسل والکسرات اللى 
فاضلین فى الصینیه. 

من شدة تعلقی بالبقلاوه التری .. كنت بجمع مع اصحایی فى الریاض 
الحميلة... ونطلب من على الو يب سایت «0185» وتجیلنا على السعودیه.. 
لحد ما | کتشفت حل واحد فى الریاض كلها بیعمل بقلاوه تری. 

طبعا آنا آکبر زباینهم دلوقتسی.. يعرفونى تمام لدرجة انى مکن ا کلمقم واطلب 
طلبات مخصوص باسمی.. تتعمل علشان خاطری.. اللى يسك نفسه قصاد البقلاوه 
التری لسه ساسا باباه ومامته منعرف وش على بعض... محتاجین من الجماعه 
الصیادله يخترعولنا دوا يقلل تأثير السکر اللى | کید هپیجی بعد البقلاوه دی. 
اما الملين ..فأنا آول مرة فحياتى اشوف مول ملين ف العالر... احنا كو يسين 
برضه ف اللین.. ده أنا من طنطا پا جدعان.. بلد الملين كله.. الملين ده فبلدنا 
لعبه ومع ذلك.. آنا انبهرت من كل الأنواع دى. 

محلات فخمه اوی... فتارین وکهارب الوان وبنات بترقص.. كل ده علشضان 
الملبن... جری ايه يا جدعان... ده ملبن یعنی مش تورته ولا جاتوه... ملین من 
اللى بیتا کل مش ملين حاجة تانية حسن حد يفهمنى غلط. 

شارع الاستقلال من الشوارع اللى تروحها وتخرج بعده بكمية ذنوب لا بأس 
بیها.. حلات الخمور منتشره اوی... فتارین معروض فیها ستات عماله تشاور 
وتغمز.. کباریهات الورده البیضا والليله الحمراء وخمسه باب منتشره فكل 
شبر...ترکیا بلد اغلبیته مسلمه.. لکن الحكم علمانی... النزعه الاوروبیه غالبه 
علیهم تماما... المنظر اللى آنا شفته ده مش إسلامى خالص... ده استهبالى على 
الآخر.. عندی فى الشرکه زمایل اتراك... مسلمين الفروض.. لکن بیشر بوا 
ومصاحبين بنات ورجاله عادی خالص... کل واحد عايش على مزاجه فى 
البلد دی. 

كنت حاسس انی هقابل واحده من بنات اموی واقفه على الناصیه وتقولى 
تعالى ...تعالی مقولكشى... بس الناس دی عندها اخلاق الصراحه... أى 
راجل مع ست مش بیبصوله خالص... محجوز يعنى. 

طبعا وقع من دماغی خالص ان الدام جعانه وعایزه تا کل.... قطعنا الشارع 
رایح جای تقریبا 3 مرات... المشى بلا نهايه لحد ما رجلیها اتکسرت.. بدأت 
اخد بای انها طلبت تا کل من 3 ساعات.. وفکرتنی تانی دلوقتی.. ايه الزن 
ده... ما خلاص.. قلنا هنا کل.. مش فاهم آنا العالر المسروعه على الا کل 
دی... اتغدینا الساعة 1 الضهر والساعة دلوقتی 12 بلیل... ايه يعنى.. حصلش 
كمل مشى لحد آخر الشارع وسيبك من اللى عماله تصرخ جمبك دی وتقولك 
انت واخدنی من بيت اهلى علشان تجوعنی... هتلاقی فوشك میدان الجمهوريه 

(الاستقلال)... الميدان اللى طلع فيه محمد سعد فى فیلم عوکل.. هو مش الراجل 
اللى فوق ده (مصطفی كمال آناتورك) كان را کب حصان. 
مدرجات وسلالر والشاس قاعدة على الأرض.. اموت فى الجو ده... قعدة 
الصعلکه.. غداء تيك اوای من آی مطعم على اليمين أو الشمال... كلهم 
زى الفل.. الا کل محطوط قصادك . اختار ما يعجبك ان شالله 50 صنف.. 
وا ساب فى الاخر 10 ليره مثلا.. اقعد على الأرض براحتك... غدا تيك اوای... 
ده انسب حاجة مع كوباية شای بالنعناع من اطفال بتبیعه فى الشارع... عیال 
زى القمر... الوان ما شاء الله.. عيون خضرا وزرقا وشعر اصفر.. حاجة 
تفتح النفس.. بصی کویس يا ولیه.. لو هتتوحمى.. اتو می على أى حد ماثى 
قصادك.. مش معقول هنسیب الألوان دی كلها ونرجع مصر علشان تتو می 
على خالتك وللا جوز عمتك.. ده آنا اصور قتیل. 
اليوم جری بسرعة اوی... آنا حاسس انى معملتش حاجة.... جزر الأميرات.. 
رستم باشا... امینونو... شارع الاستقلال... بس كدة؟؟؟ الجواز ده طلع ربطه 
اوی.. أيام العز کل ده كان یا خد منی نص بوم.. على الأوتيل بقی بيتك بيتك... 
نفضی الكأميرا... نظبط الصور... اشحن الموبايلات والكأميرا.. 
و غدا یوم آخر 

طو بكابى (الباب العال).. 


ما زلنافى الاراضى التركيه... يصيبنا الانبهار.. وتتمزق تحويشة العمر بلا 
رحمه.. استرها يا رب ونلاقى فلوس نروح بيها. 

نصيحه مهمه جدا... لما تكون فى أى دوله سياحيه.. اصحى مع الفجر.. 
مش مهم هتنام امتى... فما اطال النوم عمرا ولا قصر الاعمار طول السهر.. 
على رآى عمر الخيام.. المهم ان مع أول اضواء النهار.. تكون فى الشارع... 
خصوصا لو دی أول زيارة ليك... على الاقل علشان لو ضاع منك وقت فى 
حاجات انت متعرفهاش يبقى لسه قصادك ليوم فى بركه. 

وده اللى آنا عملته بالظبط. 

النهارده فى جد ولى زيارة قصر طوب كاب (الباب العالى)... مقر الحكم 
العشمای... جولة ی مضیق البوسفور... وسهره عثمانل (امان يا لالالی.. با 
لالاللی امان).. طوب كابى سراى... اسم مهيب... جرد ذكره جردا كدة 
بيرجع ذكريات أيام المجد العثمانى والحضاره.. أيام القوة العسكريه التى 
لا تقهر. 

طوب کابی هو أكبر قصر فى اسطنبول.. إقام فيه سلاطين الدولة العثمانية من 
سنة 1465م إلى 1856م.. يعنى تقريبا 400 سنه. إلى ان امر السلطان عبد المجيد 
الأول ببناء قصر ضوله بخشه... واتنقلت الحكومه من طوب كاب إلى ضولمه 
بخشه سنة 1856م. 


المساحه الكليه للقصر فى حدود 700 الف متر.. مساحة البانی تقر يبا 80 

الف.. بناه السلطان محمد الفاتح سنة 1478م فى 7 سنين على انقاض قلعه 
بيزنطيه اسمها بورنی.. كرساله للعالر باعلان انتهاء الحكم البيزنطى للابد... 
هكذا يفعل الملوك دوما. 

ورغم ان مقر الحكم اتنقل إلى ضولمه بخشا.. لكن جرت العاده ان السلطان 
يقضى شهر رمضان کله فى طوب كابى.. وفضل القصر ل للأهتمام والصيانه 
من كل سلطان حكم الدوله العثمانيه.. طبعا مكان زى ده شاهد على سلاطين 
عظام.. لاايصح ابدا انهم يسيبوه مهمل.. كل سلطان حكم كان بیضیف بصمته 
على القصر.. السلطان أحمد الثالث مثلا.. عمل جناح كامل سماه جناح طوب 
كابى.. السلطان عبد العزيز عمل فاترينات زجاج لحماية مقتنات القصر عند 
عرضها على الضيوف وهكذا. 

القصر اتحرق واتهدم اجزاء منه أكتر مرة إلى ان قرر مصطفى كمال أتاتورك 
عمل الصيانه النهائيه وافتتاحه للجمهور كمتحف سنة 1924... هکذا يفكر 
الاتراك... مصطفى كمال هو اللى قضى على آخر انفاس الخلافه العثمانيه.. 
ولكن لا مانع انه يستفيد من تراثهم واثارهم. 

السافة من ميدان الاستقلال (وسط البلد) إلى قصر طوب كاب فى حدود نص 
ساعة.. القصر بيطل على مضيق البوسفور «هنتكلم عنه بعدين».. على مدخل 
المضيق تحديدا.. فى الجزء الاورویی من اسطنبول..مدخل القصر الرئیسی (باب 
الدفع) شكله مهاب اوى... برجين عاليين اوى شبه المناره كدة... ارتفاعهم 
فى حدود 16 متر (يمكن علشان كدة العرب سموه الباب العالى؟؟)... وعرض 
البوابه كله فى حدود 20 متر.. البوابه دى بين منطقة القرن الذهبى وبحر 
مرمرة..فوق المدخل مكتوب كلمة «السلطان ظل الله فى الأرض».. كتعظيم 
من شأن الحاكم واضافة هيبه زياده إلى هيبته الملكيه... بمقاييس الأيام 

دی طبعا الکلام ده مرف وض.. لکن هی دی كانت طريقة التفکیر آیامها.. 
السلطان أو الملك أو الحاكم مقدس.. فوق مستوى النقد. 

كلمة الباب العالى كانت بتستخدم للآشاره للسلطان.. زى المقام السامی.. 
أو رئاسة الجمهوريه بلغتنا الحاليه .. القصر متقسم لعدة اجنه جناح العهد.. 
جناح الوالده باشا.. ديوان السلطان والحرملك (جناح لكل زوجه.. طبعا 
علشان ميولعوش فى بعض).. متحف الحدايا.. جناح الخدم والحراس بالاضافه 
إلى الجناين وغرفة الامانات المقدسه. 

جناين القصر هى الجمال نفسه.... قاعات الاجنجه كبيره اوى فيها كل تاريخ 
الدوله العثمانيه ...زخارف ونقوش توحى بقمة الفخامه والابه والعظمه 
ولكن وام ا لجال من المحال.. وسبحان من له الدوام. 

القاعه الرئيسيه فى التحف متاجه قرن من الزمان علشان تلم كل العلومات 
اللى فيها... صور السلاطين واسلحتهم وعروشهم... تاريخهم كله موجود فى 
القاعه دى. 

- السلطان محمد الفاتح 

- السلطان عبد المسيد (عبد المجيد ( 

- السلطان عبد الحميد 

- السلطان سليمان الأول (القانونى ( 

ياابويا ...ايه کل ده يا جدعان... الواحد طلع ب 
الناس دی؟؟واضح انهم عملوا حاجات جامد اوی فى التاريخ... آنا معرفش 
منهم غير محمد الفاتح علشان فتح القسطنطينيه والسلطان عبد الحميد.. قالولنا 
فى المدرسه انه كان سبب ضياع فلسطين (طبعا ده أى كلام(.. وف أيامنا 

الجميلة.. اضفت إلى معلوماتی ان السلطان سلیمان القانونی كان فلاق وسایب 
البلد تضرب تقلب علشان خاطر الجميلة هويام مراته. 

اعتقد انی وصلت كدة لرحله مطلوب فیها انی اسلم دماغی لحد دارس تاريخ 
علشان یعملها فورمات و یستبهالی من آول وجدید. 

طیب... نلف بقی فى القصر . 

القاعه الاو فيها ملابس الخلفاء العثمانیین... ايه المجص ده.. هما کانوا 
بالحجم ده كله؟؟ العبایه الواحده طوضا مش اقل من 3 متر والکم بتاع متر 
ونص وعرضه پیجی 40 سنتی... کمان العمه عملاقه اوی صاحب العبایه دی 
أكيد كان دیناصور فى صورة انسان. 

ولکن إذا عرف السبب بطل العجب.. 

الكم والعبايه كانت بتتنى وتتشمر كذا مرة علشان تناسب جسم السلطان.. 
بس طبعا يبان ان حجمه أ كبر من كل الموجودين.. هيبه يعنى..اما العمه ففيها 
مكان للكفن ...علشان يفكرهم بالموت.. سبحان الله... يعنى الناس دی 
كانت بتفكر فى اخرتها.. يعنى ناس صالحه اهة... امال ليه فى الاعلام بيطلع 
الخليفه العثمانى بتاع مزاجه وبيجرى ورا الستات؟ 

آه یا ولاد آل... ما علينا برضه..3 ساعات بجمع معلومات عن تاريخ الخلافه... 
آنا تهت خالص عن الدنيا واللى فيها... خی مش مستوعب كل ده.. التصوير 
منوع للآسف فى اغلب القاعات.. ليه الرخامه دی بس؟؟ 

أم حمزه اتخنقت منى.. سابتنى وراحت جناج الحرملك علشان تعرف لبسهم 
كان ايه وبرفاناتهم وفرشهم... يا موی على نفسنة الحريم.. يا وليه دول ماتوا 
خلاص.. انتى حره بقى. 

- يا وليه حد يسيب الملوك دی ویروح یتفرح على احریم 


۱ متجوزش عليهم غير الرحمه يا عسل... ساعة کدة ونتقابل عند اثار 
الانبیاء. 

سنة 1916 بعد ارب العالية الأولى.. حصلت ثوره فى الحزيرة العربية 
والشام ضد الحكم العثمانی بسبب سیاسات الدوله وفرض الضرایب وافز یه 
اللى حصلت... بدآها الشریف حسین أمير الحجاز وقتها بطلقه واحده ضربها 
فى مکه .. نار الثوره امتدت ووصلت للشام والعراق... طبعا انجلترا زاطت فى 
الليله دی على الاخر وبعتت واحد من اكفاً ظباطها (توماس ادوارد لورنس) 
واحد من اشهر جواسیس العالر .. ضحك علي الشریف حسين وجیوشه 
وساعده علشان بستقل و يبقاله دوله بعد ما اقنعه انه بقى عرب زم وها 
صدقوا.. لدرجة انه اشتهر بأسم لورانس العرب.. حاجة كدة زى الحاج محمد 
هتلر اللى كان جای مصر علشان حررها من الانجلیز الخونه. 

و طبعا علشان الاطماع الشخصیه.. الشریف حسين خاض حروب ضد 
الدوله العثمانیه.. والانجلیز ساعدوه تماما... اللورد اللنبی عمل معاه واجب 
جامد حدا... وانتهی الامر انهم ادوله الضفه الغربیه عملها ملکه (الاردن) 
وخسر حکم ارض الحجاز لصالح آل سعود. 

مثال حى على الذ کاء الازلی وجزاء ای عادل للخیانه والخسه. 

الحدث التاریخی مش موضوعنا... هنتکلم عنه بالتفصیل فى کتاب مستقل عن 
الدوله العثمانیه.. الى همنى هنا هو اثناء الحرب دی... السلطان محمد الخامس 
نقل كل المتلکات القدسه من الدینه النوره إلى اسطنبول.. قطر کبیر اوی 
سموه قطار الامانه.. حتفظوا بالکلام ده كله على سبیل الامانه لهم خافوا 
عليه من السرقه والتلف. 

والله كان عندهم حق.. اعتقد لو كانت المتلکات دی فضلت عندنا... كنا 
عملنا علیها ملوخیه. 

النقولات دى عباره عن اثار الرسول عليه الصلاة والسلام.. مصحف سیدنا 
عثمان وعلیه دمه الطاهر.. سيف سیدنا عمر... سیف سیدنا على بن ابى طالب 
(ذو الفقار).. شکله مميز جدا بالشق الامامی فیه.. مفتاح الکعبه.. خصله 
من شعر الرسول عليه الصلاة والسلام ومکحلته وعمته واثر قدمه الکر یه 
على نحاس . معرفش عملوها ازای... اجزاء من ملابس سیدنا الحسين عليه 
وعلى نبینا السلام..قمیص سیدنا يوسف اللى رموه على وجه سیدنا یعقوب فارتد 
بصيرا.. و يقال ان هو نفسه قميص سيدنا ابرا هيم اللى اترمى بيه فى النار وجعلها 
الله عليه بردا وسلاما.... هل ده حقيقى (القميص ده طبعا).. الله اعلم. 

جزء من سفينة نوح... تابوت العهد وجزء من عصايا خشبيه يقال انها عصا 
نبى الله سليمان.. كمان فى قطعة قماش عليها وش شاب ملتحى فى اوائل 
الأربعينات. . يقال انها وجه السيد المسيح عيسي (معجزة الكفن المقدس)... 
سيوف الصحابه.. الزبير بن العوام.. جر اا وبعدين وانا بتفرح 
قریت جمله كدة خلت الدم طلع مرة واحده فى نافوخی والادرينالين زاد مرة 
واحده وعينيا برقت وقلبی دفاته زادت للضعف. 

سیف خالد بن الولید.... يا الطاف الله ..هو ده سيف سيدنا خالد ؟؟؟ سیف 
الله السلول؟؟.. انهی سیف فیهم... سيدنا خالد كان بيستهلك سيوف آکتر 
ماحنا بدستهلك الاقلام الرصاص... فى واحده من العارك اتکسر فى ايده 9 
سيوف على جتت اعداوه. 

بحس بنشوه غریبه وانا بقرا الکلام ده... احب اوی سير المقاتلين الفرسان 
أصحاب القلوب التحجره.. وبزعل اوی لما حد بيوصفهم انهم کیوت وللا 

كانوا بیعبطوا وللا قلوبهم كانت رقيقه... القاتل مقانل.. شرس وحشى 
عنیف.. میعرفش الرحمه.. والا پروح یغنی عاطفی احسن. 

شکل السیف عادی جدا.. ولا فيه أى میزه... طبعا الفکره هنا فى الى ماسك 
السیف مش فى السیف نفسه.. اعتقد ان سيدنا خالد لو مسك خشبه... هیقدر 
برضه يعمل رعب للناس. 

سیف سیدنا عمر اعتقد محتاج 3 علشان يشيلوه... یکفی اسم سیدنا عمر 
علشان الواحد بحس بالخوف.. من ايه .؟؟ رحم الله الخليفه اللى الشیطان شافه 
فى الشارع هرب.. واللى سيرته بترهب قلوب الناس حيا أو ميتا. 

نخرج من الجو الروحانى ..للأسف التصوير منوع.. صوره كدة فى الخباثه 
والأرض تنشق عن حارس مؤدب فضل واقف على نافوخى لحد ما مسحت كل 
الصور اللى على الكأميرا... ماثى.. هصور تانی.. هه. 

تخرج من قاعة الامانات المقدسه.. إلى ديوان الحكم... هنا كان يجلس الخليفه 
ويباشر شئون الدوله... القاعه دى اسفل جناج الحريم مباشرة... يعنى الراجل 
كان بيشوف شغله والحريم سامعين وشايفين لو عايزين. 

جناين القصر متاجه أيام علشان تلف عليها كلها... الفن والجمال والذوق فى 
تنسيق الورد والالوان... کمان جناین القصر فیها تماثيل کتبر.. اسود وخیول.. 
مين قال ان التماثيل حرام؟؟؟ 

فى آخر القصر بقى... شيء ملفت للنظر.. كنيسة ايا ايرينى... كانت موجوده 
وقت بنى القصر... وحافظ عليها محمد الفاتح.. وما زالت موجوده لحد 
النهارده... ده بس علشان أى حد يقول ان محمد الفاتح قلب كنايس اسطنبول 
جوامع.. اهو كنيسه جوا قصر الحكم نفسه. 

- اخبار الحرملك ايه يا عسل؟؟ 

- عادی يعنى... لبسهم مش فخم اوی وکمان ادوات التجمیل بتاعتهم مش واو 
یعنی... ستات عادیه 

- والصحف مانا رادد 

معلومه كدة على السريع... جناح الحرملك كان بيحرسه محموعه من اراس 
الرجاله... الحراس دول كانوا بيتعرضوا لشىء أنا بعتبره من اشد أنواع الامتهان 
والاستهانه بحقوق الإنسان... علشان تشتغل حارس لجناح الحرملك... 
كانوا... احم... بيجردوهم من رجولتهم.. يعنى يبقى راجل شكلا.. اما 
موضوعا... ورقة خس. 

لو آنا حارس.. ملعون ابوها شغلانه وملعون ابو الحريم بالقصر کله... ده آنا 
اسيب البلد كلها واهج مش القصر بس. 

لو سبت نفسك لمواك فى طوب کای.. يبقى هتقضى حياتك كلها هناك.. ما 
بين الاجنحه والجنينه... شيء مذهل... لكن لو معاك ست.. لازم هتلاقى حد 
يعكنن عليك ويخرجك من الجو ده ويقولك مش هناكل بقى؟؟؟ 

فى مطعم في داخل حرم القصر نفسه... بلكونه كدة كبيره اوى بتطل على 
البوسفور.. غدا ملوك... 200 لبرہ كتير فعلا.. بس هو آنا هتجوز كام مرة 
يعنى... ابو الجواز على ابو اللى عايز يتجوز.. مالحا كفتة داوود باشا آم 5 ليره 
فى شارع الاستقلال؟؟ 

نصيحه شخصيه منی... بعد جولة طوب کایی.. خد جولة ف البوسفور... 
مش غاليه وهتعدی من تحت کوبری محمد الفاتح... علشان رقبتك توجعك 

سو يك 

المديه بقی... اللینك ده فى جولة افتراضیه.. كأنك جوا القصر بالظبط.. 
یاللا.. هیصوا 
http:/ /www.3 dmekanlar.com /ar /topkapi-palace-2.html‏ 

البوسفور . 


آنا كلت وافتریت.. مانا دافع فلوس بقی.. ثم كانت النتیجه الطبيعيه.. 
وت وانام... أول جامع يقابلنا.. آم مزه سلفيه اخوانيه متعصبه بتحب 
تصلى الضهر 360 ركعه... عسل اوى.. آنا الحمد لله... الضهر اللى أنا اعرفه 4 
رکعات... آنا هنام حبه على ما تخلصى صلاه.. ربنا يباركلنا بدعواتك . 
ساعة نوم تفرق اوى... اهو كدة الواحد يصحصح بعد كمية الا کل المهوله 
دی جولة فى مخت بيتحرك فى البوسفور... البوسفور ده مضيق واصل بين 
البحر السود وبحر مرمرة... يعتبر هو الفاصل بين آوروبا واسيا... المركب 
بتاخدك فى جولة مدتها ساعتين... بتقطع فيهم المضيق ده علشان تتحول 
ورقبتك توجعك. 

طيب اتحول ليه؟؟؟ 

هتتحول من كمية القصور الفخمة أوى أوى أوى اللى على ضفاف المضيق... 
المرشد السياحى قال كلام كتير أوى آوی... ملقطتش منه غير إن تمن القصور 
الفخيمه اوی اللى على جناب البوسفر دی بيبدأ من 100 مليون دولار.. طب 
مفيش ايجار جديد يا حاج؟؟ ما علينا.. شكله مفهمنيش... الحمد لله. 
الجولة مشابهه لرحلات الرا کب النيليه فى الزمالك بغض النظر عن حالة 
المركب نفسها ونوعية الركاب.. القصور على ضفاف النيل والبوسفور هى 
هى.. بتحكى قصص طبقات من البشر عاشت رفاهيه أكتر من اللازم.. وقام 
عليها الجياع فرتكوها. 

طبب رقبتك هتوجعك لبه؟؟ 


طبعا علشان جسر محمد الفاتح... طالما فى مضيق.. وجزء اوروبي وجزء 
اسيوى.. يبقى لازم فى رابط بينهم.. وده مش آی رابط.. ده حاجة ما شاء 
الله.. 1090 متر... بارتفاع 105 متر فى اعلى نقاطه... جسر معلق يشبه الجولدن 
جيت بتاع سان فرانسيكو. 

جسر محمد الفاتح ترتيبه ال 14 بين اطول الجسور المعلقه فى العالر.. ارتفاعه 
من سطح المية.. 64 متر... تم بناؤه وافتتاحه سنة 1988م... وانت بتعدى من 
تحت بتحس با وف والرهبه.. يا قوة الله ...میحصل ايه لا قدر الله لو اطنان 
الحديد دى وقعت فوقينا مرة واحده كدة؟؟ 

هنط ف المية وللا اعمل ايه... الموبايل جديد وكروت البنك هتبوظ... كمان 
أم حمزه مش بتعرف تعوم... ده ايه الوقعه دى. 

خلصت الجولة... تاكسى لحد ميدان الحمهو ريه (ميدان الاستقلال)... الأوتيل 
بتاعى فى آخر الشارع... طيب ما كنت نزلت عند الأوتيل.. الصراحه ..أنا 
بستعبط علشان ناخد شارع الاستقلال تانى كله مشى لحد الاوتیل... أم مزه 
بدأت تضايق من فكرة الجواز... الجواز اللى هى تعرفه فيه عيال واستقرار.. 
مفيهوش كمية المشى دی كلها. 

استنی عليا... انتى لسه شفتى حاجة «ايموشن ضحكه خبيثه لاستيفان 
روستى». 

وصلت الأوتيل على المغرب تقريبا... دش سر يع وكوباية شاى بالنعناع... مع 
سؤال من آم مزه هی دفعت تمنه غالى اوی 

- ايه ده هننام بدرى كدة؟؟ 


154 


- يعنى.. اهو نریح شويه النهارده.. انتی مش تعبانه؟؟ 
- لا لا.. دش كدة ونخرج تانی.. هو احنا هنیجی ترکیا كل يوم. 
- بس آنا هلکان... عموما... حاضر علشان خاطر عروستنا. 
افضل حاجة فى الدنیا.. لا تحب تخلى مراتك تعمل حاجة.. قول العکس.. 
أو ارفض اللى هی بتقوله... هتلاقیها اصرت على اللى هی عاوزاه... الى هو 
فى الأساس مطلبك انت.. كدة تبقی عملت اللى انت عایزه.. وحسبت علیها 
جميلة. 
التعامل مع الستات ده محتاج واحد فاكك ودانه وخه ومعاه دكتوراه فى 
المجايص على فكره. 

60600 

سمه عشانلی.. 


فين وقفت بینا مرا کب الحياه الساثره بقوة فى ارض العزیزه إلى قلبی ترکیا؟؟ 
ایوه.. افتکرت. 

رجعت من جولة طوب کاب والبوسفور وانا رکبی مش حدید بالرة... فى 
الجدول بتاعی فى سهره عثمانلی... الاسم لوحده يوتر الاعصاب... استر يارب. 
ايه بقی السهره العثمانلی دى؟؟؟ 

آنا متحمس جدا... وایدی على قلبی فى نفس الوقت.. أم مزه من النساء اللى 
بتغير من المواء الطلق.. تغار من نسمة الجنوب على رأى آم كلثوم... هل 
هیکون فى طرب ومغنی بقی ولا بدی يثنى والجوارى الحسناوات تتمایل حوالیا 
وانا اقوها اسقینی من عینیی خرا يا میلتی.. ها ها ها؟؟ 

ايه جو الأفلام الرخیص ده. 

يال وى.. دی كانت تدفنى بالحيا مطرح مانا قاعد... آنا فى يوم بهزر وبقوضا 
ان شاء الله فى الجنه آنا ههیص مع حور العين... قالتلى متقلقش... جهنم وبئس 
المصير ان شاء الله. 

رحت المكان.. طلع بعد كدة مطعم.. الحمد لله... مش هتغير من الفرخه مثلا 
علشان عريانه من غير ريش. 

الحمد لله ربنا ستر..لسه ليا عمر فى الدنيا... السهره عباره عن مطعم فخم اوى 
فى وسط البلد... شيشه تركى.. عشاء اوبن بوفيه.. كل ده عادى. 

الغير عادى بقى هو فقرات المطعم. 

رقاصه شرقی... یادی النکد... رقاصه ملهاش فى الرقص ببصله.... الله عسیی 
بالخيريا ست فيفي... لو جیتی هنا هتمسحيهم باستیکه.. طبعا مع وجود 
المدام جنبي.. یبقی منظر الزبون اللى قاعد مدی ضهره للرقاصه ده منظر 
طبیعی.. طبعا الناس كلها بتسأل عن اللى قرفان من الرقاصه ده حكايته ايه... 
كويس ان الطعم كله مرایات والا كنت انتحرت من القهر.. سامحنى يارب. 
- آنا کدة کویس يا ست الکل؟؟ 

- نمام يا معلم...ربنا يبعدك عن الرقاصات والعاریات وتتعمی يارب لو بصیت 
لواحده غيرى فى يوم ما. 

-يا ستار يارب... ايه العنف ده... آنا مش هبص... بس الخطأ وارد برضه... 
يعنى نظره يكون تمنها العمى؟؟ 

تبا للنساء !!!! 

بعد الرقاصه ...فقرة الونولوجست... مش أى مونو لجست... راجل ظريف 
جدا جدا... بيغنى بلغات ضيوف المطعم... اغانى مشهوره اوى ... طيب هو 
عرف جنسيات الزباين منين؟؟؟ 

هو تقريبا حافظ 10 أو 15 اغنيه مشهورين... من كل بلد اغنيه.. بیقوطم 
وبينزل يناكف الناس والناس ترقص معاه ... ظريف جدا ابن الابه. 

لو فی فرنساويين منلا.. تلاقيه غنی «16داه1.317» بتاعة ايديث بياف «اللى 
عادل امام رقص مع هند صبرى عليها فى يعقوبيان»... طلاينه يروح مغنى 
«0صدنل1.'1» بتاعة توتو كوتونجو.. «اللى سمية الخشاب رقصت عليها فوق 
الترابيزه فى فيلم الريس عمر حرب».... إنجليز.. تلاقيه جاب حاجة مثلا لتوم 

جونز أو انجيلبرت هامبردينك... آمریکان يروح نازل علطول بأى حاجة 
لالفيس بریسلی... معشوق الأمريكان... يسمعوه من هنا وبيبقوا عاملين 
زى فؤاد المهندس كدة فى فيلم صاحب الجلاله... الفيس بریسلی... طول 
العمر يطول عمرة.. الواحد من دول تقوله الفيس وبس... يروح قالبها دانس 
علطول... «065ط5 50606 816» هی اسهل مثال... الأمريكان يسمعوها من 
هنا ویتشقلبوا من هنا.. وهكذا... كل ناس ليهم اغنيه معينه بتكهر بهم. 
طب احنا بقی ۹۹٩‏ 

التجربه اثبتت ان حكيم يتربع على عرش المنطقة دی بلا منازع... طبعا قبل 
قاذورات المهرجانات... اغنية «نار» هى المحرك الأساسى للشباب والبنات فى 
أى تجمع... باللكنه الترک بقى.. تبقى مسخره. 

مع الاغانى الحماسيه دى مقدرتش استحمل الصراحه... وخصوصالما نزل 
باغنية «5 0 ۷]200)».. سخنت ودخلت فى جموعه كانت بتهيص مع 
الطرب.. ذكريات الكليه كلها جت فدماغى ...مرة واحده وفقت من الحلم 
ده مع نظره ناريه فى عيون آم مزه. 

وراحت السكره وجاءت فكرة الحساب العسير. 

یا نهار طییییین... استر يا رب ...تعبير نارى ينبأ انی ف اقل الاحوال مکن 
ابات بضلع مكسور.... لقد وقعت ف الفخ... مش هینقذنی الا معجزه اطیه.. 
مفيش حل غير انی اتكعبل واقع على وشى مع صريخ بصوت عالی... آه يا 
رجلی.. آه با ماى ليج... أى فييل فيرى هارد بيين ....المزيكا تقف ويطلبوا 
الاسعاف ... رشوا بنج على رجلی... آه.. آه.. مش قادر.. اوو ماى جد.. موت 
يا عالر... شكلها انکسرت.... أى هاف بروكن لیج... هيلب می بليز. 

الناس صممت تودینی الستشفی... وانا مش عاوز اروح... هتفضح الله 

يخرب بیوتکوا.. هتودونا فداهیه... آنا عاوز اروح الاوتیل بس. 

شالونی لحد التا کسی وامن الأوتيل سندنی لحد الأوضة... قعدت حزین وانا 

بندم وبقول ده حساب ربنا انی استهبلت بعد ما ربنا هدانی.. وام مزه تقولی 

معلش.. عفا الله عما سلف .. المهم اللى جای ..ربنا بهديك. 

نظرة أسد مفترس فلتت منه غزاله بریئه فعیوضا.... ابتسامه کببره بتتکون 

فى اعماقی اللعینه... الخدعه | کتملت على خبر... امد لله نجوت من هلاك 

محقق... الشیطان مس فودنی لبلتها... عاش يا كبير. 

تسلم يابو يوليان... مع نفسك بقى بره.. كنت هتودينى فداهيه... الحمد لله 

مخدتش بالا انها أول ما قالتلى عفا الله عما سلف كل الالر راح وقمت زى القرد 

علشان احضر قعده لطيفه وعشا ف البلكونه بدل العشا اللى باظ من غير قصد.. 

شوية شمع ب 2 ليره مع عشوه لطيفه وشوية بقلاوه.. الحمد لله نسيت... 

ناس طيبين اوى. 

لازم انام بدرى النهارده... عندى بكره ماتش مرق للغايه.... اما كن واجبة 

الزيارة. 

- ملعب بشكتاش 

- مسجد السلطان امت 

- ایا صوفيا 

- مقبرة الملك سلیمان القانونی (السلیمانیه ( 

- وطبعا... شارع الاستقلال ... بستهبل جدا علشان اروحه لأى سبب. 
۳0101 

ریا سا 
۳ 0 
۰ 


إنه الصباح البارك.. الوقت سرح... الساعة 7... آم مزه لسه بتجهز.. جری 
ايه يا ست.. الشمس قربت تغیب.. الله يرحم... من اسبوع كان الوقت ما 
بين التفکیر فى الخروج والخروج فعلا لا يتجاوز 3 دقایق. 

يا صبر آیوب.. طالما وصلنا لرحلة الطرحه یبقی هانت اهو .. بالکتبر نص 
ساعة.. هبدا من آول ملعب بشکتاش.. قريب من میدان الاستقلال... اهم 
3 اما کن بسأل علیهم فى أى بلد ازورها هى المساجد - المطاعم - ملاعب 
الکوره.. بعد كدة الاثار الشهوره بقی. 

اذن.. إلى بشكتاش. 

بتشوف احمت حسن؟؟ 

تعرف احمت حسن؟؟ 

سلام اكرام لأحمت حسن؟؟ 

ما خلاص بقی يا جدعان.. هو حد قالكو انه ابن خالتى؟.. آنا ساسا مش 
بحبه من ساعة ما لعب للأهلى... أى لعيب بیلعب فى الاهلى فى نظرى هو مختل 
عقليا... مصر مفيهاش غير الزمالك... الزمالك وبس. 

ستاد بشكتاش زى أى ستاد فى الدنيا (اقصد الدنيا النضيفه طبعا)... الملعب 
كله عباره عن دعايه لشركة فودافون... النشاط الریاضی فى تركيا هو كرة 
القدم.. وهما شاطرين فيها الصراحه... کاس العالر 2 تركيا هزمت 
كوريا 3-2 فى ماتش تحديد المركزين التالت والرابع. 


190 


باااه... تالت عالر !!! طيب يا تری فى عندهم حد اسمه يلدز عبد الغنی بیذهم 
بامحون اللی خدوا بيه الرکز التالت؟؟ 

الکوره هنا بیزنس بيجيب فلوس.. فلوس كتير اوی... مش لعبه پیتصرف 
علیها فلوس علشان تحرق الدم والاهلى في الاخر یکسب بالحكام. 

طبعا معایا رفیق العمر والرحله... علافتها بالکوره تمام زى علاقة انثى الجمل 
بکوکب زحل... قعدتها مرة جنبی فى ماتشات کاس العالر 2014... جابتلی شلل 
رباعی... والکارثه کمان انه کان ماتش البرازیل والانیا.. هی بتحب ااا 
لله فى لله... وانا اموت فى کل ما هو برازيلى.. اتراهننا... لو الانیا کسبت 
مجیبلها خاتم دهب... لو البرازیل کسبت... هجیبلها انسیال دهب. 

رهان عادل تماما !!! 

المصيبه بقی ان الانیا مش بس کسبت.... دول عملوا فيلم الکرنك مع 
البرازیل... 7 مرات الحكم یقول يا فرج... خلی البرازیل تعترف... يا هوى... 
دی آول مرة تحصل فى التاریخ... ايه النحس ده. 

صدق أو لا... ما زال ملعب ستاد القاهره من أكبر 3 ملاعب ف العالر... 
الوضوع ده مکن یکسبنا دهب بس بشرط اعدام کل السئولین فى بلادنا. 
صور فى اوضة اللعیبه... حانط البطولات... فیدیوهات عن تاريخ النادی 
وکبار اللعیبه وو و.... جولة مکرره.. بس لابد منها. 

خلصت جولة بشکتاش بسرعة.. انطلقت بعد كدة إلى حمل اما کن اسطنبول.. 
تا کسی ب 10 ليره بينما تذ کره المترو طول الاسبوع ب 5 لبره.... الغریب اعمی 
ولو كان مفتح.. اهو.. اهو.. السجد اهو... بدا بظهر... آنا جای علشانك 
انت مخصوص ايها الجمال الأزرق... الله پرمك يا دکتور رفعت |سماعیل. 

السجر الأزرق. 


المسافة من بشكتاش إلى ميدان السلطان أحمد بالكتير اوى نص ساعة بالعربية 
فى عز الزحمه... ميدان السلطان أحمد لا يخفى على اعمى.. من اهم مزارات 
اسطنبول.. ان لر يكن هو الاهم على الاطلاق. 

مسجد السلطان امت (أحمد)... زى ما بينطقها الاتراك.. بناه السلطان 
أحمد الأول المنحدر من سلالة سلطان السلاطين سلیمان القانونى... الاتندن 
من اعظم من جلس على كرسي الخلافه العثمانيه.. السجد تعدى كونه تحفه 
معمار يه عاديه إلى تحفه معمار يه جمالية إسلامية غير عاديه... الجمال الشكلى 
والروحى... جمال الإبداع والروح. 

ازاى بقى؟؟؟ 

الجمال الشكلى.. بصمة المعمارى المشهور اوى محمد اغا واضحه جدا فى 
المسجد.. عرفت منين.. طبعا من الدليل السياحى... المسجد اتبنى فى الفتره بين 
9 - 1616 م... اللون الأزرق غالب بشده على المسجد وزخارفه ونقوشه 
وبلاطه..و من هنا كان اسمه... عن الزخارف والنقوش والفن والابداع... 
حدث ولا حرج.. الصور تتحدث عن نفسها... كل بلاطه تعتبر تحفه من 
حيث الدقه وتناسق الالوان.. صانع الكلام ده ربنا وهبه من الفن والذوق 
والجمال الداخلی ما يضعه فى التاريخ على قمة المعماريين. 

التصميم المعمارى عبقری.. المسجد مستطيل وله 6 مآذن وقبه رئيسيه و8 
قباب صغيرة... التصميم ده عمل مشكله.. جرت العاده فى اسطنبول على ان 

كل الساجد بتکون رباعية المآذن.. والسبب فى كدة ان المسجد الحرام ذو 6 
مآذن...ادییا.. لا بصح لحاكم انه يبنى مسجد أ کبر من الحرم المكى.. ما کانوا 
پیفکروا كدة. 

الساطان أحمد احس بالحرج انه يبنى مسجد مساوی للمسجد ارام فقرر 
تمويل بناء المئذنه السابعه للمسجد ارام فى مکه.. عصفورین بحجر.. 
مسجده اقل من الحرم المكى وهو الوحید فى تركيا ذو ال 6 مآذن واسمه اتحفر 
فى تاريخ المسجد الحرام. 

داخل المسجد.. ساحة الصلاه.. موضوع تانى خا ا||||ا١اااالص...‏ الواحد 
ازاى يصلى فوسط الجمال ده... صليت ركعتين مش فا کر منهم أى حاجة... 
محراب ومنبر معمولين من الرخام والدهب الخالص ... كل المصليين فى صحن 
الصلاه يقدروا يشوفوا الخطيب فى نفس الوقت.. عمدان المسجد مطعمه 
بالكهرمان.. الحجر جميل الرائحه.. الناس دى اسرفت اوى فى استخدام 
الرخام والكهرمان. 

عن نفسي.. أنا ضد الفخامه العاليه اوى دى فى المساجد.. على الاقل علشان 
نركز فى خطبة الجمعة أو فى الصلاه. 

طيب ده عن الجمال الشكلى... الصور اعتقد تنبا بالحقيقه اللى مش هعرف 
اوصفها مهما حاولت. 

ماذا عن الجمال الدينى أو روح المسجد؟؟ 

ملحق بالمسجد.. زى كل المساجد الكبيره... مدارس تحفيظ وحلقات 
تدريس... بالترى والإنجليزي والعري... بالمناسبه.. الجزء الجنونى من 
تركيا اسمه انطاليا... ببتکلموا عرى تماما بلهجه شاميه.. آول ما سمعت ان 

فى حلقات التدريس والتفسير دی قلت اروح اشوف بیقولوا ایه... هییجوا 
ايه دول جمب مشايخنا الافاضل .. طبعا الکلام مختلف 180 درجه... حدیث 
فى منتهى الجمال رابط الدین بالدنیا... حدیث مفید فعلا.. مفیش کلام عن 
القتل والدبح والتقطیم... موضوع الدرس كان حلقه من سلسلة اسمها «محمد 
القائد والانسان».. بيحللوا حياة الرسول الشخصیه بعیدا عن الرساله... محمد 
الانسان والاب والزوح وقائد الجيش والقاضی. 

طيب ليه بیعملوا كدة؟؟؟ 

ها أدركوا ان الرسول عليه الصلاة والسلام هو القدوه.. بدون مزايدات ولا 
هز رؤوس ومصمصة شفايف.. كمان اقتنعوا ان الدين علم... علم يبقى له 
قواعد.. يبقى يتدرس ويقبل النقاش والبحث والتفحيص والتمحيص بعيدا عن 
الصراخ والتشنجات والدموع المكذوبه والمزايدات... كلام علمى بحت... 
الرسول كان عظيم.. ليه؟؟ علشان 1 2 3... حاجات كلنا نقدر نعملها.. والا 
ما كانت السنه النبویه.. نبینا عليه الصلاة والسلام عملها كلها بکفاءه تامه 
بصفته البشریه ..علشان كدة استحق مکانته كأعظم شخصیه ظهرت على 
وجه الأرض... الکلام ده قاله کاتب امریکی «ملحد» اسمه مایکل هارت 
فى کتاب ترجه انیس منصور اسمه الخالدون 100 اعظمهم محمد عليه الصلاة 
والسلام.. وطبعا ملخص سلسلة الدروس دی موجود فى کتب انيه لأى حد. 
هو ده الکلام.. سلام الله عليك يا سيدى يا رسول الله.. يا آ کبر مدرسه فى 
التاريخ.. آنا عايز إسلام من ده.. الإسلام بتاع الشغل والعلم.. افتكروا الجمله 
دى كويس اوى علشان الموقف ده هيتكرر معايا كتير اوى بعد كدة. 
عاوز تشوف تأثير الدين الصحيح على البشر.. شوف تركيا فين واحنا فين... 
نقطه ومن أول السطر. 

فى داخل السجد ضریح السلطان آمد... مستشفی مجانی... وسوق صغير 
متغطى.. حمام تري.. مطعم للفقراء «مائدة رحمن» وسبیل ماء للشرب بناه 
السلطان أحمد بنفسه.. آنا مكنتش عاوز اشرب.. بس شر بت من السبيل ده 
علشان تحتسب حسنات للسلطان رحمة الله عليه. 

بره المسجد بقى فى ساحه كبسيسيييبيره اوى... فيها بياعين الدره السلوقه 
والتذكارات والناس اللى بتتصور ودكك خشب كتير اوى... ساحه زى ما 
تكون مسرح أو ما شابه... والأجمل.. الحمام. 

حمام هادی وديع مالى الکان.. كرمز للسلام النفسى الى مغطى المكان كله.. 
ب 5 لبره تشترى كيس اكل للحمام وتا كله بأيدك ..الحمام لا يجزع ولا رب.. 
طبعا الصيد هنا منوع.. التسکع هناك متعه ملهاش مثيل والفرجه على المسجد 
من بره... حاجة تانية خالص... عيب اوى تفوتك محلات التذكارات المحيطه 
بالمسجد. 





الناس فى تركيا عصبيين اوى وطيبين اوى... بينفج روا بسرعة جدا ويدوا 
بأسرع مما انفجروا... تركيبه غريبه اوى... فهمت كدة وانا بشترى 
تذكارات 


أنا : بكام جسم المسجد ده 
البياع : 50 ليره 


البياع : اووووف... مش هبيعلك اتفضل امثی من هنا. 

آنا : هی دی طر يقة معاملة الضیوف !!!! 

البياع : (صمت خجول) آنا اسف... 40 آخر حاجة. 

آنا : وانا هاخده ب 50.. مفیش مشا کل 

البياع : وانا هديلك معاه جسم ايا صوفیا | کرام «هدیه یعنی». 

بالظبط کدة... اقل من دقيقة انفجر فوثى واعتذرلی وبقینا حبایب وادانی 
هديه علشان يسيب فى نفسی اثر جميل جدا عن اهل ترکیا. 

فى مصر.. العصبى العنيد بنقول عليه ابن سبعه أو عنده عرق اناضولى... 
كان فى نكته مصريه مشهوره عن عصبية الاتراك.. واحد ترک عمل سبيل 
وقلل ميه للشرب... وقف جمب القلل يتحكم فى الناس.. اشربوا من القله دى 
ومتشربوش من القله دى يا اوباش. 

لو خرجت بره المسجد.. اديله ضهرك وبص قصادك بعرض الميدان على 
طول... هتلاقى الاثر التالى فى الشهره بعد المسجد... ايا صوفيا.. يادوب تعدى 
الیدان.. هتلاقی نفسك هناك.. فى احضان ايا صوفيا. 

الظريف بقى ان افضل زاويه للتصوير بخلفية ايا صوفيا تيجى من عند 
المسجد الأزرق وافضل خلفيه للتصوير بخلفية المسجد الأزرق تيجى من 
عند ايا صوفيا... | کید طبعا مش مقصوده.. قناعتى الشخصيه... أى مكان 
يذكر فيه اسم الخالق عزوجل بالحمد والشكران.. يجب احترامه. 

التعصب الدینی فى تركيا مكانه سلة المهملات... فى قلب الميدان فى محلات 
بتبیع كحوليات... کل واحد حر.. اللى عاوز يصلى يصلى واللى عاوز يسكر 
يسكر... ربنا هدى الجميع إلى الطريق المستقيم. 


عجبك وصف المسجد؟؟ الصراحه... الوصف د عقيم جدا.. لازم تروح 

بنفسك وتشوف ۰۰ 
مفيش تأشيره؟؟ 
ولاهمك.. اللينك ده هديه... هتاخد جولة فى السجد كأنك هناك... روح 
وصلى وادعيلى. 
http:/ /www.3dmekanlar.com /ar /blue-mosque-2.html‏ 


لا لا لا 
عبرت الميدان بسرعة الصاروخ.. آم مزه بتتكعبل ورايا.. أنا لسه هستنی.. آنا 
عاوز اروح هناك 
هناك فى ابه؟؟ 
ايا صوفيا.. التاريخ بينط من المكان ده. 
ايه ايا صوفيا دى.. كان عليها قلق جامد اوى فى قتره من الفترات. 
۳۳100 

أيا صوفیا.. 


اسطنبول... الحلم جمیل.. حلم بیعدی الوقت فيه وبیجری اسرع من صواريخ 
الفضاء. 

اسطنبول... يا معقل التاریخ... وحلم جميل لمستقبل زاهر. 

لو کان فى ایدی اختیار.. كنت قضيت حياق كلها هنا.. اشتغل واریی ابنی 
على انه ترک الموى واطویه.. مش بعید کمان اغبر اسمی.. ابقی متلا امت 
کاظیم.. أو امت يلدز. 

ايه البلد دی يا ناس؟؟ مين اللى خدعنا وقال ان مصر فیها تلت اثار العالر ؟؟ 

امال اسطنبول تبقی ایه؟؟ 

و لا ترکیا كدة.. امال البونان وایطالیا والصین يبقوا ايه؟؟ 

الخروج من مصر.. تقریبا كدة كأن بقالك 3 شهور صایم من غير اكل ولا 
میه.. فجأة ا حاجة قررت تطبخلك کل حاجة حلوه فى الدنیا.. هتعمل ايه؟؟.. 
ا کید طبعا هتغطس فى حلل المحشى وتحمى نفسك بالملوخيه وتتمنی تطلعلك 
ايد تالته علشان تقطع الديك الرومی واید رابعه علشان حدف بیها قطع 
الرقاق على بقك لأن ايديك الأساسيه مشغوله فى تقطیع الخروف والکرونه. 
اهو ده كان حالى فى اسطنبول. 

نوم 4 ساعات... ولف طول النهار.. عاوز اشوف كل حاجة فى اسبوعین.. 
اقنی صحای الصيادله يخترعولنا حاجة كدة تشحن طاقة الإنسان وتخليه 
صاحى 24 ساعة... ويا سلام كمان لو اليوم يبقى 48 ساعة... الله. 


198 


انتصف النهار منى فى مسجد السلطان آمد... هموت واشوف ايا صوفيا وقبر 
السلطان سلیمان القانونی... ولازم طبعا الحق شارع الاستقلال... ده لو فضل 
فيا نفس. 
طيب والسکینه اللى عماله تتجرجر ورایا دی... إنسانه برضه يا ناس من حقها 
تاکل وتنام ساعتین فى البوم.. مش فدماغی الصراحه.. بکره نرجع مصر.. 
تبقى تنام براحتها.. ما هی طول عمرةا بتنام... کسبنا ايه من النوم يعنى؟؟ 
في إسطنبول كنت متبع قول الشاعر عمر الخيام .. 
أفق خفيف الظل هذا السحر نادی دع النوم وناجى الوتر 
فماأطالالنومعمرا «لاقصر فى الاعمار طول السهر 
خرجت من مسجد السلطان أحمد ..قطعت الميدان كله جرى علشان ايا 
صوفيا... متدخلش علطول.. خليك واقف بره شويه.. متع نظرك بانجازات 
الاوائل .. 
ياااه ...ايا صوفيا.... اخبرا .. يا ترى ايه حكاية المبنى ده... ليه آنا “موت عليه 
كدة... وليه قلت عليه مبنی.. مش كنيسه مثلا أو مسجد؟؟ 
ايا صوفيا هى التاريخ ذاته... الشاهد ان كان فى الأرض دى ناس عظماء فى كل 
حاجة... فى حضرت ايا صوفيا.. انت فى حضرت العظيم قسطنطين والعذراء 
البتول والملاك مايكل الامين والقديس بولس الرسول. 
فى حضرت ايا صوفيا انت تسمع كلمات ابو بكر الصديق الحكيمه الحنون... 
وخايف بدون سبب من الخليفه عمر... وتحمس بالحنين والحزن من اجل 
الخليفه عشمان ..بینما فى حاجة كدة مش عارف هی ايه تربطك بالخليفه على 
ابن ایی طالب. 

ايا صوفیا ... كانت أكبر کاتدرائیه فى العصر الببزنطی.. لمدة 916 سنه.. رمز 
الحكم البیزنطی السیحی.. كل حضاره ها بناء دینی يميزها.. البزنطیین انشأوا 
ايا صوفیا.. بالناسبه.. كلمة ايا صوفیا تعنی مکان الحكمه المقدسه .. التسمیه 
هنا على خلاف عادة المسيحيين فى تسمية دور العباده بأسامی القدیسین 
والشهداء ..مثلا مارجرجس.. مارمرقص... مارمینا.. جاءت ایا صوفیا مختلفه 
بعد الفتح الاسلامی تحولت لسجد.. | کتشف الساطان محمد الفاتح ان 
اسطنبول (أو القسطنطينيه وقتها) مفیهاش مسجد كبير الناس تصلى فيه 
الجمعة ..و الوقت كان ضيق لبناء مسجد جديد.. فقرران يشترى الكنيسة 
من اهلها... وفعلا.. دفع وقتها مبلغ باهظ جدا واشترى الكنيسة... من امتى 
الفلوس كانت بتهم الملوك؟؟... المهم الحدث. 

قلنا محمد الفاتح عمل ايه؟؟ اشترى الكنيسة.. بفلوس.. يعنى لر يغتصبها 
ولا جبر اهلها على شيء.. بكام دی يا قداسة البابا.. بكذا ملیون يا سلطان 
المسلمين .. اتفضل.. الله يباركلك في البيعه كلها. 

وفعلا قرر السلطان محمد الفاتح تحويل الكنيسة إلى مسجد.. وامر بتغطية 
كل الصور والشعارات الدينيه المسيحيه الموجود.. مجرد تغطيه مش ازاله 
علشان يحافظ على مشاعر العالر المسيحى.. وامر ببناء 4 مآذن مخروطيه 
حوالين الكنيسة.. واتغيرت هو ية ايا صوفيا للمرة الأولى... ودخل السلطان 
المسجد ورفع فيه الأذان لأول مرة.. وصلی ركعتى شكر لله عزوجل. 

فضلت ايا صوفيا مسجد للمسلمين لمدة 481 سنه... إلى ان قرر مصطفى كمال 
أتاتورك ترميمها وتحويلها لمتحف عام لكل الناس... وازال كل الاغطيه اللى 
كانت موجود على النقوش والصور والرموز المسيحيه .. علشان تتغير هوية 

ایا صوفيا للمرة التانية فى تاریخها... کنیسه ثم مسجد ثم متحف... هی دی 
ايا صوفیا. 

الملفت للنظر بقی ان السامین والمسيحيين فضلوا یتخانق وا حوالین ايا 
صوفيا... دی كنيسه.. اخرس يا کافر يا عدو الله... دی مسجد... اخرس 
انت يا مجى يا احمق... وتترفع السيوف وتسيل دماء الناس وتبقی حرب 
شعواء يموت فيها الف وللا الفين وتفضل الدايره شغاله... وفى الاخر مقدرش 
بحل المشكله دی الا أتاتورك العلمانى القوى... اللى هو اساسا شايف ان 
الاتنين مجانین. 

طيب... لما آتاتورك قلبها متحف... ليه محدش اتكلم وعمل ثوره وتمرد 
وانقلاب علشان ترجع تانى مسجد أو كنيسه؟؟ 

الناس اللى بتجاهد وتشيل السلاح وتوهب انفسها لانتزاع الارواح من 
الأجساد... يا ترى أصواتهم راحت فين لما أتاتورك قال انها بقت متحف..؟؟ 
وكانوا فين اصلا لما أتاتورك حارب مظاهر التدين فى تركيا (التدين كله.. 


إسلام ومسيحيه)؟؟ 


افتكر كلمة قاها فلاديمير لينين (حبيبى)... المؤسس الحقيقى للأتحاد السوفيتى 
الشيوعى فى نصيحه لتلميذه النجيب ستالين (حبيبى أكتر من لينين). 

«تذكر دائما.. الحديد لا يلتوى الا بالنار.. والانسان أقوى من الحديد». 
أتاتورك عمل كدة... استخدم ما هو أقوى من النيران علشان يشكل تركيا 
الجديده... نجح إلى حد ماوقدر يكبل حركة المزايدين وتجار الاديان.. 
الأتراك وعوا الدرس كويس اوى... ادركوا تماما خطورة اللعب بالدين فى 

ادراة الدوله.. وده واضح جدا فى الادراه الحاليه.. اردوغان اعلن أ کتر من مرة 
انه رجل مسلم يحكم دوله علمانیه. 

جرد خواطر بتدور ف ذهن الواحد لما يلاقى نفسه واقف على ارض وقف 
علیها قبله ناس ماتت علشان الأرض دی تفضل زی ماهی... بتسأل نفسك... 
هو عظمة الکان ده بتیجی منین؟؟ 

هل دور العباده تستاهل کل ده؟؟ هل الخالق عزوجل اشترط علینا اننا نعبده 
فى مکان واسع فخم مطعم بالاحجار الكريمه والدهب؟؟ 

لو اترفعت الایادی للسما تطلب العفو والغفران.. هل الایادی المزينه بالخواتم 
الدهب دعوتها بتوصل الأول وبتتقبل على عکس الفقراء من امثالى؟؟ 

إذا كان ربنا مطلع على الناس کلها.. وشایفنا کلنا وعالر بحالنا... هل یعقل ان 
یبقی فى مبنی فخم اوی كدة کدار عباده وناس تانية بتنام فى الشارع؟؟ 

آنا طبعا مش ضد بناء دور العباده... إنما من رآبی ان الفخامه الزایده اوی دی 
تیجی بعد ما کل الناس تلاقی مأوى. 

ملاحظات تانية اعتقد انها مهمه. 

- إذا كان السلطان محمد الفاتح دمر الرموز المسيحيه الوجوده فى الكنيسة... 
امال اللى أنا شفته ده ايه؟؟ 

- إذا كان السلطان محمد الفاتح اغتصب الكنيسة بالقوة... امال وثيقة الشراء 
«الاصليه»... المعروض منها نسخه فى قصر ضولمه بخشا والأصل موجود في 
التحف الاسلامی دی ایه؟؟ ۱ 
هی آسئله للتفکر لیس إلا... الاجابات موجوده لأى حد عاوز يدور 

بناه ايا صوفيا. . 


جمیل اوی لحد کدة... البنی العظبم ده.. اتبی ازای؟؟ 

ايا صوفیا اتحرقت واتهدت 3 مرات.. البناء الحالى «امحجری» هو البناء التالت 
اللى قدر يصمد ضد الزمن. 

البناء الاول.. فى القرن ال 2... کان اغلبه من ا لخشب... ده اتحرق تماما في 
واحده من حرکات التمرد. 

البناء الشانی.. كان فى عهد الامبراطور تیودوروس الثاني سنة 415م... كان 
بناء خشبی مع بعض الجدرايات الحجريه.. اثار البناء الشانی موجوده حالیا 
فى حديقة ايا صوفيا.. احجار كبيره علیها نقوش بيزنطيه .. و ده کمان اتحرق 
فى حركة تمرد تانية سنة 532 م.. وهی نفس السنه اللى قرر فيها الامبراطور 
جستنيان انه يبنى المبنى الحالى... بالعند بقى فى العالم اللى کل شويه تولع فى 
الكنيسة دى. 

هو كل ما حصل تهرد.. الناس تقوم تولع فى الکنایس... الاخوان دول ملهمش 
حل فعلا. 

البناء الثالث بقى قام بيه الإمبراطور البیزنطی جستنيان سنة 532م... افتتحت 
رسمياً عام 537م... جستنيان قرر انه يبنى شيء تلف ومبتكر وضد الحرق... 
خرج عن المألوف فى طراز البناء وكمان فى المهندسين المعماريين ... لول 
مرة التصميم وعملية البناء تكون خارجه عن الطراز الرومانى.. وقام بيها 
2 مهندسين قوقازيين «من اسيا الصغرى»... إيسودور وأنثيميوس. 


203 


آیا صوفيا (البناء الأول والتانى والثالث) مبنیه على أنقاض كنيسة آقدم بناها 
الامبراطور البيزنطى العظیم قسطنطین (و ما ادراك ما قسطنطین).. فى الأول 
سموها میجالي آ کلیسیا «الكنيسة الكبيرة» وبعد القرن ا امس بقی اسمها 
ايا صوفیا.. الكنيسة مبنیه على الطراز البیزنطی الرومانی الباز پلیی .. کمان 
واضح فیها اوی الخط العثمانی.. باین من النقوش والزخارف... يعنى اجتمع 
فیها ختصر 3 فنون معمار یه مختلفه. 
سوّال بقی... هو ايه الطراز البازیلیی ده؟؟ 
الطراز العماری البازيليكى هو طراز میز للعصر البیزنطی... پعتمد على 
القباب والنحنیات... بينما الكنائس عادة بتعتمد على الابراج والزوایا الحاده 
(علشان الاجراس).. لو حابب تشوف مثال قريب على الباز پليك... فى مصر 
الجديده ..شارع الاهرام.. مقابل الحريه مول مباشرة.. كنيسة العذراء مریم 
«الکائوليك اللاتین»... دی کنیسه مبنیه على الطراز البیزنطی الباز پليك. 
ارتفاع اعلى نقطه فى ايا صوفیا 100 متر... القبه الكبيره لوحدها 55 متر.. 
قطرها فى حدود 30 متر... من شدة اعجاب جستنیان بیها... رفض يسميها 
بأسم واحد من القدیسین الشهورین كما جرت العاده... کمان تواتر عنه انه 
قال «يا سلیمان الحكيم لقد تفوقت عليك»... طبعا يقصد سیدنا سلیمان عليه 
السلام... وفضلت ايا صوفيا رمز للعالر السیحی مد سنة 1435 م.. مع دخول 
محمد الفاتح... تحولت إلى مسجد زى ما قلت. 

a00 

ايا صوفیا حاليا. . 


لما ايا صوفبا تحولت إلى مسجد.. طبيعى جدا يحصل قلق... افتكر ان أمير 
الشعراء أحمد شوقى كان عمل قصيده عليها علشان يحتوى فتنه بين المسلمين 
والمسيحيين بسبب الكنيسة دى.. قال فيها 

كنيسة تحولت إلى مسجد 

هدية السيد للسيد 


كانت لعيسى معبدا 

و صارت بنصرة الروح إلى أحمد 

وفضل الحال على كدة إلى ان قرر مصطفى كمال أتاتورك انه يقلبها متحف... 
وتتغير هويتها للمرة التانية سنة 1934 م.. قالك يعنى هما العالردى بتتخانق 
على مسجد وللا كنيسه.. طيب.. ولا مسجد ولا كنيسه... عملها متحف 
للكل... اختلف الناس عليها كدار عباده ولر يختلفوا عليها كمتحف.. 
الفكر العلمانى العملى الصرف... مش مسجد ومش كنيسه... متحف للاثار 
الإسلاميه والمسيحيه... المشايخ يزوروها والقساوسه كمان.. يعنى المشايخ 
والقساوسه معرفوش يتفقوا.. مصطفى كمال آتاتورك «الغير مؤمن بالاتنین» 
حل المشكله... اعتقد ان دى نقطه فى صالحه مش ضده. 

مع وصول حزب العداله والتنميه للحكم فى تركيا «حزب اردوغان».. ظهرت 
حركه اسمها شباب الاناضول نظمت فعالية لصلاة الفجر فى ساحة ايا صوفيا 
e‏ رمات سا وكا نو سا أل تلن موي ا 

صوفیا للمرة التالته علشان ترجع مسجد تانى.. هما قالوا انهم کانوا 15 ملیون... 
لکن التحدث بأسم رئيس الوزراء وقتها نفی كل الکلام ده ونفی أى نيه لتغییر 
الوضع.. حکمه سياسيه للافلات من ازمه بسبب مزایدات البعض. 
اعتقد ان اسطنبول مش ناقصة مساجد.. ولا ایا صوفیا هو افخر بناء موجود 
هنالك... إنما هی الزایدات مش آکتر.. اتفق تماما مع حزب اردوغان فى وجهة 
النظر دى. 

۳۳11 

۰ 


ق داخل ايا صوفيا. . 


طيب.. هندخل بقى ايا صوفیا وللا هنفضل واقفين متنحين بره كدة؟؟ 
الفسيفساء والرخام... والرخام والفسيفساء... ده ملخص ايا صوفيا من جوا... 
عمدان هائلة الحجم من الرخام الاصلى.. لوحات أكتر من رائعه للايقونات 
المسيحيه.. نقوش وزخارف لايات القران بالخط الثلث (أو الديوانى) مطليه 
بالذهب الخالص.. لوحات كبيره تحمل أسماء خلفائنا الراشدين مطعمه 
بالاحجار الكريمه وخصوصا.. الكهرمان. 

لما تقف فى وسط المكان وتبص لفوق.. هتلاقى لوحات كبيره دائريه عليها 
أسماء الخلفاء الأربعه وخلفية المشهد.. السقف برسومات الملاك مايكل 
والعدرا والمسيح. 

غريبه... هو الناس مش بتتخانق هنا ليه؟؟ 

الساعة متروكه حضراتکم... احنا فى مكان كان كنيسه وبقى مسجد وبقى 
متحف.. يعنى المسيحيين فقدوه والمسلمين كمان... بینما كسبه انصار الفن 
والحفاظ على التاريخ والتعايش السلمى.. 

مين فيهم على حق؟؟؟ 

آنا مش هتكلم . 

طابور طويل اوى واقف قصاد عمود رخام... العمود عليه حجز قديم فى 
وسطه خرم صغير... الناس بتحط صباع الابهام فى الخرم وتسکت شويه 
وتغمض عينيها.. بعدين تلف ايديها نص لفه وتحط حاجة فى صندوق. 

ايه بقی الکلام ده؟؟ 

قالولی انت لو عملت كدة... هیتحققلك حلم انت بتتمناه... بشرط انك تتبرع 
بحاجة لصالح صندوق التحف. 

الله... انتو وصلتوا هنا... عيب علیکوا.. ده آنا من طنطا.. بلد الوالد کلها.. 
الكلام ده احنا اللى اخترعناه وصدرناه للعالر.. بير مسعود فى إسكندرية... 
برضه.. غمض عنيك واتمنى امنيه وارمى بريزه فى البير وصلى على النبى.. 
والحلم يتحقق. 

فونتانا دو تريفى فى روما... ادى ضهرك للنافوره... بوس المزه اللى جمبك.. بس 
بوس بقوة.. غمض عينيك وارمى بريزه ايطالى فى المية والحلم يتحقق. 

بحيرة العذراء الحامل فى ماليزيا.. خد مراتك وانزل المية وبوس.. غمض عنيك 
وان شاء الله ربنا يرزقكوا اطفال. 

اقلح ملط فى عز البرد تحت شلالات نياجرا واتمنى امنيه.. وادى دقنى لو عشت 
بعدها 5 دقايق علشان تشوف أى حاجة... مجنون مين ده اللى يقف بلبوص 
نحت المية فى حراره 20 نحت الصفر. 

كلها خرافات.. لكن خرافات لذيذه جدا... من غيرها السياحه مش سياحه. 
وآنا بتمشى جوا ايا صوفيا ورقبتى بتتلوح من كار التركيز فى السقف... شفت 
راجل بركه كدة.. لابس اسود فى اسود وعلى صدره صليب كبير اوى... 
والناس بتتصور معاه وهو بيصلى عليهم ... كان ودود جدا ... شافنى قافش فى 
أم مزه والرومانسيه وطيور الحب بترفرف حوالينا... ضحك وقاللى عريس 
جديد.. قلتله آه يا مولانا.. لا مؤاخذه.. قصدى يا حاج... يوووووووه... 
ايوه حضرتك.. أنا عر يس جديد. 

GOD Bless you«‏ » ...و صلى عليا... آنا لا اؤمن بصلاته... لکن احترمت 
منه السلوك الودود... رجال الدين فى نظری... کلهم... يجب لمم الاحترام 
والتقدیر... طالما فضلوا بعید عن کراسی الساطه... هذا رجل اختار بارادته 
انه پنعزل عن الدنیا و يتفرغ لعبادة خالقه... اذن وجب احترامه. 

الجولة داخل ايا صوفیا حتاجه صبر ویکون معاك أى حاجة بتسجل صوت... 
كمية معلومات خرافیه بتدخل عقلك لاول مرة... أسماء واحداث... معارك 
وتفاصیل... عالر کامل موجود فى ايا صوفبا.. كل صوره من دول وراها الف 
قصة والف حکاية..جدران المبنى متهالکه جدا... تشبه لحد كبير جدران قلعة 
قایتبای فى إسكندرية... المبنى كله عباره عن دورین.. الدور العلوی اغلبه 
مغلق للصیانه أو ما شابه.. کمان الشكل العام من الدور السفلی أجمل بکتیر. 
صوت آذان العصی بیجلجل فى میدان السلطان أحمد... تقدر تسمعه من داخل 
ايا صوفیا... هى ايا صوفیا كانت مسجد آه.. إنما الاحساس العام الغالب علیها 
انها کنیسه... رغم كمية النقوش والزخارف الاسلامیه الوجوده فیها.. الا 
انى مش حاسس بروح المسجد فيها... علشان كدة احساس غريب لما تسمع 
صوت الاذان وانت جوا كنيسه. 

وكأن صوت الأذان كان اعلان بانتهاء الجولة.... اذن نعبر الیدان تانی علشان 
نلحق جاعه العصر فى مسجد السلطان أحمد... بعد كدة ان شاء الله نصلى 
المغرب فى السلیمانیه 

السليمانيه... وما ادراك ما السليمانيه. 

مسجد السلطان سليمان القانونى... اعظم من جلس على عرش آل عثمان.. 
الحاكم الملهم وصاحب الانجازات الوهميه. 

خش على اللينك ده.. خدلك جولة فى ايا صوفیا.. ومتنساش وانت خارج 
تشتری ابو فروه من أى عربية واقفه فى الشارع. 
http://www. 3dmekanlar.com/ar /hagia-sophia-2.html‏ 
مده 


210 


سابيان الانونی... فى .. 


ارتفع صوت أذان العصر معلنا انتهاء جولتى فى ميدان السلطان أحمد... المسجد 
الأزرق.. ايا صوفيا.. جرعه تاريخيه متازه وكمية معلومات دخلت عقلى.. 
0 % منها طار مع انتهاء الزيارة.. اعتقد اعادة قراءة تاريخ الناس دی لازم. 
كمان نصيحه شخصيه... اقرا الأول وبعدين سافر... لما تسافر هتقرا تانی.. 
القراءه للمرة التانية هتبقى مختلفه تماما.. احساس جميل جدا لما تقرا وتشوف 
فى نفس الوقت. 

خلصنا المسجد الأزرق؟؟ ايا صوفيا كدة تمام؟؟ طيب جميل جدا.. نروح 
مكان تانى بقى.. الأكل مش هيطير. 

على فين العزم... عاوزين مكان قريب.. تاريخى.. بستاهل.. علشان اتحول 
وانبهر زياده. 

الاسئله تحدد الاجابات... مفيش يا ولدى قصادك غير السليمانيه.. غير كدة 
طريقك يا ولدى مسدود مسدود.. والفندق بعيد يا ولدى وكلاب تحرسه 
وجنود... (مع الاعتذار لنزار قبانی).. اذن هى السليمانيه... الاسم الشائع 
لمسجد السلطان سليمان القانونی. 

وقفه بسيطه هنا من فضلكم. 

السلطان سليمان القانونى؟؟ مش ده بتاع مسلسل حريم السلطان؟؟ 

الاسم آه... هو فعلا... إنما القصة والحقيقه والواقع والماضى والشكل 
ولون عش هو خالض: 


الأول كدة.. مين هو سلیمان القانونی؟؟؟ 


بايجاز غير خل.. لآن الکلام لو اتفتح عن السلطان سلیمان.. ممكن نقعد نحكى 


هو السلطان سلیمان الأول بن سلیم الأول بن بايزيد الثاني بن محمد الفاتح بن 
مراد الثاني بن محمد الأول بن بايزيد الأول بن مراد الأول بن أورخان غازي 
بن عثمان الأول بن أرطغرل بن سليمان شاه.. ده اسمه بالكامل.. الولود فى 6 
نوفمير 1494 والمتوفى فى 5 سبتمير 1566... عاش 2 سنه.. منهم 46 سنه فى 
الحكم.. عاشر سلطان عثمانی.. الخليفة رقم 80 للمسلمين.. تانى واحد حمل 
لقب أمير المؤمنين من العثمانيين بعد ابوه السلطان سليم الأول. 


حاكم بيت ال عثمان 
سلطان السلاطين 

أمير المؤمنين 

خليفة رسول الله في الأرض 
حامي المدن المقدسة 
أمبراطور المدن الثلاث 
خاقان البحار وقائد الجيوش 
ولى النعم 

صاحب الجلاله 

ظل الله فى الأرض.. والعظمه لله عزوجل. 
الله أكير.. ايه كل ده؟؟ 

فى العاده.. آنا | کره الحكام بدون تمبیز... وكلمة ظل الله فى الأرض دی لما شفتها 
على مدخل قصر طوب کایی.. اتضایقت الصراحه.. هو فى الاخر بشر.. حظه 
ان ابوه كان سلطان فهو بقی سلطان زیه. 

إنما ايه بقی كل ده؟؟ 

مع القراءه والنخلص من الجهل... اقتنعت فعلا ان احا کم لا يكون الا سليمان 
القانونی... من يكون ظل الله فى الأرض إذا لر يكن هذا الشجاع المغوار؟؟.. 
اللقب ده واحد على عشره من اللى مكتوب فى لوحة التعريف بالسلطان سليمان 
فى داخل المسجد... وقت الزيارة مكنتش اعرفه.. لما قريت عنه بعد كدة 
عرفت وحسيت با جل انى دخلت المسجد بلا اهتمام بصاحبه وقتها.. عادى 
يعنى.. ملك عمل حروب ومات... ايه المشكله یعنی؟5؟..حقیقی يا ناس.. 
الجهل هو العدو رقم واحد للإنسان. 

فى عهد السلطان سليمان بلغت الدولة العثمانيه أقصى اتساع جغراف... 
كانت آقوی دوله فى العالر وقتها.... 46 سنه على العرش.. حقق فيهم العداله 
والاستقرار والتطور والقانون والتكنولوجيا... كل حاجة مکن تتحقق 
فى الدنيا اتحققت فى عصر السلطان سلیمان القانونى..اسمه ف الغرب.. 
...«Suleiman the Magnificent»‏ الاسم لوحده مكن يسجنك لو نطقته فى 
الجر أو رومانيا مثلا... عندنا اسمه سليمان القانونی... سوط العذاب المسلط 
على آوروبا ... الراجل اللى رمل نساء المحاربين ویتم آولادهم وانتزع روح 
کل من كانت تسول له نفسه العبث على حدوده المتراميه الاطراف ... راية 
السلطان سلیمان رفرفت على الجر وبلغاریا ورومانیا والنمسا وارعبت باقی 
ملوك آوروبا. 

دانت له منطقة الشرق الاوسط وشمال أفريقيا والبحر الأمر وهضبة 

الاناضول ونصف آوروبا بالطاعه والولاء... خير الدین بارباروسا... سد 
امتوسط... رعب الاسبان الازلى.. كان قائد اسطول السلطان سلیمان... 
قائد واحد بس من قواده... الاسطول اللى فرض راية سلیمان القانونی على كل 
البحر الأبيض التوسط. 

لقبه القانونى لانه اصلح منظومة القضاء ووضع قوانین كتير اوی لادارة الدوله 
والوزارات وشئون الحكم.. قضى تماما على خرافات الشایخ وتساطهم على 
حياة البشر وفرض العلم کوسیله وصوت اعلی فى حکم ملك ال عشمان. 

هو آنا كدة ببالغ؟؟ 

اطلاقا... ده آنا کدة مقلتش أى حاجة.. مثال بسيط اوی اوی من تاريخ 
السلطان سلیمان.. علشان تتخیلوا معایا مين هو الراجل ده... وطبعا بدون 
تفاصیل... التفاصیل كلها باستفاضه فى سلسلة آل عثمان.. هتنزل قريب ان 
شاء الله. 

سلیمان القانوني یعنی موقعة موها كس أو موهوکس.. بس كدة. 

حرب سریعه خاطفه.. مدتها ساعتین... بين جيوش السلطان سلیمان وبين 
ملکة الجر ومعاها 6 مالك تانية پیساعدوها.. نی خلال ساعتان... جیوش 
السلطان سلیمان حصدت 24 الف روح واسرت أكتر من 4000 إنسان... 
تحولوا من مقاتلین اشداء شایلین سلاح إلى عبید يغسلوا اقدام خليفة رسول 
الله و یعلنوا راية الطاعه والولاء 

4 الف روح؟؟ هو أساسًا جيش الجر كله كان اد ایه؟؟ 

0 الف حضرتك. 

ساعتين زمن بالظبط .. انتهت من الدنيا كلمة تملكة الجر... وارتفع شأن 

السلطان سلیمان القانونى.. السلطان سلیمان هجم عليهم ب 100 الف مقاتل 
لا یعرف الرحمه.. ولا يفقه من الدنیا الا كيفية انتزاع القلب العاصی للسلطان 
من الجسد المارق عن اوامرة.. هجمه واحده.. آسد افترس غزاله رضیعه فى 
ساعتين لا أكتر. 

يعنى أكتر من 50% من جيوش المجر وال 6 مالك.. انسحقت تحت اقدام 
رجال عثمان... الله... آنا بحب اقرا الحاجات دی اوى.. بحس الى فيوم كنت 
جزء من دوله قويه كدة.. بدل ال... وللا بلاش... آنا عاوز ار الواد. 
طيب.. ايه سبب الحرب دی؟؟ 

اختصارا برضه.. اسبانيا بعد حروب الاسترداد.. كانت لما الكلمة العليا فى 
أوروبا.. ودخلت فى حلف مع شارل الخامس.. ملك انجلترا.. كانت نتيجة 
الحلف ده انهیار ملك فرنسا (العدو التقلیدی لانجلترا).. واستنجاد والدته 
بالسلطان سلیمان.. نفس اللى حصل فى الاندلس تقريبا بس بالعكس.. ملك 
ضعيف يستنجد بالعدو علشان ينصره على اعداء مشتركين. 

السلطان سليمان استغل الفرصه كويس جدا وبدأ حروبه فى وسط أوروبا 
بالمجر... طيب سؤال.. السلطان سلیمان ماله ومال القلق ده.. ما يقتلوا 
بعض... أنا مالی؟ 

الواقع ان ملكة اسبانيا كانت مسببه ازعاج شديد لحدود ال عثمان... السلطان 
سليمان كلف اسطوله فى التوسط بحرب الاسبان.. تشتيت وهد قوى وحيل لا 
أكتر.. خير الدين بارباروسا قام بالمهمه خير قيام... رعب المتوسط بالنسبه 
للاسبان كان اسمه خير الدين بارباروسا.. وبالتالى وسط أوروبا بقى جاهز 
للهزيمه... وفعلا حصلت.. وانتهت ملکة المجر فى ساعتين. 

لما مات السلطان سلیمان... انتشرت فرحه طاغیه فى آوروبا.. مات المرعب... 
تنفسوا الصعداء.. موقفهم كان سيء جدا قصاد شعوبهم.. هما فرحانین فيه 
وفيعرفوش انه رايح لجنه عرضها السماوات والأرض بأذن الله. 
خد عندك بقى دى كمان.. معلومه فى السريع. 
فى صوره كبيره منقوشه على الرخام للسلطان سلیمان فى مبنى الكونجرس فى 
أمريكا.. ليه؟؟ إذا كان هو أساسًا مات قبل بداية آمریکا. 
نقش سليمان القانونى موجود باعتباره واحد من اهم المشرعين فى التاريخ.. 
نوع من آنواع احترام القانون عن طريق تخليد ذكرى اصحاب القوانين 
عموما. 

ممه 

السچر . 


دی كانت مقدمه سریعه جدا عن السلطان سلیمان... آنا رايح ازور مسجده 
وقبره دلوقتی.. تعالوا معایا.. اللينك ده فى جولة افتراضیه داخل السجد 
والقبر.. نقراله الفانحه مع بعض ونترحم على رجل عقرت نسائنا نها تجیب زى 
اقل عسکری فى جنوده. 
مسجد السلیمانیه 

http:/ /www.3dmekanlar.com /ar /suleymaniye-mosque-1.html 
قبر السلطان سليمان‎ 
http:/ /www.3dmekanlar.com/ar/tomb-of-suleiman-the-magnificent-1.html 
المسافة من ميدان السلطان أحمد إلى مسجد السليمانيه تقریبا ساعة الاربع‎ 
با لخطوه المتوسطه... شوارع اسطنبول متازه هواة المشى... مع احتمال ارتفاع‎ 
نسبة الحوادث لانك هتمشى تبص حواليك فأ كيد عربية معديه كدة وللا كدة‎ 
هتقصف عمرك.. ابقى خد بالك بس.‎ 
وصلنا السجد اهو... داستوووووووووووووور... (دی كلمة ترک اصیله‎ 
على فکره).... الناس بتقوما وهی داخله حرم المسجد أو المقبره.. نوع من‎ 
أنواع التحيه والاستئذان.‎ 
- المسجد موجود وسط مجموعة اماكن خدميه (المقبرة - مدارس - مستشفى‎ 
محلات تذكارات - مدرسة تحفيظ قرآني - ضريح سنان اغا «معمارى مشهور»‎ 
هو ال بنى المسجد ده).. طراز المسجد اناضولى عثمانى عباسى اشورى‎ 

مکتب عليهم تاريخ التأسیس ..صحن السجد يحتوى على نافورة رخاميه.. 
المية الوجوده فيها معطره بالورد... طبعا با لاضافه إلى الکهرمان الوجود 
باسراف کعادة العثمانیین ف العمار.. رائحة الکان كله جميلة جدا. 

صحن الصلاه مش كبير اوی... 5000 مصلى على الا کثر... الصحن مبنى بنظام 
القبه الرکز یه... سنان اغا استلهم النموذح ده من كاتدرائية القدیسه صوفيا.. 
فى داخل السجد مرات كتير «اروقه».. اعتقد دی خاصه بطلبة العلم.. نام 
زى الجامع الازهر كدة. 

عجبنى فى المسجد حاجتين 

نظام الاضاءه... شبابيك عاليه بزوايا معينه... طبعا الكلام ده قبل اكتشاف 
الكهربا... الشمس كانت مصدر الاضاءه الأساسی... التصميم يستفيد من 
ضوء الشمس وتوزيعه لأقصى مدى. 

تعدد الطرز المعماريه.. الشبابيك بيزنطيه (واضح جدا من الزجاج الملون)... 
القباب وادآذن عثمانیه... النقوش اشوریه غقيانيه.. الدخل والعمدان اموی 
عباسی.. الصلاه صعبه اوی فى السجد ده.. آنا مش عارف ارکز... التفاصیل 
كتير جدا... کمان النهار قرب يخلص. 

قصة بناء السجد ده مثیره للأهتمام ...امر السلطان سنان اغا انه يبنى قصر 
من الساطانة الام.. الزوجة الغيورة خافت ان جوزها يبعد عنها.. هو مقیم 
فى طوب کایی وهی هتبقی هنا.. | کید فی حد تانی هیشغل قلب السلطان... 
النساء قالب واحد يتكرر فى کل العصور. 

بالدهاء الحريمى.. قدرت تقنع جوزها السلطان انه یقلب القصر لسجد يحمل 
اسمه و خلد ذکراه.. ال يعنى هو ناقص... بس هو اللعب على مشاعر سلطان 
يحكم الارض ..حلم الخلود.. استجاب لما الساطان وفعلا بقی مسجد.. بعد 
كدة الحق بالسجد قبره.. واندفن معاه زوجته حوریم وآولادهم. 

ممه 

فى حضرة السلطان.. 


السلام عليكم يا جلالة السلطان... السلام لك وعليك.. السلام عليك وعلى 
رسولنا الكريم.. السلام على كل من تولى فعدل وحكم فأصلح وحارب فكان 
شجاع ولر تشغله الدنيا عن واجباته... نستأذن جلالتك فى جولة فى قبر 
عظمتكم.. نستأذن للترحم على روح حضرتکم الطاهره.. السلام عليك يا درة 
ال عثمان.. السلام عليكم ابها العادل القوى.. السلام عليك من اهل الدنيا.. 
السلام عليك ولك ان شاء الله.. نسأل الله ان جعل من قبرك روضه من رياض 
الجنه.. نسأل الله ان يجعل لك فى الاخره قدرا اعلى من قدرك فى الدنيا.. نحسبك 
على خير ولا نزک على الله احدا. 

من فضلك... قف باحترام... انت فى حضبرة سلطان عظيم. 

شعورغريب بيسرى فى مفاصلك وانت بتتفرج على قبر السلطان... فى النهايه.. 
قبر عادى جدا.. جسد اتحلل وراح فى التراب... هذا الذى كان سلطان الدنيا 
وخليفة رسول الله.. اصبح الان.. «کان».. سبحان الحى اللذى لا يموت... 
تتساوى المقابر من الخارج.. القبر الرخامى ...اللحد.. القبر الزجاجى.. كل 
الحشث تتشابه.. ولكن شتان بين من عاش حياته فى خدمة الله عزوجل شايل 
كفنه على رأسه وبين من عاش للنساء والشهوات. 

لاحظت من صور السلطان سليمان ان عمته كبيره اوى... مقارنة بحجم 
جسمه وراسه... اندهشت لما عرفت ان العمه دى فيها الكفن اللى اتكفن 
جسده فيه.. الله أكبر.. الراجل كان فاكر اخرته.. عايش فى الدنيا بالكفن 
فوق راسه علشان لو سولت له نفسه أى امر من امور الدنيا.. الكفن يفكره.. 

سبحان الله.. فين حا کم فى قمة جدده پفتکر اخرته كدة؟؟؟ 
السلطان سليمان مات فى اثناء حصار مدينة «سيكتوار» على حدود النمسا... 
حصار دام لمدة 5 شهور.. كان مكان مستعصى جدا على الجيش.. إلى ان دعا 
السلطان المولى عزوجل بالفتح.. واستجاب الخالق عزوجل.. طلقة من دانة 
المدافع العثمانيه تيجى فى قلب مخزن البارود فى حصن سيكتوار.. ويكون 
انفجار مهول والحصن كله ينهار... توصل الاخبار للسلطان على سرير 
الموت... والسلطان يقول «الان طاب الموت» وينطق الشهاده ويموت الجسد 
وتفضل الذكرى. 
المقبره مدفون فيها السلطان سليمان وهويام وأولادهم (مهرماه وسليم الثاني 
وبايزيد وجهانكير ومحمد). 
تخيلوا فى ايه مدفون مع السلطان سليمان؟؟ 
كول 
دهب وجوهرات.. لا 
امال ايه؟؟ 
السلطان سليمان لر يتخذ أى خطوه فى حياته الا بفتوى من الشيخ ابو السعود 
افندى... مفتى السلطنه... مع جثمان السلطان فى القبر.. لقوا صندوق فى كل 
الفتاوى اللى اخدها السلطان من الشيخ.. السلطان عاوز يأمن موقفه فى الدار 
الآخره... ونعم الرجال. 

1101 


حوريم سلطان (هویام) - لولسلانا.. 


واحده من زوجات السلطان سليمان.. حواليها قلق جامد اوى... فى اتہامات 

تاريخيه ليها انها السبب الأساسى فى مقتل الصدر الاعظم ابراهيم باشا الفرنجى 

خصوصا بعد ما تولى مکانه رستم باشا (جوز بنتها).. رستم باشا بانى آول 

مسجد زرته فى البلد دی.. وکمان مقتل الأمير مصطفی ابن السلطان سلیمان... 

لاهداف تتعلق بوصول ابنها للعرش. 

فى نقط سریعه كدة... ده ملخص حياتها 

: اسمها الحقيقي الکساندرا لیسوفسکا.. فى بلاط السلطان اسمها حوریم 

سلطان... عند الاوروبيين اسمها روكسلانا.. اوكرانيه الاصل .. 

- أبوها قسيس ارئوذکسی... بدأت جاريه فى قصر السلطان بعد ما اشتراها 

من مختطفيها تتار جزيرة القرم وانتهت سلطانه (ازای ... الله اعلم) 

- الزوجة الثانية للسلطان وام ابنه وخليفته سليم الثاني. 

- فی شك ان اصوضا بهوديه... خصوصا بعد توطين يهود الدونما ف الدوله 

العثمانيه بعد ما رفضهم العالر كله... البهود دول كانوا أول مسمار فى نعش 

الدوله بعد كدة. 

- بعد مقتل الأمير مصطفى... الناس كرهتها وسموها «المشعوذة الروسية « 
مده 

الأول... قبل أى کلام ... مصدر القصة دی هو کتاب الدولة العنمانية الجهولة 
3 سوال وجواب توضیح حقائق غائبة عن الدولة العثمانية ... أحمد آق 
کوندوز وسعيد آوزتورك.. وقف البحوث العثمانية طبعة 2008. 

رغم كل الفاخر فى عصر السلطان سلیمان القانونی... الا ان الحلو کالعاده 
مش بیکمل... السلطان قتل ابنه الأمير مصطفی خنقا بخیط حریری كما 
جرت العاده عند قتل شخصيه مهمه. 

طیب.. ايه الداعی لکد8؟؟ وف برضه اب يقتل ابنه؟؟ 

اجابة السوّال التانی.. السلطان قتل ولد العهد.. القاتل هنا مش الاب.. القاتل 
هنا هو السلطان.. رغم انهم شخص واحد.. الا ان عاطفه السلطان غلبت قلب 
الاب.. فقتل ابنه علشان شكوك انه بیجهز لانقلاب عليه بالتحالف مع قوات 
الدوله الصفو يه «الشیعیه» فى ايران.. الدوله العثمانیه السنیه كانت على خلاف 
دائم وحروب مستمرة مع ايران الشیعیه.. من زمان الناس دی عامله مشا کل. 
طیب.. الجو العام بقی كان عامل ازای علشان الامور تتطور إلى قتل السلطان 
لأبنه؟. 

انحسرت التكهنات حول وريث العرش بين 3 أسماء.. خصوصا ان الأسد 
اصبح عجوز وبدأت انيابه فى السقوط.. سبحان الله.. الزمن جبار برضه. 

- رستم باشا (رئيس الوزراء) وحوريم ساطان عندهم اتجاه ان ان السلطان 
بایزید هو الى يمسك العرش (ابن حوريم سلطان). 

- السلطان والعلماء والجيش والمشايخ عندهم اتجاه لتولية الأمبر مصطفی (ابن 
الأميره ناهد دوران) 

- ا ریم وسکان القصر...یفضلون جهانکیر (ابن حوریم سلطان) 

الأمبرة حوریم سلطان بهمها ان واحد من آولادها يمسك الحكم... 

طيب ايه الحل مع الأمير مصطفی.. الحبوب من کبار البلد.. خصوصا 
الجيش.. کمان الشعب كان بيحبه وسموه الأمير مصطفی (الصادق)؟؟ 

كل دوله أو نظام حكم فى العالر له بعبع بیخاف منه.. الدوله العثمانیه 
كان العفريت بتاعها هو قضية «تشیع الاناضول» آی کلام أو آی اشاعه 
فى الوضوع ده يتم التعامل معاه بحزم وشده... حروب الدوله العثمانیه مع 
الصفو ین فى ایران خدت وقت طویل اوی. 

الأمير مصطفی كان مشترك مع ابوه فى الحروب دی.. فعلا جهز جيش «30 الف 
مقاتل» علشان يعضد أبوه... العقول الداهيه استغلت المساهمه والاستعداد 
ده علشان يبقى هو ده الدخل للوقيعه بين الأب والابن.. شائعه مغرضه... 
وما اسهل انتشار الشائعات... الأمير مصطفى اتفق مع الصفويين وبیجهز 
لانقلاب على ابوه السلطان... ولا اخطر على حاكم من الانقلاب... كلهم يظن 
نفسه خالد ابد الدهر على الكرسى. 

و يتحاكم الأمير مصطفى بتهمة العصيان للدولة.. أدلة غلط وشهو زور ولا اسهل 
منهم فى حرب الصراع على السلطه.. الشكل العام قانونى.. لكن محدش ابدا يقدر 
يخدع ملايين... حصل بلبلة جامده فى الدوله حتى ان اخوه الأمير جهانکیر حزن 
جامد جدا عليه ومات بعده علطول فى نفس السنه... والجيش ثار على السلطان 
وطلبوا عزل الصدر الاعظم رستم باشا.. واضطر السلطان ان خضع وفعلا عزله. 

وتحول الامیر مصطفی إلى اسطوره... قبره فى مدينة بورصا من اهم الزارات 
هناك.. ربنا بحسن ختامنا جميعا. 
الفاجاه الکببره بقی.. هی انك تشوف القصة دی کمسلسل... كان مسلسل 
کومیدی الصراحه.. كل ما اشوفه كنت بتجنن. 
زی ما كان آذان العصر اعلان بانتهاء جولتی فى میدان السلطان أحمد.. كان 
آذان العشاء... اعلان تانی بانتهاء الحولة ف السلیمانیه.. اذن.. حان الوقت 
لشارع الاستقلال... وعلی القیمین خارح اسطنبول تحضر الفیشار واللب 
والسودانی لآن بکره عندنا طلعه جامده جدا. 
سفر بالطیاره... اسطنبول... طرابزون... اوزونجول. 
ايه بقى الوضوع ده؟؟ 

ممه 

اوزویول .. 


سلبان الغانونی.. عقسلی وقلبی تعلق ببذا الرجل.. تخبلت می قائد من 
قواده.. حسنی الدین بارباروسا.. واقف على آول مركب فى الأسطول وبدی 
آمر باطلاق الدافع لدك الحصون. 

أو فى میدان العرکه.. فى ایدی سيف جبار.. من غير خوذه ولا درع ولا ترس... 
عاری الصدر قاما... را کب الحصان من غير سرج.. بحصد الارواح يمين 
وتنتهی المعركه وانا بدبح آخر عسکری معادی.. وتهتف الجيوش باسمی وانا 
مدد على ضهری وبتشاهد وبضحك وشایف حوریات الجنه بیشاورولی.. 
بس المشكله انى فى ارم لما رکبت حصان «متدرب» وماسك السرج بتاعه فى 
ايدى ومعايا دليل كمان... وقعت... ووقعه ايه.. كوميديا. 

الله پساحه دكتور نبيل فاروق واميتاب باتشان... خرجوا عفريت الخيال من 
تقو كرو ارو دو 

أكمل جولة اسطنبول؟؟ 

السوق الكبير.. ضولما بخشا.. قصر يلدز.. وللا نطلع بره اسطنبول علشان 
نعمل فاصل من التاريخ اللى احنا فيه ده كله؟؟ 

على فکره.. التخطیط قبل السفر اهم من السفر نفسه.. مخترع جوجل مکانه 
محفوظ فى صدارة التاریخ بلا منازع. 

طیب... لو طلعت بره اسطنبول.. هروح فین؟؟ 

اضنا.. بورصا.. انطالیا.. طرابزون.. اسبرطه.. وللا ايه بالظط ؟؟ 

البلد دی ماما عامله كدة لیه.. کل دی اما کن؟؟ دول لو اشتغلوا على السیاحه 
بس.. هیبقوا اغنی دوله فى العالر. 

وصلت الاوتیل وانا تقر یبا على قرار... آنا هطیر بره اسطنبول.. هروح فين 
بقى ..؟؟ 

عزيزى جوجل.. وضح.. ابن.. افصح .. منين يودى على فين.. ايوه.. هی دى. 
اوزونجول.. شكلها كدة شديده اوى.. الصور تحفه والاسعار رخيصه. 
طيب... التيسير علامة الاذن.. لو لقيت حجوزات طيران وأوتيل.. هحجز فى 
السر.. لو قلت لام مزه اننا هنركب طياره.. مکن تطلب الخلع.. السکینه 
كانت بتحلم بيوم انتخه على البحر. 

انتخه!! مع مين؟؟ آنا؟؟ مسكينه اوی الست دی... لما آمها قالتها ايه رآيك فى 
العریس ده.. كان لازم تقول لا.. كدة كدة مكنتش هاخد كرتونة الكيوى 
وأنا ماشی.. والله كنت هسيبهالهم. 

الحمد لله.. الحجز متوفر.. بيجاسوس ايرلاينز.. وكمان أوتيل.. الله أكير.. 
الاذن وصل.. حجزت وقلت لام مزه اننا بكره على البحر ان شاء الله.. آنا 
قصدى بحر الحياه المائل متلاطم الامواج.. ربنا يستر.. هی عاقله ومش مکن 
تمد أيدها عليا.. میصحش برضه. 

عاوز اشوف كل اماكن تركيا.. بتجنن لو لقيت حاجة فلتت منى.. درس قديم 

من ابويا الله يرحمه.. لازم تاخد كل حاجة من أى حاجة تعجبك.. صاحب 
المركز التانى فى الحقيقه فشل انه يبقى فى المركز الأول. 

طبعا هو كان يقصد المذاكره والكليه.. أنا خدت نصيحته زى ما هى.. بس 
طبقتها فى مجالات تانية.. الله يره بقى.. كان نفسه يربى صلاح الدين.. بس 
امله خاب وطلعت سندباد الدين. 

صحيت قبل الفجر واقنعت آم حمزه ان البحر فى تركيا بعيد عن اسطنبول.. 
لازمله مواصلات.. عقدنا العزم وتوجهنا إلى الشرق فى رحله لر اکن اعلم انها 
الأجمل فى حياق على الاطلاق حتى كتابة هذه السطور. 

الاقلاع من مطار صبيحه جوكشن (أول طبار مقاتل حريمى ترک).. والله 
عال.. مش بعید بعد كدة نلاقی الست بقت وزیره.. ماهو ده اللى ناقص.. 
نحلق شنباتنا بقی ونقعد فى البیت نرب العیال ونحط احمر. 

بیجاسوس ایرلاینز... طبران داخلی متهالك... طباره درجه عشرین الف.. من 
النوع اللى اخره بطبر 3 ساعات وبعد كدة ينفجر أو يقع لوحده.. الحمد لله 
ان الطريق ساعتین بس من اسطنبول إلى طرابزون. 

اوزونجول قريه صغيرة اوی.. مفيهاش مطار.. اقرب مطار هو مطار 
طرابزون.. من هناك ا کید هلاقی أى مواصلات لوزونجول. 

الطیاره شکلها میسرش خالص.. اخرها بالکتهر اوی اوی توصل لحد آخر مر 
الاقلاع وتفرقع... القاعدة الذهبیه.. فالله خير حافظا وهو ارحم الراحمين.. 
غمض عينيك ونام.. لو موت خلاص.. یبقی افضل اموت وانا نایم.. لأنى لو 
صاحی.. آ کید موت من الرعب. 

الطباره طلعت. . امد لله... المشكله مش ف الطلوع... هننزل ازای با لطباره 

الورقیه دی.. مش عارف ليه افتکرت شکوکو فى فیلم عنتر ولبلب.. كيف 
تهبط الطائره.. كيف تهبط الطائره. 

ساعتين طيران لسانى موقفش عن الشهادتين والذكر الحكيم... خلصت سورة 
الكهف ومريم والاسراء.. ولو كنت حافظ البقره كنت خلصتها کمان.. آم 
مزه المسكينه عماله تسألنی.. هنعمل ايه على البحرةو آنا ضميرى یوجعنی. 
هوووووووووووووووووووب... بووووووم.... الطياره نزلت نزله 
وتا وان حي زا کب غر ل يدرف كان ف کي 
للآمانه.. لحد اللحظه دی من عمرى.. مركبتش مع طيارين احسن من بتوع 
مصر للطيران. 

مطار طرابوزن ...مطار حلى... نضيف زی كل مطارات تركيا وصغير زی 
أى مطار محلی فى العالر.. خرجنا بسرعة على موقف الاوتوبيسات علشان افوق 
على الصدمه. 

موقف تعبان موووووت ولا اسواً موقف فيكى يا مصر... ومفيش ولا واحد 
بیتکلم إنجليزى... آنا كدة خرجت من تركيا السياحيه تماما ودخلت فى فلاحين 
الفلاحين ..10 دقايق كانت كفيله ان صورة تركيا الجميلة فى نظری تنهار 
تماما... مش متخيل ابدا ان البلد اللى فيها اسطنبول... فيها موقف زى كدة. 
عاوز اركب اوتوبيس اوزونجول يا جدعان... بعد اذنك پا حاج.. اوتوبيس 
كام بیروح اوزونجول.. يا باشا.. اوزونجول پروحوضا منين؟؟ 

ولا حياة لمن تنادى. 

ده انطباع أول.. الانطباع الأول دايما غلط.. لما فهمت وحجزت الاوتوبیس 
وركبت.. عرفت ان المظاهر مش كل حاجة.. مفيش انترنت... الكلام ده 

طبعا كان قبل ال «46»مفیش غير حل واحد.. اتصل على مکتب الشرکه 
بتاعتی فى ترکیا... اعرف هناك زمیله كنا اشتغلنا سوا فى دیی قبل كدة... 
محدش يضحك بخبث... شغل بس مش حاجة تانية. 

الازمه اتفكت ودلونی على مكتب الحجز.... الراجل بيحاول يقولى الاوتوبيس 
رقمه كام ومعاده امتى.. يا عم وربنا مش بفهم ترک.... آخر ما زهق راح 
راسملى ساعة على ورقه وعملى العقارب بتشاور على معاد الاوتوييس. 

برضه مش قادر اربط بين الساعة ومعاد الاوتوبيس... راح الراجل خدنى من 
ايدى.. وطبطب على الأوتوبيس وشاور انه هيمشى وبعدين شاور على ساعته 
وبعدين الورقه وبعدين سب الدين ليا وللى جابونی بالترى طبعا. 

انت عصبى ليه يا عم الحاج.. مش تروق كدة.. كدة آنا فهمت... حد فا کر 
هن-تشو- كان كان ببشرح تاريخه لرفعت اسماعيل ازاى؟؟.. ربنا ستر وركبنا 
الاوتوبيس علطول... الوقت تام والاوتوبيس انحرك فى معاده بالثانيه.. 
اوتوبيس عام.. بس مفيش مقاطف ولا بلاليص مش وعسل ولا تدخين طبعا. 
آنا مدخن آه.. بس بكره ريحة السجاير موت. 

خط السير مرسوم على الشباك... يا لموى.. آنا هعدى على كل المحطات 
دى؟ كمان فى حطات لو مفيهاش حد نازل بيعدوها... وحدش فيهم بيعرف 
انجليزى... طب أنا هعرف اوزونجول دى ازاى؟؟ 

الطريق ساعتين ...رغم انهم كلهم 60 كيلو... طريق فردى بيشق قلب الريف 
التری.. يا ريتهم كانوا 6 ساعات.. الجمال هو تركيا وتركيا هی الجمال. 
نشغل ماكينه الخيال شويه.. محبين روايات تشارلز ديكنز هيتبسطوا اوى 
النهارده. 

وقفنا فى النص فى بلد مش عارف اسمها ايه... بس نفس منظر بلاد الاریاف فى 
قصص دیکنز... البنات الحجبات با حجاب التری الحتشم... الرجال تذهب 
إلى الحقول للفلاحه ..ساعاتی القریه.. خباز القربه .مکتب بريد القریه.. 
مکتب الشریف (المأمور) ...جو تارخی ساحر....طب ما نقعد هنا شويه.. 
البلد دی حلوه اوی.. للآسف الاوتوبيس بیقف ربع ساعة بس. 

سوال بدون داعی من آم مزه.. هو فين البحر؟؟ 

کمل یا عم الاسطی... ساعة کمان وقال کلام كتير اوی بالتری ملقطتش منه 
غبر كلمة اوزونجول... ولازم تقوضا وانت ضامم شفايفك وبتحزاً. 

و آنا سرحان وتایه فى مال الحبال الخضراء طول الطریق.. السواق فجأة 
رکن على جمب وشاوریی وقال اوزونجول.. نزلت من الاوتوبیس بضهری.. 
ساعدت آم حمزه علشان تنزل واتلفت علشان اشوف اروح فین. 

پا اللللللللللللللللللللللللللللله.... ایس سسسیسبه ده يا جدعان 


هو یو هوجو مهو ووو ووو وو وی 


هو احنا عملنا حادثه ومتنا ودخلنا الجنه وللا ايه؟؟؟ ايه الجمال ده... هو فى 
كدة فى الارض. 

جبال خضرا مع سحاب ابيض وسماء زرقاء صافيه وبحيره فقلب البلد 
مع لسعة بروده منعشه ف اضواء ورائحة ريحان ونعناع قوية جدا تدخل 
صدرك تلف مراوح الرئه وتخليك تكح وتطرد كل البلاوى اللى فيها علشان 
بعدها الرئه تتنفخ بكمية هوا نضيف جدا مع رذاذ مطر خفيف اوى اوى 
لا يتوقف. 

نسيت اقول ان اوزونجول دی بلد صغيرة اوی اوی اوى... فى احضان الجبل... 
عاليه عن سطح الأرض مش عارف بكام الف متر لدرجة ان السحاب فى 

مستوی راس البنی ادم.. يعنى انت دلوقتی واقف فوق السحاب.. یعنی عبد 
الحليم حافظ لما قال وطلعنا فوق السحاب كان جه هنا؟؟؟ 

البلد عباره عن بحيره تشوف اخرها وانت فى آول البلد... البيوت كلها خشب 
حوالین البحيره... مفیش شوارع... هو الحاى وای اللى بیوصل لحد آخر تركيا 
...البلد عباره عن بيوت حوالن البحبره.. غالبا دی الفنادق وبيوت وراها.. 
غالبا دول السکان.. البحيره فیها مصب نهر صغیر جدا لو مشیت بنظرك معاه 
هتلاقيه جای من فوق الجبل وف كام شلال كدة على مرمی البصر یقولوا ان 
الجمال الى انت لسه مشفتوش أكبر من اللى انت شایفه دلوقتی. 

الأوتيلات عباره عن | کواخ خشب... کل کوخ فى 8 اجنحه کبیره.. مفیش 
آی نوع من آنواع التکنولوجیا الا الکهربا... حلو اوی الکلام ده... ارمی 
الشنط وانزل بقی. 

آم مزه : هو فين البحر؟؟ 

آنا : حالا یا روحی.. نحط الشنطه بس ونروح عاطول نبلبط ف المية. 

عاوز اکل يا ناس... آنا جعت... فى مطاعم كتير حوالین البحبره.. بس اشدهم 
مطعم آتاتورك.. فکرته جامده جدا. 

الطعم على البحیره.. معندوش غير سمك... طيب ايه الاختیارات... مفیش. 
طیب.. فين السمك علشان اختار ها کل ايه؟؟ 

فكرة الطعم انك بتدفع 20 ليره ويديلك عدة صيد وطعم... خد الرکب 
وانزل البحبره... اصطاد على اد ما تقدر... الى تصطاده هیطبخهولك... طیب 
لو معرفتش اطلع حاجة؟؟ 

0 ليره تانی ونجرب. 

حلو اوی الکلام ده... الحمد لله ان عندی تجارب فى الصید قبل کدة... عشاق 
السفر یعرفوا کویس اوی ان فى مجموعة مهارات كدة میقدروش يعيشوا من 
غيرها ..الصيد... التخييم... عقد الحبال... تقصی الاثر... السواقه.. النار.. 
هات يا معلم... عدة صيد بدائيه شويه... لو طلعت بلطى يبقى خير وبركه.. 
زق المركب يا معلم... سمى بالله وارمى ومتقلقش.. الصياد لازم يرجع 
طيب نجرب تانى كدة.... سمى وارمى... هوووب.. سمكة كمان وسمكة 
اخری وسمكة رابعه واستمر الرزق شغال لحد ما بقى الرصيد 8 سمكات.. 
اتفقت مع صاحب المطعم انه يشو يلى اتنين ويعمل التالته صينيه... وال 5 
الباقيين هديه منى لأى حد عاوز.. صدقه لوجه الله. 

ليه عملت كدة رغم انهم بیحاسبونی على اموا اللى بتنفسه؟؟ 

للفقراء.. ربنا يباركلهم.. 5 سمكات منى اهو.. ادعولى بقى بالخلف الصالح.. 
وان كنت اشك ان طفل القرود الموجود عندى فى البيت ده مكن ينتمى 
للصلاح بى طريقة ان كانت. 

طبيخهم أكتر من رائع.. كل ارياف الدنيا تقريبا شاطرين اوى ف الطبیخ.. 
السمك كمان طازه اهو.. صاحى وبيلعب. 

طيب.. ايه بقى يتعمل فى البلد دى؟؟ 

آول حاجة... المثى على الطریق الزراعی على شط الجدول الصغبر الواصل 
بين البحيره والشلال.. المناظر على اليمين والشمال ساحره.. جبال مكسيه 
بالأخضر.. الية ماشيه بهدوء مع صوت خرير هادى جدا. العربيات قليله 
اوی وبتعدى من غير آی صوت. 

اراضى الفلاحين وحياتهم ومحاصيلهم ومنتجاتهم موجوده بكثره على الطريق.. 
خضار.. جبنه.. عسل.. عيش.. احساسك وانت ف البلد عند اهلك.. اكلهم 
حلو اوى وتقيل.. غير الا کل الفأ الصحى اللى بناكله فى بيوتنا.. مشيت على 
الطريق اتفرج على الفلاحين فى الاراضى واموت نفسى من الاستمتاع بمنظر 
الجبال الخضرا والناس اللى بتبيع منتجات المزارع.. عسل.. فراوله ...برتقال... 
كمترى... عنما... زبثون 5 اشتريت منهم کلللللللللللهم. 

اچبال.. عشق لا ينتس.. 


فضلنا ماشيين ماشيين ماشیین... لحد ما وصلنا للقریه اللى بعدها... زمان عرفت 
ان سرعة مثی الانسان فى التوسط 6 كيلو فى الساعة.. طبعا احنا بنتسکع... 
ومشینا مد ما الدنیا ضلمت.. بقالنا 6 ساعات ماشیین.. پا خبر؟؟ معقوله !! 
معقول جدا.. من كتر الجمال المحيط بینا.. أم مزه نسیت البحر من ستر ربنا 
علیا. 

طب هنرجع ازاى؟؟؟ 

وقف أى عربية معديه ترجعك... الامان كله موجود هنا متقلقش... مفيش 
فى الدنيا اطيب من الفلاحين. 

البلد بتنام بعد المغرب.. مفيش أى نشاط ممكن تعمله الا القعده على البحيره 
والاستمتاع بالليل المظلم تماما واللحدوء الاكتر من القاتل.. حاول تنام بدرى 
لان تانى يوم هتطلع سفاری فى الجبل. 

حجز السفارى متاح بسهوله جدا فى كل الفنادق.. الميزه الهمه اوى فى تركيا 
انها بلد سياحى فعلا.. خدمات السياح متوفره بدون نصب ولا اونطا ولا 
كذب. مش محتاج أكتر من كريدت كارد وحياتك تبقى ورديه. 

فطار فلاحی متين.. كمية كولسترول تقتل فيل... بيض بالزبدة... فول 
بالزبده... كريمة زبده بالزبده.. مري بالزبده... كمية زبده تحسسك ان 
وزنك بيزيد فعلا وانت قاعد على الترابيزه بتاكل. 

الشمس جميلة جدا... شعاع على الصبح والناس خارحه تشوف ارزاقها.. 

شکل الفلاحین جمیل.. رجاله وستات بیشتغلوا مع بعض فى الارض.. الر یف 
كما وصفه دیکنز فى ادبیاته. 

حجزت رحلة سفاری تطلعنی الجبل مع دلیل ترک من اهل البلد... طبعا آنا 
فا کر انها زی سانت کاترین... طرق مستو يه وحمل أو أى مواصله توصلك 
فوق واسمك طلعت الجبل. 

لا طبعا. 

4 ساعات بتطلع ا بل على صخور غير مستويه... شعبطه وتنطبط وکل شو یه 
آم مزه تصرخ.. ال ايه.. كانت هتقع.. وانا سعيد للغايه... قلتلها تروح الجيم 
قبل الجواز... مسمعتش الکلام. 

اخبرا وصلنا لقمة مستو يه نوعا ما فى الجبل... الشلال قصاد عبنی اهو ...ميه 
ساقعه زى الرصاص.. ولا اجد ع تلاجه ف الدنیا وصافیه جدا الشلال بیصب 
فى النهر الصغير.. النهر ماشی لحد البحبره وسط زهور مرا وصفرا وزرقا على 
جنبات النهر . 

سبحان الله... ايه النظر البدیع ده.. السحاب بیعدی من بين ايديك.. منظر 
بانورامی کامل للبلد من فوق.. تحس انها قریه فى حضن الجبل.. معزوله عن 
العالر وحدش يعرف عنها حاجة واعتقد كمان هما مش عاوزین یعرفوا 
حاجة عن حد.. شعور غریب وانا واقف فوق الجبل.. زی ما | کون عاوز 
انط وافرد دراعی فى اوا.. على آساس انى مکن اطبر. 

طيب لما هو 4 ساعات طلوع... يبقى النزول اد ایه؟؟ 

نزول ا بل بیاخد وقت اقل ..لکن حاسب.. لأن الوقعه هنا بجون.. الحمد 
لله وصلنا لسفح الجبل من غير آی اصابات... اللهم الا 30 أو 35 خدش كدة فى 
البسيط نتيجة الاحتکاك بالصخور. 

بعد النزول من الجبل.... لازم طبها تعدی على محلات التذكارات المنتشره.. 
منتجات القريه... حاجات بسيطه وصناعات يدويه... بس كلها فن وذوق.. 
تطريز ونحت ورسم بالزيت...طبعا غير كميات مهوله من الزبده الفلاحى 
والعشحل:: الناس لطيفه وودوه جدا.. كنت بشترى منهم حاجات أنا مش 
محتاجها.. بس علشان خاطر ذوقهم وادبهم ولطفهم. 

بخلاف المطاعم الجميلة الموجوده حوالين البحيره.. فى مطعم فوق الجبل.. بس 
مش عالى اوى.. واصل للسحاب برضه وفى ميزه مهمه جدا. 

انصح بشده بالمطعم ده... هو بيديلك اللحمه والفراخ متبله جاهزه.. الشوايه 
موجوده وعيش حياتك. 

طبعا أى حد عايش فى الخليج وتحديدا فى السعوديه.. بيفهم فى الشواء احسن 
من ابو شقره.. ده نشاط اسبوعى أساسى فى السعوديه. 

مشاوى على الطريقه التركيه باخراح مصرى.. بعد كدة شاى بالنعناع.. 
وشيشه ترك اصيله... اقعد براحتك وافرد رجلك على كرمى مقابل.. استمتع 
بالحدوء والسعاده فى وسط السحاب مع سحب دخان الشيشه المعطر. 

أم حمزه : هو فين البحر. 

آنا : سحب دخان طالعه من بقى ومتاخيرى مع نظره عين لا تحمل الا الخواء 
المطلق. 

فكره مجنونه اخرى طقت فدماغى وانا راجع الأوتيل وبجهز للعوده من تانى 
اسول 

فاضل فى الاجازه 4 أيام.. اسطنبول يلزمها يومين کمان.. وبوم احتیاطی 

لأى طوارىء.. يبقى كدة فاضل يوم.. الشيطان رفیقی ببخطط معایا لفکره 
جباره. 

ساعة بالطياره من طرابزون لانقره... وساعة كمان من انقره إلى شانکالا... 
وساعة بالعربية لحد طرواده.. الله.. هروح اقرا الفاتحه لبراد بيت وارجع 


اسطنبول فى نفس اليوم. 
لو قلت لام مزه... هتعترض... ولو قلتلها هنروح البحر.. يبقى هتقتلنى لا 
حاله. 


مفيش غير انی اقوضا اننا راجعين تانى على اسطنبول بس من طريق انقره.. 
ولما ننزل طرواده.. ابقى اقوشا اننا تهنا وجينا هنا بالغلط.. آنا جو زها ولازم 
تصدقنی.. امال ايه.. هو احنا بنلعب. 

تنفيذ الفکره مش تاج أكتر من دردشه 5 دقايق مع موظف الاستقبال فى 
الأوتيل.. عندهم عربيات بتطلع على مطار طرابزون علطول كمان هو 
حجزلى الطيران.. مش قلتلكو انها بلد مجهزه تماما لخدمة السياح. 

اوزونجول - طرابزون - انقره - شانكالا - طرواده - شانكالا - اسطنبول... 
رحلة المدن السبعه.. كل المشوار ده علشان ازور طرواده.. طيب ليه البهدله 
دى؟؟.. الصراحه.. مش عارف. 

من زمان حلمت انى الف العالر كله.. لو ف الة زمن.. بلا تردد كنت هرجع 
لعصر السندياد البحرى.. اسافر بلاد حهوله.. اشوف ناس جديده.. اتعلم 
واتعرف على ثقافات الناس.. اقابل وحوش اسطوريه.. مغامرات لا تنتهى.. 
وانقذ آم حمزه الاسيره فى برج القلعه العالى.. بعد ما اقتل الساحر والتنين 
المجنح.. وحیاتی تنتهى فى رحله من اياهم.. ويرموا جثتی فى البحر.. زى ما 

حلمت كتير.. لدرجة انی جمعت ما کینات صغيرة لأشهر اما کن العالر وقررت 
انی ازورها واتصور عندها.. خلصت منهم حبه... بس لسه فاضل کتیر.. ان 
شاء الله هزورهم. 

فجأة قطع حبل افکاری صوت أم حمزه... أحمد.. هو فين البحر؟ 

فصلتینی من احلامی با ولیه.. طب والله مانا منقذك.. خلى بقی التنین پا کلك.. 
هد. 

طرواده ۳ 


رحلة المدن السبعه... الخروج من اوزونجول فعلا يشبه الخروج من الجنه... 
يومين بس ف البلد قلبوا حالى تماما... لازم اكون عملى وواقعى.. هقول لام 
حمزه ايه علشان نروح طرواده. 

الست مصممه على انها تروح البحر.. وانا مش حاطط البحر فى خطتى 
خالص.. بحر ايه بس فى الاثار اللى احنا فيها كلها دى.. هی مصر يعنى 
لما وصلنا المطار فتحت معاها موضوع كبيبييبيبير اوى وف الوسط سريعا 
كدة قلت مکن نعدى على طرواده وبعدين كلام تانى كتير اوى... نظره 
ناريه تقول ان یله دی فشلت... المرأه الذكيه هی اسواً أنواع النساء على 
الاطلاق. 

الطريق 5 ساعات.. منهم ساعتين راحه فى انقره... ايه الملل ده.. الوقت 
بيضيع.. هعمل ايه فى الساعتين دول؟؟ المطار حلو والسوق الحره حلوه جدا 
مفيش کلام.. نما السوق الحره معناها شو بنج.. والشوبنج بصحبة امرأه هو 
الجحيم ذاته.. مش علشان المصاريف.. !نما مکن تقض 6 ساعات قصاد رف 
مستحضرات تجميل علشان تاخد قرار.. تشتری علبة کریم 100 جرام وللا 
0 جرام؟ 

مفیش غير البقلاوه والشای... أو مكن تغير... شای و بقلاوه.. أو بقلاوه وقهوه.. 
أو بقلاوه من غير حاجة... غالبا السکر هيجيلى قريب اوی ...ربنا يستر. 

وصلنا مطار شانکالا... عربية لحد طرواده... الطریق تقریبا ساعة 

حد شاف آی فیلم بیتکلم عن الیونان واساطیر الاغريق؟؟ 

جیسون واطة الحرب.. «11507»... هرقل... الاودیسیا... حلقات زینا 
«الصاروخ بتاع زمان»... غالبا الجيل ده میعرفهاش... بس كانت حلقات ها 
شعبيه جامده اوی... طبعا الناس مش فاهمه الیثولوجیا الاغریقیه... الناس 
بتتفرج علشان حاجات تانية. 

حد فا کر منظر البحر الأزرق بشده وا جبال والعابد والسرح الرومان فى 
الأفلام دى؟؟ 

اهو كل المناظر دی والأفلام دی متصوره فى تركيا... تركيا بتطل على البحر 
السود وبحر مرمرة وبحر ايحه.. والتلاته أجمل من بعض. 

طرواده نفسها على بحر ايجه... جمال الطبيعة كله موجود هناك.. الألوان 
صحيحه تماما وشديدة الدقه.. الأزرق ازرق اوى والأخضر اخضر بعنف.. 
ريشة الخالق رسمت أجمل لوحات تعبر عن الجمال.. قبل ما الإنسان يتدخل 
ويلوث المنظر ده بالابراج وناطحات السحاب. 

منعرفش عن طرواده الا انها مدينه حصلت فيها حرب ضروس.. أو انها فيروس 
رخم بيبهدل الويندوز.. وطبعا انها مدينة الفيلم الاشهر اللى بيحلم نفس الاسم 
«(1107»..مدینه جميلة جدا وقويه جدا... بس بسبب الستات.... ضاعت. 
ازاى بقی؟؟ 

حبني الاساظنر الاغر شه (الالباذه و الاودیسا) ,يدون له الجر اقلق 
مع ابوللو اله الشعر والفنون وبنوا طرواده... علشان كدة كانت قويه جدا 
وجميلة جدا. 

حسب تقاریر علماء الحفريات الالمان.. طرواده مرت ب 10 مراحل 
تاريخيه.. الدینه اجدت واتبشت 10 مرات کامله.. مرات بسیب الز لازل 
أو الحرائق.. طرواده الاشهر.. هى طرواده السابعه.. وهی دی الذکوره فى 
الالیاذه. 

الأميره کاسندرا بنت ملك طرواده تتبأت بمولود ليهم هیدمر طرواده.. 
علشان کدة آول ما اتولد الامبر باريس «اورلاندو بلوم فى الفیلم».. ابوه امر 
بقتله... بس واحد من الوزراء خده بعید ورباه مع الغنم .. علشان كدة طلع 
ملوش انتماء فعلی للبلد وعايش على مزاجه بخلاف اخوه ولى العهد.. الأمير 
«هکتور».. الصوره المثاليه لولى العهد.. عاقل متزن رزین وطبعا مقاتل شرس 
جدا وحب جدا لاسرته وابنه.. تحس ان هو أحمد عبد العزیز كدة. 

المنطقة دی كانت عايشه فى صراع دائم.. اسبرطه (البونان).. المدينه شديدة 
القوة من جهه.. طرواده من جهه تانية... الفیلم صور ان اجا منون كان هو 
الملك.. الموجود فى الالياذه ان مينلاوس (اخوه) كان هو الملك.. اعلام مضلل 
اجامنون كان قائد ا لجيوش وكان على خلاف دائم مع المقاتل الاسطورى الفذ 
«اخيل». 

عاشت طرواده فتره طويله جدا.. جدران عاليه منيعه... جيش قوى... 
استعصت على مينلاوس وجيوشه.. فى النهايه قرروا يعملوا صلح.. القاده لما 
بتزهق من الحرب.. بتعمل هدنه .. فى الغالب اطدنه دی بتبقى فترة راحه لحد 
ما يلاقوا وسيله تانية اكثر فعاليه لازهاق عدد أ كبر من الارواح.. قائد الجيش 
لا يعرف فى حياته الا ازهاق الارواح. 

و لکن الآمير «باریس» ابن «بریام» ملك طرواده.. عمل حرکه نص کم اوی 
مع مینلاوس.. علق منه مراته وهو ماشي.. طبعا.. احرب هی الرد العملی على 
الخيانه دی. 

وکانت حرب ال 10 سنين لانهاء طرواده السابعه. 

طبعا باقی القصة معروف.. آی حد شاف الفیلم ومتعلقش ببراد بیت وهیکتور 
فى الفیلم ده یبقی أساسًا إنسان مش طبیعی. 

طبعا کل دی اساطبر... الالیاذه والاودیسا عباره عن ملاحم شعریه کتبها 
هوميروس.. الظریف بقی ان جسم حصان طرواده اللى فى البلد هو نفسه 
بتاع الفیلم .. الجسم ده اتبنی سنة 2004 علشان الفیلم خصوص والانتاح سابه 
هدیه للمدینه اللى حالیا بتکسب من وراه دهب. 

زيارة سریعه للمیدان الکبر... صور مختلفه ومتفرقه للمکان واحصان... 
الله... براد بيت كان مستخبی هنا مع كل الشباب اللى بتعرف تتخانق وتعمل 
مشاكل. 

آم مزه عاوزه تمشى... يعنى يا خو يا هنقراله الفاتحه؟؟؟ 

احاول افهمها ان اخيل ده كان مقاتل جبار.. امه ساسا كانت حوريه.. ولا 
اتولد امه مسكته من عرقوب رجليه وغطسته فى نهر مقدس علشان يبقى خالد 
وقوى... بس يظهر ان ايديها كانت مغطية عرقوب رجله فبقى هو ده نقطة 
الضعف... سهم بتلاته مليم نفد فى عرقوب رجله وقتله. 


- طب ما كان يلبس بوت حديد؟؟ 
صمت تام... أم مزه بسؤال بسيط هزمت اساطير الاغريق وفرتکت الفيلم 
ورفعتلى الضغط فى ان واحد. 

طبعا لازم اشتری جسم تمثال الحصان وشوية تذکارات تانية علیها رسوم 
اغریقیه.. السؤال اللى فعلا بيلح على عقلى.. لو كانت دی كلها اساطير.. امال 
الاثار الموجوده دى بتاعة مين؟؟ 
فى قلعه هناك وجسم لمعبد الاكرو بوليس والمسرح الرومانى... بس للأسف 
الوقت ازف... هموت يا ناس... تعويضى الوحيد انی عشمت نفسى بسفريه 
لليونان اشوف فيها اصول الكلام ده. 
طياره لمدة ساعة لحد اسطنبول.. هوم سويت هوم... الارهاق العنيف... 
الشعر الغجرى المنكوش... العيون اليابانيه من كتر الارهاق... الركب المتنيه 
هم اسياد الوقف. 
- ايه رأيك يا ست الكل فى عزومة عشا على الشموع فى مضيق البوسفور؟؟ 
- نظرة غضب (من العيون اليابانيه) 
- طيب عشا سريع فى مطعم بهلفان فى شارع الاستقلال؟؟ 
- نظرة غضب + احمرار فى العين 
- طيب كنتاى؟؟؟ 
- نظرة غضب + احمرار فى العين + مجموعة شتايم مختلفه. 
- أنا غلطان... نامى من غير عشا 
الحقيقه انى كنت تعبان جدا ومع ذلك شارع الاستقلال نادانى ولبيت يا سي 
السيد... اسطنبول دى فعلا مشكله... ازاى الناس اللى عايشه هنا قادره 
تشتغل؟ 

6500 

الندال. .كن رلا یفن .. 


۱ پسسسسسبه.... ولا دایم الا وجه الله.... خلاص.. السفر بکره... كلها 
كام ساعة واسيب الجمال ده كله وارجع طنطا.... يا حفیظ.. الفكرة نفسها 
كفيلة برفع الضغط إلى 180/ 120.. لسة يا جدعان... مرحتش بورصا ولا 
أزمير ولا آنقره ولا آنطالیا ولا قونیا ولا طلعت الرحلة البحرية بتاعة بحر إيجه 
ولا رحت آفسس (مدينة بولس الرسول في السیحیه).. آعمل أيه طيب.. ما 
هی ترکیا دی محتاجة شهر على الأقل وفلوس بالعبیط علشان تاخدها من آول 
طرابزون ف اليمين اا!ااااااد طروادة ومن البحر الأسود من فوق لد أنطاليا 


0 





خلاص بقی... الزيارةالجاية بقى إن شاء الله ...مش هقعد أحَسّر نفسي. 
عقدت العزم ونويت على مكان الزيارة... ضولة بخشا سرای... مقر حکم 
أتاتورك .. نصحی بقی اللى نايمة من امبارح دی... ماهو مش معقول حد 
طبیعی یفضل نایم 7 ساعات ورا بعض... ليه یعنی... واخدة بنج!!! 
الانسان الطبیعی ینام 4 أو 5 ساعات... يوم ما یستهبل.. 6 ساعات حلوین 
آوی و یتفضل 18 ساعة فى البوم... شغل وآشیاء آخری. أكتر من كدةنوم 
یبقی استهبال 

- اصحی يا عسل... یاللا.. آخر يوم فى إسطنبول. 

- ایسبه... عاوز ایه؟ 


- پاللا علشان ننزل 

- نزل عليك من بدری يا شیخ... سيبنى عاوزة آنام 
- يا ولية قومی... بکره نرجع طنطا وتنامی لما تقولی جااااى 
- ماشي... 4 ساعات كدة وصحبنی... وللا آقولك.. طلقنى.. آنا مش عاوزة 
آعیش معاك... آنا بكرهك وأساسًا إتجوزتك علشان فلوسك . وحيث انك 
- خلاص إنتى حرة... أنا هنزل لوحدی 
- آلف سلامة... خد الورقة دى هات اللى فيها وانت جای 
- بقولك هنزل لوحدی وهعا كس البنات 
- آلف سلامة.. حلال عليك.. آنا راضية 
طبعا ده آقصی ما يتمناه أى واحد عدو القیود... واحد اتخلق علشان یکون حر.. 
على رأى بتوع الروایات.. جواد بری جامح ...واحد طایق هدومه بس علشان 
العيبة.. 3 دقایق كنت بفطر وطبران برة الاوتیل... الفروض إنى خفیف.. زى 
الريشة... پس للامانة مکنتش مبسوط وق هة کدة تأئیپ ضمهو. 
هو آنا كان مفروض آقعد معاها وأطنش الخروج؟؟ 
و هى دی معضلة الجواز وعلاقة الراجل بالست... منقدرش على بعادهم 
وقرهم هو جهنم... من غيرهم لايص وخحتاس وفي قربهم تعبان ومخنوق 
ومتکتف... نشتک منهم... لكن الحياة من غيرهم لا تطاق.. ما علینا.. كل 
واحد اتجوز طبيعى إنه يتحول لفيلسوف مع الابام.. فى ناس بتتحول أوى.. 
ربنا يحفظنا من التحول ده لأنه بينتهى غالبا فى عنبر 8 غرب.... محدش بيتجنن 
أوى الا لا يتجوز آوی. 

ممه 

ضوله کشا . .. فى حضرة الب الأغر.. 


45 دقيقة بالتا كسى من تقسيم إلى قصر دولا بخشا... زحمة مش طول مسافة... 
اسمه مكلكع ...شرحولی معناه... حاجة كدة شبه مكان الردم أو المردوم 
با حجارة... مش مهم... مش هیفرق... هو آنا يعنى هَأَجَّرُه؟؟ يهمنى أعرف 
بس تارخه.. مين بناه ..مين عاش فیه.. کدة. 

القصر ده كان مقر إقامة الخليفة العثمانى فى البداية وبعد كدة بقی مقر إقامة 
آتاتورك والقر الاداری للدولة لاحقا... الله... آمال قصر طوب كان ده كان 
آیه؟؟ 

طوب كاب (الباب العالی) كان برضه مقر ٍدارة الخلافة العثمانية بس فى آول 
0 سنة.. ال 200 سنة اللى بعد كدة کانو من قصر دوطا بخشا.... پاااه 
...600 سنة... كتير برضه . 

دی الدولة الأموية بجلالة قدرها بفتوحانما بخلافاتها شا کلها قعدت 88 
سنة.. يمكن ده السبب اللى مخلى الناس موّمنة بالفکرة لحد النهارده... الله 
آعلم. 

القصر على الجزء الآورویی من البوسفور... شکله من بعید فخم آوی... زى 
کل قصور السلاطین والحكام .. قصر القبة - المنتره - رأس التين - الإليزيه - 
فرسای - هامبتون - با کنجهام - آجرا فورت - بالأسیو رویال - إسكوريال 
- کویرینال -... كلهم شبه بعض.. فخامة وأهة وزخارف ونقوش وجناین 
عساحات مهولة كلها تخصصة لراحة ومتعة شخص واحد ورجالته .. آماکن 

بتحكى قصص ناس تصوروا إنهم مركز الکون أو إن الارض هتبطل تدور لو 
ها نزلوا من على الكراسي... لکن سبحان الحى الذی لا هوت.. فى النهایة.. 
تحت التراب يُسألوا.. عملتوا أيه للفقرا والسا کین؟؟ 

یر دوا یا وا سم درل ااا هی انوا ھی سبد 
الوقف.. جناج الحرملك... غرفة الوالدة باشا... نظام الصرف والتهو ية 
بمقاييس العصر ده يدل على ذكاء وتفوق معماری .. غرف الا کل والنوم... 
إزاى الواحد يجيله نوم أو يجيله نفس یا کل فى الما کن دی... الواحد من کتر 
الانبهار مکن بفضل صاحی طول حباته. 

البهو الرئیسی ده حدوتة لوحده... كمية الوثائق التاريخية العروضة على 
احیطان تخلى أى واحد مهتم بالتاريخ يأجر أوضة فى أى فندق جاور وییجی 
هنا حضر دكتوراه.. رسائل من الخلفاء العثمانيين لملوك آوروبا والعكس.. 
أوامر ملكية عليها الأختام 

وثيقة شراء يا صوفيا.. الورقة الأصلية لوعد ربنا يحاسب صاحبه يوم القيامة 
إن شاء الله ما بستحق... أَشّر وعود الدنيا من شخص لا لك أعطى من لا 
يستحق سوى الدفن حيا تحت التراب أرضا لر تكن له آبدا فى يوم من الأيام.. 
طبعًا أعنى وعد بلفور الکثیب. 

دى الورقة الأصلية... قريتها أ كتر من مرة... الموضوع واضح أكتر ما يجب 
...مش هخوض كتير فى الموضوع ده... هنتكلم عنه لاحقا. 

مراسلات أتاتورك مالية المكان وصوره كمان... القصر ده يتضاءل فيه كل 
شيء مقارنة بأتاتورك.. القصر ده قصر أتاتورك. 

أيوه.. نرکز هنا بقی شو يه علشان الواحد معلوماته متلخبطة... وأنا راجل 

هتم جذا بمصداقية العلومة وصحة الصادر... وأنا فى الصدر أَه.. يبقى رز 
معلومات على آد ما آقدر... علشان مدش يلعب فى صوامیل مخی. 

مصطفی كمال آتاتورك.. الذئب الأغبر.. اتولد سنة 1881 لأب موظف جمارك 
عادی جذا (على رضا آفندی) وأم فلاحة اسمها زبيدة.. اشترك فى حروب 
البلقان وطرابلس وا رب العالية الآولى.. حضر بنفسه نهاية وانهیار الدولة 
العثمانية مع نهاية الحرب العالمية الأولى... أو بمعنى آخر.. هو من آجهز على 
دولة الخلافة وأطلق عليها رصاصة النهاية. 

شديد الذكاء... شجاع ..جسور.. عصبى جدا.. ديكتاتور.. عسكرى لا 
يشق له غبار.. دموى إلى أبعد حد... علمانى لا يؤمن بأى دين.. صفات مثالية 
لقائد محنك.. قائد بصلح لإقامة دولة... قائد يقدر ياخد قرار لوحده ويجبر 
اللى حواليه ينفذوه ويتحمل تبعات قراره. 

أتاتورك معناها بالترك أبو الأتراك.. هو فعلا أبو الدولة التركية الحديثة... أعلن 
بنفسه انتهاء الخلافة الإسلامية وقيام الجمهورية التركية العلمانية الحديثة.. 
حارب كل مظاهر الخلافة العثمانية.. ألغى اللغة العربية من الدولة... منع 
إقامة الأذان وكل الشعائر الإسلامية والمسيحية.. اعتمد الحروف اللاتينى 
للدولة.. أقر العلمانية كسياسة للدولة ..جيش قوى... مصانع.. زراعة 
...نمضة فى كل نواحى الحياة إلا الديمقراطية.. وطبعًا يلزمه جهاز إعلامى 
قوى يروج لمشروعه اللى فعلا نجح... هو الصورة المثالية للديكتاتور... 
التاريخ مليان أمثلة زى دى. 

طيب اشمعنى هو نجح بینما عندنا الفشل مرتبط بعمل سحرى بكل شخص 
قاعد على كرسي السلطة؟؟ 

لما تقرا تاريخه وتقارن هتعرف... هتعرف إنه كان بيعرف... واللى مبیعرفش 
يعمله.. كان بيجيب اللى يعرف ويخليه يعمله ...هو بس مدير... يعنى هو 
كان مدير شاطر.. بس متسلط.. الأتراك مش بس بیحبوه.. دول فاضلهم سنّة 
صغيرة ويعبدوه... كلهم.. مسلمينهم بمسيحيينهم بکفارهم بفلاحينهم... كل 
تركيا بتحب الراجل ده... أردوغان لو وقف ولخبط فى سيرته ..بكرة الصبح 
هيرموه فى البوسفور رغم إنجازاته الكبيرة. 

القصر اللى أنا فيه بيقول كدة.. لما تلاقى صورة عادية للسلطان عبد الحميد 
الثانى اللى وقف لأوروبا ورفض تقسيم فلسطين وألف صورة كبيرة وقائیل 
لأتاتورك... يبقى الناس دی بتحبه. 

لماتلاقى أوضة نومه كاملة زی ماهی... سر يره... دولابه ..مسدسه... 
جزمته... بدلته العسكريه ..طاقيته الصوف... حتى أدوية علاجه كلها 
موجودة ومتصانة كأنها مقدسة... يبقى الناس دی بتحبه. 

أوضة نومه عادية جدًا... تدل إن الراجل فعلا مكانش من هواة متع الدنيا... 
راجل عسكرى صرف... مش حرامى.. بس حواليه حرامية .. سرير عادی 
جدا متغطى بعلم تركيا الأحمر أبو هلال ونجمة... يااااه.. هنا كان بينام 
أتاتورك؟؟ 

لازم أقف باحترام ..رغم اختلافی مع الراجل نفسه فى بعض النقط .. إلا أنى 
أقدس الأشخاص الى بتعرف... أى راجل بيعمل شغله صح أشيله على عينى 
وراسي من فوق.. صور فى كل حتة لكل مراحل حياته... تاريخه الطبى.. 
بالمناسبة.. أتاتورك مات بالاستسقاء... مضاعفات فيروس سی... فيروس 
لعين بيفرتك كبد المريض فى مراحله الأخيرة فى بعض الأحوال بيخلى المريض 
فى حالة هذيان.. بس أتاتورك موصلش للمرحلة دى... أتاتورك كان راقد 

عل سریره والدولة ماشية سیف... الجرايد أهى وکمان تقاریر الد کاترة عن 
حالته والآدوية اللى بیاخدها موجودة فى دولاب زجاجی بسیط جذا .. للعرض 
طيب وهما محتفظين بيها ليه؟؟ 

مش قلنا يا جدعان بيحبوه. 

هنا فى قصة مكذوبة بيرددها بعض الناس كنوع من العبرة والعظة والتاجرة 
الرخيصة أوى بالدين.. القصة بتقول إن مصطفى كمال أتاتورك مات من 
قرص النمل الصينى... وكان بيتألر لدرجة إن صوت صراخه كان بيسمعه المارة 
فى الشوارع ويسبحوا ربنا على انتقامه من الكافر اللعين اللى هدم الإسلام.. 
مصطفى كمال أتاتورك.. القصه دى رددها واحد من نجوم الدعوه الجدد.. 
الدعاه الكيوت زارعى الشعر ومستخدمى أدوات الماكياج. 

طبعا دى قصة كوميدية لا تثير إلا الضحك والقرف مع بعض.. لا أنكر أبدا 
قدرة الله ولا انتقامه من أشخاص معينة.. ولكن أقر فقط باللى ربنا أبلغنا عنه.. 
ما ذكر فى القرآن وصحيح السنة.. أما أساطير الأولين دی مليش فيها. 
طيب.. هل القصة دى أسطورة؟؟ 

نشوف.. 

أوضة أتاتورك على البحر على طول... مدخل القصر من الشارع... المسافة بين 
المدخل وجناحه تقريبا 15 دقيقة مشى سريع... يعنى علشان حارس البوابة 
على الاقل يسمعه... لازم يكون ديناصور من بتوع قصص آلف ليلة وليلة.. 
5 دقيقة مَشْىْ... يعنى تقريبا 1500 متر... هل يعقل إن فى مريض بيموت... 
وصوته يبقى كدة؟؟؟ 


طبعا لا. 
والدی رحمة الله علية توفاه الله بنفس مرض آتاتورك.. نفس الرض اللى بيتفك 
بأ کباد الصریین كل سنه.. تقدر حضرتك تشوف مریض بالکبد في مراحلة 
التخبره الله اق الناس کلها.. ان قدر بس یقول امد لله.. بیقوضا همساً 
بلسان مکسور.. مش یصرخ لحد ما الناس تسمع صوته على بعد کیلو. 
تاريخ آتاتورك كله بیمر قصاد عينى وآنا في قصره... من هنا اشتغل راجل قدر 
يأسس دولة... يا تری كان بیفکر |زای..؟؟ بينام كام ساعة ..؟؟ بیا کل ایه؟؟ 
متجوز وعنده عبال بتصحيه من عز النوم وللا ل؟؟ يا ترى مراته بتقوله كل 
يوم متساش البامبرز علشان الواد آوغلو وانت راجع؟؟ يا تری كان وراه 
آقساط مدارس بناته؟؟ 

كل العلومات دی وأكتر متوفر بكثرة جدا فى أى کتاب من ملايين الکتب 
فى محلات التذكارات المنتشرة أوى أوى فى كل تركيا... أتاتورك بالذات مش 
صعب أبدًا تلاقى معلومات عنه.. حاليا فى أصوات بدأت تهاجم آتاتورك 
وتاريخه.. عندهم وجهة نظر.. أختلف مع بعض نقاطها وأتفق مع البعض 
الآخر. 

أتاتورك هو الرجل الذى آنهی الخلافة الاسلامية تمامًا.. حرب ضروس ضد كل 
ماهو دينى (إسلامى - مسیحی).. منع الآتراك من آداء فريضة الحج.. حارب 
الآذان والحجاب وكل ما ينتمى لمظاهر الدين الإسلامى.. ده حقيقى. 

بعض الناس بتكرهه علشان كدة.. وجهة نظرهم تحسترم طبعا.. ولكن نقول 
أيه فى الشريف حسين أمير الحجاز اللى هو فعلا صاحب قرار الثورة العربية 
الكبرى ضد الخلافة العثمانية؟؟ 

هل کونه غير مومن... ده یعنی إنه فاشل فى كل حاجة؟؟ أ کید لا.. ده موضوع 
فل بح ودراسة.. أتاتورك أسس دولة حديثة.. نقطة ضعفها هو الحكم 
العسكرى.. الجترال قائد الجيش حاكم الدولة كان مقبول فى فترة معينة من 
فترات التاريخ.. حاليا الكلام ده مينفعش. 

و دی نقطة مهمة جدًا.. إحنا حاليًا بنحاكم الناس زمان بمعاييرنا دلوقتی.. وده 
طبعا غلط.. كل زمن له ظروفه ومتغيراته... إنجلترا.. معقل الملكية... حاليا 
الملكة فيها زهرة حائط. 

الخلاصة.. أتاتورك رجل مش عادى. 

خرجت من مبنى القصر نفسه وأنا دماغى بتلف وتقريبا ورست من كم 
المعلومات اللى حشرتها حشر في نافوخى... وكمية التحف والکنوز الموجودة 
جوا دى... أشوف الجنينة بقى... قصدى أشوف الجناين اللى حوالين القصر. 

اللون الأخضر يا ناس... شفاء من كل تعب نفسى أو إرهاق عصبى... 
الاختيار الأول والأمثل للتخلص من الاكتئاب وأى آلام نفسية.. أى حد قرفان 
أو زهقان أو تعبان... خدها منى نصيحة... اطلع على أى حتة خضرا ومكان 
واسع... يا سلام لو مزارع شای ...هتدعيلى. 

تنسيق الجناين لوحده فى جناين دولما بخشة يتسجل ف التاريخ.. اللى عمل 
الكلام ده ربنا وهبه الفن والذوق والجمال مع بعض في نفس الوقت.. ثمرات 
طويلة أوى للمشى مشقوقة كدة في وسط الجنينة... بحيرات صناعية شواطنها 
ورد.. الأصفر مع الأحمر مع البرتقالى والبنفسجی في وسط الأخضر الربانی 
ده لوحة من أعظم لوحات الكون.. رسومات العلم التركى بالورد الأحمر 
والأبيض... الأشجار المقصوصة على شكل حيوانات... المليون نافورة اللى 

ميتها مخلوطة بالورد والريحان علشان تقف جنبها تطرطش عليك رذاذ خفیف 
من مية معطرة... نعنش وفرفش ومتشیلش حاجة فى قلبك. 

کل ده علشان الباشا پرتاح و یعرف پعیش... نغزات من الحقد بتکبر جوا 
نفسیتی... ليه يا رب آنا فضلت آشتغل زى التور 8 سنين علشان آقدر آدفع تمن 
شقة فى العبور.. بینما غيرى عايش فى قطعة من الجنه على الأرض؟؟ 

استغفر الله العظیم.. أسئلة لا تجوز... الواحد بيرجع لنفسه بسرعة ويقول 
الحمد لله... نركز أفضل ف التماثيل التحفة الموجودة هنا... حيوانات 
أسطورية... تماثيل من العصر العثمانى والرومانى والبيزنطى . 

طيب.. الحكومة حاليا مسلمة.. أردوغان هو إخوان ترکیا.. أُمّال التماثيل دی 
أيه.. هما مش قالوا حرام؟؟ آنا لا أفتى طبعًا.. كمان لا ادعى العمق والثقافه 
والعرفه.. آنا بنقل اللى شفته بمنتهى الأمانة.. و هو ده هدفى الأساسى من 
كتابة السلسلة دى بعد ما لقيت الناس محترفة شير لمصادر ولينكات وحاجات 
غريبه.. قررت انقل الى شفته وکل واحد حر يقتنع با يحب. 

اعتقد ان سبب وجود التماثيل دى هنا هو رساله. 

تركيا قامت على ميراث الدوله السلجوقيه والبيزنطيه والعثمانيه.. يبقى لازم 
يكون فى من اثرهم هنا... احنا بقى هنبقى احسن منهم كلهم. لا ننسى اصولنا 
حتى ولو كانت على خلاف العقيده.. والله اعلم. 

الجمال عمرة ما يكون حرام ابدا.. ده تصور مش فتوی... لما تلاقى نفسك 
واقف قصاد نمثال لأسد أو ديناصور أو حصان مجنح لمدة 60 دقيقة تتفرج 
وتسمع الشرح بتاعه وتلاقى نفسك تبت وخرجت من الواقع وطاير فى 
السما ..و حواليك صور الملايكه الموجوده فى رسومات دا سيستو فنان عصر 

النهضه.. لما تلاقی نفسك انفصلت عن الواقع وبتقول سبحان الله تلقائيا 
من غير قصد ..يبقى انت | کید فى ترکیا.. تحدیدا فى قصر دولا بخشا وا کثر 
تحدیدا.. فى الحدائق الخارجيه. 

النظام حلو... منوع أى اكل أو شرب أو تدخين من أول اسوار القصر... 
يمكن ده السبب ان القصر قمه فى النضافه. 

صفاره عاليه طويله.. تعلن بوضوح ان الوقت ازف... خلاا!!!ااص يا تركيا.. 
مضطر اقولك سلام مؤقت. 

خلاص.. مفيش تركيا.. اناضول يوك.. من بكره على مصر ومنها إلى الرياض.. 
بعد 36 ساعة بالظبط هكون متکتف بالكرافته والبدله الكحلى اللتى تجعلنى 
مخنوقا. 

آه.. آه... قلبى.. آنا حاسس بنغزات فى كتفى الشمال.. محتاج دكتور يقول ان 
حالتى خطر ولا تسمح بالسفر لخارج تركيا فى خلال ال 50 سنه الجايين. 

ان شاء الله يكون سلام مؤقت... سلام الله الدائم عليكم والمؤقت هو بعدى 
صمت تام فى رحلة العوده... تعبير من الخواء والحزن فى وشی.. وش إنسان 
والخضره والوجه الحمسن.. سصبح حاط بالمندى والمظبى ووش مديرى.. 
الهم اجعل سنين عمرى فى الرياض مكفرات ذنوب. 

آنا كنت صدقت انى من اهل البلد... ترحاب فى الوصول وترحاب فى الوداع. 


- هايا ست الكل... اتبسطى؟؟ 

- آه... جميلة البلد... بس خد بالك... برضه انت مودتنیش البحر. 

هو ضرب الزوجات حلال مش کدة؟؟؟ 

تعليق أخير من زيارة ترکیا 

تركيا بلد سياحى من الدرجة الأولى الممتازه.. كل المسلسلات والأفلام الى 
عماله تغزو سوق الدراما عندنا دى ما هى الا دعايه ذكيه جدا للبلد ومناظرها 
الطبيعيه الخلابه.. كمان عندهم تاريخ قوى جدا.. يعنى باختصار.. بيقولوا 
للناس لو عايزين طبيعه تعالوا تركيا.. عاوزين تاريخ.. تعالوا تركيا.. 
عاوزين سياحه حديثه.. تعالوا تركيا 


نفس الظروف تقريبا.. مع الفارق الحائل في دخل تركيا من السياحه مقارنة 
بدخل مصر الضعيف جدا من نفس المجال. 


أنا ادعى ان القاهره لوحدها.. فقط القاهره.. إذا نظر اليها بعين الأعتبار وتولى 
امرها من كان یمن فعلا ان السياحه مش عرى وخمور وان السياحه فعلا 
مکن تحلينا عايشين في نعيم.. القاهره فقط.. مکن تدخل لمصر في السياحه 
أكتر من تركيا کلها. 

هذا ادعایی الشخصی.. وقادر تماما على اثباته بالأرقام.. ان شاء الله ده هیکون 
موضوع کتاب مستقل تحت الأعداد حالیا.. رساله من مواطن مصري لا يبغى 
أى مقابل.. اللهم الا صلاح حال البلد. 

۳00 

فلسطیر.. ال ض المقدسه.. 


طير الدار ان هدی وطار بیرجع للبیت الأول 
بيت اللي قیوا کانوا صفار وکان همومن يتحمل 
شو قولک جدي ختيار لاجی وغيابه طول 
بده يموت بدون ديار والا يعاود عبلاده 


(فولكلور فلسطينى) 





فلسطین.. جرح القلب الدامی 

فلسطین.. جرح ينزف مجددا الام امتهان الکرامه 

فلسطين.. ارض الابطال 

فلسطين.. مدينة الزيتون 

فلسطين.. معراج الرسول و 

.. قاتلة الرسل والانبياء 

.. كما غنوا لما.. موطنى ..موطنی 

الجلال والجمال والسناء والبهاء 

ف رباك.. ف رباك 

(كلمات من النشيد الوطنى الفلسطينى للشاعر ابراهيم طوقان) 

۳003 

الرجولة.. تلدها اللساء پومیا نی غزه. 

الحمال.. شطر الحمال اخذته حسناوات بافا. 

العزة.. اصغ السمع جيدا.. انها هتافات الصخور على شواطیء عکا. 

الجود والکرم.. انعم بأهل نابلس. 

النخوه.. عاشت واستقرت فى الخليل. 

و لأن سألوك عن التاريخ.. 

دع دموعك تتساقط فى صمت على القدس مسجداً وكنيسه. 

لأن سألوك ...ما هی فلسطين .. 

قل.. 

فلسطين ..شهيد يحمله شهيد ليلحق بشهيد ويودعه شهيد آخر. 

فلسطين.. جرح الكبرياء وحيث المهانه فى اقسى صورها.. 

هنا امة تذبح وشعب یبا .. 

حيث انتحر السلام.. فى مدينة السلام.. 

هنا.. اندلساً اخری. 

ساون على المقدمه القاسيه.. وساخونی على بعض التجاوزات ف اللغه 
.سامونی لو البسمه المعتاده مش موجوده المرة دى.. ليس من قرا وسمع.. 
کمن رآی بام ی 

الرحله دی نقدر نسمیها رحلة وجع القلب ..خالیه من الابتسامه أو الامل 
والروح الاجابیه اللى بحاول دايما اوزعها على كل اللى حواليا حتی وان كنت 
آنا نفسى فى بعض الاحوال مكتئب أو حزين. 

آنا عارف ان الموضوع ده والقضيه دی قتلت بحثا ودراسه وكلام ومزايدات 
من نوعية هنحرر وهنروح وهنيجى وهنعمل وهنسوى.. وف الاخر.. 
لاشیء.. من 60 عاما يصرخ اهل فلسطين من الالر ..ولا يجيبهم سوى الصمت 
الرهيب.. صوت صرصور الحقل. 

ویبقی الحال على ما هو عليه وعلى التضرر انه يموت وهو ساکت .. 

أو يفجر نفسه فى مجموعه محتسب روحه وجسده واهله وبيته ومستقبله 
ومستقبل اطفاله عند ملك عزيز مقتدر هنقف قصاده كلنا ..و هيحاسبنا.. 
آه والله.. هيحاسبنا. 

طيب ايه علاقتی أنا حب الضحك والاضحاك والكوميديا والكوميديانات 
والسعاده والسعداء والبشاشه والبشوشين.. بالموضوع الغامق ده؟ 

ازاى واحد مقتنع ان اسماعيل ياسين هو اهم نجم فى السينما المصريه ولحد 
النهارده عبد الفتاح القصرى هو ملك شاشات العرض بلا منازع يقدر يتكلم 
فى حاجة زى كدة.؟ 

هی ذكريات.. حبيت اشاركها معا کم ..رحله من ضمن الف رحله عشتها 
فحياق (و الرقم طبعا للمبالغه) ..رحلة شفت فيها حاجات كتير ..حبيت 
الناس تشوف زوايا تانية من القضيه ..القضيه اللى ضاعت. 

فلسطين.. دوله زى أى دوله.. اشمعنى حكيت عن الجزائر وتنزانيا وتركيا 
وسوريا ولبنان؟؟ 

هو فلسطين يعنى ابنة سفاح؟؟ أكيد لا ...بالعکس ..فلسطين كمكان جميل 
اعتبره فى نفس مستوى جمال تركيا.. إن ار تكن أجمل في نظرى کعریی ناطق 
بنفس اللسان. 

آنا حابب انقل الصوره زی ما شفتها مش زی ما سمعت .. کتر ما اكره فى 
حياق النقل ..احب اتكلم عن اللى شفته وبس.. كفانا الله واياكم شرور 
الشير فى الخير. 

البدايه كانت اعلان فى الكليه. 

اتحاد الطلبه واسرة عیون مصر كانت مبهدله الدنیا ..انشطه ورحلات 
وندوات ومظاهرات ومنشورات فى كل المجالات ..المجله الاسبوعيه للأسره 
مع الاختصار الشديد كانت تتقسم على 4 اعداد مع الرأفه. 

1 سنه..السن اللى بتبدأ فيه تبص على اللى بيحصنل حواليك بنظره تانية 
..فاضل سنه على التخرج ..هانت يا ناس .. كام شهر وهبقى مواطن بيدفع 
ضرايب وله حيثيه فى الدوله ..هبقى راجل كامل الاهليه. 

عن طريق الحزب.. تعرفت على رجل متميز جدا.. رجل اعصابه على طول فى 
تتحرق حواليه ولا يفقد ابتسامته ابدا.. راجل كل همه فى الدنيا انه يقعد اللى 
بیقول لا اله الا الله مع اللى بیقول الرب يسوع المسيح مع اللى بيقول عزير ابن 
الله مع بعض علشان يتكلموا ويتناقشوا من غير ما يقتلوا بعض.. حلم جميل 
نتمنى تحقيقه لكن خبرتنا فيه سيئه جدا. 

آه پا دكتور ..دول بيقتلوا بعض علشان الكوره دلوقتی. 

تقبل الاخر.. فکره اتربينا علیها وقرینا عنها كتير اوی .. کل الناس بتقوضا 
واحد .. کل ما القائمه کبرت.. کل ما حضرتك بقیت ...وللا بلاش. 

اعلان صغير عن طريق احاد الطلبه ..رحله إلى فلسطين ..من ضمنها زياة 
جامعة تل ابيب ..يا بای.. الاسم لوحده مقرف. 

مسابقه وامتحان سریع ..مش صعب ابدا تعدی امتحان زی ده خصوصا لو 
كانت موسوعات دکتور عبد الوهاب السیری عن البهودیه والصهیونیه لما 
الصداره فى مكتبة والدك. 

مكتبة مقاتل سابق فى اجیش. 
اسمی اتقبل مع 9 من اذى والمع طلبة الجامعه ..آنا جمبهم ولا حاجة..العیال 
دی لو مبقوش وزراء في یوم من الأيام ن.. يبقى البلد دی تستاهل الحرق... 
(الشباب دی 7 منهم هاجروا و2 اتعینوا معیدین) 
- هو احنا هنسافر ازای يا دكتور؟؟؟ 
- بالعربية ان شاء الله 
- يعنى هنعدى المعبر بتاع رفح؟؟؟ 
- ايوه 
- وبعدين؟؟ 
- هنعدی من کرم ابو سالر ومنها على تل ابيب علطول 
- يعنى هنعدی على الجوازات؟؟ 
- ايوه 
يا وقعه سوده ..یعنی هينزل فى باسبورى ختم نجمة داوود!!! 
وقتها مكنتش فاهم يعنى ايه ختم نجمة داوود.. بعد كدة عرفت ان ختم نجمة 
داوود فى جواز سفرك معناها انك منوع من دخول الخليج مثلاً.. شكليات 
ليس إلا .. أغلب دول الخليج بتستقبل الإسرائيليين نفسهم .يبقى ازاى بيرفضوا 
اللى عندهم ختم بس؟ 
لا لا لا 
جرح قديم فى رجل ابويا رحمة الله عليه .. 
- بابا.. هو حضرتك بتعرج ليه؟؟ وايه الجرح ده؟؟ 

-ده رصاص وشظیه يا أحمد 
- من ايه يا بابا؟؟ 
-من الحرب 
- مين اللى عمل فيك كدة علشان لما أ كبر واخلص الدرسه ...اعمله آنا کمان 
جرح كبير فى رجلیه الاتنین وراسه کمان.. علشان میضربش حضرتك تانی 
- عدونا الازلى يا أحمد ..الاسرائیلیین 

لا لا لا 
دی أقصى معلومات مکن تقوضا لطفل عنده 5 سنين.. في عصور ما قبل 
الانترنت والازياة: 
كبرت وانا عارف مين هو العدو.. وكبرت وانا زعلان على رجل ابو يا المجروحه 
.و لما كبرت عرفت ان ده مش جرح ..دى ميداليه.. وسام شرف.. خصوصا 
لما عرفت انه أخد منهم 3 اسرى متكتفين زى الفراخ. 
و حسیت بالفخر آکتر لما شفت صورته.. شاب طويل القامه.. اسمر وسيم.. 
ايده اليمين ماسكه ال ۸1-47 ابو سونک.. وايده الشمال ماسكه عسكرى 
اجنبى الملامح راكع قصاده وايده على راسه .. 

لا لا 1 
- ما تديله يا بابا بالسونی فقلب امه ..هو يعنى كان هیر مك لو انت مكانه؟؟ 
- هو مش قدوه لينا يا أحمد ..التعليمات والأوامر غير كدة. 
- ملعون ابوها اوامر إذا كانت هتخلينى احافظ على حياة اللى قتل رفيق 
سلاحی. 

- تحاف_ظ على حياته علشان تبدضا بحياة رفقاء سلاح تانيين وقعهم احظ فى 
اللأسر. 

لا لا لا 
الطفل كبر ودخل الثانويه الحربيه.. لبس الميرى وشال سلاح ..درس تانى 
فى الطاعه والتزام الاوامر ..الميرى مدرسه كبيره ولغز آکبر.. تسب وتلعن 
فى الميرى وأيامه طول ما انت ف الخدمه.. بعد كدة بتعرف انها كانت أجمل 
أيام حياتك وتفضل تحلف بيها طول عمرك.. حتى اصدقاء الميرى.. بيفضلوا 
حبايبك طول العمر.. منين ما تقابله فى أى وقت.. التحيه الرسميه.. ازيك يا 
زمايل دفعتك.. زمايل ميز الا کل والطوابير ونوبات الحراسه. 
دى كانت مشاعرى وانا مسافر.. متحفز ..الفضول هيقتلبى علشان اشوف 
الناس دى ازاى عايشه على جثث ودم ..و ايه هی الحضاره اللى بيقولوا عملوها 
والمعابد اللى بنوها بدم الغير.. فى رأيى الشخصى ..أى صلاه فى الدنيا فى مكان 
اتبنى بدم الابرياء تبقى صلاه باطله. 
استعلام سريع فى امن الدوله .. كام سؤال.. معامله محترمه وبعد 3 اسابيع 
اخدنا التصريح من مجمع التحرير. 
يوم السفر .. كوفية فلسطين جزء لا يتجزاً من المحدوم ..لو مش عاجبكو 
اقتلونى ..شاب صغير فا کر انه هيصلح الكون وان الدنيا كلها لازم تتغير.. 
بس لانه هو عايز كدة..شاب زى كل الشباب.. ظاهره صوتيه عاليه اوى.. 
صوتيه بس . 
الطريق من القاهره للعريش طويل ..5 ساعات ..طول الطريق بنراجع 


265 


الواضیع القترحه من منظمی اللقاء.. لقاء غير رسمی عن طریق معارف 
شخصیه للدکتور.. دعوه شخصیه من دکتور فى الجامعه هناك. 

الراجل ده غريب جدا ..عنده سعة صدر ورحابه يتقبل كل الاراء وكل الناس 
.متهي ألى ان له اصدقاء من أولاد ابليس نفسه.. محافظ على الصلاه ...حافظ 
متاز للقران ..قارى واعى جدا للأنجيل واللاموت والتلمود.. واحد من 
افاضل كتير اثروا فى حياق. 

مقالات مختلفه نقراها عن تل ابيب.. مناقشات بين الطلبه وبعض.. جموعه 
فعلا څترمه جدا. 

راحه ساعة فى العريش وبعدين معبر رفح ...ساعة كمان ووصنا ..انزلوا 
علشان العربية هتتفتش. 

عساكر مصريين وظابط.. تفتيش سريع ..الموضوع اسهل نما كنت اتخيل 
..أنا كنت فا کر اننا هيتقبض علينا و یعملوا فينا بلاوى ..رايحين ليه يا خونه يا 
كلاب ..حتی الكوفيه اللى كنت رايح استفز بيها الناس ..ولا الموى.. محدش 
وال 

پا سنه طين.. بقي ما دول اللى بیحموا الحدود !!! 

نسيت نقطه مهمه جدا ..آنا كدة بعدى من مصر لفلسطين.. معبر رفع تحت 
سيطره مصر يه ومفيش آی نقطة حدود إسرائيليه فى المنطقة.. يعنى القلق 
لسه مش هنا.. كمان العربيات وقوافل المساعده والحجاج والطلبه بيعدوا 
من المعبر ده ليل ونهار.. ده طبعا لما الحكومه المصريه تتعطف وتقرر انها 
تفتح المعبر علشان الفلسطينيين المرضى واللى عاوزين يسافروا علشان الحج 
والعمرة والجامعات يعدوا ..و طبعا المعبر بیتفتح يومين ويتقفل عشره ..هما 

ايه هینهبوا.. مش كفايه سمحناهم یشتروا اکل وادوبه .. کمان عاوزین 
پشتروا اجهزه وملابس ..ازای بقي.. الجماعه دول مفروض هوتوا كدة من 
سکات.. مش عاوزین صداع. 
كل ده مکنتش اعرفه .. كنت افندی بنتقد وضع الکون من على كنبة الانتریه 
المريحه. 
عدينا من معبر رفح ..احنا دلوقتى فى قطاع غزه.. ارض فلسطين المحتله ..غزه 
اللى بنهتف بأسمها کل يوم فى أى مزايده. 
كنت متوقع الاقى ناس قاعدة بتخطط وناس بتلف جزام ناسف حوالين 
اجسامها وناس بتعيط وناس بترقع بالصوت وشاعر بيقول لا تصالح. 
الحقيقه انى مشفتش أى حاجة فى غزه ..ببساطه لأن الطريق من معبر رفح 
إل معي کر او اة كل يب دقان بارت داتفه کا من 
زيارق لغزه بعد كدة . مفيش أى كلام من ده.. غزه ما هی الا قطاع صغير 
اوى (40 كيلو طول و5 كيلو عرض) عايش فيها 2 مليون إنسان.. عايشين 
بكرامه تمتهن وبيوت بتتهدم فوق رؤوسهم بقنابل المقاتلات اليهوديه. 
11 

كيريم شالوم.. 


ضربات القلب بتزيد.. فضول واثاره فوق الطبيعيه ..اعتقد ان مستوى 
الادرينالين فى جسمى دلوقتى يخلينى سوبرمان. 

المعبر اهو ..قصادى تماما ..مکتوب من فوق مرحبا بكم فى معبر کرم ابو 
سالر.. بالعریی والعبری والانجليزي.. الزی العسکری الزیتی ..اشاره بآدب 
ايه الاحباط ده ..بتتکلم عرب ...يا ولاد الكلب.. بتتعلموا عرب طبعا علشان 
تعرفوا اخبارنا وتحاربونا.. ماشی ماشی.. مسير الليله الكبيره جایه ..هندبحکم 
دبح يا رمم. 

و انت بالذات يا بغل السرجه ياللى خدت شنطتی.. هدور عليك خصوص 
وادبحك مرتین.. من الودن للودن واحط ایدی فى دمك واطبع مسات خمسات 
على باب بيتنا. 

ركزت اوی فى ملامح العسکری اللى كان بيكلمنا ..ملامح مصريه تماما ..و 
المصحف الراجل ده لو مش من شبرا يبقى أنا احول. 

أى نعم هو لابس نضاره شمس واكله نص وشه.. الا ان ملاحه مصريه تماما 
..أنا تقريبا شايف النيل اللى رواه والخير اللى مش جواه فوشه. 

تفتيش سريع بأجهزه حديثه بعدها المكتب المكيف ..استعلام سريع 
واستمارات تتملی بسرعة ..تمن التأشيره 110 شیکل ...مشرف الرحله خلص 
الورق بسرعة ورجع لنا بالجوازات مختومه. 

بس کدة.. خلاص؟؟ 

مفیش استجواب ومفیش تعذیب.. مش هصرخ زی نادیه الجندى ومش 
هتعذب بالکهر با ولا هنط من فوق سور العتقل بهدوم مقطعه واطلع اجری 
والکلاب بتجری ورایا حد ما اوصل لکان مقطوع واخبط على الباب فیطلعلی 
راجل بدوی جدع.. پداوی جراحی باعشاب غر يبه ..و احب بنته صابحه 
آم عبون ساحره وهی کمان تحبنی وابوها يقفشنى معاها فى الفجر ..بعدین 
يغزنى بالخنجر ویقولی بأيدى اطهرك من الخيانه يا ولدى؟؟؟ 

وابقى الشاب المصرى اللذى افلت من حصار اليهود؟؟؟ 

ابدا..ولاأى كلام من ده.. الأفلام والروايات بتاعتنا افسدت خيالنا تماما 
..عیشتنا فى جو وهمی غير حقيقى بالمرة. 

بسهوله كدة دخلنا إسرائيل ..طب مانا مكن افك كنبة العربية اللى ورا 
واملاها قنابل واروح جاى داخل فيهم و باللا يا ولاد التيبيييت ..هفجرکم 
هفجكرم ..طول ما العسكرى المسكين ده على الحدود هنا يبقى عندى فرصه 
دهب. 

افکار خضراء من شاب صغير.. لسه ميعرفش حاجة عن أى حاجة.. فى زمن 
كان جوجل فيه لسه مبدأش ..المعلومه كانت من الكتب مباشرة.. ولا کتب 
الا كتب ماما سوزان. 

الاجهزه الموجوده فى المعبر قادره على كشف أى مواد قابله للانفجار أو 
الاشتعال من مسافة كافيه.. اليهود مستواهم فى التكنولوجيا عالى اوى. 
طريق طويل من معبر کرم ابو سال إلى تل ابيب ..ساعتين ونص تقريبا.. 
طريق مليان بالصدمات. 

0 كيلو فى طریق عادی جدا زی أى طریق فى مصر..اللون الاصفر هو 
الغالب.. نسخه من طرق سيناء العادیه...صحراء النقب على اليمين والشمال... 
بعد كدة دخلنا شمال علشان احای وای. 

ايه الطريق ده؟؟ یا دین النبی ..دی حاجة ولا الطرق اللى كنت بشوفها 
فى الأفلام الأمريكانى ..اللهم صلى على النبى ..طريق وا|١اااسع‏ ..الواحد 
ميعرفش يعمل فيه يو ترن ..و العربيات ماشيه بسرعة اوى. 

- هو ايه ده يا دكتور 

- هاى واى..طريق سریع یعنی..مکتوب على اللوحات اهو..طريق 232. 
ياااه يا جدعان.. ايه الطريق ده.. ده انضف من طريق النصر ..ناعم زى 
الحرير ..و فى سور حديد من الجناب علشان محدش يعدى بالغلط ...و الناس 
ماشيه فى خطوط مستقيمه..و مفيش حاجة اسمها اشارات ولا يوترن.. كمان 
كل كام كيلو فى مخرج.. علشان لو عايز تلف الناحيه التانية أو تروح منطقه 
من المناطق اللى بنقرا اساميها فى اللوحات دى. 

«الكلام ده سنة 1998.. بعد كدة لما بقيت محترف سفر ..لقیت ان هی دی 
الطرق فى كل دول العالر».. ده الطبيعى يعنى.. عندنا هو اللى مش طبيعى. 
طظ وايه يعنى .. كفايه انهم كفار وهيروحوا النار. 

يفط بالأخضر علشان المسافات والأسماء ..نير اسحق ..ميجان اشكول.. 
رعیم.. بعيرى.. الومیم ..ميفالزيم ..بير شيفع ..سيدروت ..اسامی ليها وقع 
غريب ف الودن.. حروف عري ولکن تركيبة الکلام مش هی.. اسامی 
بالعبری.. مستوطنات وقری وناس عايشه بتزرع وتقلع وتصنع وتخطط فى 
اراضینا.. اسامی بتخلی شعر الواحد پقف. 

اسم بير شیفع ده مش غریب عليا .. 

اه ..بير سبع ..السقوط ف بثر سبع.. مش ده المسلسل بتاع سعید صالح 
واسعاد یونس؟ 

ابوه هو ..قصة حياة ابراهیم شاهین وانشراح موسی.. جواسيس خونه باعهم 
اهلهم وبلدهم علشان شوية دولارات وزیت وسکر ..واضح ان الزیت 
والسکر دول ازمه فمصر من زمان.. ابراهیم شاهين اتعدم سنة 77 ومراته 
خدت 15 سنه سجن بعدها راحت إسرائيل اشتغلت عاملة تنظیف مراحیض 
سیدات فى حیفا وبقی اسمها دينا بن دافید.. وغیرت اسامی ولادها من نبيل 
محمد وعادل إلى يوشى وحاييم ورانی. 

«المصدر ..الجزيرة الوثائقيه -13ديسمبر 2012- نقلا عن بديعوت احرونوت 
فبراير- 1989».. وبعدين رجعت مصر تايبه وندمانه ..سمير صبرى استضفها 
فى برنامج النادى الدولى.. وسبحان الله يا مؤمن..قالت انها ندمت وربنا واقف 
جمبها وساعدها .. 

ربنا وقف جمبها ..طيب وماله.. ماهوای حد بيعمل مصيبه يحب يخلع منها.. 
يقول ربنا عملى وربنا وقف جمبى 

وأنا يبقى اسمى يسريه. 

خلص طريق 232 وكسرنا شمال على طريق 34 الفرعى ومنه على طريق 
4...اللون الأخضر بدا جم بشده.. نيتيف هاسارا.. زيكيم.. بات هإدار.. 
اشکیلون.. نيتزانيم... بيت عيزرا.. اشدود.. بات يام. 

اشكيلون ...غالبا كدة (و طلع صح) انها عسقلان ..و لا اعرف عنها أى 

حاجة الا اسمها اللى سععته فى فیلم الناصر صلاح الدین ..الجد كل الجد 
ناهج التاریخ واجغرافیا المصريه ..فعلا.. دراسه عظیمه اتعلمنا فيها درر... 
کمان فى اسم غریب رن فودانی ..بات یام؟؟؟ 
الله ..مش بات يام دى اللى فجرها عزت العلايلى؟؟ ایوه هی ..الدمرة بيت 
شیفع والدمرة بات يام والرصیف الحرب. 
شعور بالفخر ..ایوه بقی.. اهلى فجروا اللکان ده كله ..صحاب ابو يا غطسوا 
تحت المية وفرقعوا المكان باللى فيه ..أى نعم خدنا علقه قبلها وبعدها ..إنما 
اهو انجاز وخلاص فى وسط السواد ده کله.. انجاز يدينا امل ان لسه الاغانى 
مکنه ..زى جون محدی عبد الغنى كدة. 
فجأة لقیت يافطه كبيره فوشى.. 
شلوم اتا يتسرائيل!! 
و ابتدت حرقة الدم 

O00 

شلوم 71 يتسرائيل.. 


بعد ساعتين فى طریق مشفتش زيه فى حیاق قبل كدة.. وصلنا لشارف تل 
ابيب.. اللوحات بتقول كدة.. منهم لوحه كبيره اوى.. عملاقه.. مكتوب 
عليها ابتسم انت فى إسرائيل.. بالعبری طبعا. 

ابتسم مين يا ولاد الكلب.. كل دی ارضنا.. ارضنا المنهوبه بالسرقه والاغتصاب 
بسبب وعد نزيل جهنم ان شاء الله بلفور.. بكره ان شاء الله ابتسم واضحك 
من كل قلبى.. وابنى بيدبحكوا زی الفراخ ..اوعدكو انی هاخد رؤوسكم 
اعملها طفايات سجاير. 

سريعا كدة.. ارثر جيمس بلفور.. وزير الخارجيه البريطانى فى وزارة لويد 
جورج فى عهد الملك جورج الخامس ملك انجلترا.. أيام ما كانت امبراطوريه 
لا تقیب عتها الم .مسق 1917 بعش زسالة إلى اللو رد لول دی تلا 
رئيس الاتحاد العا مى لليهود أو بمعنى آخر زعيم حركة الصهيونيه العالمية الى 
اسسها تيودور هيرتزل فى بازل سنة 1897م.. روتشيلد ..تشبيها لتقريب المعنى 
(المنصب وليس الشخص) ..هو يوسف القرضاوى بتاع اليهود. 

الرساله دی با ختصار فیها الا .. جلالة الماك يعارن العطف إل مطالب البهود 
فى انجلترا وبیوعدهم بانشاء وطن قومی ليهم على ارض الیعاد.. ارض فلسطین. 

رساله ختصره من سطر واحد.. من حرامی إلى سفاح.. حتل غاصب بیوهب 
ویوزع اراضی ویتلاعب بمصير ملایین من البشر علشان خاطر مزاج حضرته. 


نکون صرحاء أكتر؟؟ 

علشان هو معاه الاسباب.. العلم.. القوة.. المال. 

نرکز كدة شویه..مقارنه سریعه جدا ..قد | کون مخطیء ..همنى طبعا معرفة 
رآى الجميع. 

روتشيلد رئيس الاتحاد العالمى لليهود ف مقابل رئيس الاحاد العالمى لعلماء 
المسلمين ..(ايا كان الشخص فى أى وقت). 

روتشيلد انتزع وطن لبنى جنسه المشتتين وحط اللبنه الأولى فى وطن كامل 
ليهود العالر..رغم ان روتشلید نفسه مات سنة 1937.. يعنى قبل ما يشوف 
حلمه بيتحقق ..اليهود لوا بعض من كل مكان.. بثرواتهم وامكانياتهم.. 
ميعرفوش بعض.. نما جمعتهم اهو يه الیهودیه. 

احنا بقی ..ازی الحال؟؟ 

هل الوضوع له علاقه باهو يه الدینیه؟؟ 

وجهة نظری الشخصيه.. اطلاقا.. والا كان بوذین العالر لوا بعض وعملوا 
وطن قومی فى فیتنام أو ملحدین العالر لوا بعض وعملوا وطن قومی فى 
اللامكان المنعدم. 

دليل آخر.. أنا شفت تلف الديانات ف اورويا وأمريكا والشرق الأقصى.. 
كلهم عايشين كويس.. «مع بعض» ..الناس « كلها» تعبانه عندنا احنا بس 
.. فى بلادنا العامرة.. لا المسلم مرتاح ولا السیحی مرتاح.. واللى قرر يرمى كل 
ده ورا ضهره ويكفر.. برضه تعبان. 

المسلمين بيقولوا فى حرب على الإسلام ..و المسيحيين بيشتكوا انهم مش عارفين 
يبنوا كنايس ..و العالر التانية بتقولك احنا مضهدين علشان مش مؤمنين.. 
امال مين اللى معذب كل الناس دی؟؟؟ 

جرد أسئله إجابتها مفتوحه.. كل واحد مقتنع بوجهة نظره پاریت يسأل 
نفسه ویرد علیا بردود تخالف اللى شفته بعینی علشان یقنعنی ان مصر بتتعروض 
حرب ضد الادیان. 

بلفور كان زی رئيسه وملكه.. كلهم بیکرهوا الیهود لانهم رفضوا الاندماج فى 
الجتمع ..اللى يقرا روایات شیکسبیر يعرف ان اليهود طول عمرةم مکروهین 
فى أوروبا ..و اللى راح آوروبا فعلا يعرف ان فى نار تحت الرماد من الناس 
دی..مش معنى انهم ماسكين شغل أو رؤوس اموال انهم محبوبين.. اطلاقا.. 
الناس مش بتثق فیهم ..إنما القاعدة الذهبيه.. رس المال لا دين له. 

اقليه منغلقه تماما على نفسها بتشتغل فى الدهب والربا والدعاره ..يعنى مقومات 
فساد أى مجتمع.. دايا الشرير ف الروايات القديمه هو الشخص اليهودى.. 
شيلوك فى تاجر البندقيه أكبر مثال. 

فى سفرية شغل لاحقه إلى جمهورية التشيك بعد كدة شفت مقابر اليهود فى 
براغ ..تقريبا كدة مترين فى مترين فى وسط البلد.. الحكومه مش عاوزه 
تدم ولا سنتى زياده. 

طيب ..ايه اللى يخلى دوله بتكره اليهود كدة تقدملهم خدمة العمر بالشكل 
ده؟؟؟ 

نقرا بالراحه كدة ونتخيل السيناريو .. 

- الخواجه لیونیل دی روتشيل كان رئيس القطاع المصرف البريطانى..و سليل 
عائلة روتشيلد..اغنى عائله فى التاريخ من القرن ال 15 تقريبا. 

- بريطانيا عاوزه تحط رجلها فى الشام علشان تقلص وجود عدوها التقليدى.. 
الل هو فرنسا. 

- وطن قومی للرعایا البهود فى فلسطین..منها نخلص منهم ومنها نحط رجلينا 
هناك ومنها ثروات وخبرات بابل من الأرض الغنیه.. آرض الشرق. 

یبقی كدة الامور تتضح شویه.. مش ناقص غير يوسف شاهين وخالد یوسف 
ونعمل فیلم دكان فلسطین. 

الحقيقه.. لا املك الا انی انبهر بالتخطیط ده.. استعماری ظالر.. ولکن ذک.. 
آنا احب الناس الخلصه فى شغلها ..هپرتزل عندنا جرم ..بس هو عند البهود 
بطل. 

اوعدنا يارب بواحد هيرتزل فى بلدنا.. سنتین بس وبعدها خده. 

كام ملیاردیر من عندنا فکروا نی املهم وخططوا ل 200 سنه قدام زی 
روتشیلد؟؟ 

كام مسئول تولى الاداره وقرر انه یکمل على الأساسات اللى عملها من 
سبقوة؟؟ 

خلينى مخروس وساكت احسن. 

انبهار غير عادى فى نفسى.. بحاول إداريه بالتركيز فى سيل المعلومات اللى 
بيد خل دماغی واحنا بنقرب من العمران.. أو اننا دخلناه فعلا ..ايه كمية 
الابراج دی ..جناين ..مولات كبيره اوى.. عربيات فخمه مفيش زا عندنا 
فمصر ..المجد كل المجد لعربية ابو يا ال 504 موديل 78.. اللى قلبت عداد 3 
مرات ولسه موجوده وبيجيلها زباين علشان يشتروها مد النهارده. 

يفط كبيره عليها اسهم بتدلك على الاتجاه الصحيح إلى تل ابيب.. أو تل افيف.. 
افيف بالعبرى يعنى الربيع ..الترجمه الحرفيه تقول ان البلد اسمها تل الربيع.. 
تل ابيب مدينة فى اقليم أو محافظة يافا. 


276 


يا الطاف الله ..یافا ۱۱۱۱ 

لو كنت اعرف اللى هیجیلی منك يا أجمل بقاع الأرض.. كنت وطیت على 
الأرض وحضنت كل ذرة رمل.. كنت احتفظت بشنطه كبيره فيها من ترابك.. 
مكنتش همشی ولا ا تحرك من هنا ابدا. 

من 50 سنه بس.. على الأرض دی اتولد راجل ذى مستقيم حاد وجاد لا يعرف 
المزاح.. من نسله كتبلى ربنا أجمل هديه فى عمرى كله. 

أم اجمل أطفال الدنيا.. ابنی.. حمزه 

بمناسبة يافا.. هل تعلم ان افخر وأجمل أنواع البرتقال فى العالر بتخرج من 
الأرض دى؟؟ 

برتقال يافا هو رقم 1 على مستوى العالر بدون منازع. 

آنا ماشی دلوقتى فشوارع تل ابيب ..نظرات فضوليه جدا لكل شيء ..زى ما 
أكون عاوز احتفظ بتسجيل فيديو لكل حاجة.. المحلات.. الناس ..الشرطه.. 
العربيات.. المطاعم .. كله كله. 

أى حد یشوفنی.. ا کید هيضحك على منظرى.. كنت اوفر اوی اوی.. ببص 
لكل حاجة بنص عبن مقفوله.. وکل شو یه اتلفت یمین وشمال.. بتكلم بلهجه 
بطيئه وبتركيز.. عايش تماما فى دور جمعه الشوان.. كدة مش فاضل غير 
جوجو والريس زكريا ويبقى المسلسل | كتمل. 

اعتراف داخلی بينى وبين نفسى عمرى ما اعلنه على الملا ابدا ..البلد دی انضف 
بكتير اوى من قاهرة المعز.. الكلام ده سنة 98.. يعنى قبل الانفلات الامنى وقبل 
السيتى» 

فندق لیوناردو بوتيك.. شارع هابارزيل فى وسط البلد ..طبعا سألنا على الأكل 

ول حاجة ..دول مش بعید یکونوا حاطين خنازیر فى الا کل أو خمور.. حد 
عارف.. أ كيد عاملین مؤامرة علینا. 

أ كل البهود.. اسمه الکوشر.. هو اقرب اكل لا کل المسلمين فیما عدا الخمور.. 
الیهود بیدبحوا زینا.. لما سافرت آوروبا فوجئت انهم بیکهربوا الفراخ ..یعنی 
مش حلال.. الحلال بس كان هو الکوشر..طیب.. بدایه مشرقه. 

نا کل ايه بقی.. سوّال لموظف الاستقبال وهو بیملا استمارات الحجز 

- متصراييم؟؟؟ (مصر یین( 

- آه (بترقب) 

- پا ميت اهلا وسهلا .. آنا اخب مصر ..ماخمود خمیدا ..شمس الزناتی.. سالاام 
یا صاخبی ..امر دیاب .. مخمد فوواد ..توف میئود توف ميئود (حلو اوی).... 
ها ها ها ها 

- ...وش خشب 

- إن شاء لله تکون اقامه سعیده فى تل ابيب 

- ما ترسى على بر یا عم داوود.. انت بتتکلم عرب وللا عبری؟ 

- آنا لبنانى.. «مد ايده يسلم عليا».. اسمى غسان. 

- آهلا.. انت بتتكلم عربى كويس؟! 

- آنا اتولدت فى كيبوتز الون شيفوت (مستوطنه إسرائيليه).. اهلى عايشين 
هناك.. وانا بشتغل هنا.. بتكلم عربى وعبرى وانجلیزی وفرنساوى وايطالى. 
- جميل جدا ....هاه.. هنا كل ايه بقى. 

- عنا اكلات حلوه ..منسف.. صياديا ..تبوله.. ضولما.. خاروف محثى ..توف 
توف (جميل) ..راح يعجبك 

- شكرا. 

لفت نظرى ان كل إسرائیلی قابلته مش بيقول ابدا انه إسرائيلى.. بیبداً التعارف 
بنسب نفسه إلى موطنه الأصلى.. زی ما يكون عاوز يبعت رساله انه زيي 
أو قريب منى.. زی ما يكون حاسس ان إسرائيل مش بلده أو لا تصلح انها 
تكون وطن.. كمان ملاحهم عربية إلى حد كبير.. وكلامهم لو مركزتش 
فيه تحس انه عرب.. الكلام ده ينطبق على البهود الشرقيين أكتر.. بالمناسبه.. 
اليهود الغربيين اكثر تحضرا وادميه من اليهود الشرقیین. 

دخلنا الاوض ..فتشت الأوضة بسرعة كدة يمكن الاقى میکروفون أو كأميرا 
أو أى بلوه من البلاوى دی ..ايه الافوره اللى أنا فيها دى.. آنا فا کر نفسى مين 
يعنى.. بس زى ما قلت.. شعور شاب بيكتشف الدنيا.. لسه قايم من على 
روايات نبيل فاروق..احنا بالنسباهم سياح عاديين جدا.. بالمناسبه ..تل ابيب 
فيها مصريين باطبل.. ودی كانت صدمه جديده بالنسبالى.. آه پا خونه يا 
اندال.. بتتعاملوا مع العدو.. اسفخص عليكم. 

نزلنا بسرعة لمطعم الأوتيل.. موت من الجوع ..طلبنا كل واحد اكله مختلفه 
ويبقى كل واحد يدى حته من طبقه للتانی ..علشان نبقى كلنا كل حاجة 
بنفس التكلفه ..نظريه اقتصاديه برضه. 

آنا طلبت سيك صیادیه ...ا بكون شا کك ف أى | کل ..البحر كله حلال.. ده 
غير أساسًا ان اكل البحر فنظری هو أجمل اكل ف الدنيا. 

الا کل ده ..يا اما بعتو لأمى وهی عملتلى | كل وبعنته ..يا اما امى بعتتلهم 
الطريقه والمقادير. 

مش ممكن ..هو هو ..الصلصه المتسبكه.. الرز المصرى الأحمر.. السلطه 

الخضرا.. الطحينه ..بالظبط اكل مصری.. حتی الشباب اللى طلبو وم 
وفراخ.. أكل مصرى 100 %... حتی الشعور بالخدر اللذيذ والانتخه بعد 
الا کل.. كل الواصفات دی لا نتوفر الا ف الا کل الصری عموما.. وا کل امی 
خصوصا. 

بعد الا کل ول حاجة سألنا علیها ..هنصلی فين ..؟؟ 

ویاللغرابه ...فى مساجد فى تل ابيب ..و فى مسلمين عايشين .. مصريين 
فلسطينيين عراقيين ...تل ابيب عباره عن تشكيله وخليط من كل أنواع 
الكش وط عيرق سوال هوت واب ال لو سس اف شرف الرجله 
هيعمللى مشاكل ..هو موظف حكومى.. بمعنى آخر.. سيد افندى حباره. 
سألنه ل (غسان» موظك الر ینب 

- هو احنا ممكن نروح القدس؟؟ 

- کید ..الفندق مکن يجيبلك تصريح زيارة ...تحب تروح الجامع الأقصى؟؟ 
- (بقلق كدة) آه لو امكن 

- أوك.. أنا بخلص كل الاوراق وبحاكيك 

- اين دافار (العفو).. ليلا توف (ليله سعيده) 

الراجل مؤدب جدا.. ابتسامه ودوده مرحبه.. طيب.. هو أنا ليه مش مرتاحله.. 
ليه كارهه كدة لله فى لله؟ 

جرى ايه يا عم أحمد.. ده بهودی.. بمووووودی.. عارف يعنى ايه بهودی؟؟ 
يعنى لو قامت حرب بكره.. الراجل ده نفسه هيقتلك يا تقتله ..الابتسامه لا 

تعنی الوده.. الحرب خلصت وف معاهدة سلام ظاله.. ولکن اللى فى القلب فى 
القلب. 
ده | کید ابن اللى جرحوا رجل ابو یا وقتلوا صحابه.. مهما ضحکوا فوشی.. 
مش هنسی ابدا ان فى دم بینا وبينهم. 

O00 


بن جوريون. . التاريخ ارو . 


خرجنا للشارع علشان نتفرج على البلد.. طبعا مش بعرف عبرى بالاضافى إلى 
انجليزى الطلبه.. اللغه التانية هنا هى العریی يعنى كدة احنا فى آمان. 
وزرائهم الأول والاشهر ..نزيل جهنم بأذن الله. 

- مالخيه يتسرائيل.. ميدان كبير فيه تماثيل وجناين ومولات..وقتها كان أ كبر 
مول فى مصر هو الحريه مول (مصر الجديده)..المقارنه بين الحريه مول واى 
مول هنا..هى نفسها المقارنه بين التوك توك والعربية امحامر. 
ا 

ا ب O‏ 
يخرب بيوتكو ..ايه الكذب ده كله.. تاريخ كامل مزيف ومزور ..قصة 
خروج اليهود من مصر ..خروجهم الأول من فلسطين ..انبياء البهود.. شجرة 
تاجات و لزان كن مدا ير ارس واماد كيم ی كل 9 
أثار بهودیه.. تاريخ نشاة إسرائيل.. صور راجل شكله وحش اوی بدقن 
طويله جدا.. شبه صور راسبوتين كدة.. اسمه تيودور هبرتزل.. ده بقى اللى 
عملهم کیان.. الله يحرقه.. خريطة التقويم العبرى واعيادهم.. تيتشعاه بئاف 

(ذكرى خراب امیکل) ..بيسح (الفصح) .. کیبور (الغفران) .. آه عارفه ..ده 
الى نکدنا عليهم فيه ..ابتسامه صفرا كدة. 

العالر دی مش ناسيه حاجة ومحتفظه بسجلات لكل شيء ..لما ده الكلام اللى 
معروض فى المتاحف.. امال ايه اللى مستخبى؟؟ 

لفت نظرى صوره كبيره وماكيت زى اللى بيعمله زمايلنا بتوع معمارى كدة.. 


لازم حد يفسرلى الكلام ده.. مش هسمع منهم | كيد.. فى دليل متوفر بالعربى 
والإنجليزي.. حسب الكلام اللى فى الدليل.. بيت هاميكداش ده اللى هو يبقى 
هيكل سليمان. 

الله.. يعنى المميكل كان موجود فعلا؟ 

هيكل سليمان حقيقه فعلا ..معبد كبير بناه سيدنا سلیمان ..و اتهدم ..زيه 
زی أى مبنى قديم.. الخلاف دلوقتی على مكانه كان فين.. هما مصرين انه کان 
موجود مكان المسجد الأقصى وده طبعا تأليف. 

أنا مش متخصص ف التاريخ أو علوم مقارنة الاديان علشان اطلع دليل من 
التوراه أو الانجیل أو القفران ان كلامهم ده کفته.. إنما بالتساؤل النطقی 
البسیط نقدر نوصل للحقيقه. 

هل القدسيه للحجاره ام للبشر؟؟ 

و علشان ميبقاش المنظر انى متحيز ضدهم لاختلاف الديانه.. استدل بفعل 
الرسول عليه الصلاة والسلام ومشاعره تجاه غير المسلمين. 

هل كان بيكرههم أو حريص على قتلهم؟؟ 

آبدا.. فى جنازة بهودی.. كان حزين.. وقال نفس افلتت منى إلى النار. 

البشر هی اللى بتقیم العبادات واما کن العباده مش العکس.. البشر هی اللى 
بتدی القدسیه للمکان مش الکان يدينا قدسیه.. ربنا سبحانه وتعالی قال 
«کنت كنزاً مکنونا فخلقت الناس لأعرف».. مين هیعرف الله عزوجل .. 
البشر آم الحجاره؟؟. 

من المنطلق ده.. كل دور العباده فى نظرى سواء.. كلها حجاره.. أنا اديها 
قدسيه لا اقيم فيها شعيره من شعائر الله.. منتهى الجنون ان الناس تقتل بعضها 


علشان مبنى مهما كان. 
ده تفكيرى وده اتجاهى.. يختلف معى البعض أو يتفق.. لا اکن للجميع الا 
الاحترام والمحبه. 


لو حد ميعرفش معلومات كفايه وقرا التاريخ بتاعهم ده.. هيقتنع تماما انهم 
على حق.. تاريخ كامل بمعلومات وصور ووثائق.. قصص كامله مترابطه تماما 
..تاريخ كامل مزيف. 

زی ما يكون كاتب سيناريو محترم هو اللى الف كل القصص دى.. طيب 
احنا فين من الكلام ده.. لا درسناه ولا نعرفه ولا نعرف عنه حاجة.. أى دارس 
للتاريخ وقارىء لای كتاب سماوى يقدر يفند ویرد على الكلام ده كله. 
رأبي الشخصى ..الناس دی ادت الصنعه حقها.. علشان كدة نجحوا. 

هی دی القاعدة الذهبيه ..ادى الصنعه حقها.. هتوصل.. حتى لو بتعمل 
حاجة غلط ..لو اشتغلت تاجر مخدرات ..ادی الصنعه حقها هتبقی ملیونبر 
بس طبعا مکانك فى جهنم محجوز.. آول صف على النار علطول. 

لو اشتغلت مهندس دکتور محامی محاسب أو حتی اعمال حره.. ادها حقها.. 
هتوصل لاعلی درجات النجاح ..الادی والعنوی ..دی وجهة نظر . 

خی لف ونفسیتی اتلخبطت.. البهود کانوا عايشين هنا فعلا فى وقت من 
الاوقات.. وکانو عايشين فى مصر فعلا.. سیدنا موسي اخدهم وخرج.. يعنى 
هما مش بیکذبوا.. إنما بیجیدوا اوی لوی الحقائق.. التوتر اللى حصللى ده.. هی 
دی النقطه اللى بیلعب علیها البهود دايما.. التفاصیل.. لو رکزت ف التفاصیل 
هتلاقى | کاذیبهم واضحه ماما .. قالوا انهم کانوا عايشين هنا.. لکن مقالوش 
عملوا ايه للناس علشان الناس تکرههم وترفض وجودهم. 

قالوا خرجونا من ديارنا ..مقالوش ان وما خارجین سرقوا اهل البلد.. قالوا بنينا 
امرم.. لکن مقالوش ان الهندس اللى صمم وابتکر واخترع كان مصری.. ده 
إذا صحت فعلا رواية انهم العمال اللى بنوا الاهرام. 

آه کانوا عایشین فى الأرض دی.. واه کانو عايشين فى مصر.. زیم زی 
الموجودين دلوقتی.. لکنهم خرجوا بعد خیانات.. وسرقوا اهل البلد وما 
خارجین.. مين بقی يقول ان حفيد اللى کان عايش هنا من حقه پیجی تانی 
يقتل اللى موجود حاليا وياخد مكانه؟ 

جرب تعيش فى ماكينة الكدب دی سنه واحده بس.. اكيد هتتأثر بيهم. 
خرجنا من المتحف على جنينة هاطاييلت ..مقدرتش امسك نفسى من الانبهار 
(أنا لسه مروحتش أوروبا) ..مساحه مهوله من اللون الأخضر على البحر 
..ناس عايشه فى امان كامل واحنا اللى بنهرى فنفسنا. 

عائلات واطفال خارجه تتفسح ..بیلعبوا كوره وطايره والعاب تانية كدة 
فى الجنينه ..ناس بتشوى مه وسمك وفراخ .ای تطفحوهم يا بعدا ..ناس 
ممدده فى الموا والشمس بتقرا كتب أو مجلات أو مستمتعه بالشمس.. يوم 
كامل فى الهواء الطلق ..هو ده أول اختيار ليهم فى اجازة نهاية الأسبوع. 

عربیات الایس كريم والدره السلوقه والفیشار فكل مکان ..حاخامات بهود 
بلبسهم الاسود الکثیب والطاقيه الصغيرة على رؤوسهم والضفایر الصغيرة على 
جناب رژوسهم.. الواحد حاسس أنه عايش فى فیلم من افلام نادیه الجندى. 
آنا خایف...لا انکر ابدا انی مرعوب.. آول مرة اشوف الکلام ده ..آنا كنت 
فا کر ان البهود دول وحوش زومبی ..آول ما اشوفهم ها کلهم أو یا کلونی. 
لکن الحقيقه القاسیه.. الناس دی متحضره جدا. 

للأسف آه ..التعامل بأدب واحترام ..الشرطه مترمه اوی ..الالتزام بالقانون 
هو سيد الوقف ...واضح اوی من احترام الناس للأشارات واما کن عبور 
المشاه ومواعید فتح وقفل الحلات والنضافه الرعبه للشوارع.. کلمات شالوم 
(اهلا وسهلا)..تودا راباه (شکرا جزیلا) على كل لسان ..مستوی العيشه 
مرتفع جدا ..طبیعی ..سنة 1998 |سرائیل كانت تالت دوله على مستوی العالر 
فى السیاحه ..ولا آی اندهاش من القادم من بلاد الاهرامات وابو اشول. 
اختی الكبيره كانت بتشتغل فى شركة سیاحه.. حکتلی مرة ان رحله 10 أيام 
لصر من آوروبا اغلی من رحله لتونس والادرن و 4سرائیل مع بعض برضه من 
نفس المكان ولنفس الده. 

بالاضافه إلى ان إسرائيل نجحت انها تکون دوله سياحيه.. خدمات السیاح 
متوفره بکثره وسهوله ویسر.. يعنى استحاله تلاقی فى تل ابيب واحد بیحاول 
يقنعك ان التوصیله دی تکلفتها 100 دولار وهی اساسا ب 10 جنیه. 

هو ف ایه؟؟؟ ليه كل حاجة عندنا فیها خازوق كدة ...ليه كدة کل ما نمد 
ایدینا فحاجة نعملها غلط ..لا نافعين فى سياحه ولا زراعه ولا صناعه وحتى 
لما جينا نعمل ثوره.. قلبت بنكد. 

افتکر وانا صغبر سنة 89.. لما رجعنا طابا .. كانت قوات حفظ السلام التابعه 
الامم التحده بتخرجهم من الأرض.. عمری ما هنسی اليوم ده ابدا.. واحده 
ست حطت صوابعها فى الارض وپیشدوها بالعافیه.. طبعا مش پیسحلوها .. 
إنما الحسا کر بتشد الناس والناس بتعیط وتصرخ على مستوطناتهم اللى سایبینها 
وماشیین.. من ضمن ما ترکوه كان فندق سونستا طابا.. الفندق كان شغال 
زی الفل وجمیل جدا.. بعد ما استلمناه ب 3 شهور.. قامت فيه حريقه جابت 
آجله. 

و البهود بالعند فینا.. بنوا واحد تانية زيه بالظبط.. کأنه نسخه فى مرایه.. 
بس الناحیه التانية.. فى زيارة لاحقه لطابا سنة 2012.. شفت الفندق ده من 
فندقی فى طابا.. ما زال قائم وشغال.. بینما سونستا بتاعنا راح فى الوبا. 
مستوطنات فى ارضنا با ولاد الکلب.. وکمان بتعیطوا ..آنا نفسی قربت 
أصدقكوا. 

الاهتمام بالتفاصيل.. مش كفايه انك تكون صاحب قضيه.. صور اليهود 
انتشرت فى العالر ..صناع سلام والمصريين الوحوش بيخرجوهم من بيوتهم.. 
فى مقابل الصور دی طبعا اخدوا تعويضات بالمليارات.. تمام زى اللى سفحوها 
من المانيا فى مقابل أسطورة الهولوكست. 

خلص اليوم بسرعة.. رجعت الأوتيل وانا دماغی بتلف ..هو احنا صح وللا 


هما اللى صح؟؟ 

آزای الجماعه دول بكمية التاريخ والمعلومات المزيفه دی قدروا يعملوا كل 
ده؟؟ 

هی دی إسرائيل اللى هنحار بها؟؟ 

هنحارب ايه ومين وامتی وازای؟؟.. الاوضاع الداخلیه الستقره اوی دی تقول 
إن الجيش فى احسن احواله.. ناس بتشتغل وتفکر بدماغ رايقه تماما.. بينما 
عندنا العسکری الصری کفران وقرفان وبیعد الأيام علشان بخلص جيشه. 
کمان التكنولوجيا منتشره بقوة.. آنا شفت ابواب بتتفتح وتتقفل ببصمة الاید.. 
کل حاجة بالکمبیوتر.. فى وقت آنا طلع عينى وعين اهلى علشان اطلع قيد 
عائلى لزوم الجيش. 
جالى اكتئاب.. قررت انی مش هروح مكان تانی.. آنا هرجع الأوتيل.. بكره 
أول يوم من أيام البرنامج.. زيارة للجامعه.. المفروض هنصحى بدرى والعيال 
اللى معايا قاعدة فى الأوتيل عماله تقرا وتراجع. 
ميصحش ابقى آنا الجاهل اللى فيهم.. كمان حتاج اصلى واقرا قران.. محتاج 
اغسل دماغى من الشك والريبه.. محتاج ابعد عن الحو ده.. وفعلا.. رجعت 
الأوتيل ..استعداد تام لزيارة جامعة تل ابيب. 
خلاص.. مفيش سياحه فى تل ابيب طالا جابتلى ا کتشاب.. طبعا مكنتش 
اعرف ان زيارة الجامعه هتسببلى اكتئاب أ كبر. 

۳001 

أجامعم. . 


اليوم فى تل ابيب بيبداً الساعة 6 الصبح ..الصنعه واخده حقها تمام اوى 
..الجامعه بتشتغل الساعة 7.. 7 بالدقيقة تبدأ أول محاضره أو سیکشن أو أى 
نشاط من آی نوع..غريبه جدا..رغم ان التوراه مفيهاش لا كلمة من نوعية 
البركه فى البكور أو ما شابه. 

الحمد لله ..آنا والصحيان بدرى اشقاء ..من كلمات جدق.. اللى يغسل وشه 
بعد ضحاه يستنى فقره بعد غناه.. رحمة الله عليها. 

قدمونا لأصحاب الدعوه وبداً التعارف والتعريف بجدولنا خلال الزيارة 
الموجهه بأسم الدكتور ساسون سومیخ.. اعوذ بالله ايه الاسم ده.. يهودى 
عراقى المولد.. مهاجر طبعا.. مناحم اسحق ..يوسف نصرت ..اشلون شاؤول 
..ابراهام بديعى ..مایکل بيركرمان ..سالی ميتش ..جوزی رائف ....اعضاء 
المجموعه الإسرائيليه ..مع شوية تدقيق فى الملامح والأسماء ..تکتشف ان 
نصهم عرب ..عراقي أو مغرب أو لبنانى أو مصری.. الشيء الى لفت نظرى 
ان اليهود دول رغم انهم اتولدوا على ارض إسرائيل الا انهم بيقدموا نفسهم 
بنسب نفسهم إلى البلد الام.. يعنى يوسف نصرت مثلا سألنی انت منين.. قلتله 
من حدايق القبه..قاللى آنا قريب منك ..آنا من غمرة ..أنا مصرى.. افتكرت 
ساعتها ان فى معبد بهودی فعلا فى شارع مد سعيد واليهود كان ليهم وجود ..و 
سمعت فعلا اسم عائلة نصرت دی ف الحدايق.. كانوا تجار حبوب وغلال. 
النسب لبلد أو اسره معينه يكون للفخر.. فى مصر مثلا.. لو لقيت واحد بيقولك 
آنا منوف.. منين يا معلم فى المنوفيه.. يقولك اصل آنا جدى السابع مرة كل فى 

مطعم فول فى بركة السبع وبعدها شرب ميه.. وبکدة دخل عرق عائلتنا ميه 
وفول منوفيين.. يبقى احنا كدة منايفه.. ده على سبيل الفخر مثلا.. طيب اللى 
يبقى بيحارب علشان وطن جديد.. هو بيفتخر بيه وبيقول عنه ارض الميعاد 
ووطن متحضر ووطن مش عارف ايه.. ينسب نفسه لارض تانية ليه؟؟ 

جرد تساؤل. 

الدكتور ساسون سوميخ.. اسم مشهور وكبير اوى فى عالر الادب والثقافه.. 
قدم قبل كدة كذا ورقه بحثيه بخصوص ثقافة الشرق الاوسط.. وله رساله 
مسجله عن ادب نجيب محفوظ.. وهو صاحب الدعوه المشهوره للكاتب على 
سالر لزيارة إسرائيل. 

على الامش :على سالر.. كاتب مصرى غريب جدا.. مؤلف مدرسة 
المشاغبين.. له اخ شهيد فى 67.. أول مصرى يزور إسرائيل.. حائز على جائزة 
التفاهم اليهودى.. صديق شخصى لنص ادباء إسرائيل وأول ناصرى فى التار يخ 
يكون من المنادين بالتطبيع. 

اللغه الرسميه فى المحاضرات كانت العبريه.. فى مترجم طبعا ..فى ناس كتير 
هنا بتتكلم عر بلهجه شاميه. 

المحاضره الأولى ..تعریف بأنشطة اللجنه. 

المحاضره التانية ..نشاط اللجنه فى مصر و إسرائيل 

المحاضره التالته ..اليهود فى الإسلام 

المحاضره الرابعه ..خروح اليهود من مصر 

فى النص راحه للغداء ونكمل اليوم مع الحلقات والمحاضرات. 

حلقات بحثيه مشتركه فى اطار افکار مطروحه محدده ..أى كلام فى أى كلام 

..الموضوع واضح طبعا ..محاولات التطبیع شغاله على ودنه..افلام فیدیو عن 
جامعة تل ابيب إسرائيل.. واحة العلم والعلماء. 

مطلوب مننا بحث فى الاخر نقدمه مع بعض .. كل واحد يمسك نقطه يقرا 
فیها كام کتاب وللا أى مرجع و یحط فکرته ..مش مهم صح وللا غلط... المهم 
انناف الاخر نطلع ملف من 50 صفحه عليه من فوق اللوجو بتاع جامعة تل 
ابيب .. وتحت اسامی اللى اشترکوا.. مصر بین و إسرائيليين. 

طبیعی یکون فى مجموعتی يوسف نصرت.. البهودی المصرى ابن منطقتی.. 
طبیعی جدا اثناء تحضير البحث یبقی فى مناقشات مختلفه عن وضع فلسطین 
و اسرائیل.. ردوده افحمتنی.. اعترف الى اتہزمت قصاده فى أ کتر من سجال. 
خصوصا لما کتبنا سوا موضوع عن الطقوس الدينيه الوسمیه فى مصر 
و سرائیل.. آنا کتبت عن رمضان وهو کتب عن عيد الفصح.. لفت نظری 
حاجة کمان.. یوسف كان ملم الام کامل بکل التفاصیل عن رمضان بینما آنا 
معلوماتی عن عيد الفصح زی معلومات زینات صدقی عن الفیمتو ثانيه. 
طیب.. آنا ليه بعترف كدة.. أو بمعنى آخر.. ايه الشاهد أو اللاحظ هنا؟؟ 
ملاحظتی هنا انهم بيعدوا العده لكل حاجة.. التاريخ مظبوط.. التدریس 
مظبوط.. المعلومه كامله.. المصادر متاحه بكثره.. مفيش حاجة اسمها طالب 
يسأل والاكبر منه يقوله اتلهى فى دروسك واسكت. 

مكتبة الجامعه شيء وهمی.. فيها كتب من كل الدول.. تراجم.. مخطوطات 
اثريه.. الاف مؤلفه من الابحاث والمصادر المختلفه لكل حاجة.. وان كانت 
كلها بتصب فى خدمة إسرائيل. 

مين بنى المكتبه دى؟؟ 

مين مسئول عن صیانتها؟؟ 

مين مسئول عن الواد العلمیه اللى فیها؟؟ 

اكيد شخص بیحب إسرائيل آکتر من حبه لنفسه. 

نتيجة کل ده ایه؟؟ 

النتيجه الباشره.. ان شاب إسرائیلی عنده 21 سنه.. اذى واشطر وافصح من 
شاب مصری عنده 21 سنه.. شاب جاهز للقیاده والشغل وشاب بیفکر فى 
زميلته فى الجامعه والشبكه آم 10 الاف جنيه. 

طب ليه؟؟ هما مستفيدين ايه؟؟ 

من التعامل معاهم ومن ستايل حياتهم وتفكيرهم استقر فى وجدانى فكره مهمه 
جدا.. الناس دی مش هتحارب تانی. .كل الفیلم اللى احنا عايشينه ده اسمه 
صناعة الوهم ..الکراهیه ف القلب.. و هتفضل فى القلب ..بس هما عرفوا 
م ا o‏ 
طريقه اقل تكلفه واكثر تأثيرا. 

هيفرض نفسه عليك بالتعامل وبالهزيمه الظاهره.. يعنى مثلا.. رياضه 
مشتركه.. مشاريع.. زراعه..أى منافسه من أى نوع.. و احنا نسمع ان 
اللاعب المصرى رقع اللاعب الاسرائیلی علقه وخد میدالبه ..هيييييييييييه 
الله أكبر.. نصر من الله وفتح مبين.. وصفحات مسطحى الفكر والافکار 
تشتغل.. والفوتوشوب على ودنه.. وقصص من نوعية ان اللاعب قبل الاتش 
قال وما رميت اذ رميت ولكن الله رمى.. واللاعب اليهودى اللى اسلم لما سمع 
الادان أو شاف الصلاه.. بينما على ارض الواقع انت قبلت التعامل معاهم 
فعلا ..الجيل الجاى هيكبر على أساس انهم موجودين ..و هينهزم منهم فعلا.. 

طبيعة أى مسابقه..و تبقی الامور عادیه ..إسرائيل موجوده.. مرة تغلبك 
ومرة تغلبهم.. بس كدة. 

فلسطين بقى فين؟؟؟ 

راحت فى الوبا. 

طبعا دی مكانتش أفكارى وقتها ..ده اللى عرفته بعد 17 سنه من السفريه 
دی وعلمته وی الدنيا.. الناس دی شغاله بخطه بطيئه وقويه.. جيل بيسلم 
جيل والهدف واحد.. الى سمع خطاب نيتانياهو الاخير فى الكونجرس 
كلامى هيوصله تماما.. بالمناسبه ..الاخوه المناضلين اللى بيد خلوا على صفحة 
متحدث جيش الاحتلال الإسرائيى.. ويفضلوا يشتموه وی زأوه وهما حاسين 
بالانتصار ..هو ده الحدف بالظبط.. أنه يكون موجوده حتى لو بیتهزاً .. بكره 
ابنك يكبر ويتقبل فكرة وجودهم عاااادى خالص ويغلطك كمان انك كنت 
بتشتمه ويستنكر تصرفك ضده.. خصوصا ان فى الجهه المقابله.. فتح وحماس 
بيقتلوا بعض.. وفى عالر عايش فى مية البطيخ.. غزه هى مصدر الارهاب على 
مصر والمصريين. 

بعض الأفكار العنیفه ساورتنى.. الواد الرخم ده آنا خنوق منه جدا.. كل منافسه 
معاه اطلع آنا غلطان.. كل مرة یکبسنی.. آنا بفكر اسحبه للكافيتريا.. اكب 
عليه أى حاجة سخنه واتحرش بيه واخبطه علقه محترمه علشان افش على. 
بينما هو راح الكافتيربا فعلا وجابلى شاى بالمراميه وبسكوت بالبرتقال.. 
وضحك فى وثی وقالى ياللا نا کل مع بعض.. عيش وملح. 

شفتوا الفرق بين تفكيرى وقتها وتفكيره؟؟ 

عصبى غبى غشيم متعانی.. وياريت على قوة فعلا.. ممكن اضربه آه.. فى 

خلال 5 دقایق هیکون الامن ماسکنی.. امجی العریی اللى استقبل دعوة ولاد 
العم بالضرب.. هو ده الفرق بين العرب و إسرائيل. 

الاحباط.. كما ينبغى ان یکون. 

خلصنا آول يوم فى الجامعه.. روحنا على الأوتيل.. مش عاوز اخرج.. بکره 
عندنا محاضره سر يعه وجولة فى الجامعه.. نفسیتی فى الارض.. احساس اطز یه 
وحش اوی.. آنا حتاج ابویا. 

بس اجیبه منین.. کو یس اوی انی عرفت اقنعه انی اسافر. 

يعنى ايه جولة فى الجامعه ..هنشوف ايه يعنى فى الجامعه ..مدرجات.. ايه 
المبل ده؟؟ 

الحقيقه ان ده تفكيرى أنا السطحى.. فى كل العالر الجامعات دى هى 
المستقبل.. عامل ابحاث.. منبع افكار.. التكنولوجيا والتطور بيبدأوا من 
هنا.. الجامعه هی قوة الدوله.. هى الشباب اللى بیتجهز علشان يخرج يشتغل 
ويبنى فى البلد ..دكتور الجامعه ده عالر.. مش موظف.. له ابحاث بأسمه.. 
حائز على جوائز دوليه.. رجل غير عادى .. فى عالر محترم ..دكتور الجامعه 
اهم من رئيس الوزراء ..دكتور الجامعه دخله مرعب.. مستوى مادى ممتاز.. 
كل احتاياجاته مجابه.. مركز اجتماعى وادیی وثقافى عالى اوى. 

فى بلدنا.. دكتور الجامعه موظف حكومه.. بيفكر ازاى يعين ابنه من بعده. 
فى بلدنا.. 2 دكاتره فى كلية طب طنطا انخانقوا مع بعض بالمشارط فى غرفة 
العمليات والمريض بطنه مفتوحه.. آه والله الكلام ده حصل. 

فى بلدنا.. دكتور الجامعه بيظبط الدنيا علشان ابنه يتعين فى الجامعه رغم انه 


مش واخد ترتيب. 


294 


فى بلدنا.. دکتور الجامعه ماده للسخریه.. نتریق على لبسه وکلامه وشکله. 
دکتور الجامعه فى بلدنا من حقه بس يركن عربیته فى المنوع أو يركب القطر 
ویدفع حاجة اسمها فرق وقوف.. يعنى يفضل واقف طول السکه بنص 
تذكره. 

هى دى جامعه؟؟ 

يا خبر اسود؟؟ 

امال المفاعل النووى يبقى ايه؟؟ 

ايه العامل دى؟5.. اساسا ..دى معامل كمبيوتر وللا ناسا؟؟؟ 

امال اللى عندنا فى الجامعه ده ايه؟؟ وايه الاسلاك اللى بين الاجهزه دى كلها.. 
ما كلهم مربوطين ببعض؟؟ 

هو ده مکن؟؟ 

يعنى مکن اقعد على جهاز وامسح ملفات من جهاز تانى؟؟؟ على كدة بقى آنا 
مکن من هنا ادخل على اجهزة ال سى أى ايه واشوف كل المستخبى ..افكار 
سنة 98 ..طبعا الكلام ده دلوقتى كوميدى ويضحك.. وايه الجهاز الكسسييير 
اوى اللى فى الاخر ده وايه كمية اللمبات اللى فيه دی.. لحسن يكون هينفجر 
وعاملیلنا فخ !! 

افتکرت معمل الكمبيوتر عندنا فى الجامعه ..آنا أول دفعه حاسبات ونظم 
معلومات فى مصر ..دفعة 2000 ... كل ما افتكر.. اموت من الضحك.. كان 
عندنا واحد الدكاتره كان بيكلمنا وكله فخر انه عملنا معمل جديد لمشاريع 
التخرج.. حطوا عليه ويندوز 95 بدل ویندوز 3.11.. بينما العيال فى البيوت 
وقتها كان عندها ويندوز 2000.. للتوضيح (اصدارات ويندوزفى السوق 

بدأت ب ویندوز 3.1 وبعدین ویندوز 3.11 وبعدین ویندوز 95 وبعدین 
ویندوز 98 وبعدین ویندوز 2000 وبعدین ویندوز ۸۲ وبعدین ویندوز 7.. 
وهکذا). 

امکانیات عالیه اوی.. اجهزه كلها مودیل السنه.. برامج غریبه معرفش عنها 
حاجة وبتعمل حاجات غریبه اوی.. امکانیات عالیه للجرافیکس.. شفت 
هناك جاكت فى كام لبه كدة بتنور.. لما تلبس الجا کت ده وتتحرلك.. هتلاقی 
موديل شبهك على شاشة الكمبيوتر الواصل مع الجاكت ده.. كل حركه 
حضرتك هتتحركها.. هتلاقيها انعكست فى الموديل ده. 

عرفت بقى بيعملوا العاب فيفا والحاجات دى ازاى؟؟ 

الله أكبر.. ايه اللى آنا بشوفه ده.. كل ده متاح للطلبه العاديين؟؟ 

ايوه طبعا.. امال انت فكرك انت المعمل مقفول بقفل 3 سكات مفتاحه مع 
مدام لطيفه «الحامل داتما» بس؟؟ 

ده عن المعامل.. فى كلية الحاسبات.. امال لو شفت معامل ميكانيكا وللا صيدله 
وللا مدنى ..مش بعيد الاقى الة الزمن موجوده وبيجربوا عليها أى مشروع. 
طيب.. دی فلوس.. اجهزه وحاجات.. وهما فلوسهم كتير.. طيب.. المدرجات 
بقى ونظام الدراسه اخباره ايه؟؟ 

المدرج (الدفعه) متقسم لمجموعات.. مفيش حاجة اسمها دكتور يدخل 
مدرج فيه 500 وللا 1000 طالب.. دی اسمها مسخره ...هتقلب طبعا 
مراجيح.. صحاب فى تجارة عبن شمس كانوا بيقولولى ان دفعتهم 11 الف.. 
معقول الكلام ده؟؟ 

كل دكتور معاه طقم معيدين بیساعدوه .. كل ماده ليها أ كتر من دكتور 

بیدرسها .. کل معید مسئول عن 5 أو 10 طلاب بالکتیر اوی.. فى خدمتهم.. 
پشرحلهم ویوجههم ویشتغل معاهم فى مشاریع مشترکه لا تنتهى.. اليوم 
الدراسی من 7 إلى 5 ..یوم طویل وشاق ..السنه 3 فصول دراسیه والفصل 5 
مواد بحد آقصی.. غير الشاریع ..و كلهم اختباری.. امتحان ترم وميد تيرم 
وميد ميد تيرم وميد ابو اللى جابوا الترم .. کل يوم فى بلوه تقر یبا ..امتحان أو 
بحث أو مشروع .. کل ده داخل ضمن التقدیر ..امتحان آخر الترم عليه 10 % 
من اجمالى الجموعه.. الامتحانات كلها اوبن بوك.. يعنى تخش الامتحان 
ومعاك كتبك وبراشيمك ومروحتك اللطیفه.. وادی دقنی لو نجحت. 

يعنى من الاخر علشان تجيب جید جدا.. لازم تقضی 12 شهر من السنه 
بتتنفخ.. طبعا ده من وجهة نظرنا.. إنما فى الحقيقه هو نفخ لذیذ ..يارب کل 
الطلبه بتوعنا يتنفخوا كدة لحد ما یفرقعوا. 

امال امتیاز ده پبقی ایه؟؟ 

امتياز ده معناها انك هتاخد منحه مرعبه من الکلیه.. 3 دكاتره على الاقل 
هیخصصوا نص وقتهم علشانك.. انت في نظرهم مشروع عالر نوبل.. طالب 
غبر عادی بستحق معامله غبر عادیه. 

مشاریع الطلبه مالیه الکلیه.. يعنى کل الدیکورات مشاریع مشترکه بين 
بتوع معماری وفنون بفروعها.. برامح الکمبیوتر الستخدمه فى ادراة الکلیه 
عباره عن مشاريع تخرج طلبه باشراف د کاتره محترفين.. مزج غير عادی بين 
النظرى والعملى.. الجامعه اجمالا مكان للطلبه علشان تجرب نفسها فى قبل 
الحياه العمليه.. آخر حاجة بيفكروا فيها هى الدرجات والتقدير. 

لحد كدة والأمور شبه عاديه.. حلم لينا آه.. ولكن انبهارى مكانش على آخره. 

الجزء اللى جای بقی هو اللى قضى على البقیه الباقیه من مقاومتی.. تصاعد الغضب 
جوايا لحد ما كنت على وشك الانفجار.. انقسمت كرات دمی بين بیضاء و راء 
وقنابل يدويه جاهزه للانفجار فى وش كل منظومة التعليم فى بلدى المتهالك.. فى 
اتفاق بين الشركات العامله فى السوق والجامعات للقضاء على البطاله .. 
ازاى؟؟؟ 

كل شركه من الشركات الكبيره ليها مكتب فى الجامعه.. خبراء من الشركه 
بيحددوا الناهج ای هتدرس للطلبه ..طيب.. بأمارة ايه الشركات هی اللى 
تقول دول يدرسوا ده وميدرسوش ده؟؟ 

هو مين اللى شغال فى السوق؟؟ مين ادرى باحتياجات السوق أ كتر من الشركات 
اللى عماله تاخد مناقصات ومشاريع مع الحكومه وغيرها؟؟.. يبقى طبیعی 
جدا ان الشركات دی هتكون محتاجه شباب تشتغل.. الشباب دی لازم تكون 
على مستوى معين من المهاره والتدريب.. بسهوله جدا.. الشركه بتدى برنامج 
تعليمى وتدريبى للجامعه.. والجامعه تاخد اللازم.. يعنى بدل ما تاخد الشهاده 
تعملها قرطاس لب ابيض.. وتتخرج تدور على كورس 6 شهور تشتغل بيه.. 
لا.. انت تاخد التدريب ده فى الجامعه.. تدريب عملى فى احد التيرمات.. 
وتخرج من الجامعه زى الفل.. شهادتك كفايه. 

التدريب مش صيفى.. الطالب بيقضى ترم كامل رايح الشغل وجاى من الشغل 
والتقييم يبعته مديره فى الشغل للجامعه بتاعته علشان يحدد الواد واقف فين 
وحتاح ايه وطبعا تقرير المدير ده بيدخل ضمن تقدير الطالب النهاتی. 
طيب نفترض ان طالب هندسه معمارى راح يتدرب فى شركة مقأولات ..شاطر فى 
المندسه بس مدب فكلامه وعصبى ومش بیعرف بتعامل مع زمايله.. ايه الموقف؟؟ 

الکلام ده ينزل فى تقبیمه علشان التیرم الى بعد كدة یلاقی مواد بتشتغل على 
الكلام ده بجانب دراسته العلميه.. بحيث يخرج من الجامعه جاهز لسوق 
العمل باحتراف وعيوبه كلها متعالجه .. 

انك تروح شركه تلاقى المدير بيقولك انسى كل اللى اتعلمته.. هتشتغل 
بطريقتنا واحنا هنعلمك كل حاجة ده فيلم ساقط وفاشل لا جال له عندهم.. 
كمان فيلم انك تركن كل اللى اتعلمته فى 17 سنه وتاخد كورس 6 شهور تاكل 
منه عيش طول عمرك ده للعرض فى سينمات مصر فقط. 

طيب.. بكام بقي الجامعه دی فى السنه؟؟ 

سنة 98 ..السنه الدراسيه الواحده ب 30 الف دولار تقريبا ...يا قوة الله ..30 
الف اخضر من ابو 3.75 (سعر سنة 98) يعنى تقريبا 100 الف جنيه ..الواحد 
لو معاه المبلغ ده هيحطه فى البنك ويعيش طول عمرة صايع. 

طيب هل اللى معاهوش ميلزموش؟؟؟ 

الفيلم ده هو الجزء التانى من فيلم كورس ال 6 شهور علشان تشتغل ..افلام 
ساقطه فاشله تعرض ف سینمات مغر فقط.. اما سینمات اسرائیل.. بعرض 
فيها افلام اخری ذات قیمه وهدف. 

الى معاهوش يلزمه.. ويلزمه اوی كمان.. طالا امكانياته العقليه كويسه.. 
يبقى يلزمه ويلزم اللى خلفوه.. امال دوله يعنى ايه يا جدعان ..الدوله تدعمه.. 
الدعم هنا مش بالتفوق وبس.. التفوق وا لاله الاجتماعيه كمان. 

طبعا المتفوق مبيدفعش وكمان بياخد فلوس ...إنما الفقير ..الدوله تدعمه 
بنسبه حسب حالته ولما يتخرج ويشتغل هيدفع للدوله. 

طيب.. لو فى واحد متفوق ومقتدر ماديا.. هيتعلم ببلاش؟؟ 

آه یا فندم.. هیتعلم ببلاش.. لکن هینزل عليه ضرایب من نوع تانی لدعم 
اخواته الفقراء. 

طب ماهو مکن يتخرج و اجر ویبقی ضحك على الحكومه؟؟ اتعلم ببلاش 
وقاطم سلام عليكم.. مش كدة؟؟ 

طب ده كلام؟؟ ..دول بهود يا معلم ..إذا كانوا جابوا آخر ظابط نازى كان 
هر بان فى أمريكا الاتينيه بعد ما الحرب خلصت ب 50 سنه وقتلوه.. هيغبوا 
مع عیل.. وأساسًا العيل يتخرج و بهاجر ليه.. ما الدنيا زى الفل اهى. 

طيب نفترض ان طالب اتخرج وملقاش شغل.. (ابتسامه بلهاء على سؤال ابله 
من بلاهة اللى لسه معتقد ان مصر هبة النيل وذكرت فى القران ومحمبه من رب 
الكون).. طيب بالذمه نظام تعليمى زی ده.. يطلع بطاله؟؟ طب ده حتى 
احساس بالقهر والذله وانا بتفرج على الجامعه والمبانى والمطعم واحمامات 
والمدرجات والمعامل والطلبه... مش مهم.. نا برضه عين شمس.. العراقه.. 
الأصاله.. و بالمرة المعاصره.. ما هم كلمتين لازقين فبعض.. هو الكلام 
بفلوس. 

دی اسمها جامعه.. علشان كدة العيال بتيجى من الساعة 7 الصبح وتمشى 7 
بليل.. مش فاضيين للبنات.. رغم وجودهم بكثره.. الساعة اللى هيقضيها مع 
واحده من دول هتأثر على مشروع أو بحث.. المزه مش هتطير إنما الجامعه 
هى اللى هتطير. 

آنا إنسان عنيد جدا.. مش قابل انى استسلم بسهوله لفكرة انهم افضل مننا.. 
لازم اطلع عيب فى نظام التعليم.. تيجى ايه جامعة تل ابيب جمب جامعة 
القاهره؟؟.. 

الضربه القاصمه بقى.. النوك اوت.. القنبله اللى انفجرت فى وشى وحرفتنی 
وسببتلى تشوهات جسدیه ونفسیه. 
إسرائيل فيها 3 جامعات ضمن افضل 500 جامعه فى العالر ..مصر مفیهاش. 
رحمتك يا رب.. هو آنا ليه بيحصللى كدة!!! 

لا لا لا 
بعد زيارة الجامعه مستوى الاكتئاب والاحباط ارتفع عندى حتى وصل إلى 
مستويات قياسيه.. مش بس | كتشفت اننا عايشين فى مية البطيخ.. ابدا.. ده 
كمان على مستوى المقارنه بين جيل المستقبل اللى هو آنا وجيل المستقبل .. اللى 
هو يوسف نصرت.. نظيرى الإسرائيلى.. المستقبل هيبقى اسود من السواد. 
بينى وبين نفسى كدة.. أنا لو قدمت بكره على طلب منحه فى جامعة تل 
ابیسب.. محدش يقدر يلومنى.. ايه اللى يخلينى ارجع لجامعه متهالكه ودكاتره 
تعبانه ومستقبل مجهول.. آنا كنت أول دفعة حاسبات فى مصر.. محدش عارف 
الشغلانه دى تحديدا مستقبلها ايه. 
لا لينا نقابه ولا لينا وظايف معروفه ولا لينا أى كيان فى الدوله.. كمان الماده 
الا ی يل عرزو اا شوريظ ا الک یری اه کل سم 
وصلى يا حاج وافتح 4 كليات.. عين شمس والقاهره والمنصوره وإسكندرية 
وهات حد من هندسه يبقى العميد وحد يبقى الوكيل.. وهییییییییه بابا جاب 
موز.. فتحنا كليات جديده نكسب بيها الانتخابات ونطلع بيها تصريحات فى 
راید عن مستقبل مضر الزاهر. 
مش بس أيامها.. لحد النهارده.. آنا بعانی علشان اشرح للناس طبيعة شغلى.. 


الناس فا کره ان آی حد خر يج حاسبات يبقى بیصلح کمبیوترات.. مصطلح 

نظم العلومات فى مصر عباره عن واحد بینزل و یندوز وآفلام إباحيه على 

آجهزة الناس. 

الحوار ده دار بينى وبين امی بعد ما زهقت منی ومن ماولانی الستمیته لشرح 

وتبسیط طبيعة شغلتی .. 

آمی: یعنی انت بتاع کمپیوترات؟؟ 

أنا: آه يا حاجة 

آمی: مهندس یعنی؟؟ 

آنا: لا اله إلا الله.. آه پا ماما مهندس 

آمی: طب خد شوف الوبایل ده.. اصله بیهنج لا بفتح صور ابن اختك !!! 

الکلام ده بعد ما اتخرجت ب 15 سنه. 

خرجت طبعا من جامعة تل ابيب وانا بنضرب اخماس فى آسداس.. دول کمان 

دخلونا على حاجة كدة اسمها انترنت.. كنا بنسمع عنها فى الكليه عندنا.. 

بیقولوا فیها افلام لوز الجوز.. بس هنا ملقیناش الأفلام دی.. لقینا كمية 

مقالات وابحاث ومراجع وصفحات بتتكلم عن التاريخ.. وشركات عندها 

عروض شغل للناس.. لا وايه يا مؤمن.. تقدر تبعت رساله لواحد صاحبك 

أو جامعه أو شركه.. وتوصل فى نفس الوقت.. لا وكمان يرد عليك ويبعتلك 

صور وحاجات.. پا حلاوه يا ولاد. 

مش عارف ليه وقتها جه فدماغى صورة ماج ده فى فيلم النداهه ..تعالى یامه 

شوف الامله اللى انی فيها.. كنت فا کر انی مش هنبهر بحاجة تانی فى الدنيا بعد 

كدة.. اتارى كان فى انتظارى حياه حافله.. الانبهار كان عنصر أساسى فيها. 
دده 

پیست هافو توت 


بريك بقى.. نخرج بره جو الجامعه.. كدة كدة هنتخرج وندور على كورس 
6 وللا 9 شهور من بتوع وزارة الاتصالات.. أى حاجة نكتبها فى السي فى 
علشان الاقى شغل اعيش منه واجيب شقه بالتقسيط واتجوز. 

الاقتراح الأول ..زيارة متحف. 

الاقتراح الثانى .. الخروج من تل ابيب.. حيث ان تانی يوم مفيش جامعه. 
لاسباب امنيه واقتصاديه.. الخروج من تل ابیب بدون تصريح مش هيبقى 
سهل.. يبقى مفيش غير المتحف.. تجربتی مع متحف بيت بن جوريون مش 
لطيفه.. يا ترى المرة دى هنشوف ايه. 

متحف الدوله الوطنی.. بیت هاتفوتسوت ..زى أى متحف ف الدنيا.. بخلاف 
إن ده متحف أساسًا قايم على الكذب ..قصص وتاريخ كامل مزور.. نماذج 
مصغره من الاهرامات والاثار اليهوديه فى مصر ...رسومات غريبه كدة 
شكلها ماسونی وعليها نجمة داوود والشمعدان السباعى اللعين.. كتب 
ومراجع وحلقات بحث للجماعه بتوع التاريخ المرتبط تماما بالجغراقيا.. 
ركزواف النقطه دى.. تاريخ إسرائيل مرتبط تام الارتباط بالجغرافيا.. هما 
بيدرسوه كدة. 


صور لقادة وزعماء إسرائيل مع فيديوهات لانتصاراتهم 


سبحان الله ..حتی الباطل له منطق. 

تاريخ ملوك الیهود من آول ما خرجوا من مصر مع سیدنا موسی.. عصر 
القضاه.. عصر ال لول الآول.. عصر الملوك النانی.. تدمير القدس وخروج 
اليهود الأول والشانی.. قصص وحکاوی وتفسمرات.. اتاری التوراه دی 
طلعت فیلم كبير اوی محتاج قراءه ودراسه بتعمق علشان نعرف بنحارب مين 
وهیحاربنا ازای. 

هی دی بقی الإسرائيليات؟؟؟ 

فى الخلفيه موسیقی شغاله بلا توقف.. السلام الوطنی الإسرائيلى . هاتيكفا.. 
الكلمة يعنى الامل.. بیغنوا للأمل.. طبعا من حقهم یکون عندهم امل وعمر 
کمان ..ده كان امل ..للأسف دلوقتی بقی واقع. 

النشید الوطنی معروض وبيتغنى باصوت مش غریبه عليا.. بالعکس.. دی 
اصوت بحبها جدا وسمعتها کمان قبل كدة .. 

يا هوی ..دالیدا؟؟ 

اخص الله يكسفك ..هو انتی مش مصر یه؟؟ 

هی عاشت فى فرنسا.. هناك میعرفوش فلسطین.. یعرفوا إسرائيل بس.. وهی 
لازم تا کل عیش. 

مش بس فى فرنسا.. لما سافرت آوروبا بعد كدة.. القضیه معروضه بره بشکل 
مختلف تماما عن الحقيقه اللى عندنا.. عملية نتانیا مثلا.. عندنا ده شاب صغير.. 
فدائی فجر نفسه فى مجموعة ناس حتله ارضه وسرقت بیته.. بره الوضع مش 
كدة.. الصوره عباره عن ارهایی شاب فاشل فى الدراسه.. قتل الابریاء الدنیین 
وهما فى الديسكو.. طبعا مع صور الجثث والدم والاشلاء.. یبقی الوقف ان 
الفلسطینیین ارهاییین. 

المتاحف فى تل ابيب مش معرض.. مش فاتر ينه زجاجیه تعرض ما كان لملوك 
زمان أو قطعه ذهبیه تخص زوجة احد القاده فى التاریخ.. لا.. المتاحف فى تل 
ابيب عباره عن مدرسه.. دراسات تار ځیه ومنتجات فيها رسائل لا تنتهی. 
رسائل عن ظلم البهود على مدار التاریخ.. البهود شاطرین اوی ف اطولوکست.. 
عرض انفسهم کمظلومین بينما احنا بنعرض نفسنا کفتوات.. الواقع الالیم ان 
هما الفتوات واحنا الغتصبات. 

فرق آخر جوهری آساسی بين العرب وبين البهود.. احنا شعوب حنجور یه على 
رأى عمنا محمود السعدنى.. شاطرین بس فى الصوت العالى.. برامیل فاضیه. 

۰ اعن د 3 ن؟؟ 

شمشون بن منوح الدنی.. بطل من التراث الشعبی الإسرائيلى..» ورد ذكره في 
سفر القضاة من العهد القديم في الأصحاحات 13 و14 و15 و16.. وفي العهد 
الحديد في الأصحاح 11 في رسالة إلى العبرانيين. 

كان بطل قوى.. ضحكوا عليه بواحده «فلستيه» اسمها دليله.. عرفت ان 
قوته فى شعره.. سكرته وهو نام زى الرطل.. حلقوله شعره وحبسوه وعملوه 
مهرج ..لما شعره طول.. استعاد قوته وهدم المعبد على راسه وراسهم.. على 
وعبی اعداق.. المشكله بقى ان شمشون مكانش عنده آولاد.. بس البهود كان 
عندهم.. أولاد اليهود ملكوا المعبد بعد كدة بينما التاريخ يذكر شمشون 
الاحمق اللى غررت بيه امرأه وهدم العبد على راسه وراس الجميع.. شمشمون 
الدمر.. شمشون هدم ما بناه اليهود المسالمين. 

حد فهم الرساله؟؟؟ 

فى بلادنا بقى.. كام شمشون؟؟؟ 

احرال.. 


قصص من دی كتير اوی موجوده فى التحف.. قصة سالومی.. ابطال بهوديه 
من التراث الشعبى القديم والحديث. 

و بعدين هو مش سيدنا سليمان وسيدنا داوود وسيدنا موسی دول انبياء الله 
لكل البشر؟؟ امال ليه الجماعه دول بيتعاملوا وبيتكلموا عنهم انهم انبياء 
بتوعهم هما وتاريخهم هو تاريخ إسرائيل؟؟ 

احنا فين من الکلام ده؟؟ 

مشايخنا بتعمل أيه؟؟ 

الأزهر.. كلية الآثار.. دكاترة التاريخ والجغرافيا.. 

الناس دى كلها فين؟؟ 

معقوله كل دول ميعرفوش أى حاجة من اللى بیحصل ده؟؟ 

معقوله كل دول مركزين بس انهم ياخدوا شقق فى الساحل؟؟ 

فضلت الف ف المتحف زى السكران.. أنا بنى ادم عادى جدا.. خرجت من 
الثانويه الحربيه على الكليه علطول .. من مكان كنت بتلقن فيه دروس عن 
عظمة المقاتل المصرى وقوة الجيش والبلد ذات الكام الف سنه الحضاره.. بس 
محدش علمنى ولا عرفنى العدو عامل ازاى ولا قاللى أى حاجة عنه. 

طبيعى ان الصدمه تكون قويه.. سيل من معلومات اغلبها غلط عمال يحفر 
فى ثنايا عقلى.. كل ركن فى المتحف معرفش عنه أى حاجة خالص.. ازهق 
وامشی واروح مكان تانى.. الاقى نفس الفیلم.. لحد ما لقيت ركن مكتوب 


306 


عليه حرب يوم كيبور.. آیوه كدة بقی.. آ کتوبر 73.. اهو ده اللی آنا عارفه 
کویس اوی اوی وعارف كل تفاصیله.. لما نشوف ولاد الکلب هیقولوا ايه 
عن حرب انطحنوا فیها وعضمهم اتکسر. 

بنظره سر یعه.. ما مش بیعتبروا الحرب دی هزیه اطلاقا.. مش كدة وبس.. 
فى صور موجوده ومعروضه تقول کلام غير اللی آنا اعرفه .. 

عساف ياجورى بطل؟؟ يا سنه طين.. طب ازاى؟؟ 

دی بطاقه هو يته والصفيحه (سلسلة بیلبسها العساكر فى الرقبه عليها بياناتهم) 
بتاعته لسه مع العميد البطل يسرى عماره بعد ما جابه من قفاه اسير. 
معركة المنصوره الجويه.. البطل الشهيد سليمان ضيف الله.. البطل نصر 
موسی.. الشهيد عاطف السادات.. حسنی مبارك.. كل الاسامى دی يعرفوها 
كويس اوى.. بس اللى مكتوب عندهم مش هو اللى نعرفه. 

اللواء طبار آمد كمال المنصوى.. فى كتاب كامل عنه.. الكتاب كان اسمه.. 
مجنون فى السماء.. كمية وثائق كتير اوى.. معندناش عنها ی خلفيه. 

كمان فى صوره شدت انتباهى اوى.. 

صوره لموشى ديان وابراهام ادان (قائد المدرعات وقتها) وجولدا مائير.. 
متصورين عند سور الكليه الحربيه فى مصر الجديده.. تاريخ الصوره.. 13 


اكتوبر 1973 !!!!! 
الله ...ازای الكلام ده.. وصلوا ازاى.. ها مش كانوا بيعيطوا ويصرخوا فى 
كل مكان؟ 


مش كانت كل الاذاعات بتقول «اععمع1 5276». .. 
مش الحيش بتاعنا كان بيسطر أكبر ملحمه فى تاريخ العسکر به؟؟ 


307 


الصوره موجوده.. حقيقيه تماما.. فعلا.. الجماعه دول وصلوا لحد الکلبه 
الحربيه.. بس الوضع مش زی ما هما بیحاولوا يقولوا بالصوره دی.. الحقيقه 
عرفتها من کتاب اشتریته من التحف ده. 

الصوره دی جزء من الشئون العنویه.. صوره لر تكن للنشر.. تتوزع فى 
معسکرات الیش بس علشان یطمنوا العسا کر ان القاده عارفین هما بيعملوا 
ایه.. کذب آه.. لکن کذب بیصب فى مصلحتهم. 

ایوه.. متستخربش.. آنا اشتریت کتاب من هناك.. ف الأول اشتریته لغرض 
الشماته.. بعد كدة الکتاب ده اخدت منه ا کر دروس فى حیاتی کلها.. وکأن 
القدریآی ان تنتهی مفاجآت البلد دی بالنسبالی.. فكان مکتوبلی انی اتعلم 
منهم دروس.. غيرت وقلبت دماغى للاید. 

الکتاب عليه صورة رئيسة وزرائهم الاشهر.. جولدا مائير.. اسمه المحدال.. 
بالعربى يعنى التقصیر.. موجود منه نسخ بأ كتر من 10 لغات.. طبعا آنا اشتريت 
اللسخه العرلى. 

کتاب من تألیف مجموعة صحفيين إسرائيليين.. بعضهم كان مراسل عسکری 
وبعضهم كان ضابط احتباط ف الحرب.. حاکمه قاسيه جدا.. شهادات 
ظباط وقاده من ضمنهم موثي دیان وزير الدفاع الهزوم فى حرب | كتوبر.. 
ناس بتعترف علنا بالخطأ والتقصير والاستعداد النام للمحا کمه .. طالما خسروا 
الحرب.. یبقی فى تقصير.. طالا فى تقصير.. یبقی لازم فى ما کمه.. شسجاعه 
مفيش کلام..فکروا فى إسرائيل قبل ما يفكروا فى نفسهم . 

لفت نظرى بشده موقف موثى ديان.. الراجل معترف تماما انه اخطأً.. مفيش 
أى مقاوحه من أى نوع .. من كلماته «هناك خطأ ما.. الخطأ صفه ترتبط 


308 


بالبشر والثقه الزائده..لابد من دفع التمن والقاومه .. بر يعد لدینا شيء 
آفضل... افضل ان يذكرف التاریخ بالتتصر الاحمق ولا يذكرف بالهزوم 
الغبی».. ده من الکتاب ..هو مش ودی رمه .؟؟؟ الا والحق یقال.. عجبنی. 
طيب هو ليه بیعترف با لخطاً؟؟ 

دی بنسميها الدروس المستفاده.. بالنسباله.. تحيا إسرائيل.. علشان تيا 


إسرائيل يبقى لازم ميكونش فى أخطاء.. وعلشان ميكونش فى أخطاء.. يبقى 
المقصر يتحاسب.. الحمساب مش علشان الذل والفضيحه.. اما هو للعظه 
والعبره.. علشان كدة موثی ديان فى إسرائيل رجل ما زال ذو حيثيه ومكانه.. 
هو بهودى قذر دموی شرس ..و لكنه إسرائيلى وطنى.. هتف من قلبه تحيا 
إسرائيل بالفعل وليس بالقول. 

طيب ايه نتيجة اللى هو عمله ده؟؟ 

من ساعتها ومخسروش أى مواجهه ابدا.. لا مباشره ولا غير مباشره.. خلاص.. 
وعينا الدرس ومش هنكرر الخطأ تانى ابدا. 

یاااااااااااارب.. ارزقنا واحد من القاده يعترف انه غلط ..ان شالله حتى 
ننضرب بالنووى.. بس واحد بس يقول انه غلط.. مش هنعمله حاجة.. 
المسامح كريم.. بس يعترف. 

فى بلاد اخرى يكون الحوار كالتالى 

- دی ثغره فى خطتك يا سيادة الفريق موثى 

- لا یا عووومااااار ..آنا جیشی زى الفل ..قراراتك هی اللى كفته 

. والنبى لأجيبك فى المحاكم.. الله يرحم أبوك كان بيبيع دره على شواطيء حيفا. 
- آنا ههرب على بره وهفضحك 

- وانا هرميك فى السجن زی المجرمين واسحب نياشينك 

و هرب الفريق موشى خارج البلد مضحيا بشرفه وتاريخه العسکری.. 
ویفضح على الملا اسرار لر يكن لما ان تتکشف بهذا الشكل مستغلا جهل 
العامه بالمعلومه وتفاصیلها.. ثم يصبح بطل على حساب قيادته. 

وكأن القياده تعمل لصالح العدو!!! 

والقياده طبعا متسكتش... 

هى كمان تفضح الفريق موشى.. وتحكم عليه بالسجن فى قضيه هى العار 
ذاته لرجل كان فى موقع القياده يوما. 

طبعا واضح آنا اقصد مين.. الاستاذ والمعلم والحبيب إلى قلبى بصفه شخصيه.. 
الفريق سعد الدين الشاذلى رحمة الله عليه.. صاحب الخطه الجباره (المآذن 
العاليه) والعبقريه والعقليه العسكريه الفذه.. راجل مش هيتكرر تانى 
ابدا.. راجل هو لوحده جيش.. ولكن لر يكن يصح ابدا انه يختلف مع قيادته 
بالطريقه دى.. هی دی المبادىء اللى اتعلمناها منهم.. ده شرف العسكريه.. 
طاعة الاوامر فوق كل شيء. 

رحمة الله على الجميع اصابوا أم اخطأوا.. كلهم فى نظرى ابطال بذلوا الغالى 
والنفيس فى خدمة الوطن.. الوطن اللى اساء لبهم فى نهاية حياتهم. 

خرجت من المتحف وانا محبط وغضبان.. غضبان بشده ...غضبان من بلدى 
وغضبان عليها ..غضبان غضب اللى شاف حبيبته فى الكليه قاعدة فى الكوشه 
مع راجل تانى ..غضبان وهو بيتمنالها السعاده والتوفيق.. غضبان وحروق دمى 
ومحبط.. الحرب فى نظرى مدافع ودبابات وصواريخ.. مكنتش مدرك ان فى 
حرب من نوع تافی.. فى سباق تسليح وتفوق من نوع آخر منعرفش عنه حاجة. 


310 


سباق خسرناه بجداره .. 
من کتر احباطی فى البوم ده خرجتش ولا رحت آی مکان ..امحاله دی حصلتلى 
مرة واحده بعد كدة ..لما ابویا مات. 
أيام الجامعه كلها شبه بعض ..الا انى بقیت اتحاشی الواجهات المباشره مع 
نظراتی الطلبه.. مما بیتکلموا فى مواضیع ملمین بیها تماما.. من حصافه برضه 
ان محدش يسحبنى لحوار آنا مش مستعد لیه. 
یوسف نصرت.. زمیل جموعتی.. وجهلی دعوه مغر یه بشده.. زيارة بيت اهله 
فى جفعات زئیف.. وبعدین زيارة لبيت لحم والقدس الشرقیه.. رفضت متعلل 
بأنى معنديش تصریح.. صدمنی وقاللی انه طالما هو معایا مش هنحتاج أى 
ورق. 
طب اقوله ايه ده ..مناخبره بتفرینی بشده انی اجرب اسلوب ادهم صبری فى 
لکمه خطافیه تحوضا إلى كومه من اللحم المفرى. 
آخر يومين فى الز يارة اجازه.. لازم اروح عکا وحیفا ونابلس وجنین والناصره.. 
على اد ما اقدر ان شاء الله هلف. 
استقرینا على زيارة الأقصى.. فى انتظار تصريح الزيارة اللى وعدنى بيه غسان 
موظف الأوتيل. 
يا الله على ذل لا يساويه ذل فى الدنيا. 
مسجد يخصنى.. بناه اجدادی.. لما أحب أصلى فيه أجد نفسى مضطرا لأستئذان 
من لا يعرف قيمة المسجد قبل زيارته. 
ماعلينا.. من أجل زيارة المسجد.. مستعد أن أمشى على الأشواك. 

۳۳00 

القس الشرقی... 


درس عظیم استفدته من زيارة متحف بيت هاتفوتسوت.. 

آلر کبیر اوی.. رن على مؤخرة عنقی من ورا.. هز نفسیتی واهان کرامتی 
بشده.. 

السوّال اللى مش قادر الاقیله اجابه ..ما هما کفار ومبروحوا النار ووحشین 
واشرار ..ازای هما كدة واحنا کدة؟؟ 

فى حاجة غلط وف مفاهیم غلط ..مش عيب انی اعترف انی كنت حمار.. 
العيب ان استمر مار وا کمان ادافع عن موریتی.. والاكثر عيبا.. انی الوى 
الحقائق والتفسيرات واطلع من النصوص المقدسه ما يؤيد موريتى.. علشان 
اريح ضميرى التعبان والاقى تفسير مبرر لخيبتى الغير مسبوقه.. الاصح 
والاسهل.. انى اعترف على الملا ..أنا كنت حمار. 

رجعت الأوتيل لا الوى على شيء.. هاكل أى سم هارى واتخمد انام وخلاص.. 
مش هخرج تانی فى البلد دی طالما الخروج بيسببلى کابه كدة. 

فى الأوتيل كانت فى انتظارى مفاجأه تانية.. لو فیوم قلبى وقف من المفاجآت.. 
ده هيكون خبر عادى جدا. 

- ادون احمد 

- ايوه يا ادون سمحون ..قصدى ادون غسان 

- تصريح الزياه جاهز.. اتفضل 

- تشکر يا ذوق 

غسان صدق وعده ..غریبه مع انه هودی ..آنا كنت خلاص عامل حساب انی 
هرجع من غير ما اشوف أكتر من شوارع تل ابيب. 

پاااه ..هروح القدس .. 

السجد الأقصى وحائط البراق وجبل الزيتون.. هشوف السجد أبو قبه 
دهبى.. هقف مطرح ما الرسول ربط البراق وعرج إلى السماء للقاء مليك 
مقتدر. 

أخيرا القدس .. 

القدس.. 

يا قاتلة الانبياء وارض الیعاد.. جايلك.. الرة دی زائر.. أتمنى من الله أن أبنى 
يدخلك رافع راسه بعد ما جنزير دبابته یدوس على ا كوام لحوم الإسرائيليين 
اف 

معرفتش انام يومها.. ساعات تفصلنی عن زيارة القدس.. من کتر هفتی.. 
كلت وجبه میقدرش علیها الا دیناصور.. وبرضه معرفتش آنام. 

فتحت الراجع التاحه عن تاريخ القدس.. مش معقول كل مرة هروح 
مکان ابقی متنح فيه كدة.. لازم اقلل نسبة الانبهار عندی شويه عن طریق 
القراءه. 

القدس هی يروشاليم بالعبری أو زی ما بنقوضا اورشليم.. جيروزاليم 
بالإنجليزي.. بيت القدس بلغتنا العربية. 

آول اسم معروف ها كان أورسالر «ظهر في رسائل تل العمارنة المصرية» 
ويعني أسس أو ابنية سالر اللى هو الإله الكنعاني حامي المدينة القديمه.. وقيل 
ان اور سالر معناها مدينة السلام.. ظهرت هذه التسمية مرتين في الوثائق 

المصرية القديمة مرة سنة 2000 ق.م ومرة سنه 1330 ق.م.. فى سفر الملوك 
الثاني آخذت اسم «یبوس» نسبة إلى الیبوسیون التفرعین من الکنعانیین الى 
بنوا قلعتها والتي تعني بالكنعانية مرتفع.. المصادر التاريخية التاحه عن الملك 
اليبوسي «ملكي صادق» أنه هو أول من بنى يبوس أو القدس وكان حًا للسلام 
حتى أطلق عليه ملك السلام ومن هنا جاء اسم المدينة. 

اما الاسم «أورشليم» أول ظهوره كان في الكتاب المقدس.. سفر يشوع 
تحديدًا.. خبراء اللغه بيقولوا انه عبارة عن نحت لكلمتين أور «موقع مخصص 
لعبادة الله وخدمته» + سليم «الذي يعني سلام» فى اشاره إلى إله الغسق الكنعاني 
القديم «شاليم». 

آقدم الأقسام المأهولة من المدينة اسمها العبرانى «مدينة داوود» أو »صهيون».. 
آما اسم القدس الشائع اليوم في العربية وخاصة لدى المسلمين فهو اختصارا 
لاسم «بیت القدس» أو لعبارة «مدينة القدس». 

آما السلطات الاسراثبلية فتشير في إعلاناتها إلى المدينة باسم «آورشلیم القدس». 
اورشليم بالعریی معناها مدينة السلام .. كرمز لمدينة السلام السماويه اللتى 
يسكنها الرب مع الناس طبقا للمعتقدات اليهوديه.. طبعا الرب مش عايش 
فيها ولا عمرةا اساسا كانت مدينه للسلام. 

دى مدينه زى ما يكون عليها لعنة الحروب والدمار والاحتلال.. تم تدميرها 
بالكامل مرتين.. وقت محاصرتها 23 مرة.. وحصل عليها أكتر من 50 هجوم 
واحتلت واستردت 44 مرة.. حتى تم احتلالها مؤخرا من الصهاينه.. ومن 
يومها واحنا مش عارفين نستردها للمرة ال 45. 


شيء غريب.. هو مفيش ف الدنيا الا البلددى؟؟؟ 

ساعة وربع بالعربية فى طریق رقم 1 السریع من تل ابيب إلى القدس المحتله.. 
مزارع الزیتون والوالح على یبن وشمال الطریق.. الزیتون یزدهر بشده فى 
ارض الزیتون حيث لا مكان لغصن الز یتون.. متهیأی ارض فلسطین لو رميت 
فیها أى بذره هتطلع شجرة زیتون.. معلومه قد تكون جدیده على ناس کتیر .. 
برتقال يافا هو رقم واحد على مستوی العالر.. فى آمریکا لقيته موجود ومنور 
فى قلب الاسواق.. اغلی وافخم الأنواع ومکتوب عليه بالعریی.. منتج یافا. 
کرمات العنب.. متده إلى مالانهایه.. تثير خیال الادیاء والضعراء.. ا تخيل 
نفسی طفل صغير اجری مع صحایی بين الغيطان وا حقول.. نتعب فنستریح 
تحت تكعيبة عنب من دول ونقطف منها شو يه نا کلهم من غير غسیل.. ما هو 
ده زرع طبیعی من غير کیماوی.. وبعدین نقوم نجری تانی. 

ارض فلسطين الحبيبه ..دايما تطرح الخير بينما بزرع فيها البشر کل آنواع 
الشرور والسموم. 

الکلام عن القدس يحتاج لجلدات ..و لكن هحاول اختصر وارکز قدر 
المستطاع 5 

القدس مقسومه قسمين.. القدس الغربيه.. العاصمة الرسميه محل النزاع 
لإسرائيل.. احتلتها عصابات الهاجاناه وشتيرن والارجون زفاى سنة 1948.. 
فيها متحف إسرائيل ولفافات ومخطوطات البحر الميت .. والكنيست وسلسلة 
جبل الذكرى (قبور الحنود الإسرائيليين القتلى وقادة وزعماء الدولة الصهيونية) 
بالاضافه إلى الاثر الاشهر.. فندق الملك دافيد (داوود).. والقدس الشرقيه.. 
حيث تسيل الدماء كل يوم بلا رابط ولا رقيب.. قدس المسجد الأقصى 
والاحياء القدعه. 

العیسو یه - المسكوبيه - المالحه - حى الارمن - المغاربه - الطالبیه - النحاسین.. 
احياء القدس النهو به.. شوارع متناهیه فى الصغر.. تشبة حارة اليهود وشوارع 
باب الشعريه فى مصر.. يسكنها عرب 48.. الفئه الظلومه مرتين.. مرة من 
العرب الجبناء اللى اتهموهم بالخيانه حصوضم على هويات إسرائيليه.. ومرة من 
اليهود المحتلين.. مساكين يعيشون على المهن اليدويه فى ظل تضییق وخناق 
وامتهان من الصهاينه.. معاهم هويات إسرائيليه صحيح.. لكن قلو م 
وانتماءاتهم وافكارهم فلسطينيه. 

القدس الغربيه احدث من الشرقيه.. لكن الشرقيه أجمل.. بالنسبالى كعربى 
مسلم على الاقل. 

التصريح اللى معايا یسمحلی اتجول فى القدس بغرض السياحه لمدة 12 ساعة 
..الصلاه فى المسجد الأقصى ممنوعه للرجال بين 15 و50 الا بتصريح .. تصريح 
من مين؟؟ هو فى حد مکن بمنع حد انه يصلى؟؟ هو مش حر ية العباده مكفوله 
للجميع؟؟. 

هنا الذل فى أكبر معانيه.. تحمل.. انت فى القدس الشرقيه .. 

نقطة تفتيش ..عسكرى إسرائیلی اصلع ورخم ..بيتكلم عربى ..3 ساعات فى 
انتظار التفتيش والتاً كد من صحة التصريح. 

ابوك لأبو الى جابك يا اخی.. آنا هجيب التصريح ده من بيتنا يعنى ..اسمه 
مكتوب بوضوح على «الصفيحه» اللى على صدره ..اسم عرب تماما. 

الشرطه فى القدس عكس الشرطه فى تل ابيب تماما ..الحيوانيه فى قمة معانيها 
فى شرطة القدس ..عرفت بعد كدة انهم عرب ..الفلسطینیین قالولى ان اليهود 
العرب اسوأ واحط أنواع البشر. 

الفلسطينيين نفسهم بيشتغلوا مع اليهود وفى علاقات كتيره متشعبه.. القضیه 
دى معقده فعلا .. 

هو احتلال وللا مش احتلال.. الجماعه دول عدو وللا لأ.. ما ترسوا على بر 
يا جدعان.. اللون الرمادى ده آنا مفهموش.. عدو يبقى كل ما اشوفه لازم 
اقتله.. ايه بقى؟؟ 

بدنا نیش يا زلمى.. ابسط وابلغ رد.. عرفته من اتی بعد كدة.. ماهو لازم 
نعيش ونخلف.. مش هنموت علشان اخدوا اراضينا. 

اليهود العرب بيتعمدوا اذلال الناس.. لا لشىء الا الاذلال.. حمايا رحمة الله عليه 
كان بيتعالج فى مستفى فى يافا على اعلى مستوى.. اليهود الغربيين (الاشكيناز) 
قمه فى التحضر عكس السفرديم خالص. 

ابن عم زوجتى مهندس ف يافا.. العساكر اليهود كانوا بيمروا فى تفتيش على 
البیوت.. ازالة اشغالات وما شابه ..فى يوم اجبروه يشيل كراتين وخلفات بناء 
من قصاد بيته.. امه اعترضت.. وكلمت الظابط اليهودى 

- پا خواجه.. ده مهندس ..ميصحش يشيل زباله 

الظابط اليهودى «الاشكيناز» اتكسف ..و خد منه تعهد انه هينضفها.. 
العلومه دی وصلت لظابط تانی بهودی عریی.. بقى كل يوم يعدى على بيتهم 
ويتعمد ان الراجل ده يشيل الزباله حتى لو صندوق الزباله فاضى. 

هو بيعمل كدة ليه؟؟ 

أصله عریی. 

بس كدة. 

كدة وضحت صوره اخرى فى ذهنى المكدود من البحث.. المشكله فى سكان 

الارض.. مش ف دیانتهم.. العرب ما اصل المشكله.. مش الاسلام ولا 
المسيحيه ولا البهودیه. 

الناس عايشه فى کل حته بآمان.. الا عندنا.. عندنا كله تعبان.. حتی فى 
إسرائيل.. بیقولوا ان اليهود الغربيين میزین عن اليهود الشرقیین.. يعنى کمان 
اليهود العرب تعبانين. 

كدة بقى تفسيرى يكون منطقى.. العرب هم أساس المشكله. 

اخيرا دخلنا القدس ..الا صحيح.. فين الكوفيه بتاعتى؟؟ 

طبعا سيبتها فى الأوتيل.. الإنسان شجاع بس وهو على الشط.. ساعة الجد.. 
الجرى نص الجدعنه وان جالك الطوفان ..حط ابنك تحت رجليك. 

جولة حره فى شوارع القدس.. أجمل واحلى واطعم اكل تاكله هناك.. طعميه 
بالشطه.. كنافه نابلسيه.. بقلاوه.. منسف.. مجدره (بتعطيش الجبم).. 
مقلوبه.. مسخن.. قلاية بندوره.. فطاير الزعتر والجبنه .. كله كله كله.. أى 
طبق يتحط قصادك وف اکل فلسطینی.. كل وانت مغمض بدون تفكير.. 
حتى لو سم.. اكيد هيكون مطبوخ كويس ومش مؤذى. 

حد قال قبل كدة ان الأكل الشامى هو اطيب اكلات الدنيا؟؟ 

دی حقيقه.. والأكل الشامى هو اکل فلسطين.. انسى سوريا وانسی لبنان.. 
اللى يتجوز فلسطينيه ..يا هناه يا سعده ويا بخت دكاترة التجميل بيه.. بالیت 
0 كيلو زياده كل 3 شهور. 

المرأه الفلسطينيه هی المرأه فى نظرى.. جمال الكبرياء والقوة.. ولا الموت 
نفسه يقدر عليها.. ست تعمر الف بيت.. تعشق الانجاب.. المرأه الفلسطينيه 
تموت لو بطنها فاضيه.. اعلى معدل خصوبه فى الكون کله هتلاقيه فی ستات 

فلسطین.. من کتر القصص إلى سمعتها وشفتها هناك فى موضوع الانجاب ده.. 
كنت خایف لو عاكست واحده من بعید کدة.. تحمل وتخلف.. میعرفوش 
معنی خراب الیسوت.. کلمة بکرهاك بکرهك طلقنی طلقنی عندهم من 
الحرمات.. الست ليها راجل واحد بس.. لو مات.. تقصد بعیاضا تربیهم.. 
كلمة تنظیم الاسره ملهاش أى اعراب فى القاموس الفلسطینی .. آم ال 5 اطفال 
هناك تعتبر هفاً وغير ذات قیمه.. ا کید جالما حاجة شالت بیها الرحم أو 
جوزها مات بدری علشان كدة بطلت خلف. 

واحده من اسرة زوجتی خلفت 22 عیل «ده غير اللى ماتوا ف النص».. لو 
حسبناها ان العمر الانجایی للست من 18 إلى 40.. معناها ان الست دی مفوتتش 
ولا سنه.. مصامتش رمضان ولا مرة.. استهلکت الرحم لحد ما صوامیله فكت 
ووقع من نفسه فى الحمام. 

الله أكبر وما شاء الله.. والله مش بحسد.. بس هو ده الواقع.. برافو علیها.. 
وبرافو طبعا على جوزها.. اهى دی الرجاله وللا بلاش.. مش اللى یقولك آنا 
عاوز 2 علشان اعرف اربیهم. 

احترم الست الفلسطینیه وعاملها كويس وسیبلها فلوسك كلها متقلقش.. 
هتخليك ملیونبر.. عمرةا ما هتطفش منك ابدا ولا تقل ادبها عليك.. هی اشطر 
من كل بهود الدنیا فى الفلوس.. سلمها امرك وانت مطمتن.. اصیله وجدعه 
وتقف جمبك اجدع من أى حد. 

انت بتتعامل مع آم مکن تدفن ابنها عادی جدا.. وعندها جد أو خال أو 
عم أو اب شهید.. عینیها مفیهاش دمو ع.. فبلاش استهبال وخليك راجل.. لو 
عرفت عليها ست تانية.. يبقى انك ميت وانهم میتون.. لا جدال.. الخلاف 
بس فى طريقة الموت.. هتموت متقطع وللا هتموت مسموم. 

ده انطباعی عن المرأه الفلسطینبه.. طيب اشمعنی الرجل لا؟؟ 

فى نظری.. إذا صلحت المرأه.. صلح الجتمع کله.. لك ان تتخيل ان ده حال 
المرأه الفلسطينيه.. طيب يبقى الراجل عامل ازاى؟؟ 

الله يرحم يحبى عياش واشرف المعشر.. كبر اثبات ان المرأه الفلسطينيه 
بتخلف وتربي اسود مش اطفال. 

فى الطريق إلى المسجد الأقصى ميصحش ابدا ان الواحد .همل كنيسة القيامه... 
زيارة سريعه للكنيسة.. حيث صلب المسيح وقام فى اليوم الثالث لدفنه.. 
حسب المعتقدات المسيحيه. 

هی اقدم واقدس كنائس المسيحيين .. المسيحيين بيحجوا للبلد دی علشان 
يزوروا قبر السیح وجبل الزيتون وكنيسة القيامه. 

لايحال للحديث عن روعة التصميم وجمال الرسوم والبناء.. ده كلام أصبح 
مستهلك.. بس الجقيقه آنا مقعدتش فى كنيسة القيامه أكتر من نص ساعة.. 
كانى واقف على نار.. عاوز اروح المسجد الأقصى طبعا. 

مشى على رجليا من كنيسة القيامه ..عديت شارع الملك ديفيد ..شارع 
هیکاردو.. فى هناك جنينة كبيره على اليمين اسمها هاتکوما.. مع نهاية سور 
الجنينه.. المسجد فى وشك علطول. 

المشوار قصير جدا.. لكن فى القدس.. كل حجر يعتبر اثره.. كل حبة رمل 
ليها تاريخ.. هنا عاش سيدنا داوود وسيدنا سليمان.. هنا عاش السیح عيسى 
عليه السلام. 

و آنا ماشي فى الطريق فى صوت بيرن فودانى.. صوت ملازمنى من أول ما جيت 

لأجلك يا مدينة الصلاه اصلى .. 

خلص شارع الملك داوود 

لأجلك يا بهية الدائن..یا زهرة المساكن.. 

وانتهى شارع هيكاردو. 

عبوننا اليك ترحل كل يوم.. 

ترحل.. لكنه رحيل بلا فعل..رحيل اونطا.. رحيل عقيم لا ينجب أطفالا. 
الغضب الساطع آت.. 

الغضب آت مع بداية سور جنينة هاتكوما .. وانتهى الغضب مع هاية السور 
وبدأت دقات قلبى توصل ل 120 دقه فى الدقيقة. 

- ايه ده.. هو فين المسجد الأقصى؟؟ 

- هاى هو قصادك. 

- لا مش ده..التانى يا عم آبو قبه دهبی. 

- لا..هيدا مسجد قبة الصخره ..المسجد الأقصى هو ياللى انت شايفه. 

صباح الورد.. معلومه كمان فوق المليار معلومه اللى عرفتهم هنا ..امال ايه 
صورة المسجد ابو قبه دهبی اللى بيتوزع على الناس وبينطبع مع النتايج 
ويتعلق فى البيوت؟ 

آه.. أصل مسجد قبة الصخره شكله «اعلاميا» افضل من المسجد الأقصى. 
دخلنا حرم المسجد من الباب الجنوب.. السجد الأقصى أولى القبلتين وثالث 
الحرمين قصادى.. آنا حاطط رجلى مكان ما الأنبياء حطو رجوطم. 

دقات قلبى وصلت 130.. 

4 مآذن متوسطة الطول.. قباب كتير اوی.. قبة العراج ..قبة السلسلة.. 
وأسماء تانية بس الذا کره خانتنی. 

السجد له 11 باب.. منهم 7 فى المدخل الشمالى (جهة مسجد قبة الصخره) 
وبابین فى الغرب (جهة حائط البراق) وباب جنویی (جهة السجد الأقصى) 
وباب شرقی.. آبار كتير فيها ماء عذب.. أكتر من 20 بثر.. وبرکه کببره عذبه 
للوضوء. 

المسجد من الداخل مرفوع على عمدان رخام.. 7 مرات للدراسه وطلبة العلم.. 
بيسموها رواق.. تمام زى اللى فى الجامع الازهر.. واحد فى النص وتلاته على 
اليمين وتلاته على الشمال. 

المسجد من الداخل مفروش بالسجاد الأحمر الايرانى الفاخر.. الجدران 
حجاره.. قديمه جدا جدا ..بالنسبه لكل مسلم هی مقدسه.. صوت الآذان فى 
المسجد الأقصى يعلن فى وضوح ان هذا مسجد اسير ينتهك بأعمال الحفر. 
البهود بيحفروا من تحته علشان يلاقوا هيكل سليمان.. وغالبا الحفر فرب 
بخلص ..و غالبا كمان المسجد قرب يقع.. والاكيد اننا مش هنعمل أى حاجة 
لو وقع. 

هل هيكل سليمان كان موجود وللا ل؟؟ 

هل اليهود لازم يلاقوة؟؟ 

اسئله كتيره.. تقول اننا محتاجين بحث منفصل عن هيكل سليمان.. ان شاء 
الله نعمله قريب اوى بكل تفاصيله. 

المسجد جماله متوسط.. اقل جمالا مثلا من الحرم النبوى أو مسجد الشيخ زايد 
فى ابو ظبى.. ولكن كونه اسير.. ده يديله مكانه خاصه.. قف بمذله وانت 

ف السجد الأقصى.. قف وطأطىء رأسك.. مرمغها ف التراب لو تقدر..انت 
واقف فى مکان شاهد على اغتصاب کرامتك ورجولتك. 

الصراحه البنات هنا حلوین اوی.. عاوز ابدأ العب بقی.. مکن ابص لدی 
واقوضا انجوزنی با عسل واغسلك الواعین وللا ابص لدی واقوضا النور مولع 
وانا مولع يا جميل. 

الصراحه مکسوف.. 

وقتها رنت کلمات آمل دنقل الرائعه في ودانی.. 

كيف تنظر فى عين امرأة.. 

انت تعرف أنك لا تستطیع حمايتها.. 

كيف تصبح فارسها في الغرام؟؟ 

و اضافه من عندى.. اسفخص عليك راجل هفاً ان كنت عارف انك لا تستطيع 
حمايتها وساكت. 

ازاى اقدر اصلى هنا وانا عارف ان مسموحی بمده معينه لازم امشی بعدها.. 
ازاى اقدر اصلى واقف واقول غير المغضوب عليهم.. ولا الضالين ..بینما 
الغضوب عليهم واقفين بره ما بين زائر وبين حارس بالسلاح. 

المغضوب عليهم بسهوله جدا مکن يحولونى إلى من لا تجوز عليهم سوى الرحمه. 
إحساس غير عادى بالذل.. اللى شايف ان عنده مشكله مع مديره أو مع اهله 
أو مع أى حد.. يتفضل ييجى هنا علشان يعرف يعنى ايه الذل بجد. 

نظرات فضوليه من كل الناس.. شاب فى اوائل العشرينات بيصلى فى حرم 
المسجد الأقصى.. جه ازاى؟؟الصلاه مسموحه بس للناس أقل من 15 وأ كبر 
من 50 ..يبقى ده جه منين؟؟ 

نظرات فضول مزوج بالذل والامل والالر مع بعض.. ذل للأجساد.. لکن 
النفوس صابره.. صعب اوی تکسرها.. نفوس قویه بتعلن کل ثانیه انها 
موجوده مع صرخة کل مولود جدید. 

پاالله ..آنا مکندش متخیل ان مکن یکون ده حالی.. آنا كان تفكيرى 
وطموحاتی كلها تتمحور حوالین هدیل.. صاروخ الدفعه.. ازای اعلقها قبل 
ماعلاء صاحبی بوصلها.. اصله مش عاتق ومفيش واحده بتعدی من تحت 
ایده. 

كمية الحوادث والحرايق وضرب النار اللى حصلت و بتحصل هنا مهوله.. 
شارون ان شاء الله مستقره دلوقتى فى الجحيم.. أكتر واحد اقتحم المسجد 
واتسبب ف اذاه.. نيتانياهو الموجود دلوقتى كان أيامها برضه رئيس وزراء.. 
كل واحد منهم مسك الحكومه له تاريخ دموى يكفى ربعه ان يكون له 
مكان میز جدا فى جهنم.. حتى رابين اللى كانوا بيسموه راعى السلام.. دم 
شهداء دير ياسين هيطارده إلى ما شاء الله. 

تاريخ بناء المسجد غير معروف وان كان الارجح ان آول قواعده بناها سيدنا 
آدم بعد قواعد السجد ارام بحوالى 40 سنه ورمه سيدنا ابراهيم وأولاده 
اسحق ويعقوب واعاد بناؤه سيدنا داوود وسيدنا سليمان كمل اللى بدأه سيدنا 
داوود. 

مسجد قبة الصخره بناه الخليفه الاموى عبد الملك بن مروان.. حجمها مش 
كبير ولكن اشعة الشمس مع الشروق بتنعكس عليها فيبان لونها الدهبى من 
بعيد.. شمس دهبى تشرق كل يوم من قلب المسجد.. شمس بتقول للناس آنا 
موجود.. ومنتظر. 

رحلات سفاری مخصوص بل الزیتون علشان الناس تحضر شروق الشمس 
من فوق الجبل.. للاسف الوقت كان ضيق اوی.. ملحقتهاش. 

الصوره الاشهر للمسجد الأقصى كاملا بتتاخد من فوق جبل الزيتون. 

بعد صلاة الظهر ..جولة داخل المسجد لحد الجائط الغریی.. حائط المراق.. 
أو حائط المبكى عند الیهود. ۱ 

جدار عالى.. تقريبا فوق ال 20 متر تقريبا وطوله فى حدود ال 60 متر.. حسب 
العقيده اليهوديه.. هو آخر اثر باقى من هیکل سلیمان.. وغير مسموح انهم 
يعدوه طالما امیکل لسه مش مبنى.. علشان كدة بیتجمعوا هناك ويعيطوا.. 
بيعيطوا على ملك زائل وسنوات توهان فى الأرض.. من ضمن صلواتهم 
«يجلس الرب على عرشه ويقول یالغبانئی كيف سمحت ان حدث هذا لابناقٌ 
الختارون»استغفر الله العظيم». 

طيب ما نفجره ونخلص طالا هو اللى عامل القلق بتاع الميكل ده؟ 

کلینتون قال نفس الكلام ..مش قادر يتخيل ازاى مجموعة بشر بتتخانق على 
شوية حجاره.. الصراحه ولا آنا.. آنا متلخبط. 

هنا وقف الرسول عليه الصلاة والسلام وربط البراق وعرج إلى السماء بصحبة 
جبريل الامين.. من هنا الرسول صعد للسماء للقاء رب العزة.. القصة معروفه 
للكل. 

مشاعر كتير ملخبطه جوا الواحد ..لازم السجد يتطهر من الكلاب دول.. 
لازم ناخد منهم الأرض والعرض والفلوس وكل حاجة ..حتی الحياه نفسها.. 
امتی.. الله اعلم.. بس لازم ناخدها. 

خرجنا من المسجد الأقصى فى جولة فى الشوارع اللى حوالیه..محلات الصناعه 

الیدو یه.. الجلاليب الفلسطينيه الاصلیه بألوانها الأحمر فى اسود مع النقوش.. 
الداير الفلسطينى.. الكوفيات.. شغل النحاس. 

بالاضافه للأكل ..أجمل تمر فى الكون كله.. موجود فى فلسطين.. زرت بعد 
كدة العراق والسعوديه..تمر المدينه جودته لا تقارن بجودة التمر الفلسطينى.. 
بس يتميز نخيل المدينه انه بیطرح مرتين فى السنه بتأثير دعوة الرسول عليه 
الصلاة والسلام ..لکن جودة التمر الفلسطينى.. لا تقارن. 

اشتريت من كل حاجة لحد ما فلوسى خلصت.. اشتريت كمان جلابيه 
فلسطينى لزوجة المستقبل.. مکنتش اعرف وقتها ان زوجة المستقبل بتعرف 
تعمل الحاجات دی بايديها ..و كمان مكنتش اعرف مقاسها.. جبت أ کار 
مقاس.. حاجة كدة تکفی هياتم.. ویشاء المولى انى احتفظ با ملاییه دی 14 
سنه کامله.. لحد ما اهدیتها لزوجتی الخحاليه. 

فى واحد من محلات البقلاوه.. راجل عجوز فتح معايا دردشه وحوار حوالین 
ضيق العيشه فى القدس.. اليهود فارضين عليهم ضرایب مرعبه.. کمان 
الکهربا والمية كل شویه تقطع عن عمد.. بالاضافه إلى الحملات العسکر یه 
التخریبیه کل شويه. 

- طيب وایه اللى مصبرك يا عم الحج..ما تبیع المحل وتروح مکان تانی 

- بتعرف لو حبیت ابیعه..اد ايش بیساوی؟؟ 

م 


- 5 ملايين دولار.. والزبون جاهز. 


کنز؟؟ 

ابتسامه بسيطه من الراجل العجوز.. وجه مجعد بشده.. مع کل تجعيده 
تقدر تشوف اثار الزمن واحرب والالر والاسی.. مع نظرة العين تقدر تحس 
بالشکوی إلى الله عزوجل من الخيانه والخونه. 

- بتعرف لو امسك حكم هالبلد..و الله راح اسوى كل شيء بالأرض..المسجد 
والكنيسة والمعبد والحائط.. كله..ما بترك فيها اثى على حاله 

- يا نهار اسود..هتهدم الجامع؟؟ 

- آی والله يا زلمى.. بدنا نعيش.. .هدم كل اشی وبدى الناس فرصه انها 
الراجل ده اكيد عميل صهیونی.. هو فى حد بهدم مسجد مقدس زی كدة 
لكن مع شوية تفكير.. القدسيه لمين.. للحجاره أم البشر؟؟ 

لا اجروء انى اصرح بيها فى العلن ابدا.. ولكنها نقطه مفتوحه للمناقشه.. هل 
الکان يضفى قدسيه على البشر آم البشر تعطى قدسيه للمكان.. يارب اموت 
قبل ما الراجل ده يبقى حاكم على القدس. 

2 ساعة فى القدس لا تساوى أى شىء...هيعدوا عليك هوا..هنا اسهل مثال 
لنسبية اينشتاين..الوقت المخصص للأشياء المحببه الينا يمضى سر يعا.. لازم 
نخرج من القدس علشان التصريح وقته انتهى ..فكره جباره من شخص جبار 
.ما تيجو يا رجاله نطلع على حيفا ومنها لعكا ..و نبات فى عكا وتانى يوم على 
تل ابيب؟؟ 

أجمل ميزه فى الشباب ..الوقت بين اقتراح أى شيء وتنفيذه ..مده لا تتجاوز 
دقيقة أو دقيقتين على أقصى تقدير. 

حيفا وعكا ...حصون العرب الابیه 

حیفا حيث الصدمه الاو بعد الالف و عکا حيث الصدمه التانية بعد 
المليون 

موافقین.. بینا يا رجاله على حيفا 

ده فیدیو متاز عن السجد الأقصی..جوله کامله كأنك في داخله. 


https://www.facebook.com/ alqudsnewspaper/videos/1015326579 
3257984/?fref=nf 


0101 

2 ساعة فى القدس مروا كلمح البصر.. 12 ساعة..زرت فيهم كنيسة القيامه.. 
شارع الملك داوود.. حدائق هیکاردوا.. مسجد قبة الصخره.. وطبعا.. 
المسجد الأقصى. 

قرار الشباب المندفع كان استثمار الكام ساعة المتبقيه فى زيارة سر يعه إلى 
عكا وحيفا.. فرصه نشوف اراضينا المنهوبه.. الله اعلم هنقدر نيجى هنا تانی 
وللا هنتفرغ لاثبات ان الحمساوى خائن والاخوانى عميل وظابط الجيش 
كافر. 

45 دقيقة على طريق رقم 1 السريع..بعدها ساعة على طريق اسحق رابين 
السريع برضه ..هى الناس دی عملت الطرق دی كلها امتى وازاى؟؟ 

اللفه دی لو حبيت اعملها فى بلد الالف متذنه.. محتاج اسبوع على الاقل. 
طول الطريق عمال اقرا اسامى عبرى.. ميفاسيريت زايون ..بيت نيكوفا 
.ياد هاشمونا .. كفار دانيال .بيت نيحيميا ..نهشونيم ..ريجافيم ..راموت 
میناشی .. كل دی مستوطنات .!!! 

البلد مبقاش فيها ولا حاجة عري .. كله بالعبرى ..حتی الاسامى العربى.. 
بينطقوةا بالعبرى ..لغه کئیبه اوی ...خلیط قمىء من حروف الخاء واطاء.. 
خليط يستفز ايدى اليمين انها تخرج من جيبى وتنزل بمنتهى العنف بصفعه 
قويه عنيفه مهينه على وجه التحدت.. عاوز اعيش ف دور المخبر واقوله 
اعدل لسانك ياض.. انطق اللغه الأصليه يابن الف رجل. 

لکنها افکار لسوء الحظ لا تتجاوز عقلی وقلبی. 

ساعتین على طرق سریعه ناعمه زی احریر.. نظیفه زی شقة عروسه ثلاثینیه 
فى انتظار العریس.. حاجة کدة بتبرق. 

بعدهم هتوصل إلى طريق رقم 70 السریع.. انحرف يسارا واستمر لمدة نصف 
ساعد رخا ات ف حا 

ايه بقی حیفا دی؟؟ 

حد قرا رواية عائد إلى حيفا بتاعة غسان کنفانی.. اللى مقراش.. انصحك تقرا 
قصة واحد تم تهجیره قسراً من ارضه ورجع بعد 20 سنه زائر.. رجع سائح فى 
ملکه. 

رجع جروح علشان يقول ..اتدرین يا ما الوطن يا صفیه.. الوطن هو ان لا 
حدث ذلك کله. 

طیب ..ايه فى حیفا مکن نزوره؟؟ 

نزوراثار کنعان.. ضواحی حیفا.. الستوطنه الالانیه.. وادی النسناس 
(الحى العریی).. وادی لوطم.. جبل ودیر الکرمل.. كنيسة القدیس یوحنا.. 
الیناء؟؟ 

و للا نصلى فى مسجد شهد بداية رجل.. رجل وکفی.. رجل بعد ما مات البسنا 
عند ذکر اسمه.. اشعر بالدونیه فى نفسی على رأى صديقى الانتیم.. راجل 
خلانا نحط احمر. 

بالطبع اعنى مسجد الاستقلال.. المسجد الذى شهد بداية البطل الشهيد.. عز 
الدين القسام. 

الوقت طبعا مش هیکفی نعمل کل ده.. جدولنا لسه فيه عکا کمان.. قررنا 
نقضى اللیل فى حیفا وبعد الفجر نتحرك إلى عكا ومنها إلى تل ابيب استعدادا 
للعوده.. لازم نختار مكانين على الاكثر.. استمعنا لنصيحة السواق الفلسطينى.. 
اتفقنا على زيارة المستوطنه الالمانى وجبل الكرمل ومسجد الاستقلال ووادى 
النسانيس (الحى العریی).. دی اشهر اما كن حيفا. 

حیفا.. مدينه مبنيه على مدرجات جبل الكرمل.. من اقدم مدن فلسطين والعالر 
كله.. عمرةا بيتحسب بئات الآلاف من السنين.. واحده من ملات التنقيب 
عثرت فيها على بقايا هیا کل بشريه تعود للعصر الحجرى بمراحلة الثلاثه. 
حيفا القديمه اتأسست ف القرن الرابع عشر قبل الميلاد عن طريق الكنعانيين.. 
فتحها الخليفة عمر بن الخطاب سنة 633 م.. وبدأت هجرة القبائل العربية إلى 
ارض حيفا. 

حيفا الحديثةء اتأسست سنة 1761 م.. على يد القائد الفلسطينى ظاهر العمر 
«حاكم عكا».. بناها كنوع من آنواع الاستقلال عن الخلافه العثمانيه.. كان 
بيفكر يوسع دايرة ملكه.. عكا ويافا وحیفا .. ومنها إلى عسقلان وبيت 
المقدس.. ويبقى عنده هلکه مستقله تماما عن الحكم العثمانى.. تفكير شخصى 
حض.. تفكير هو اهم سبب من اسباب نكباتنا المستمرة بلا نهايه.. هؤلاء 
الجالسون على عروش الحكم.. قبحهم الله.. لا يفكر الواحد منهم الا فى مجده 
الشخصى.. فالوطن أنا وانا الوطن.. ان ذهبت أنا.. فلا بقى الوطن. 
والنتيجه.. تذهب الأجساد إلى المقابر.. وتضيع الاوطان. 





قبل نكبة 1948 حيفا كانت مركز للفكر وعلامه من علامات التعايش بين 
كل اطياف البشر فى فلسطين .. احتفالات مستمرة بعيد الأعياد (المسيحى).. 

عيد حانوکا (البهودي).. عبد الفطر أو عيد الأضحى .. کمان تعتبر حیفا مركز 
للدين البها.. كل سنه بيقام فيها مراسم الحج لأتباع هذه الديانة. 

سنة 1948.. القصة المعروفه.. العصابات اليهوديه احتلت المدينه بعد 14 
مجزره بالتمام والكمال.. نتج عنها مئات القتلى والاف المشردين.. واصبحت 
يافا عبرية الهو يه تماما. 

لما تشوف المستعمرة الالمانيه فى حيفا من بعيد ..تلاقى مدرجات خضراء 
مغطيه الحبل.. والبيوت فى قلب المدرجات دى ..البيوت كلها شكلها واحد 
..بيضاء وسقفها احمر فاتح (طویی). 

اعلى جزء فى المكان العامر من الجبل.. يوجد ضر يح الباب.. ده مقام علي محمد 
رضا الشيرازي الملقب بالباب.. كان رمز من رموز الديانه البهائية إدعى النبوة 
في شبابه وسمى نفسه الباب.. باب الجنة يعنى ..بهاء الله مؤسس الديانة البهائية 
خصص المكان ده كمدفن لعلى الشيرازى. 

المنظر من بعيد مش تاج تفسير ٠.‏ كيد اللى عايش هنا مش عرب ..شكلها 
قمه فى الجمال ..اتارى دی أول مستوطنه اتعملت فى حيفا للمهاجرين الالمان.. 
اشكيناز يعنى.. طيب یا جدعان مش تقولوا. 

ده حال اليهود بعد 60 سنه من دعائنا عليهم بالخراب والدمار ..تقريبا كدة 
..اللى بیدعی مكانش طاهر أو كان بيدعى علينا احنا.. عاوز حد يقنعنى ان 
دول المغضوب عليهم بينما احنا خير امه اخرجت للناس. 

الدكتور حال مدان له بحث مشهور جدا اثبت فيه ان اليهود الحالين مش 
من نسل اليهود اللى خرجوا من مصر.. آه كدة.. كدة صح.. استحاله دول 
يكون مغضوب عليهم يا ناس.. آنا خی هيشت. 

واحد من ملیاردیرات روتشيلد البهود قال مرة «ان رقم حسایی فى البنك هو 
خير دلیل ان الله راض عما افعله».. من نفس النطق.. یکون حسایی آنا فى 
البنك أكبر دلیل انى حل علیا غضب ربنا ولعنات كل اللائکه. 

جولة سریعه فى الستعمرة.. الشجر فى كل مکان.. الشوارع هادیه خالص.. 
الاطفال بتلعب والناس زى ما تکون بتقضی اجازه.. الکلام ده نشوفه فى 
مصی فى الفئه الأولى من التجمعات السكنيه الفاخره (الکومبوندات) وبس.. 
كمان البيوت ابوابها زجاج.. زجاح وبس.. يعنى لو خد كتف مترم.. الباب 
مح 

للدرجه دی عایشین فى امن وامان !!! 

كان نفسی اوی ادخل العبد البهائی.. شکله تحفه من بره.. خصوصا ان دی 
كانت آول مرة اسمع عن الدیانه البهائیه دی.. لکن للأسف على رآی الشاعر 


مد الدريهم 
يمضي الوقت كالمواضي يقطعنا 


ولا ندري عن غد أزاهر أم يضنينا 

الوقت بيجرى.. لازم ننزل علشان نزور وادى النسانيس.. ياريت الوقت ما 
جرى.. وياريتنا ما نزلنا. 

ايه اللى هيحصل لو حضرتك ساكن فى الزمالك وعديت كو برى ابو العلا؟؟ 
هتبقى فى بولاق.. وشتان الفرق بين الزمالك وبين بولاق طبعا. 

هو ده بالظبط اللى حصل .. كأنك اتنقلت من قصور الزمالك لعشش بولاق.. 
حدقي کا 


عشوائیات ومجارى ضاربه وخدمات زى الزفت ..الرافق شغاله فوق الجبل 

بس تحت الجبل لا.. لا تخرح قبل ان تقول سبحان الله الى طلع المية فوق الجبل 
ومنعها عن سفحه . 

اهل المنطقة معاهم هويات إسرائيليه.. يعنى مواطنين إسرائيلين .. کمان ليهم 
تمثيل فى الكنيست ولكنهم عرب. 

امال ايه المشكله بقى؟؟ 

المكان كله عشوائيات.. عشوائيات صحيح.. بس حاسس فيها بالالفه 
.حاسس انى ممكن اقابل جدى خارج من المسجد ده.. أو جدق واقفه بتنشر 
غسيل فى البلكونه دى. 

محل العجل ده شبه حل عم كيرلس اللى كنت بأجر من عنده عجل وانا صغير 
ودايما اتاخر ويتخانق معايا ويحلف انه مش هياج رلى عجل تانی.. وبرضه 
يأجرلى عجل وقت ما احب..شوارع فقيره.. عربية.. فيها ناس طيبين.. 
مرحبين.. كل لسان بيقولك يا ميت اهلا وسهلا. 

جعانين يا ناس.. آنا مسکت نفسى طول الطريق ومرضيتش اكل عند اليهود.. 
طمعان طبعا فى عشوه فلسطينى من الحاجات اللى تشرح القلب. 

عشاء جميل فى مطعم بسيط مع الدبكه الفلسطينى.. 

ايه ده؟؟ الله يكسفكوا.. انتوا ليكو نفس ترقصوا؟؟ 

طبعا.. یا کلوا ويشربوا ويتجوزوا ويخلفوا.. يشتغلوا ويفرحوا ويحزنوا 
ويرقصوا.. 

يودعوا شهيد.. ويستقبلوا مشروع شهيد.. عجلة الحياه لا تتوقف ابدا..انت 
فى فلسطين.. حيث لن يستطيع ايقاف عجلة الحياه الا واهب الحياه. 

فى الذكرى السنويه الآولى للشهيد محمد الدره.. امه كانت بتولد.. بقيت أقول 

لنفسی الله يكسفك وليه انتی وجوزك.. بقی ابنکو ميت وانتو بتخلفوا.. انتو 
فى ايه وللا فى ایه؟؟ 

كمان زوجتى حكيتلى بفخر عن نساء مقاتلين حماس المسجونين.. نساء بتولد 
وأزواجها فى السجون.. طيب ازاى يا جدعان.. عن طريق تهريب النطف. 
يعنى واحد مسجون.. وممكن يعدموه.. بس بيفكر يخلف.. ايه الدماغ دی !! 
آنا متمسك بالحياه وحقى فيها إلى ان ينتزع الخالق روحى من جسدى كما 
آمر آنا تدب فيه مع صرخات ميلادى.. منطق فلسطينى مش قادر استوعبه.. 
أسمه منطق الشجعان. 

الفطاير الفلسطينى حلوه اوى.. خصوصا لو كانت لسه خارجه من الفرن 
طازه.. وخصوصا آ کتر على انغام الدبكه. 

سامعين الجدع اللى بيغنى ده.. حد واخد باله بيقول ايه؟؟ 

طبر الدار ان هدى وطار بيرجع للبيت الأول 

بیت اللي فيوا كانوا صغار وكان همومن يتحمل 

شو قولك جدي ختيار لاجئ وغيابه طول 

بده يموت بدون ديار والا يعاود عبلاده 

لاجئ وحده وحده حدود ومزروعة بألغام ونار 

كيف بده الختيار يعود ومن داره ما تبقت دار 

بده يعود الأرض يجود ويزرعها بالحب صغار 

ما يبني بيتي الجدود البيت مورث لأولاده 


من الثمانة وأربعين ولاجۍ عالخط الأخضر 

من سنة السبعة وستین ونازح عايش بالهجر 

بدي ارجعلك يا فلسطین وکبل ثوب يتغير 

ترى الأيام الحلوين بحضن البيت وأسياده 

حق العودة لكل الناس وكل واحد يرجع داره 

يرجع لعكا الغطاس والمركب لبحاره 

للأقصى تعود الأنفاس ويرجع عزه وأمجاده 

أغنيه جميلة اوی لطرب مجهول.. اغنيه فولكلوريه .. كلمات قديمه عن العوده 
والوطن.. زى الفراوله بتاع الفراوله عندنا كدة.. محدش يعرف مين آلفها.. إنغا 
هی موجوده.. بالمناسبه.. آم كلثوم غنت هنا قبل كدة .. صورها فكل مكان.. 
أم كلثوم هی رقم واحد فى كل الدول العربية. 

مستمتع بأ كل الفطاير الفلسطینیه.. زعتر ولبنه.. والمطرب بیکرر الكلام 
وألا يعاود عبلاده.. والا يعاود عبلاده 

لحد النهارده مش قادر انسى الاغنيه دى.. دايره كبيره اوى وشباب بترقص 
دبكه.. كلمات بتجرح اللى يسمعها أول مرة.. إنما لأهلها.. بقت عادى..يا 
رب نجيهم ونجينا. 

خلصنا اكل.. وخلصت الاغنيه.. اليوم خلص وطلعنا على الاوتیل.. أو بمعنى 
آخر.. بيت الشباب.. كل 6 شباب فى أوضة ..اللمه حلوه برضه ..نوم مليان 
کوابیس بعد كمية فطاير تكفى قبيله. 

دی مشكلة الكل الفلسطينى.. بيضحك عليك ويخليك تا کل زى التور الأحمر 
النارى.. من غير ما تفكر فى الانتفاخ والحموضه بعد الأكل. 

ستایر النوم بتنزل.. العیون قلبت یابانی.. وکلمات الاغنیه بترن فى دماغی 
والا يعاود عبلاده 
والا يعاود عبلاده 
رما هی ليست افضل اماکن الأرض.. ریا كانت ارضا قاسیه على اهلها.. رعا 
قتلت الانبیاء والمرسلين.. رما حتضن ترابها آبوه وأمه؛ ولکنها تظل آرضه.. 
وطل الرجل بده يعاود عبلاده. 
متی يا دار يعاود المغترب عبلاده؟؟ 
سوال سرمدی بلا إجابه 
حسن سلطان.. طبر الدار.. دبکه فلسطینیه. 

https:/ /www.youtube.com /watch?v=cnoAR1FeXDk 

علا.. 


يوم هايل مشحون فى حيفا انتهى بعشاء مذهل من الفطاير.. المفروض 
انما اكله خفيفه.. مش عارف ليه قلبت معانا بنوم مزعج مليان كوابيس 
واشياء اخرى.. صحيان الصبح بدرى علشان نلحق صلاة الفجر فى مسجد 
الاستقلال.. مسجد من العصر العثمانى فى وسط البلد.. مسجد مشهور اوى 
وكبير.. بس مش عارفين ايه سر شهرته. 

- تعرفوا عز الدين القسام؟؟ 

- لا حضرتك 

ده كان شيخ وامام السجد هنا ..مات وسنة 35 ..بعد كدة ماس اطلقت 
اسمه على الجناح العسکری بتاعها.. كتائب عز الدین القسام. 


سكوت الجاهل اللى مش عاوز ينكشف..أساسا..منعرفش حماس دی تطلع 
ايه.. فطار سريع فى مطعم إسرائيلى.. بيا كلوا زينا بالظبط وا كلهم هو ا كلنا.. 
هو ده اللى كان متاح.. طعميه للأسف حلوه جدا.. طعميه شامى بالحمص مش 
زى بتاعتنا بالفول.. ارضاء لمشاعرى.. هقول ان الطعميه من ايد فلسطينيه 
مسنه معروقه اطعم واحلى الف مرة من الطعميه من ايد شابه نظيفه لابسه 
جوانتى بلاستيك.. تسقط النظافه الإسرائيليه وتحيا الفيروسات إذا كانت 

على العربية جرى بقى علشان نلحق عكا.. ساعة بالاوتوييس أو نص ساعة 

العربية ..علی طریق سریع آخر .. كمية الطرق السریعه النظیفه الى شفتها 
هنا تکفینی افضل غضبان على مصر طول عمری. 

عکا يعنى القلعه.. 

عكا يعنى قراقوش.. 

نقطه ومن أول السطر.. 

قلعة عكا.. تحكى تاريخ طويل من الكفاح .. قلعة عكا قائمه.. تصرخ بشده 
ضد محاولات التزييف والتزوير والتهويد الحاده جدا.. نسخه طبق الاصل من 
قلعة قايتباى فى إسكندر ية ..والقلعه فى القاهره وقلعة دمشق ..الموقع.. البناء.. 
التصميم.. تطابق مذهل.. بناء الغرض الأساسى منه هو حراسة المدينه. 
قلعه عتيقة مبنيه على البحر فى موقع استراتيجى ..تعتبر الدخل البحرى 
للمدينه.. مجهزه بالمدافع وكل أنواع السلاح اللى مکن يحمى المدينه من هجوم 
بدا ولكنه يسقط طبعا تحت وطأة قنابل السفن. 

القلعه دی استكمل بناها بعد عصور الحروب الصليبيه الوالى العثمانی الاشهر 
فى تاريخ عكا.. أحمد باشا الجزار.. الرجل البطل المستميت فى دفاعه ضد 
هجمات نابليون بونابرت. 

فى مسألة والى عكا.. نقف هنا شو یه مع بعض.. ونركز شو په علشان فى كمية 
خلط وعك وسفاله.. محتاجه علقه ساخنه لكل واحد فاتح ودانه وبیصدق 
والى عكا فى ذهننا ارتبط بالحملات العسكريه الصليبيه الاوروبيه على بلاد 
الشام.. رجل سيء السمعه جدا والبركه طبعا فى يوسف شاهين وتوفيق الدقن 
والفيلم الخالد.. الناصر صلاح الدين. 

الکلام ده غير حقیقی بالمرة. 

الواقع ان فیلم «الناصر» اتعمل علشان «یناصر» الزعیم «ناصر» في قضية 
القومیه العربية.. ولا عزاء للتاریخ. 

كتب مراجعه تفصیلیه عن الفیلم ده.. 11 غلطه يا مؤمن.. ما بين غلطات 
ومخالفات تاريخيه صريحه وغلطات آخری منطقیه. 

التقریر کامل على الرابط ده: 


https://www.facebook.com/permalink.php?id=889623 4 
&story_fbid=889705104401835 


ما بهمنا ف الموضوع ده.. هو والى عکا.. 

والی عکا الاصلى كان بطل.. دافع عن البلد باستماته لدة 20 شهر.. قدر يرد 
آول هجمه.. ووافق مضطر على تسايم البلد لقوات ریتشارد قلب الأسد بعد 
ما سلاحه ومؤونه خلصت.. وتم توقیع معاهده تضمن سلامة اهل البلد من 
الدد 00 

ودبح أكتر من 2000 أسير عرب اعزل من السلاح لانه مش مستعد يستهلك 
من قواته جزء حرس 2000 أسير آعزل"۳. 

دینیا وقوميا لأنى عربى مسلم.. استنکر فعله بشده.. لکن لو آنا مکانه.. مش 
هعمل اقل من كدة.. كل روح بتخرح من ارواح اعدائی.. معناها عدد اقل 
من السیوف هیواجهنی فى العرکه. 


(۱) النوادر السلطانية والمحاسن البوسفية - القاضی اء الدین بن شداد. 
(۲) الوطن العربي والغزو الصليبي - خاشع العاضيدي (الطبعه الأولى صفحة ۱۲۳) 

فى کمان معلومه وقصت فى طریقی بالصدفه ومتاج استوثق منها أ کت .. 
والی عكا ده كان بهاء الدين الأسدی..وزیر صلاح الدین الایویی..الوزیر 
الشهور باسم قراقوش.. الثابت تاريخيا ان الناصر صلاح الدین طلب من 
بهاء الدين الأسدی استکمال بناء القلعه والدفاع عن الدینه.. بهاء الدين (آو 
قرافوش).. كان مشهور عنه الحزم والشده في تطبیق القانون.. کمان بر يكن 
معاقر للخمر ولا من مطاردی النساء لانه كان خصی.. بالتالی وثق فيه صلاح 
الدين وکلفه بالهمه الخطيره دی. 

يعنى قراقوش مکانش وحش ولا حاجة.. يعنى اللى يترياً ويقولك هو اییبه.. 
حکم قرافوش.. یبقی جاهل میعرفش حاجة. 

في عجاله كدة.. واحد من منافسین بهاء الدين الأسدي السیاسیین.. كان 
اسمه الأسعد بن مماق.. کاتب قبطی یضمر الشر والکراهیه للرجل القوی 
قراقوش.. استغل موهبته في السخر به والف کمیات قصص وهمیه مهوله توحی 
بن قراقوش كان دیکتاتور ابله معتوه وطرحها في کتاب اسمه «الفاشوش في 
آحکام قراقوش». 

الحقيقه.. ان ابن مات هو اللى كان معتوه ولص.. وقراقوش هو اللى كان 
مستقيم وبطل. 

الله ير حمه. 

اللى يغيظ بقى.. ان اللى فضل للناس هو كتاب الفاشوش.. الكتاب الكاذب 
المخادع.. بينما اندثرت سيرة البطل القوى. 

ده بقى في الفيلم اللى هو توفيق الدقن.. 

بقى من بطل رفض يسلم البلد وكسر سفن آوروبا إلى خائن بيصب الخمر لليلى 

فوزی؟؟ هو لیل فوزی كانت حلوه آه.. بس مش كدة يا جدعان.. شوية 
منطق الله هدیکوا. 
فى قلعة عکا وشواطنها.. اخدت الصفعه الاکثر قفسوه على قفايا حتی تورم.. 
تمنيت وقتها ان الأرض تنشق وتبلعنی.. أو ان عمری ينتهى بعد ما شفت النظر 
ده بعيى. 
قلعة عکا وشاطنها الصخری اصبح مزار مشهور جدا للبهود.. طب ازای 
بقی؟؟ 
اساسا دی قلعتدا.. كل ركن فیها بپنطق وبیحی عن عصر كنا فيه اسیاد 
المنطقة.. كل حجر عليه بقعة دم من دماء جنود بهاء الدين الأسدى وهو 
بيدافع عنها ضد هجمات حملات أوروبا العسكريه المتخفيه فى شعار الصليب 
والصليب منها براء.. يبقى ازاى تحولت إلى مزار بهودی إسرائيلى؟؟ 
الناس اللى بترقص دى.. بترقص هنا ليه.. ما يروحوا يرقصوا فى بلادهم.. كمان 
الاغنيه دى.. أنا سمعتها قبل كدة.. مش دى بتاعة ناديه الجندى لما ضحكت 
على الجنرال الإسرائيلى بكوباية فیروز وعملت نسخه من مفاتيح مكتبه 
علشان تعلم عليه؟؟ مهمه فى تل ابيب باین.. خالتی بتسلم عليك.. آه.. هو 
الفيلم ده.. الجنرال بنحاس زئيف.. الورده القرمزيه. 
ايه بقی؟؟ فى ايه؟؟ 

هافا اجیل.. 


هافا ناجیلا.. اغنیه بهودیه مشهوره جدا.. بالعریی معانا دعونا نفرح أو دعونا 
نحتفل.. حاجة كدة زی صی صلى أو بسم الله الرحمن الرحیم وهنبتدی 
الليله.. مع الوقت تحولت إلى الاغنیه الرسمیه للأحتفالات الاسرائیلیه.. زى 
نار بتاعة حكيم كدة أو الهرحانات فى افراحنا حالیا. 

كتب كلماتها ابراهام تسيفى سنة 1917 بعد وعد بلفور الکثیب.. لحن بسیط 
وسهل الحفظ من الفولكلور الاوكراني.. طيب ايه علاقة الاغنیه بالقلم اللى 
اخدته على قفايا؟؟ 

حاضر.. واحده واحده. 

سنة 1959.. مطربه إسرائيليه اسمها ريكا زاراى غنت الاغنيه دى على 
الشاطىء ده.. ورقصت عليه رقصة بيسموها «الحجله».. ده كان أول تصوير 
فيديو للأغنيه دى.. علشان كدة ده اشهر نسخه منها. 

الشاطىء تحول إلى مزار.. زى شاطىء الغرام عندنا كدة.. بيزوروه فى 
افواج.. وعبى انغام الموسيقى دى.. بيرقصوا فى طابور طويل زى ما الست 
ريكا كانت بترقص.. بيرقصوا ويغنوا ويحتفلوا على ارضنا .. الشيء القاسى 
بقى.. إن الصوت اللى كان بيغنى الاغنيه دى.. كان صوت المطربه المصريه 
داليدا .. والشيء الاكثر قسوه.. انى قابلت سياح عرب.. بيرقصوا مع المجموع 
على نفس الاغنيه. 

يا سواد السواد يا ناس !!!! 

هو ايه اللى ببحصل؟؟ 

اقتبس من الدکتور أحمد خالد توفيق القطع التالى.. 

هافا ناجیلا.. أبها البهود.. فقد كانت حباتکم فى النطقة سلسلة من 
الانتصارات. 

هافا ناجیلا.. معکم حق.. مع كل التنظیمات التی تمثل رجالا ملثمين مدججين 
بالسلاح.. يتكلمون عن الجهاد ونصرة القدس.. ثم لا يفعلون شيئا سوى قتل 
بعضهم وقتلنا بالتبعيه. 

هافا ناجيلا.. والعالر العربى كله مشغول بالصراع والحروب الأهلية. 

هافا نبرانيناه.. غنوا.. لماذا لا تغنون وأنتم سعيدو الحظ هذه الدرجة؟ سعيدو 
الحظ بحكام وشعوب لا يملكون الا تأجيج الكراهيه بين بعضهم البعض. 
الکان تحول إلى مزار علشان خاطر الست ريك ..و كمان فى صخره كدة 
نامت عليها فى الاخر.. برضه بيزوروها.. حاجة كدة زى صخرة ليلى مراد 
فى مطروح. 

يا دين النبى ..بقی تاريخ قلعه ومدينه كامل يتسرق ويتحرف بآغنیه !! 
حاجة زى كدة الواحد ميصدقهاش الا لو شافها بعينه.. الجميل بقى بعد كدة 
انی قابلت ناس فى مصر حاطه الاغنيه دی نغمه لموبايلاتهم. 

بقى تحط اغنية العدو الرسميه نغمه لموبايلك؟؟ ده ايه المخ ده.. لاشيء الا انه 
حب الظهور يا ساده.. وا ان البيه فشل فى كل ناحيه من نواحى حياته.. 
فيبقى لازم يظهر بحاجة زى دی ..ربنا يشفى كل مريض جسدى ونفسى 
وعقلى. 

على شواطىء عكا بيرقصوا.. والناس بترقص معاهم.. 

فى مسارح آوروبا بیغنوا و یعزفوا.. وا مهور بیتفاعل معاهم.. 

فى الشوارع بیقتلوا.. ویصدروا للناس صورتهم المدنيه المتحضره .. 

واحد من ابرع الموسيقيين العالمبين.. اندریه ریو.. سفير الفالس العالی.. 
عزف نفس القطوعه دی على مسرح «1111 ار180» فى انجلترا.. فى حضور 
الاف.. ده غير ملايين التابعین على الفضائیات والانترنت.. عزف جميل.. لحن 
بسيط.. الناس اتفاعلت ورقصت معاه ...و انتشرت أ كتر الثقافه اليهوديه. 
حضرتك صليت على النبى النهارده؟؟ 

انريكو ماسياس.. عمرو دیاب السبعينات.. غنى السلام الوطنى الإسرائيلى 
«هاتيكفا».. وانتشرت الموسيقى العبريه أكتر. 

حضرتك شيرت خبر النهارده عن الاسطول الامريكى اللى اسرنا القائد بتاعه 
وحبسناه في الوایلی؟؟ 

المطربه المصريه داليدا.. غنت هافا ناجيلا.. اغنيتهم.. السیاح بيرقصوا هناك 
ویتبسطوا على صوتها المصرى .. 

حضرتك عملت شير لقصة تحكى عن خرافة ووهم الاعجاز العلمى في 
القرآن؟؟ 

دكتور ساسون سوميخ كل يوم بيقدم ابحاث ويعمل ندوات عن تقارب العرب 
وإسرائيل.. كل يوم بیکسبوا ارض فى مجالات الثقافه والادب والتكنولوجيا 
غير الأرض والبيوت اللى سرقوةا. 

حضرتك عرفت انهم لقوا منجم دهب فى شقة حسن مالك واصل على غزه 
علطول؟؟ 

حضرتك عرفت الفشل جاى منين؟؟ 

ما علينا.. 

«البطل امسلم عیسی العوام.. ادى الامانه بعد الموت».. 

الله يا عبدالله.. 

عيسى العوام.. صلاح ذو الفقار.. هو مش كان بيحب ناديه لطفى وقعد 
يصرخ و یقوضا لویزا.. اين انتی.. يا لويزا رحتى فین.. يا لويزا معرفش ايه.. 
أنا مسيحى افضل منك يا لويزا؟؟ 

آه پا سيدى.. هو.. لزوم الدراما بقى.. لازم واحد من جيش صلاح الدين يحب 
واحده من جيش ريتشارد.. علشان المخرج يقولك يعنى ان الحب لا يعرف 
المستحيل ولا يعرف الاوطان.. وان الحرب دی شيء يع.. بى بى.. مش لطيف 
خالص.. فى سبيل كدة.. نغير هوية عيسى العوام ويطلع ريتشارد «المنحرف 
جنسيا حسب طرح الدكتور جون جيلينجهام فى جامعة ييل سنة 2002» إلى 
بطل وليلى فوزی إلى جميلة الجميلات اللى ساحبه الكل وراها زى الخرفان رغم 
ان تاريخ الحروب كلها مفيهاش ولا ست من اصله. 

و آنا اللى اكلت الجبنه. 

خلصت زيارة عكا.. ركبنا العربية فى طريق العوده لتل ابيب.. الطريق من 
عكا إلى تل ابيب ساعة ونص.. طريق 22 الدائرى حوالين حيفا وبعد كدة 
طريق 2 بحذا الساحل مباشرة لحد تل ابيب.. كأنه كورنيش بالظبط. 
سوال مهم.. آنا ليه بقول على ارقام الطرق والتفاصيل دی.. اللى بيقرا همه ايه 
من رقم الطريق وللا اسم الشارع؟؟ 

القصد هو انك تعيش التجربه كلها.. تشوف كل اللى شفته بالتفصيل.. شبكة 

طرق على اعلی مستوی.. شبكة کهربا.. ابراح سکنیه.. مولات.. تکنولوجبا 
فى كل نواحی الحياه.. حتی الزراعه ..آنا حتی شفت هناك بطیخ متعدد 
الاحجام.. من آول نص كيلو إلى 10 كيلو ...و بطيخ مرب وفلفل الوان (طبعا 
غير الأحمر والاصفر والأخضر) وحاجات غریبه حدا. 

تقرير مطلوب عن الزيارة.. عملنا ايه.. شفنا ايه.. أى كلام حفوظ هينكتب 
والسلام.. إذا كانت رسايل الماجستير والدكتوراه مرميه فى ادراج الکاتب.. 
يبقوا هيقروا اللى كتبه ابو زيد املالی حسنى؟؟ 

انتهت الزيارة بسرعة ..طريق العوده كلنا قاعدين متنحين ..يا ريتنا ما رحنا.. 
كان زمان الواحد عايش زى البهيم وخلاص ..طول عمرى مقتنع ان العبيط 
هو اللى مرتاح فى الدنيا دی.. وذو العقل يشقى فى النعيم بعقله. 

مع المعرفه #مومك بتزيد وتزيد وتزيد.. أعرف أكتر.. يركبك الهم أ كتر 
وتعجز بدرى. 

من بعض مع فرق الديانه.. الاتنين تجار شاطرين جدا.. الاتنين بیتکیفوا مع 
الظروف.. الاتنين بيصرخوا ويعيطوا على اللى فات. 

لفت نظرى حاجة مهمه.. مفيش حد دعانی الى اتهود.. فى كل حته فى الدنيا فى 
حملات تنصير ومشايخ تبليغ ودعوه ...ناس فاضيه بتفرض نفسها عليك بشوية 
كلام وتحاول تقنعك انك تغير اللى طول عمرك مقتنع بيه وتقتنع باللى طول 
عمرك شايف انه غلط.. الا البهود. 

اشمعنى بقى؟؟ 

البهود ینحدروا من 12 سلاله أو 12 قبیله أو نقدر نسمیهم 12 عرق أو 12 


ورد اکن موی توی. فلا أرب الک حیجرت منهآفتتا 
۶ عفن عد ور ت ما 
وف الارض ممی یب 4 [البقرة: 60]. 

2 عين...عين لكل سبط..علشان محدش يدخل على التانی و یتخانقوا ..ال 12 
سبط دول هما البهود وأولادهم وآولاد آولادهم..محدش بقدر بدخل فوسطهم 
..اليهودى لازم تکون امه بهودیه..ماهو مفیش غير الام اللى تقدر تأ كد أو 
تنفی ان ده ابنها أو لأ.. شخصية الاب تحتمل القیل والقال.. ربنا یستر على 
ولایانا.. إنما الام.. مستحیل. 

أى طفل امه بهودیه بیعتمد ودی موّقت لخد ما يوصل 13 سنه.. بعد كدة 
بیتعمل عليه صلاه بمناسبة انه بقی بالغ وعلیه الواجبات الشرعیه زى صیام 
کیبور والصلاه وخلافه. 

الطفل اليهودى من سن 5 سنين بيبداً يدرس التوراه (اجباری).. و 15 سنه 
يدرس التلمود (اجباری) ..18 سنه یبقی بتجوز.. تعدد الزوجات جایز فى 
الشریعه الیهودیه ولکن القاعدة الفروضه هی زوجه واحده بس. 

كل التفاصیل دی موجوده باستفاضه أ کتر فى سفر التكوبن (أول اسفار موسی 
الخمسه وأول اسفار العهد القدیم فى الانجیل).. المرأه اليهوديه هی عماد 
الديانه اليهوديه.. تسقط المرأه بالعند ف اليهود هه.. هی كل شىء وليها كل 
قن روط ی عن كل انب مد الاب در ا لاف ااه 
ممع يعي E‏ بودن لاصو قا میب سر 

ابد اقرا عنهم واعرف أ كتر ..عیب اوی انی اعيش كدة. 

امن الدوله فى الحى السابع. 

دخلنا ارض مصر.. الوشوش الصر یه السمرا والعامیه اللى بحبها ..فرحان اوی 
انی رجعت بلدی.. عایش فى الدور على الاخر وببص يمين وشمال.. واحشانی 
يا مصر موت.. واملا كفوفى من النیل واشرب.. حلوه المية لو مصريه.. حلوه 
ولو حتی هتجيبلى فشل کلوی.. فداى يا مصر الکلاوی بتاعتی.. بس انتی 


سواق بیقول لسواق تانی 

«ينعل ابو اللى رکبهالك يا ابن &^*@&^*&^*@&!&^*@&7$›.. تلاقی 
امك اللى جايبهالك من e‏ 

وحشتينى اوی پا مصر .. 


و عاد مؤشر الاحباط لموقعه الطبیعی...ابتسم ..انت فى بلد الحضاره 
والعراقه.. البلد الوحيده فى العالر كله التی تتميز بآنها تسب نفس الدين اللى 
اهله بیتخانقوا مع بعض من سنين علشان يطبقوا معاييره واحكامه فى حياتهم 
هل فى حاجة اتغيرت فى نفسيتى بعد الرحله دى؟؟ 

طبعا ..بقيت عامل زى كوباية ميه كانت رايقه ..رميت فيها طوبه ..المية 
اتعکرت شو يه وبعدين هديت ..و لکن عمرةا ما رجعت زی الأول تانی.. 
شىء ف النفس اسمه الر التجربه. 

اعتقد ان العراب أحمد خالد توفيق كان اتکلم عنه فى رواية اسطورة ايجور.. 
اسطورة من رأى الاشیاء مبکرا.. اسطورة الشاب الذی لر يعد کذلك. 
بقیت عامل زی ايجور.. مع الفارق انی رجل بلا آی امکانیات خارقه. 

نقطه مهمة جدا سببتلی زمه شخصياً بعد ما رجعت من الزیاره دی.. 

بعض الناس كانت بتتعامل مع الجموعه اللى سافرت على آساس انهم خونه.. 
ازای تروحوا الارض المحتله.. احنا لازم ندخلها اسیاد مش ضبیوف. 
حقیقی.. ان شاء الله ندخلها اسیاد وأصحاب أرض.. ولکن هل کونا محتله 


يعنى اننا نقاطعها؟؟ 

هل حكيت عن مدى حفاوة وسعادة أهلها المحاصر ين بالزياره دى؟؟ 

ردى كان بسيط جدا على المشككين .. 

كمسلمين.. زيارتنا تكون إلى 3 أماكن كما اخبرنا المصطفى صلوات الله 
وتسليمه عليه. 

المسجد الحرام في مكه. 


المسجد النبى في المدينة المنوره. 

المسجد الأقصى في القدس الشريف. 

أنا أديت ز ياراق الثلاثه الحمد لله. 

اقدر احكى لأبنى عن اهله في فلسطين وعن معاناتهم.. اقدر اوصفله شفت ايه 
واقدر أقوله بقلب قوى ان معايا مفتاح بيت جدك لأمك في يافا.. أمانه عليك 
پا ولدی.. لازم تنضفه في يوم من الأيام.. خليك انت أحسن من ابوك اللى فشل 
حتى يزوره. 

يا رب السماوات ..يا صاحب الملك واللکوت.. ف أرضك الواسعة.. ناس 
بتموت كل یوم بدون أى ذنب جنوه.. ملهمش غير رحمتك.. ارمهم وکون فى 
صفهم.. إن كنا وکانوا عصاه.. فلا ملجاً لا الا رحمتك .. و ان كنا مهملین.. 
فين تال لد ابد العو ن سواك: 
اللهم ارحم من قد زالت منهم كل أسباب الحياة ور يعد لحم من أمل فى الدنيا 
إلا وجهك الكريم. 

آمين. 


هوني يي »دي يي ٠‏ نين فقي ديفدين ينين قف قفوي >> هي هي يآ هي يم يآ هي هي يکي يکي نيينف که 





تم بحمد الل 

ملحق الصود . 


كنت أتمنى ارفاق الصور الخاصة بالأماكن المذكورة في الکتاب مع الفصول 
المختلفة للكتاب نفسه.. لكن واجهتنى مشكلة كبيرة.. بالشكل ده عدد 
مساك الاب کان جاوز الألف ةع ان تقدیر.. الأمر الل 
پصعب آوی عملية النشر والطباعة. ۱ 
فکرت في ارفاق آسطوانة کمبیوتر علیها كل الصور.. لکن دخلت في مشكلة 
تانية.. هي ارتفاع سعر الکتاب نفسه.. في وقت الناس كلها بتبحث عن 
طريقة لتسهیل تداول الکتب وتخفيض الأسعار.. مش هیبقی منطقی انى آزود 
تكلفة الکتاب وبالتالي سعره للقارئ.. ربنا أعلم بظروف کل آنسان. 
علشان کده كانت الفکرة دي.. اغلب الناس دلوقتی عندها انترنت على 
الوبایلات.. أو بتتواجد في آما کن فیها انترنت مفتوح.. علشان کده.. کل 
صور الرحلات المذكورة في الکتاب هتلاقوها في الروابط الوجودة هنا دي.. 
جاهزة للعرض او للتحمیل مباشرة. 

في حال واجهتك أي مشکله في تحمیل الصور.. تقدر تتواصل معایا مباشرة 
وآن شاء الله في آکتر من حل. 

ده رابط صفحتي الخاصة على الفیس بوك.. تحت آمر الجميع دابما.. 

المؤلف: 
https:/ /www.facebook.com/AhmedHosniHamed/‏ 
الصور على جوجل درايف: 
https:/ /drive.google.com/drive/folders/OB4nAv-SIv3CsVFkwSH‏ 
BBaGRCdkU?usp=sharing‏ 


الصور من رابط بديل: 
https://goo.g1/jNsUqS‏ 


الصور على موقع فيس بوك 


سوریا: 
https://www.facebook.com/ahosni77/media_set?set=a.101546497‏ 
87895630.1073741946.734475629&type=3‏ 


https://www.facebook.com/ahosni77 /media_set?set=a.101546498 
07885630.1073741947.734475629 &type=3 


الجزائر: 
https://www.facebook.com/ahosni77 /media_set?set=a.101546498‏ 
10580630.1073741948.734475629&type=3‏ 


تنزانيا: 
https://www.facebook.com/ahosni77 /media_set?set=a.101546498‏ 
&type=3‏ 15935630.1073741949.734475629 


ترکیا: 
https://www.facebook.com/ahosni77/media_set?set=a.101546498‏ 
34475629617623 27950630.1073741950.7 


۰ 


https:/ /www.facebook.com/AhmedHosniHamed/ 

عر منتری سطور الا 


من فترة مش بعیده.. تعرفت بشكل شخصي على مجموعه آقدر اسمیها صفوة 
الصفوة في الجال الثقانی.. جمعتنا کلنا هواية واحده تملكت مننا کلنا حتی 


النخاع.. الا وهي حب القراءة والعرفة والاطلاع.. والصبر في البحث عن 
العلومة الصحيحة والقدرة على العرض البسط لأعقد الأمور. 

وبدأت فکره اجابیه تظهر.. 

کده کده احنا بنفتح الفیس بوك ليل ونهار.. 

وکده کده في جزء کبیر من وقتنا بیضیع اون لاين في منشورات لا تستحق.. 
طيب ليه منستخلش الوقت ده في حاجه مببه لينا ومفيدة للناس والجموع؟؟ 
بدأت الفكرة تتطور.. 

هيحصل ايه لو كل واحد «متخصص» في مجال معين بدأ يكتب مقالات 
مبسطه عن جال تخصصه ومعرفته؟ 

طیب.. نجرب؟ ؟ 

جربنا فعلاً.. اول تجربتنا كانت مقالات متنوعة عن مصر القديمة والحضارة 
اللي كل يوم بتبهرنا قبل ما بتبهر العالر.. 


وبداً الموضوع يلاقى صدى عند الناس.. 

وتوسعت الفکرة.. 

وتنوعت القالات ما بين التاریضی والعلمی والادیی.. بالاضافة الى محاولات 
جيده جدا لكتابة الروایات الطويلة. 00 

وزاد عدد المجموعة. 

انضم لينا ناس متخصصة في التاريخ بأقسامه.. الطب.. العلوم.. وطبعا الآداب 
والثقافة. 

وتوسعت الفكرة أكثرو تضخم الإنتاج.. وارتفع مستوى كتابات الأعضاء.. 
وزاد نشاط المجموعة بشكل ملحوظ في تلخيص وتبسيط الكتب الضخمة. 
وارتفع العدد من بضع مئات.. الى الاف.. ثم الى عشرات الالاف. 

وبدأت الناس تتشجع وتمارس هواتها بشكل موسع. 

وأصبحت مجموعة سطور عنوان للثقافة.. المعلومة الصحيحة.. وقبل كل ده 
الاحترام والاخلاقيات. 

بنحل نتوسع أ كبر و یتحرك العدد من خانة عشرات الالاف الى خانة الملايين. 
لو قدرنا نقدم للمجتمع مليون انسان مثقف.. نعتقد اننا وقتها نقدر نقول اننا 
عملنا فارق. 

اهم ما بميزنا في سطور هو روح الأسرة والأخوة.. لا مجال عندنا لآي انحطاط 
من أى نوع.. لا مجال لأي تطاول.. كمان لا مجال للسياسة ومشاكلها ولا الجدل 
الديني العقيم. 

منتدى سطور.. ان شاء الله هیکون أكبر تجمع ثقافي على الواقع الافتراضي.. 
رابط المجموعة.. 


https:/ /www.facebook.com/ groups / Soutor/ 

